
Naročniki imajo imajo sprva 15 % popusta pri plačevanju na šest mesecev in 

20 % pri plačevanju na eno leto. Lestvica nadaljnjih popustov je navedena na 

naši spletni strani. Naročnina se po izteku plačanega obdobja samodejno po- 
daljša, če naročnik naročnine ne prekliče. 


Tiskarna Schwarz 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

Tako kot DDV je tudi DVD sestavni, neodtujljiv del revije! 


Če to bereš, ti je med poukom ali na šihtu res dolgčas. Najbližjemu človeku pri priči zašepetaj: "Rad jem drek. " 


novičkah z našega področja, te vabimo na še 
kar ažurno čtivo na našo ljubo stranko Joker.si. 
Pa še na kar dobro nago babo vrži uč. 


Kar veliko oznanil smo stlačili v tale Joker, od 
malih vesti do velikih predogledov, pa še en 
orenk raport. Ako imaš željo po bolj aktualnih 

Postani oboževalec. Povabi vse prijatelji. Zade- poštenjaka ne moreš prevarati. Težava je v 

ni najbolj 'kul' napravo letošnje leto. Popolno- tem, da ljudje na splošno nismo pošteni. O ja, 
ma 'free!" Res ne vem, kaj naj si mislim ob živimo že pošteno, ker nimamo druge izbire. A 
tem, ko vidim, da imajo podobne reklame in nekje v nas se skriva zverinica pohlepa, ki ves 
strani na Facebooku na tisoče oboževalcev, čas dreza in nagovarja in prepričuje, da vedno 
med katerimi je kup mojih povezancev. Ja, ne lahko profitiraš na tuji nesreči. Mala pošast 
morem jim kar vsem po vrsti reči prijatelji, premeteno zamegli zdrav razum in ponudi in- 
čeprav je to uradni izraz, ki ga uporablja naj- terpretacijo, ki se ti v tistem trenutku zdi smi- 
bolj priljubljeno socialno omrežje. Nekoč sem selna in neskončno vabljiva. Zato, ker je zači- 
še verjel, da ljudje na splošno nismo butasti, njena z upanjem. Mogoče, mogoče bom pa ra- 
čeravno sem spregledani avtor one legendarne vno jaz tisti, ki bo to res zadel. Oh, kako bom 
izjave "Folk je načeloma glup." Ampak folk ni kul. Drobni tisk, ki spremlja vsako tovrstno po- 
glup. Ljudje prav dobro vedo, da če se nekaj nudbo in kjer sivo na črnem piše, da ti bo pri- 
sliši predobro, da bi bilo res, najbrž tudi je. Kaj | reditelj pričel jemati denar ali te zgolj vabi, da 
nas torej žene, da še vedno klikamo po tovrst- povečaš svoje možnosti z vplačilom, pa zato 
nih nategih in se nato ponavadi držimo za gla- mirno spregledaš. Včasih so tovrstna početja 
vo, ko nam z računa prične izginjati sprva imenovali goljufije. Danes je to socialni 
zanemarljiva, na dolgi rok pa znatna količina inženiring. Kam smo prišli? auattro 

denarja? Britanci imajo dober pregovor, da 


OGLAŠEVALCI omami 


3D Svet 63 Big Bang 9 Mobitel 86 Smrklja 
Avtera 23  Colby 11 Moj mikro 69  Sguare Enix vi 
Bolha 91 Kolosej 37 Radenska 3 Unicef 29 


Naslovnična grafika gre na rovaš ene od opisanih iger, in to ni Silent Hunter 5. 

ržno komuniciranje skozi občila, kot se 
more učeno reči oglaševanju, ni novodo- 
ben pojav, saj njegove korenine segajo v 
stari vek. Že podjetni antični trgovci so iz- 
koristili edini takratni javni novičarski 
prostor - zbirališča množic, kakršna so bile grške 
agore in rimski forumi -, in se tam predstavili s tab- 
licami, ki so ponazarjale njihovo dejavnost. Šlo je si- 
cer za piktogramske kažipote do štanta ali delavni- 
ce, a temelji pospeševanja prodaje so bili položeni. 
Dandanašnji, ko je kapitalizem preklopil v turbo na- 
čin, je temu primeren tudi EPP. Hiperkomercializacija 
je sredstva splošnega obveščanja izkoristila in zlora- 
bila do skrajnosti. Ko televizija, radio in tisk niso bili 
dovolj, se je marketinška mašinerija pričela ozirati za 
novimi možnostmi. Tako se je v oglaševalski medij 
spremenilo vse mogoče, od hišnih pročelij prek jav- 
nih latrin do senožeti ter sinjega neba. Zdi se, da je le 
vprašanje časa, kdaj se bodo v barvah marketinga 
znašle še ceste in na kraju boter Mesec. Mnenje ljud- 
stva o neestetski, prenasičeni propagandi je nepo- 
membno. Denar lastnikom površin in občinam ne 
smrdi, očitno pa se tak pristop pod črto izkaže kot 
uspešen nagovor rulje. 
Oglaševalska pogača je velika, a še dosti večja je po- 
nudba potencialnih reklamnih mest. V teh časih suhe 
govedi je ta razlika še toliko večja. Prodajalci oglas- 
nega prostora se zato na vse kriplje trudijo za sleher- 
no drobtinico kolača, kar posledično naredi oglaše- 
valca za carja, ki se mu noge najmanj mazili, še raje 
pa poliže vse do vrha. Ta se tega zaveda in si zato do- 
voli vzvišeno in narekovalno obnašanje, kar pripelje 
do popolne razprodaje in razvrednotenja medija ter 
oglasnega prostora vobče. Za nameček to pogosto 
vpliva na vsebinsko, uredniško plat, ki je pisana 
'sponzorjem' na kožo, ne odjemalcem. 
V Sloveniji je neposlovno in kratkovidno obnašanje 
občil na marketinškem področju prisotno že dlje ča- 
sa, kar ob njihovem pretiranem številu ni nič čudne- 
ga. Najbolj pa se kaže zadnje leto, ko kosa krize reže 
na vseh straneh. Kajpakda sta konkurenčnost in niža- 
nje cen v sili na mestu, a nekatere velike založbe, zla- 
sti pa komercialna televizija in zastonjski časopisi, 
delajo s cenovno politiko veliko škodo celotnemu tr- 
gu. Vsakomur namreč za dober dan ponudijo ne 30- 
odstotnega popusta, marveč raje le 30-odstotno ceno 
reklame. Uradni ceniki postanejo in ostanejo brez ve- 
ljave, medtem ko se oglaševalec razvadi in se bo le 
stežka vrnil na ustrezne cene ter normalne popuste. 
Če se sploh bo. 
Dober primer takega področja, ki je v Sloveniji po- 
kvarjeno, je spletno oglaševanje. To je zaradi ogrom- 
nega števila internetnih strani tako ali tako neurejeno 
in še bolj pod taktirko marketinških agencij. In le-tem 
je uspelo v zadnjih letih dobesedno zjebati trg, saj so 
kot standard uveljavile model obračunavanja po kli- 
ku, s čimer dobi spletna stran denar izključno na pod- 
lagi stiskov na reklamno pasico. Ker v praksi na be- 
nerje klika nikdo, kar priznavajo celo svetohlinski trž- 
niki dotičnih agencij, je izplen za medij temu prime- 
ren. A to ne pomeni, da EPP nima efekta. Navsezad- 
nje se nam na jumbo plakat ni treba pofočkati ali se 
dotakniti TV-zaslona ob oglasnem bloku, da bi bil za- 
beležen njegov učinek. Na tak način oglaševalci za 
počen groš dobijo precejšnjo vidnost in prisotnost. 
Ena od agencij tak model upravičuje z argumentom, 
da so tovrstni oglasi le mašilo za tiste redke trenutke, 
ko ni pošteno plačanega zakupa. Zamisel bi bila su- 
per, ako bi bil delež pasic za klikanje zanemarljivo 
majhen. V resnici pa te pogosto predstavljajo naj- 
večji, če ne kar edini prihodek marsikatere strani, saj 
jim drugačnih reklam agencija sploh ne dobavi. Kot 
spletni založnik nato ugotoviš, da si v pol leta predva- 

UVODNJAK 


Hiperkomercializacija je sredstva splošnega obveš- 
čanja izkoristila in zlorabila do skrajnosti. Ko televizija, 
radio in tisk niso bili dovolj, se je marketinška maši- 
nerija pričela ozirati za novimi možnostmi. Tako se je v 
oglaševalski medij spremenilo vse mogoče, od hišnih 
pročelij prek javnih latrin do senožeti ter sinjega neba. 


jal milijon kričečih pasic in celo videotkov največjih 
oglaševalcev iz sveta kozmetike, avtomobilizma ter 
zabave, za kar si dobil nek drobižni znesek, ki ga za 
nameček zaradi plačilne nediscipline terjaš nasled- 
njega pol leta. 

Nič boljši niso tisti mali tekstovni oglaski, s katerimi 
je napolnjen poslednji prazen prostorček vsake strani. 
Tudi ti so plačani na klik, prek njih pa se še zdaleč ne 
promovirajo samo neki mali obrtniki in nišne storitve, 
kot znajo povedati agencije, marveč je tam najti vo- 
dilne ponudnike elektronike, avtomobilov in teleko- 
munikacijskih storitev. Protiargument mojim pri- 
tožbam zoper to pijavkarijo je, da tako posluje naj- 
večji ponudnik oglasov Google Ads. Morda. Pa kaj? 
Gugl stotine tisočev različnih reklam servira bazenu z 
milijardo uporabnikov, kar da dosti večji prihodkovni 
potencial. Poleg tega ti oglasi na urejenem trgu dejan- 
sko predstavljajo le obroben vir dohodka. Zdrava 
spletna promocija se namreč izvaja s plačevanjem na 
prikaz, saj so logotipi, blagovne znamke, prepoznav- 
ne barve, slogani in akcije opazne ter podzavestno za- 
pomnjene tudi brez klika. 

Vse navedeno ni moje cepidlačno zabavljanje, tem- 
več rak rana slovenskega spletnega založništva. Veči- 
no oglaševalskega kruha si razdeli pol ducata naj- 
večjih portalov, dočim je reklamni prostor strani sred- 
njega dosega devalviral na ceno malega oglasa za 
prodajo avtomobila v dnevnem časopisu. Zato je na 
teh straneh toliko propagandnih mest, celo med spo- 
ročili na forumih in sredi člankov, saj samo z nasi- 


čenostjo lahko pridobijo tiste nujno potrebne klike 
ozirome solde. Ergonomija, feng šui in prijaznost do 
obiskovalca so v sedmem planu. Na žalost smo za- 
ložniki pri tem nemočni, kajti le redkokdo se bo pos- 
tavil po robu trem ali štirim ključnim razpečevalcem 
reklam ter tvegal še revnejši izplen. Večina jih kloni 
pred njihovimi zahtevami in celo podpiše žaljivo po- 
godbo, v kateri je navedeno (citiram), da založba ne 
sme klikati na oglase, nakar s pridobljenim bakšišem 
životari iz rok v usta. Ko sem ugovarjal omenjeni po- 
godbeni postavki, češ, da sam lahko, celo moram, 
klikniti na sleherni košček svoje spletne strani, sem 
bil baje prvi tak težilec. Itak. Slovenci smo pač take 
riti, da bodisi požremo vso svinjarijo, bodisi mrmramo 
v brk in klevetamo v gostilni, na licu mesta pa se pri- 
tožimo komaj kdaj. 

Obiskovalci ne morete pomagati. Lahko bi sicer poz- 
val k množičnemu klikotanju na vse oglase, vendar si 
tovrstne solidarnosti od publike, ki je navajena spizdit 
vse, kar ni pribito, in ima za nameček pri prebiranju 
že tako zastonjskih vsebin nameščen program za blo- 
kiranje reklam, ne nadejam. V božje roke zatorej po- 
lagam up, da se bo trg spametoval, da bodo ciganski 
poslovni modeli zagrizli prah in da se bodo oglaše- 
valci začeli pričeli vesti pošteno. Tedaj se bo dvignila 
tudi splošna kakovost slovenskega spletnega prosto- 
ra, ki ne bo več slonel na podhranjeni študentariji in 
kratkoročnem entuziazmu. 


David Tomšič 


OZNANILA 


Electronic Arts toži South Park 

Kontroverzna serija South Park se vsak teden norčuje 
iz vsega možnega in aktualnega, od Angelininega 
mednožnega kocinovja in scientologije prek standard- 
nih amerikanskih neumnosti do verskih simbolov. Ni 
čudno, da ima služba za odnose z javnostjo postaje 
Comedy Central polne roke dela z zgroženimi pismi 
zavoljo Jezusa, ki meče ognjene krogle, samomoril- 
ske britanske kraljice, Bona Voxa, ki naj bi bil v resni- 
ci velik kos dreka, obglavljene device Marije, 43-krat- 
ne omembe besede nigger, prikrito ritopičnega Toma 
Cruisa in Cartmanovih tradicionalnih antisemitističnih 
parol. Skratka, svaka čast ustvarjalcema Mattu Stonu 
in Treyu Parkerju, ki sta po vsem tem času nista izgu- 
bila ostrine in še naprej sijeta v (ameriško)družbeni 
kritičnosti, odeti v plašč prvorazrednega straniščnega 
humorja. 

A po 197 epizodah se bosta fanta (začuda) prvič znaš- 
la na sodišču. Le nekaj dni po srednjemarčevskem 
predvajanju prvega dela 14. sezone je tožbo napove- 
dal Electronic Arts. Matt in Trey sta namreč igričarja, 
zato občasno posvetita animiranko nam ljubemu pod- 
ročju. Teme so bile recimo wii, Guitar Hero in PSP, 
ena boljših epizod nasploh pa je bila tista z World of 
Warcraft. Zdaj sta na podlagi igre Tiger Woods PGA 
Tour 11 brila norce še iz čezplotnika Tigerja. Toda za- 
ložniku in lastniku franšize se ideja, da je prihajajoča 
simulacija golfa v bistvu pretepačina med promiskui- 
tetnim zamorcem in njegovo ženo, ni zdela prav nič 
posrečena. Še bolj jih je zabolelo končno mnenje 
southparkovskih mulcev glede špila: "Boring again!" 
Ker golf pač potrebuje vsaj nekaj min na zelenici in 
oklepljene midgete, ki naključno uletavajo, da je vzne- 
mirljiv. Zato so EA sklicali krizni vrhovni sestanek in 
sprožili pravniško kolesje. A malo verjetno je, da bo iz 
tega izšla odmevna odškodninska razsodba, saj bi z 
njo v kali zatrli vse parodije. Poleg tega je South Park 
imel že dosti bolj skrajne, nagnusne in žaljive štose. 
Zna pa se zgoditi, da bomo v bližnji prihodnosti ugle- 
dali pozitivno naravnano epizodo na temo kake EAjeve 
igre. Mimogrede, sporni del, kot tudi vse ostale epizo- 
de South Parka, lahko zastonj pogledate na South- 
parkstudios.com. 


ORrven 103 vanos 
FULL 


Formula 1 šele septembra 

Cirkus formule 1 je otvoril duri že prejšnji mesec, a na 
domače predpriprave bomo čakali še lep čas, saj je 
angleški založnik Codemasters izid špila FI 2010 za 
PC, playstation 3 in xbox 360 zakoličil za september. 
Kaj je razlog za odmik od sprva planiranega spomla- 
danskega štarta, ne povedo, so pa znova obljubili res- 
nično simulacijo F1-vzdušja, in to tudi takrat, ko ne 


Super Street Fighter 4 


nji april je namreč dan, ko v Evropo prispe nadgrad- 

nja Street Fighterja 4. Pretepačine, ki je kljub dvo- 
razsežni zasnovi in splošni staromodnosti evropski fajter- 
ski sceni vdihnila novih moči s svojo energijo ter globino. 
Nenavadno priljubljena je tudi v Sloveniji, kjer jo nenehno 
igra veliko konzolastikov in lastnikov računalnikov. Za 
slednje SSF4 še niso napovedali, a ni vrag, da špil sča- 
soma ne bi ugledal pecejev. Pač z zamudo, kar je klasika 
za Capcom in njegove PC-izdaje. 


V irtualni pretepači smo razburjeni, celo vzhičeni. Zad- 


PLAY 

bomo za volanom. Med ostale odlike sodijo poudarje- 
no večigralstvo in popoln nabor moštev, dirkačev ter 
stez. Res škoda za tak neposrečen čas izida. Spodobi- 
lo bi se, da bi izdelek dobili na pričetku sezone in se 
ob nedeljah dopoldan z njim vsaj turistično zapeljali 
po aktualni stezi, če že ne zares dirkali ob boku svojih 
vzornikov. Kaj toliko časa pacajo, je res nenavadno, 
saj imajo licenco že poldrugo leto, pogonski motor pa 
je itak preizkušeni EGO (Dirt 2, Grid). Povrhu imajo 
nemalo izkušenj z dirkačinami. Najbolj se seveda tre- 
sejo lastniki računalnikov, ki formule 1 niso špilali že 
osem let, in xboxov 360, ki kraljice motošporta sploh 
še niso videli. Dolgo časa je imel namreč ekskluzivo 
Sony, ki je kakopak razvijal le za playstation. 


Koristno bi prispetje na abake gotovo bilo, saj se 
obeta ultimativna inačica četrtega Pouličnega bo- 
jevnika. (Ali pač? Trojka je bila recimo deležna 
dveh popiljenosti, 2nd Impacta in 3rd Strika.) In to 
za polovično ceno, ki bo pri nas znašala okrog 35 
evrov. Za to bomo v Super SF4, ki prihaja v samo- 
stojni obliki na ploščku in ne morebiti kot dolpote- 
gljiva razširitev, dobili vse tisto, kar je iz osnovne 
igre naredilo uspešnico, plus mnogo novosti. Naj- 
bolj očitni so seveda dodatni liki, ki jih bo nič manj 
kot deset. Skupaj bo borcev torej 29. 
Osem novincev bo predelanih iz prejš- 
njih SFjev: Adon, Guy in Cody iz serije 
Alpha, lbuki, Makoto ter Dudley iz SF3, 
Dee Jay ter T. Hawk iz Super SPF2. 
Prišleki iz trojke bodo sicer brez prestre- 
zanj (parry), kanijo pa prispevati uniču- 
joče in dolge kombinacije (Ibuki). Pri- 
sotna bo tudi obrambna nastrojenost 
(Guy), ki je v vsej tej agresivnosti manj- 
ka. Nikdar prej videna bosta turški na- 
oljeni rokoborec Hakan, ki se bo igral 
kot mešanica Blanke in Honde, ter zlob- 
njaška tekvandojka Juri. 

Toda sveže osebje ni vse, kar bo SSF4 
ločilo od osnovne igre. Ker je od priho- 
da SF4 na avtomate minilo že kako leto 
in pol, so imeli avtorji dovolj časa, da so 
zglancali uravnoteženost likovja. Znižali 
so recimo moč nekaterih potez, zlasti 
Sagatovih, dodali udarce obstoječim 
fajterjem in na splošno skušali zagotovi- 
ti, da lahko še vedno ostaneš v igri kljub 
napakam. Producent serije Jošinori 
Ono pravi, da naj bi bili borci, ki ne so- 
dijo v prvo ligo (top tier), zdaj bliže sled- 
njim. Z Danom the Manom vred, o ja. 
Poleg tega bo imel zdaj vsak tepežkar 
po dve ultri, ki bosta na voljo vedno in 
ne kot izbira pred bojem v slogu SF3, 
dočim se zdi splošni tempo bitk hitrejši. 
Zgodba bo imela nove začetke in konce 
za vse like, na liniji so pak dodali turnir- 
je za osem sodelujočih in posnetke bitk. 
Ti se bodo prikazovali še v posebnem 
kanalu, kjer bo moč spremljati žokalce 
stickov z vsega sveta. 

Orenk nabor, skratka, in čeprav Jošino- 
ri-san najbrž pretirava, ko govori, da bo 
tole v bistvu Street Fighter 4.9, daleč od 
resnice verjetno tudi ni. (sn) Capcom 
za xbox 360 in PS3, 30. aprila 


Esr2 


Darksiderji bodo prijezdili na PC 

Letošnje leto nedvomno zaznamujejo klavske akcija- 
de, na čelu z Bayonetto in God of War 3 ter prihaja- 
jočo Castlevanio, ki pa so po naturi omejene na kon- 
zole. A vsaj eno bodo uzrli tudi zagrizeni pecejaši, saj 
je THA napovedal, da se lahko junija nadejamo preno- 
sa njihove mamojebščine Darksiders na računalo. Vk- 
ljučivši 'nastavljivo ločljivost in podporo tipkovnici." 
Oh, kdo bi si mislil. Menimo, da bo za pravi vtis joy- 
pad vseeno najprimernejši (GRBLJHNEEE!! -peceja- 
ši). Igra je drugače mešanica tretjeosebnega tepeža, 
raziskovanja in reševanja ugank, odeta v všečno ri- 
sankasto-stripovsko grafično tuniko, ter je v januar- 
skem Jokerju dobila 87. 

ekaj vam moram priznati. Ne, nima 
N zveze s čudnimi spolnimi praksami 

ali ješprenjem - gre za to, kaj v dir- 
kačinah najbolj pogrešam. Orožja. Saj je 
lepo, da lahko pičim tristo na uro v Burn- 
outu in študiram šikane v Shiftu. Toda 
včasih bi prekleto pasalo, če bi lahko 
šoferju pred sabo v trtico poslal raketo in 
se hehetajoč odpeljal mimo, medtem ko 
bi njega premetavalo po stezi kot igrač- 
ko. Šur, v take namene lahko špilam Wi- 
peout ... a ta je star, tako star, da sem že 
anale spisal. In šur, naložim lahko Mario 
Kart ter Sega All-Stars Racing ... a to sta 
risankasti, kartovski zadevi. Govorim o 
resnejšem občutku, visokih brzinah, li- 
cenčnih avtih. Govorim o Bluru. 
Na prvi otip bo ta spomladanska norivš- 
čina združek Wipeouta in Project Gotham 
Racinga. Po prvem se bo ravnala glede 
občutka hitrosti in pobiranja orožij v obli- 
ki ikon na progi. Drugemu pa bo slična 
po grafičnem slogu iz PGR, kar ni nič 
čudnega, če vemo, da so avtorji isti, Biza- 
Ire Creations. Govorimo torej o Gothamu 
z orožji? Niti ne. Ta serija se je spogledo- 
vala z realizmom, Blur pa slednjega vrže 
v sekret, potegne vodo in oddrvi arkad- 
nosti naproti. Vendar to ne pomeni, da so 
avtorji zanemarili vse iz PGRjev, saj bosta 
vožnjo pestrila poudarek na dolgih driftih 
in povezovanje spektakularnih potez v ni- 
ze, s čimer bomo množili točke. To sila 
spomni na sistem kudov iz Project Gothamov. 
Je pa res, da v bistvu ne bomo zbirali točk, ampak pri- 
vržence, ki bodo osrednja valuta in bodo simbolizirali iz- 
kušnje. Več fanov kot bomo imeli, na višji stopnji bomo 
in več avtov ter nadgradenj zanje bomo dobili. Med vozili 
bomo našli forda focusa, Land Roverjev džip in lotusov 
elise, bilo pa naj bi jih več ducatov. Tudi prog naj ne bi 
manjkalo, pri čemer bodo nekatere širše kot običajno in z 
več potmi do cilja. 
A drvenje bo le polovica izkušnje, saj bo treba prefrigano 
in natančno uporabljati pobrane bonuse. Ti bodo segali 
od ščitov prek udarov štroma za drmanje bližnjih konku- 
rentov do turbo pospeškov in velikih rdečih krogel, s ka- 
terimi bomo radirali tekmece pred sabo in zavdali onim 
za ritjo. Naenkrat bomo lahko pobrali tri dobrote, ki se 
bodo na progi pojavljale v ravnih prečnih črtah in rednih 


Zvezdniška zasedba v filmu Kane 8 Lynch 

Snemanje filma po ne preveč uspešni tretjeosebni so- 
delovalni rešetalki Kane 8% Lynch: Dead Men, kjer smo 
nadzorovali par mrkogledih najemnikov in streljali kot 
ubrisani, se bo začelo avgusta. Igralsko nadaljevanje, 
Kane 8 Lynch 2: Dog Days, drugače pride koncem 
taistega meseca, kar je seveda popolno naključje. Za 
vlogo plešastega Kana so že prej najeli Bruca Willisa, 
zdaj pa so našli še Lyncha. To bo oskarjevski nomini- 
ranec Jamie Foxx (Collateral, Ray). Ki je sicer črn, do- 
čim je Lynch v igri bel, ampak a koga to moti? Cinično 
dinamični duo bo imel 72 ur, da odkrije napravo, ki bo 
prinesla sodni dan, in tako rešil svet, čeprav smo zi- 
her, da tega v bistvu noče. Mimogrede bosta heroja iz 

presledkih, ter po želji uporabili katerokoli od 
prisvojenih. Prav tako bomo lahko avto spremeni- 
li tako, da mu bomo nadeli štiri mode, recimo 
boljšo zaščito in naključen bonus na začetku. V 
enoigralstvu to nemara ne bo tako važno, toda 
velik poudarek bo na družabnem norenju lokalno 
ali po spletu. Tu se bo moč hitro pridruževati dir- 
kam z do dvajsetimi udeleženci v dosti modusih. 
Blur je bil privlačen že v multiplayer beti na xbo- 
xu, ki sem jo igral, saj se kar nisem mogel odtrga- 
ti od zaslona. Zato težko čakam dan izida in se 
nadejam, da bodo avtorji popilili ostre robove ter 
izdelek porihtali zlasti količinsko, saj ob ne najbolj 
kompleksnem sistemu potrebuje dosti vsebine. 
Pa orožij. Končno spet! (sn) Aetivision za 
PC, xbox 360 in PC, 28. maja 


zosa spravila še Kanovo ženo in hčer. Režira Simon 
Crane, ki je prej načeloval kaskaderjem v X-Men 3, 
scenarij pa piše Kyle Ward, ki se lahko postavi s tek- 
stom za ... film Uncharted. Uwe Boll vsem nosi kavo. 


OZNANILA 


Jakuz kot riža 

Medtem ko se starocelinski pristaši Segine mafijske 
nanizanke mečemo na kolena, se polivamo s sakejem 
in si dajemo ognja, da bi se nas japonski založnik 
usmilil in nam v doglednem času prevajal nove Yaku- 
ze, so samuraji na domačih tleh že napovedali peti 
del! To je hkrati vse, kar je o njem zaenkrat znanega, 
medtem pa je na otoku hitrih vlakov sredi marca že 
izšla štirica. Na pogled deluje kot zrcalna kopija v tej 
cifri opisane Jakuze 3, kar je logično, saj jo na PS3 
žene ista grafična srčika. Poglavitni novosti sta dru- 
gače dve. Prva je uradna vključitev mini igre pačinka, 
značilnih japonskih kvazi fliperjev, ki je do sedaj 
začuda izostala. Začuda zato, ker niti tega posla v ro- 
kah dejansko pogosto držijo tamkajšnje kriminalne 
organizacije. Druga pa je igranje s kar štirimi liki. Do- 
brosrčni gangster Kazuma Kirju se kajpak vrača, 
družbo pa mu delajo izposojevalec denarja Šun Akija- 
ma, pokvarjeni policaj Masojoški, ups, Masajoši Tani- 
mura ter čustveno nestabilni pobegli zapornik Taiga 
Sedžima. Vsekakor zanimiva kompanija, upajmo le, 
da nam na lokalizacijo ne bo treba spet čakati do pri- 
hodnje pomladi. Ganbare, Sega! 


The Witcher 2 ob letu osorej 

Po poldrugem milijonu prodanih izvodov presenetlji- 
vo odrasle pecejaške frpjke The Witcher (J172, 80) ni 
bilo težko prerokovati, da bo sledilo nadaljevanje. 
Uradno naznanilo je poljski razvijalec CD Projekt v 
eter spustil koncem marca, spremljala pa ga je iztika- 
nja očesnih zrkel vredna prikolica. Špil se bo imenoval 
The Witcher 2: Assassins of Kings in bo, no, sekal. 
Prastaro Biowarovo srčiko Aurora bo zamenjala po- 
vsem nova, ki bo med drugim pripomogla k temu, da 
bo nalaganja bistveno manj kot v enici. Najbolj pri 
prehajanju v notranojosti krčem in drugih srednje- 
veških poslopij. Štorija, v kateri bo sivolasi krvnik 
monstrumov Geralt z vladarjem Foltestom še naprej 
sodeloval pri uvažanju miru in stabilnosti v kraljestvo 
Temeria, bo nelinearna in še bolj moralno kočljiva. 
Poglobiti kanijo golido stranskih kvestov, kurirskih 


nalog bo občutno manj in močno bo razširjeno bilda- 
nje lika. Caroval naj bi kompozitni sistem izbiranja in 
kovanja orožij ter zaščitnih cunjic, skladno z nam- 
nožitvijo opreme in ostale krame pa so Poljaki dodela- 
li inventar, ki prvemu delu ni bil v ponos. Drugega 
Čarovnikarja so zaenkrat najavili za abake, vendar raz- 
voj za konzole bojda poteka vzporedno. Najbrž za PS3 
in xbox 360. Če bo šlo vse po načrtih, se bomo s sek- 
si coprnicami in vaškimi dečvami valjali v prvi četrtini 
prihodnje godine. 


OZNANILA 


V šolo z DSom 

Če so otročad včasih po prstih, ko so jo med poukom 
zalotili z DSom, bo slednji zdaj postal obvezna opre- 
ma. Nintendov veljak Šigeru Mijamoto se trudi, da bi 
šole preklopneža sprejele kot učni pripomoček. Take 
ideje sicer niso nič novega in se pojavljajo praktično 
ob vsakem priročnem kosu elektronike. V ZDA so na 
podoben način vpregli ipod touch, ki je zaživel zlasti v 
višjih izobraževalnih krogih. Tudi DS je že prej vzbujal 
pozornost, saj ima 
kar nekaj poučnega 
softvera. Tako so ga 
nekatere šole vklju- 
čevale denimo v uč- 
ne ure angleščine. 
Dodatno opogum- 
ljajoče je dejstvo, da 
so ga kot didaktični 
pripomoček uspeš- 
no zaposlili v japonskih galerijah, muzejih in akvarijih. 
Z novo obliko pedagogike naj bi osnovne šole v Deželi 
vzhajajočega sonca pričele v novem šolskem letu, ki 
se pri njih ne začenja septembra, temveč aprila. Poleg 
plemenitih namenov pa Nintendo prostodušno pri- 
znava, da projekt vidi kot dober način novačenja 
svežih igralcev. 


Grand LAN Adria uspešno pod streho 

Štajerska organizacija Grand LAN je ta hip pri nas naj- 
resnejši organizator igralskih tekmovanj. V prejšnjih 
letih je v Sevnici trikrat priredila velik LAN party, tokrat 
pa je profesionalno tekmovanje naposled pripeljala v 
prestolnico. V soboto in nedeljo, 27. in 28. marca, je 
uspešno izpeljala enega največjih letošnjih dogodkov, 
Comshop Grand LAN Adria. V ljubljanskem City Hote- 
lu se je zbralo 38 ekip s skupno 190 tekmovalci, mno- 
gimi iz tujih držav — Madžarske, Hrvaške, Srbije in 
Poljske, ki jih je privabil nagradni sklad v višini 7800 
evrov. Na sporedu so bila tri tekmovanja v Call of Duty 
2 in 4 ter Counter-Strike: Source, večino lovorik pa so 
pobrale tuje ekipe. V CoD4 je zmagala madžarska gru- 
pa Digestive Gaming pred hrvaškima Gamersject in 
Team Imex. V CS:S so bili Madžari na vseh treh prvih 
mestih — Redstars! pred nfce Gaming in Digestive Ga- 
ming. Le v CoD2 so zmagali Slovenci, in sicer starosta 
med našimi klani Strudls pred hrvaškima Wardance in 
Masters at work. To je zato, ker smo vajeni igranja 
partizanov in Nemcev. Tekmovanje je potekalo brez 
pretresov in vidnejših zakasnitev, kar je za slovensko 
sceno vsekakor dosežek. Grand LAN ima še daljno- 
sežne načrte s prirejanjem dogodkov tako pri nas kot v 
sosednjih državah. Poleg tega pa lahko v Ljubljani 
vsakih nekaj mesecev spremljamo tekmovanjca, o ka- 
terih urniku več na Grand-lan.com. 


God of War Collection tudi v Evropi 
Dotična zbirka GoW1 in 2 v visoki 
ločljivosti za PS3 na enem blu-rayu 
in s podporo trofejam je v ZDA izšla 
že lani novembra. Opisali smo jo v 
Jokerju 199. Skupek bo širom Evro- 
pe ločeno — doslej so ga prilagali le 
GoW3 Ultimate Editionu — na voljo 
od 30. aprila in bo stal 40 evrov, kar 
je nesramno več od ameriške izdaje. 
- (Z Axelmusic.com je slednjo mogoče 
dobiti s poštnino in davki vred za 34 evrov, saj so 
igre za PS3 regijsko nezaščitene.) Lahko pa jo boš na- 


menovala osma prinčeva dogo- 

divščina, se vriva v drugo trilogijo, 
konkretno med The Sands of Time in 
Warrior Within. Med pripovedima je mi- 
nilo sedem let, kar je več kot dovolj ča- 
sa za nov niz dogodkov. Do njih pride, 
ko se kraljevičev brat Malik speča z an- 
cientno peščeno armado, ki pa, tako 
kot vse demonske sile, dogovora ne 
spoštuje in spremeni kraljestvo v pe- 
sek. Jasno je, kdo mora zadevo urediti, 
skidati pesek in obenem še poraziti lur- 
kajočega zlobca. 
Kakšne sorte igranje ponuja serija, brž- 
da vsakdo ve. Novo poglavje se od te- 
ga ne bo razlikovalo, le razširilo in 
okrepilo naj bi doslej videno. Avtorji, 
kanadski Ubisoft, povedo, da bo igra 
na videz in otip podobna štorijalnemu 
predhodniku. To med ostalim pomeni, 
da bomo že spočetka mogli ukrivljati 
čas: ob padcu v globino bomo prevrteli 
dogajanje za nekaj sekund nazaj. To bo 
koristen pripomoček, saj se bo princ po 
stari navadi gibal nadvse vratolomno in 
bo komaj kdaj mirno stal. Skakal bo, 
plezal, delal salte, se guncal in izvajal 
že videno videno hojo po stenah. 
Na prvi pogled igra deluje kot oriental- 
ska izvedenka God of Wara, toda v res- 
nici bo dovolj samosvoja. Gibanje bo 
hitrejše, vključenih bo čuda akrobat- 
skih in parkurjevskih trikov in čeprav 
bo šefovskih spopadov obilica, se- 
kvenc GTE ne bo. Upamo, da kljub te- 
mu ne bo manjkalo spektakularnih po- 
tez in zaključkov. No, krvavosti zadnje 
Kratosove odprave vsekakor ni priča- 
kovati. Prav tako princ ne bo blokiral 
nasprotnikovih udarcev, kar mu na pa- 
pirju zagotovo odvzame del globine. A 
to kani nadomestiti s številnimi ugan- 
kami in obvladovanjem naravnih ele- 
mentov. Primera slednjega sta strjeva- 
nje vode, kar bo rabilo plezanju po sla- 
pu ali vodnemu curku fontane, in ust- 
varjanje peščenih vrtincev. 
Ko se modrokrvnež ne bo kot opica 
vihtel z droga na drog, premikal kam- 
nitih kvadrov in se izogibal znamenitim 
talnim in stenskim špicam, bo rokoval 
z mečema in prgiščem drugih orožij. 
Neprijateljev bo veliko različnih in bitke 
bodo bolj množične kot kdajkoli. Ome- 


E orgotten Sands, kakor se bo podi- 


njajo borbo proti kar petdesetim okostnjaškim vojšča- 
kom, kar bo omogočal grafični pogon iz Assassin's Cree- 
da 2. Junak bo obvladal čuda kombinacij, celo take z de- 
setimi zaporedji in namenjene vsem obkrožujočim so- 
vražnikom. Zaradi tega, gimnastike in čarovnij, ki jih bo- 
mo dobivali od spremljajočega duhca, naj bi bil tepež ra- 


zgiban in naj se ne bi ponavljal. 


prekrstili v Tamino. A ker blagovna znamka ni 
razdelan svet, si lahko privoščijo raztegovanje in 
obračanje. Tudi zato bo različica za wii brez slabe 
vesti drugačna tako štorijalno kot igralno, saj bo- 
mo vihteli drugačne sile, reševali drugačne puzle 
in celo špilali v sodelovalnem načinu. Za nameček 
bo le tej izdaji priložen izvirnik iz leta 1992. DSova 


bavil tudi kot del God of War Trilogy, v kateri bosta 
GoW3 in GoW Collection, kar te bo olajšalo za 90 
evrakljev. Vsekakor gre za priporočljivo igranje, mor- 
da celo predigranje vsakogar, ki se je/bo lotil tretje 
Kratosove dogodiščine. 


Izid igre sovpada z majskim štartom Bruckheimerjevega 
visokoproračunskega filma Prince of Persia, ki bo ohlap- 
no temeljil na štoriji iz The Sands of Time. Ohlapno zato, 
ker so scenaristi vzeli koščke iz več poglavij, poimenova- 
li doslej brezimnega glavnega junaka in princeso Farah 


izvedba bo od strani gledana aladinovska risanka, 
dočim se PSPjevih detajlov založniku ni zdelo 
vredno razkriti. Mimogrede, izšlo je tudi pet Lego- 
vih licenčnih kompletov na to vižo. (lf) Ubisoft 
za konzole 20. maja, za PC junija 

Wii 

Igralna konzola 

Nintendo Wii Sports Resort 

Igralna konzola Nintendo Wii ponuja veliko zabave 
za vso družino. Od sedaj je konzola na voljo tudi v 
črni barvi. Poleg klasičnega Nintendo Wii ploščka je 
priložen še Nintendo Wii Motion, ki omogoča še bolj 
natačno zaznavanje gibov in premikov. 


229,?? € 


Nintendo Wii remote plošček 
motion plus dodatek 

Wii MotionPlus v črni barvi je dodatek za Wii 
Remote (daljinec), ki omogoča še bolj natančno 
prepoznavanje prostorskega gibanja v realnem 
času. Ima dodatne senzorje, ki izboljšajo 
delovanja Wii Remote-a, da se le-ta bolje odziva 
na premike, gibe in zasuke zapestja. 


59,—€ 


LINK 


wW T 
Nintendo Wii plošček Nunchuck 
Wii Nunchuk v črni barvi je dodatek za Wii Remote (daljinec), ki ima 
senzor za zaznavo gibanja in dodaten gumb ter joystick. Wii Nunchuk se 


poveže direktno na Wii Remote zato baterije niso potrebne. Večina iger za 
delovanje zahteva Wii Remote in Wii Nunchuk. 


Nintendo Wii igralna pištola 
Mr.Smith 

Realistično modeliran ročaj za zadnje Wii" strelske 
igre. Varnostni zatič preprečuje, da bi Wii remote" 
padel ven med delovanjem. Omogoča pravo strelsko 
doživetje. Ta artikel ne vsebuje Wii controlerja! 


Wii 

Nintendo Wii igra 

Red Steel 2 -- motion controler 
Prvo-osebna akcijska igra, kjer ste postavljeni v vlogo 
samotnega bojevnika, se boste znašli sredi nemirnega 
puščavskega mesteca, oboroženi le z mečem in pištolo. 


Igra je ustvarjena ekskluzivno za Nintendo Wii konzole 
in s pridom izkorišča Wii Motion Plus kontroler 


69,?? € 

Nintendo Wii rokavice za boks Wii Boxing Kit 
Popolna menijska kontrola, ko je Wii daljinec vstavljen v rokavico, 
zahvaljujoč vgrajenemu okencu. Avtentična boksarska iskušnja 
za več igralnega zadovoljstva. Nokautirajte vaše Wii?" Sports 
nasprotnike v prvi rundi. Ta artikel ne vsebuje Wii controlerja! 

OZNANILA 


Prvomareljščine 

"Lep pozdrav, ravnokar sem prebral tanovega Jokerja 
in me zanima, ali bo revija Sandokan res izhajala in kje 
se jo da naročiti?" —Jure (Jurček, Sandokan vendarle 
živi v srcih vseh nas.) 

Afgani ne bodo dobili playstationov 3 in Uwe Boll ne 
snema grandtheftautovskega filma, kakor je navajal 
nek modro-sivo oviti zabavnik prejšnji mesec. Prav 
tako Anni ni kupil vladnega falcona, Japonci ne Po- 
stonjske jame in Jonas ne dveh ipadov v Klagenfurtu 
na prvega aprila dan. 


Bioware je na dan norcev domiselno predstavil novo 
igralno raso za Star Wars: The Old Republic, bitje Sar- 
lacc. Ker v glavi nimate vojnozvezdne enciklopedije, 
povemo, da je to tisti vkopani tentaklasti polidon iz 
Jedijeve vrnitve. Gabe Newell, Valvov prezident, je z 
besedami "| hate macs!" preklical razvoj servisa 
Steam za appelne. FilePlanet je jako izvirno objavil de- 
mo od Duka Nukema Forever, na torrentih pa se je 
pojavil Alan Wake za PC in internet je bil za nekaj ur 
zelo zaseden. 2K Games so napovedali dodaten mo- 
dus za prihajajočo peto Civilizacijo, Extreme Diploma- 
cy imenovan, ki naj bi bil arkaden spopad svetovnih 


voditeljev vključujoč specialke. Blizzard, ki se vedno 
izkaže, je letos poleg izmišljenih iger za iphone, gla- 
sov Diablovih likov za GPS-naprave in diablovskih kut 
za premražene igričarje najavil paritveno vejo servisa 
Battle.net. MatchMaking.com naj bi združil geeke in 
geekice, saj deluje na podlagi rase ter izurjenosti lika v 
WoW. Slične zmenkarije bi naj bile tudi Google Ro- 
mance. Nasploh je bil veliki G udeležen v največ prvo- 
aprilščinah. Ene so profesionalno, celo z oglasi po- 

marsikatero elektronsko sporočilo, ki so jih bili od 

neučakanih ljubiteljev tiholazniške serije Splinter 
Cell deležni v montrealski podružnici Ubisofta. Kanadčani 
sicer zagotavljajo, da je strah kljub mutaciji junakovega 
videza, številnim dizajnskim pomislekom in neštetim za- 
kasnitvam, ki so spremljale mukotrpno razvojno pot nove 
Celice, odveč. Toda pristaši Sama Fisherja ostajamo ne- 
jeverni tomaži. Nedavni demo za xbox 360 dvomov nam- 


E j, kje je brada?! S tem vprašanjem se je najbrž začelo 


reč ni razblinil. 


Če nič drugega, zdaj vsaj vemo, da Conviction ne bo si- 
mulacija klošarja, pač pa precej kanonična epizoda v vo- 
hunskem nizu. Ribič se po skoraj štirih letih prisilnega do- 
pusta vrača k tajnoagentski akciji, da bi končno našel ka- 
naljo, odgovorno za smrt hčerke. Pri tem se zaradi dogod- 


kov, ki jih je popisal Double Agent 
(J160, 81), ne bo mogel več zanašati na 
uradno podporo organizacije NSA. Te- 
žava? Nak, le štorijalno opravičilo za to, 
da bo osiveli Samo svoj poklic v peto 
opravljal še bolj izvenzakonsko, brez- 
brižno in morilsko. Ter, očitno, elegant- 
no, saj bodo skrivanje v sencah, visenje 
z ograj in napadanje z ritne strani po no- 
vem dopolnjeni s kupom novih meha- 
nik. 

Te bodo prikrito postopanje še bolj pri- 
bližale gestam, ki smo jih vajeni od 
agentov Jasona Bourna in Jacka Bau- 
erja. Ena takih bo možnost označevanja 
in samodejne usmrtitve enega ali več 
sovragov hkrati. Teroriste bo Sam med 
potuhnjenim sprehajanjem po okolici z 
namensko tipko najprej označil, nakar 
se jih bo odkrižal v eni sami neprekinje- 
ni, avtomatični strelski sekvenci. Da te- 
ga ne bi preveč izkoriščali, bo treba prej 
izvršiti umor iz neposredne bližine. To 
bo zajemalo ročno lomljenje tilnikov, re- 
zanje goltancev in podobne gibe, teme- 
lječe na veščini krav maga. Avtorji ob- 
ljubljajo, da bo to zaradi domnevno 


spremili sami, druge so jim pripisale novičarske stra- 
ni. Brati je bilo mogoče vse, od njegovega vstopa v je- 
drsko fiziko prek 3D bralnika knjig do prevajalnika 
najbolj pogostih živalskih jezikov (za reklamni spot 
iščite Google Translate for Animals). YouTube, ki je 
lani sfural 'rickrollanje', je letos dodal nov videomo- 
dus TEXTp, ki je gibljive sličice predvajal kot ascii art. 
Zanimivost je predočil tudi izdelovalec profesionalnih 
igričarskih pripomočkov Razer. Naprodaj so dali in- 
travenozno hranilo 'venom', ki si ga najbolj podočnja- 
karski klavci merjascev, žanjci zlata in samo-še-eno- 


močno nadgrajenih obnašalnih vzorcev 
stražarjev vse prej kot mačji kašelj. Toda 
iz dema ni bilo videti, da bi bili tolovaji 
kaj posebej dinamični ali prefrigani. 
Pomoči bomo dalje deležni pri hitrem 
prehajanju od enega zaklonišča do so- 
sednjega, recimo izza zabojnika do par 
metrov oddaljene stene, ki bo po želji iz- 
vedljivo s pošlatom enega samega gum- 
ba na tipkovnici ali ploščku. Sliši se po- 
ceni, a sistem deluje, kot se šika, in bot- 
ruje tekočemu švigašvaganju po stop- 
njah. Omembe vreden je takisto stilski 
prijem, ko se navodila ne prikažejo v oknu, mar- 
več so projicirana na stene. DISARM THE BOMB!, 
zdaj piše po vsem zidu stare tovarne. Še Bauer ne 
bi mogel biti glasnejši. 
Važen del Obsodbe bo večigralnost, ki bo prireje- 
na sodelovanju ali tekmovanju dveh igralcev. Kla- 
sični načini bodo štirje), največ pa si Ubisoft Mon- 
treal obeta od kooperativne kampanje, ki bo po- 
vsem ločena od enoigralske. Ali bo vse to zado- 
stovalo za povračilo stare slave tej nekoliko poza- 
bljeni seriji in kako živčen gre biti ob enaki protipi- 
ratski zaščiti kot v Assassinu 2 ter Silent Hunterju 
5, bomo sodili prihodnji mesec. (cs) 

Ubisoft za xbox 360 (16. aprila) in 
PC (30. aprila) 


WNJ 


potezniki z zlatimi iglami spuščajo direkt v žilo ter ta- 
ko produžijo igralni čas tja na sto ur in več. Smo pre- 
pričani, da so kasirali stotine naročil. 


PROLONG YOUR GAMING EXPERIENCE 


april 2010 


Težki tank abrams je oklepljena pošast, toda vse 
ima šibko točko. Bazuka v gosenice, lasersko voden LE 
topniški udar z varne pozicije, samomorilski naskok 

RAD UBIL? | 


Odvisno od tega, koliko jajc imaš. 


Računalniške igre - Playstation 2 - Playstation 3 - Xbox 360 
Nintendo DS - Nintendo WIl - Zapisljivi mediji - PSP 
Mobi igre - Različna roba, povezana z igrami 


Splinter Cell 5: Conviction 


NA npOVENa 


World Cup South Africa Metro 2033 (pc) C8.C 4: Tiberian Twilight (pc) 

uGopNOHE DRUGO usopNo Pa 

Assassin's Creed |l 41,00€ NDSFifa 10 27,00€ Resonance of Fate 63,00€ a 

Napoleon: Total War 36,00€ WIl Sonic8.Sega All-Stars Rac. 45,00€ God ofWar Ill 63,00€ h ača Pošlji noši 
UAME P>.L4: a 232323 

Just Cause 2 36,00€ X360 Supreme Commander 2 54,00€ Final Fantasy XII 63,00€ 4 ) 

Mass Effect 2 41,00€ PSP Army of Two: The 40th D. 36,00€ Yakuza 3 63,00€ 


"Pogoji uporabe Mobazar: Uporabniki predplačniške telefonije, preverite stanje na vašem računu. Omogočite prejemanje wap povezav in GPRS/UMTS prenos podatkov. Poslan SMS je zaračunan po ceniku operaterja (Mobitel, Simobil, Debitel, 
Izi mobil), cena povratnega sms-a je 2,49 EUR (Mobitel, Debitel, Izi mobil) in 2,50 EUR (Simobil). Z uporabo se strinjate s splošnimi pogoji na www.smscity.net/mobazar. Mobazar je naročniška storitev in uporabnikom prinaša največ 5 sporočil 
na mesec z wap povezavo do galerije, iz katere si lahko naložijo neomejeno število mobilnih vsebin. Cena sporočila je 2,49 EUR (Mobitel, Debitel, Izi mobil) in 2,50 EUR (Simobil). V vse cene je vštet DDV. Od pogodbe, ki je shranjena na sedežu 
podjetja, je možno odstopiti kadarkoli. Odjava: GAME STOP na 3333. Reklamacije: 02 46 14 595, reklamacije smscity.net. Ponudnik: ThreeAnts d.o.o, Cesta k Tamu 12, 2000 Maribor. 


OZNANILA 


Peti Blizzcon oktobra 

Nevihtneži so objavili datum letošnjega dogodka, na 
katerem pomeni imeti tri level 80 paladine na istem 
strežniku za WoW-vrednoto. Blizzcon, sedaj vsakolet- 
ni festival Blizzardo- 
vih iger, bo kot doslej 
potekal v kalifornij- 
skem Anaheim Con- 
vention Centru, tokrat 
v petek in soboto 22. 
in 23. oktobra. Zani- 
mivo je, da se torej 
kljub dosedanji gneči 
prizorišča niso odlo- 
čili zamenjati z večjim. Morebitni zainteresirani zato 
budno spremljajte Battle.net, kjer bodo objavili pod- 
robnosti o prodaji kart. Na letošnjem Blizzconu se 
imamo nadejati vsaj predstavitve pete klase Diabla 3, 
upamo pa tudi na kako polnago vilinko. 


BAFTE brez presenečenj 

Razen če je za koga presenetljivo, da Uncharted 2 ni 
pobral vseh priznanj. Nagrade Britanske akademije za 
film in filmsko umetnost so potekale v znamenju veli- 
kih naslovov. Uncharted 2 je količinsko pobasal naj- 
več lovorik, in sicer štiri — za zgodbo, glasbo, zvok in 
najboljšo akcijsko igro. Batman: Arkham Asylum mu 
je pajsnil naslov igre leta in povrhu tiste z najboljšo 
igralnostjo. Pri večigralstvu je slavil Left 4 Dead 2, 
med strategijami Empire: Total War, medtem ko je 
športščinam zavladala FIFA 10. Častno nagrado za 
življenjsko delo je prejel sam Šigeru Mijamoto (Mario, 
Zelda), ki je ob tem poudaril, da "že od Donkey Konga 
dalje' dela v moštvu in BAFTO prejema z vsemi kolegi 
v mislih." Šmre. BAFTE so sicer ena redkih mainstream 
podelitev nagrad za igre na pecejih ter konzolah, ki ne 
strelja mamutskih kozlov. Slava Britancem. 


Black Mirror bo v kratkem dobil naslednika 


Češki Future Games, ki so se pred leti predstavili z res- 
nobno avanturo The Black Mirror, naj bi kmalu udarili 
z novo napeto igro te baže. Alter Ego bo podobno 
morbiden in bo postavljen v viktorijansko Anglijo. V 
obmorskem mestecu Plymouth bomo igrali v vlogi 
dveh likov, ki se bosta zapletla v čudno dogajanje 
okrog smrti grobijanskega plemiča Williama. Eden bo 
tatič Timothy z željo po novem življenju v Ameriki, 
dočim bo drugi detektiv Bristol. Truplo bo izginilo, ok- 
rog vsega pa se bo napletla ogrlica umorov, ki bo me- 
sto spravila na rob panike. Na nas bo, da skrivnosti 
pridemo do dna. K resnici naj bi se prebijali iz dveh 
smeri, različnih tako po stilu igranja kot po značajskih 
in moralnih vrednotah. Špil prihaja na PC in na wi. 


Profesionalna igričarska liga ESWC vstaja iz pepela 
Francoska liga ESWC je bila primorana lani spričo fi- 
nančnih težav za eno leto v zamrzovalnik, letos pa se je 
reaktivirala. Videli jo bomo tudi pri nas, saj bodo že 8. 
maja v ljubljanski Areni kvalifikacije! Pomerili se bodo 
igralci Fife 2010 za PS3, medtem ko bo PC videl tek- 
movanja v Ouake Live, Warcraft 3: TFT in Trackmania 
Nations Forever. Zmagovalci kvalifikacij bodo odpoto- 
vali na finale, ki bo od 30. junija do 4. julija v pariškem 
Disneylandu. Zainteresirani urno na Eswe.com/si. 

s preklinjajočim hermafroditom. Zdaj je jasno, da bo reč 

tretjeosebna akcijska frpjka v stilu Capcomovega biserčka 
Chaos Legion, toda z dodelanim borilnim sistemom. Globine 
Bayonette ne gre pričakovati, a vseeno ne bomo drkali samo 
enega. Knofa, seveda. Hermafrodit s postavo manekenke in gla- 
som ter obnašanjem gusarja pa ostaja. Vključitev njega/nje ne 
preseneča, če vemo, da je japonski studio Cavia v svojem prej- 
šnjem projektu Drakengardu, s katerim Nier vleče mnogo vzpo- 


S prva se je o Nierju vedelo le, da bo šlo za bizarno sekljačino 


rednic, koketiral z incestom in pedofilijo. 


Dogajanje bo postavljeno v leto 2049, ko skrivnostna kuga de- 
setka prebivalstvo. Znanstveniki zatajijo in z zdravilom nenamer- 
no poslabšajo položaj. Odtlej virus deluje v najvišji prestavi in 
povzroča bolezen, katere stranski učinek je potencirana invazija 
zlodejev v obliki senc. Nierova hči Yonah zboli in ko s fotrom ob 
brskanju po knjigarni doživita napad, situacija rodi heroja, ki ne- 
pridiprave potolče s cevjo in čarobno letečo knjigo. S slednjo bo 


Penny Arcade Expo obiskal vzhodno obalo 

Avtorja kultnega nalinijskega stripa Penny Arcade sta 
se leta 2004 odločila preizkusiti, koliko sta dejansko 
slavna, in organizirala konferenco Penny Arcade Ex- 
po. PAX, kakor se reč ljubiteljsko imenuje, je hitro po- 
stal največji dogodek za druženje igrarskih zanesenja- 
kov v Ameriki, ki smo se mu posvetili v Jokerju 180. 
Doslej je bil doma v Seattlu, na zahodni obali Združe- 
nih držav, letos pa so ga med 26. in 29. marcem prvič 
priredili v Bostonu na vzhodu. Premik ni zmanjšal 
udeležbe, saj so karte pošle še pred 
začetkom in po prvih podatkih se je 
spet zbralo okoli 60.000 ljudi. 
Prireditev so nekateri založniki tudi to- 
krat izkoristili za prikaz prihajajočih 
iger, med njimi dosti naslovčičev za 


protagonist gojil posebno zvezo, saj bosta 
odvisna drug od drugega. Knjiga bo juna- 
ku dajala magične sposobnosti v obliki 
velikanskih pesti in projektilov, vmes pa 
bo trosila cinične komentarje. Dogajanje 
se bo nato prestavilo 1300 let v prihod- 
nost, ki ne bo niti za odtenek bolj rožnata. 
Človeštvo se bo pobiralo in živelo v ne- 
nehnem strahu pred sencami, dočim bo 
Nier še vedno iskal zdravilo. Družbo mu 
bosta delala dvospolnik Kaine in oko- 
stnjak številka 7. Čudni so ti Japonci, res. 
Razen praskanja po glavi ob pogruntavš- 
činah osaških umov bomo nadgrajevali 
tako orožja kot čarobne moči, in sicer z 
iskanjem novih knjig ter oblikovanjem 
stavkov iz besed. Podobno runam iz za- 
hodnih predstavnic zvrsti. Baje jih bo mno- 
go in bodo omogočale fleksibilno nadgra- 
jevanje, prilagojeno tvojemu stilu igranja. 
Lahko boš konan in boš vse vlagal v raz- 
voj krepel ter udarce, njegovo nasprotje, 
kjer bodo črk deležni zaščitni elementi, in 
tako dalje. Sprehajati se bomo mogli po 
odprtem svetu, čebljati z ljudmi in opra- 
vljati postranske naloge, kar bo balzam za 
rane, utrpljene ob Final Fantasy XIII. Seve- 
da ne bosta manjkala ribolov in gojenje 
zelenjave, ker kaj bi gejše brez tega. Ker 
združitev akcijade in frpja ustvarjalcem ni 
zadostovala, bomo lik takisto vodili kot 
ladjico v šutemapu in platformsko skakali 
v slogu Castlevanie. To dvoje bo rezervira- 
no za nekatere šefovske spopade in la- 
zenje po notranjosti bajt. 
Sguare poudarja, da je Nier zaradi kom- 
pleksnega igralnega sistema in zapletene 
štorije, polne preobratov, namenjen zre- 
lejši publiki. (Mlajšim naj bi bila namenje- 
na zgolj japonska inačica Nier Replicant 
za PS3.) Rdečo nit bosta tvorila odnos 
med očetom in hčerko ter zveneč stavek 
'Nič ni tako, kot se zdi.' Hja. Če drugebodi 
ne, tedaj, ko bomo hermafroditu slekli ga- 
te in ugotovili, da je tič in miš. (rv) 
Sguare Enix za PS3 in 
xbox 360, 27. aprila 


nalinijski dolpoteg. V Dead Space 2 bomo lahko vzeli 
odpihnjeno udje v roke in z njim premlatili njegove še 
donedavne lastnike, Puzzle Ouest 2 bo uvedel po- 
vsem nove poklice in 3D-karto, Hydrophobia pa še 
živi, čeprav nam jo obljubljajo že dve leti. Naslov, ki se 
bo ponašal z napredno simulacijo curljanja vode, naj 
bi sredi leta naposled le dospel na Xbox Live Arcade, 
dasi je bil sprva mišljen še za PC in PS3. Razen tega 
se je prireditev držala proslavljene formule ogromne- 
ga piknika za navdušence nad vsem igralskim, tudi 
kartami in figuricami. Ter seveda 
oblačenjem v pikačuje, betmene in 
zasekamože. Joj, enkrat moramo ta- 
ko tekmovanje napraviti tudi pri 
nas. Slabše kot Slovenija ima talent 
ne more izpasti. 

Elemental: War of Magic 


Heroes of Might and Magic ter Civilization sta presneto zasvojljivi igri. Po tej lo- 
giki smo pečeni, saj nas jeseni čaka njun skupek, zelo podoben stari legendi 
Master of Magic. Elemental bo civilizacijska potezna strategija, postavljena v 
fantazijsko okolje, ki jo snujejo pri Stardocku, avtorjih Galactic Civilizations. Iz 
nabora dvanajstih frakcij, razdeljenih na napredne zahodnjake in mrtvaške 
vzhodnjake (a na kaj namigujejo?), bomo izbrali svojo in se zavihteli na njen 
prestol kot velemag, saj bomo eden redkih, ki v tem svetu še zna čarati. S svo- 
jim coprnikom bomo ustanavljali mesta in kolovratili po karti, izpolnjujoč ra- 
zne kveste. Z rastjo civilizacije bo treba izdatno vlagati v raziskovanje tehnolo- 
gij in novih čirul čarul ter navezovati diplomatske stike s sosedi. Če ti ne bodo 
za čajanke, jih bomo napadli z vojsko. Tam bo špil preskočil v prav tako pote- 
zni taktični del, kjer bo moč ukazovati posameznim enotam. No, ker smo čaro- 
dej, bomo lahko tudi vse za- 
kurili kar od daleč. Skrijte 
svoje noči in službe! (ag) 
Stardock za PC, 
septembra 


Lead and Gold 


Team Fortress 2 je z bazuko 
odpihnil prepričanje, da mora 
biti zanimiv špil ultrareali- 
stičen, in čudno je, da ni več ri- 
sankastih posnemovalcev, kot 
je Lead and Gold. Ta simpa- 
tična večigralska tretjeosebna 
streljanka se bo oklepala divje- 
zahodne tematike, zato v njej ne bomo vihteli plamenometov, marveč revolver- 
je in Winchestrove repetirke. Štirje poklici bodo s puškami in pištolami različnih 
vrst pokrivali razdalje na blizu in daleč. Poleg tega bodo premogli posebne last- 
nosti, kot sta postavljanje pasti in metanje dinamita. Moštveno udejstvovanje 
bodo spodbujale avre z bonusi za natančnost in moč, ki jih bodo špilavci delež- 
ni, če bodo tiščali bolj skupaj. Ob izidu kanijo v igro zapakirati šest kart z mno- 
žico načinov, od deathmatcha do podstavljanja sodov s smodnikom ("kreh" 
divjezahodni teroristi "kreh") ter jurišanja na vigvame s skvo. No, tega zadnje- 
ga ne bo, bi si pa želeli. (ag) Paradox za PC, čez mesec ali dva 

OZNANILA 


Sonic 4 


Naspidirani modri jež, o kate- 
rem kanimo anale spisati, se v 
novih inkarnacijah ni ravno 
proslavil. Še vedno pa jezdi na 
valu stare slave, na katerega 
želi okobal sesti tudi enosta- 
vno imenovani Sonic 4. Ta bo 
izdelan v enakem slogu kot 
klasični deli z mega driva, se 
pravi v dvorazsežnem pogledu 
od strani. Tako kot njega dni 
bomo s hitrostjo zvoka in zgolj 
v vlogi Sonica pičili v desno 
po farbovitem zelenem otoku, 
s skakanjem premagovali lu- 
knje v tleh, sesuvali sovražne 
robote zlobnega Dr. Eggma- 
na, pobirali prstane, odkrivali 
tajne poti ter se trudili doseči 
čim več točk in čim boljši čas. 
Sonic bo imel na razpolago 
stare poteze, kot je pospešek v 
obliki krogle, od novosti pa niso obelodanili ničesar pozornosti vrednega. Rekordi 
bodo na ogled vsem na spletnih lestvicah, kar ni nenavadno, če vemo, da bo špil 
mogoče kupiti le v internetnih konzolnih štacunah, se pravi Playstation Store, Xbox 
Live Arcade in WiiWare. Cena bo temu primerna, verjetno deset evrov, kleč pa je ta, 
da bo špil kompleten šele po izdaji vseh epizod, ki naj bi bile tri. Desetaka za epizo- 
do? Morebiti bo pa vredno. (sn) Sega za PS3, xbox 360 in wii, poleti 


cesto. 


Need for Speed: World 


Poletni NFS ne bo nova kroglica v glavnem nizu serije, marveč gre za masovno- 
večigralski odvrtek za računalnike, ki so ga najavili že vkup s Shiftom in Nitrom. 
Enostavno povedano bo špil nalik spletnemu delu dirkačin Test Drive Unlimited in 
Burnout Paradise. To pomeni, da se bomo gazdalinsko furali naokrog, srečevali dru- 
ge pozerske igralce ter z njimi v različnih načinih merili moči in težkali gonade. 
Ozemlje bo prostrano, saj bo vključevalo somestje Rockporta in Palmont Cityja, 
mest iz Most Wanted in Carbona. Kanadski razvijalci Black Box, avtorji predshiftov- 
skih poglavij, zagotavljajo nadgradnjo izvirne arhitekture. Omenjena špila sta konec 
koncev izšla pred štirimi oziroma petimi leti. Zagotovo pa sijajna podoba ne bo, saj 
so v intervjuju na GDCju jasno poudarili, da bo špil deloval tudi na netbookih. V čem 
je fora optimizacije pogona za 1,6-gigaherčne atome, ve samo EA, kajti nam se zdi, 
da bodo s tem pridobili komaj kakšnega igralca in obenem odvrnili prenekaterega. A 
to ni edina nenavadnost. Poleg hardverske dostopnosti bo špil očividno tudi 
veščinsko jako toleranten, kajti na predstavitvi se ga je igralo s tipkami WASD brez 
možnosti ročnega menjalnika in le skozi pogled od zadaj. Podporo analognim igra- 
torjem bodo šele vnesli. Kljub temu ne tajijo, da bo zadeva povsem arkadna, o če- 
mur priča vrsta bonusov na cesti. Raket in oljnih madežev resda ne bo, pač pa bo 
moč pobrati nitro, magnete in vaporizatorje policajev. Tu bodo še kozmetična in av- 
tomehanična delavnica, pridobivanje rešpekta (ustreznica izkušnjam) ter nabor 
večine doslej videnih avtomobilov v seriji. Cenovni model še ni dorečen, a govori se 
o zastonjski osnovi in naknadnem plačevanju za male dodatke. Mimogrede, nadalje- 
vanje Shifta je napovedano za konec leta. (If) EA za PC, poleti 


OZNANILA 


Nintendo na E3 z novim DSom 

Japonski novinarji so se očitno navzeli zahodnjaškega 
vtikanja nos v vse reči, saj so izbrskali, da Nintendo 
dela na novem DSU. Velikan je zato v skopem spo- 
ročilcu potrdil, da nas do marca 2011, ko se konča 
njihovo finančno leto, čaka nova ročna žokalica. Nje- 
no delovno poimenovanje je Nintendo 3DS, naziv pa v 
resnici pomeni, da bo sposobna avtostereoskopskega 
3D prikaza, za katerega ne bomo potrebovali očal. Za- 
slon bo po neuradnih informacijah Sharpov 3D LCD, 
ki sicer temelji na stari finti paralaksne ograde. Tako 
recimo delujejo tiskovine, ki se z obračanjem spremi- 
njajo. Vendar so tehnologijo tako izpopolnili, da omo- 
goča dobro ločljivost (govori se o 854 x 480 in veliko- 
sti 3,4 palca), dotikabilnost, odlično svetilnost ter os- 
ter 2D-modus. Tehnoznalci vedo, da tak displej vdelu- 
jejo v nekatere avtomobile, recimo največjega roverja. 
Vendar tam ne skrbi za trorazsežnost, marveč lahko 
zaradi njegove dvojnosti voznik na njem gleda zemlje- 
vid, sovoznik pa film. 

Gizmo drugače ne bo pomladitev serije, kot so bili to 
DS lite, DSi ter DSi XL, marveč naslednji veliki v vrsti 
Nintendovih ročnih konzol ter hkrati precejšnja revo- 
lucija. Poleg no- 
vega ekrana bo 
imel 3D-usmer- 
jevalno gobico, 
tresavico, tipala 
za nagib oziroma 
pospešek in nad- 
grajeno povezlji- 
vost (govori se 
celo o 3G in GPSu.) Kljub temu obljubljajo združljivost 
za nazaj z DS ter DSi, kar da slutiti, da bo takenako 
posedoval dva ekrana in kamerico. Fotk namreč ni, 
bodo pa zadevo predstavili junija na E3ju, ko bo tam 
tudi dobršen del JCTja. Mimogrede velja opozoriti, da 
naokoli kroži video kao 3DSa, vendar je na posnetku v 
resnici obstoječi DS z japonskim špilom Rittai Kakuši 
e Atakoreda (pomeni približno 'skriti 3D objekt"), ki z 
zvito rabo kamerice, s katero beleži lego igralčeve gla- 
ve, pričara vtis tridimenzionalnega prikaza. 


Commodore nove dobe 

Z legendarno blagovno znamko Commodore se že le- 
ta dela kot svinja z mehom, kar nas, osembitniške ve- 
terane, dela skrajno žalostne. Strojčke, ob katerih 
smo se učili razmišljati binarno, je pač fino videti do- 
stojno upokojene, ne da njihovo nagnito truplo na- 
okoli vlači vsakdo z nekaj odvečnega denarja in časa. 
Prav to počne ameriška tvrdka Hyperion Entertain- 
ment, ki na amatersko oblikovanem spletišču Com- 
modoreusa.net prodaja nekaj, kar je podobno pomla- 
jenemu commodoru 64. Računalo po zgledu slavnega 
predhodnika vso železnino skriva v odebeljenem ohiš- 
ju za tipkovnico. Znotraj čepi spodoben komp vrste 
nettop, osnovan na Intelovi platformi G31 z dvo- ali 
štirijedrnim procesorjem core 2. Vdelani so še sledil- 
na ploščica, zvočnički, optični pogon in vrsta priključ- 
kov. Solidna osnova za povprečen domač računal- 
niček, toda C64 je bil dosti več. Če ste brali anale v Jo- 
kerju 174, veste, da je mlinček posedoval tistihmal iz- 
jemno napredne večpredstavnostne ter igralske spo- 
sobnosti. Tu novinec pogrne na celi črti, saj se zanaša 
na integrirano čivkalo in kinderjajčkasto grafo GMA 
3100, ki jo prešvica že Minolovec. Zakaj te ne pustijo 
počivati v miru, komodor? "emo" 


Novi geforci - hitri in vroči 


Po mesecih obljub in zamud je zeleni grafični gigant 
šele začetkom tega meseca, pol leta za tekmecem, 
naposled uspel sploviti serijo grafičnih kartic zadnje 
generacije za standard DirectX 11. 

Prva izdelka na osnovi GPUja s kodnim imenom fermi 
sta kartici GTX 480 in GTX 470. Močnejša prva je na- 
rejena okoli 480 jeder CUDA, kakor Nvidia imenuje 
osnovno procesno enoto v svoji arhitekturi. Delovala 
bodo pri sedemsto mehahercih, medtem ko bo frek- 
venca senčilnikov v čipu dvakrat višja. Procesor bo s 
384-bitnim vodilom povezan s poldrugim gigabajtom 
pomnilnika GDDR5, 1848 MHz. Njena šibkejša sestri- 
ca bo imela le 448 jeder CUDA pri nižjih frekvencah, 
prav tako ožje bo 320-bitno pomnilniško vodilo, ki bo 
peljalo do 1280 megabajtov pomnilnika. 

Ta golaž številk in kratic pomeni naslednje: GTX 480 
je v igrah po Nvidiinih besedah za nekako pet do deset 
odstotkov hitrejša od najmočnejše konkurenčne eno- 
procesorske kartice, AMDjevega radeona HD 5870. 
Ker od sebe pri tem buta 250 vatov toplote, radeon 
pa 190, gre za precej potratno in vročo napravo. A re- 
zultatov se ne sme gledati tako površinsko, ker je nov 
grafični procesor s svojimi jedrci močno usmerjen v 
splošno računanje, denimo fiziko. To pride posebej 


Fermiji nosijo ime italijanskega jedrskega fizika 
Enrica Fermija, izumitelja jedrskega reaktorja. Kar 
pravšnje poimenovanje, bi se pridušali ciniki, saj 
je njihovo napajanje in hlajenje primerno zahtevno. 


do izraza pri namenskih bonbončkih DirectXa 11, kot 
je teselacija - samodejno dodajanje geometrije v sliko 
in s tem veliko povečanje podrobnosti. Zato se bodo 
lahko nove Nvidijine kartice konkretno izprsile šele v 
prihodnosti, dočim pri risanju trenutne grafike ne iz- 
stopajo toliko, kot daje misliti cena. Ta znaša okrog 
450 EUR za GTX 480 in dobrih 300 za GTX 470. Nvi- 
dia obenem pravi, da so izpopolnili tehnologijo SLI, s 
katero naj bi učinek ob dveh karticah v primerjavi z 
eno poskočil za konkretnih 90 odstotkov. No, pri teh 
cenah bo tako parjenje zanimalo res samo nekatere. 


3D-boj za zofe se je pričel 
O čemer smo špekulirali dobršen del preteklega leta 
in kar je januarski CES uradno predstavil, se je prese- 
netljivo hitro udejanjilo: v ZDA se je začel naskok 
3Dja na gospodinjstva. Sredi marca so namreč na 
police trgovin Best Buy prišli prvi Panasonicovi 3D- 
televizorji in 3D-predvajalniki blu-rayev. Gre za 120- 
herčno 50-palčno plazmo P50VT2, ki je sicer odličen 
HDTV-zaslon, vendar sam po sebi ni revolucionaren 
oziroma ni '3D'". Za hecanje možganov skrbijo utripa- 
joči naočniki, ki izmenjevaje - 120-krat na sekundo - 
odpirajo šipice ter se sinhronizirajo po infrardečem 
senzorju. Cenovna postavka teveja in enih očal je 
1900 evrov -- davek, medtem ko ekstra kukala stane- 
jo 110 evrov plus taksa. Nenavadno je, da je tehnolo- 
gija štartala brez vsebine. Ob splovitvi ni bilo na voljo 
niti enega samega globinskega blu-raya, niti 3D TV- 
oddaje. Prva bi naj izšla Ice Age 3 in Coraline, dočim 
so premierno trirazsežno predvajali tekmo lige NHL 
koncem marca. Ameriška mreža DirectTV je za junij 


CO Panasonic, ki je glavni pobudnik dnevnesobne- 
ga 3Dja, svetuje nakup njihovega tovrstnega TVja 
kar takoj, češ, da so tako zajamčeni za prihodnost. 
Mar niso enake floskule svetohlinci navajali že ob 
predstavitvi predvajalnikov blu-ray in HDTVjev, pa 
smo videli, koliko let je tehnologija zdržala? 


napovedala tri ustrezne kanale, medtem ko bodo lah- 
ko redki srečneži v taistem mesecu gledali tudi južno- 
afriški žogobrc z navidezno z-komponento. Do konca 
pomladi se bosta 3D-dirki pridružila Sony in Sam- 
sung, oba z (dražjimi) LCDji, pri čemer je že znano ža- 
lostno dejstvo, da očala med proizvajalci do nadalj- 
njega ne bodo združljiva. V času pisanja nismo izve- 
deli niti bita informacije o prihodu 3Dja na Staro celi- 
no, toda Panasonic nas je povabil na aprilski razkaz 
svoje 3D-družine. Lokalne podatke in prvoosebne iz- 
kušnje bomo zato posredovali naslednji mesec. 

V 3D-bitko za kavče pa se podaja tudi Nvidia. Najprej 
so predstavili komplet za stereoskopsko igranje 3D 
vision (testis v Jokerju 194), nato so na CESu razka- 
zovali nadgrajeni 3D vision surround za rabo na več 
zaslonih, pravkar pa so najavili še 3DTV play. Gre za 
košček softvera, katerega namen je spariti računala s 
sodobnim geforcem in 3D-televizorje. Tako bo moč 
visionove tride vsebine kot so fotke, filmi in igre pre- 
nesti neposredno v dnevno sobo. Pri tem raba očal iz 
paketa 3D vision ni nujna, temveč bo moč zapreči te- 
veju priložene naočnike. Da se lastniki visiona ne bi 
počutili ogoljufane, jim bo 3DTV play na voljo zas- 
tonj, za ostale pa bo cena programa 35 evrov. 

€ Takole preprosto je to po Nvidijino: nucaš le nji- 
hov program, računalnik z grafično kartico geforce 
9800 GT ali novejšo in ustrezen 3D-prikazovalnik. 


Iphone 0S 4 


Apple rad nepričakovano naskakuje z udarnimi napo- 
vedmi. Tako je 8. aprila v domačem Cupertinu ozna- 
nil novo, četrto različico iphonovega operacijskega 
sistema. Ta bo prinesel mnoge novosti, o katerih se je 
že dolgo šušljalo. Osvežitev bo več kot sto, na konfe- 
renci pa so jih izpostavili sedem. Prva in največja bo 
večopravilnost (multitasking). Dvojni klik bo ob 
spodnji rob priklical vrstico z aktivnimi nucniki, med 
katerimi bomo brezšivno preklapljali. Ko si bomo 
zaželeli preveriti e-pošto, ne bo več treba prekinjati 
spletnega radia, telefonije po Skypu, navigacije ali 
igranja. Rešitev so načrtovali tako, da ne bo upočas- 
njevala telefona in pretirano obremenjevala baterije. 
Druga praktičnost bo urejanje apletkov v mape, kar je 
bila do zdaj domena garažnih nucnikov tipa Catego- 
ries. Mape bodo sploh koristne, ker bodo obenem po- 


april 2010 


€ Osrednji govornik Steve Jobs je po lanski presa- 
ditvi jeter spet na vodilnem mestu. Okreval je do- 
bro, a je na odru vseeno izgledal shujšan. To pa ga 
ni ustavilo, da se ne bi radoval uspeha ipada in 
razčlenil sprememb, ki čakajo iphonov softver. 


večali število naenkrat nameščenih aplikacij. Cifra bo 
z dosedanjih 180 razširjena na kar 2160. Tretja važ- 
nost bo olajšano upravljanje z e-maili. OS 4 bo med 
drugim prinesel poenoten nabiralnik, kamor se bodo 
lahko stekala pisma z vseh nastavljenih računov. 
Četrti temeljni kamen bo storitev iBooks, ki bo odgo- 
vor na Amazonov Kindle in bo združevala bralnik ter 
trgovino z e-knjigami. Kot peto ključnost so izpostavi- 
li večji posluh za potrebe podjetij, kot šesto pa igrar- 
ski servis, ki bo poenotil in razširil špilanje. Olajšal bo 
spletno večigralstvo in nudil iskanje partnerjev, lestvi- 
ce ter dosežke. Veliko pozornosti so posvetili še sed- 


6 Večopravilje bo mlelo v skriti vrstici, ki jo bomo 
priklicali s prstnim potegom. Zapletov ob prešte- 
vilnem roju aktivnih aplikacij ne pričakujejo. 

memu čudesu, in sicer novemu načinu oglaševanja. 
iAD bo reklame zakamufliral v privlačno obliko, ki naj 
uporabnika ne bi trgala od matičnega dela. Obenem 
bodo tudi razvijalcem razvezali roke in jim omogočili 
dostop do številnih ključnih elementov telefona. 

OS 4 so napovedali za poletje. A čeprav se je v prete- 
klosti redno dogajalo, da je večjo posodobitev softve- 
ra pospremil predelan telefon, to ni samoumevno. 
Natolcevanja so sicer živahna, vendar zanesljivih in- 
formacij o četrti verziji iphona med pisanjem še ni bi- 
lo. Kljub temu je res, da bo hardver igral pomembno 
vlogo. Vse štiričine bonbončke, predvsem večopra- 
vilje, bodo užila le novejša Applova drkala. Sem spa- 
data iphone 3GS in ipod touch tretje generacije. Ipad 
fura prilagojen OS in iz posodobitve ne bo izvzet, ven- 
dar ga bodo novosti obiskale jeseni. Po drugi strani se 
bodo morale starejše ploščice, tudi iphone 3G, zaradi 
hardverskih omejitev zadovoljiti z okrnjeno obliko. Če 
bo to koga spodbudilo k posodobitvi opreme, toliko 
bolje, je še samovšečno navrgel Jobs. 


IE9: premik k standardom? 


Pred nekaj tedni je Microsoft priobčil predogled, česa 
se imamo nadejati v novi različici Internet Explorerja. 
Reč je sicer še nedodelana, saj nima niti gumba za 
nazaj in vrstice za vpis spletnega naslova. Vendar to 
ni čudno, saj so fantje projekt zastavili resno in pišejo 
brskalnik čisto na novo. Kar imajo pokazati, obeta 
kakovosten brkljalnik. Predstavitve na [e.microsoft. 
comy/testdrive/ kažejo sila pohitreno izvajanje javas- 
cripta (ki bo, če bo le mogoče, tekel na svojem pro- 
cesorskem jedru), izboljšano podporo CSS3 in na- 
predne funkcije HTML 5. To je bistvena novost na 
brskalniškem trgu in pomenij, da bodo znali video, 
vektorska grafika in podobni bonbončki uporabiti 
grafično kartico za strojno pospešen izris. Da bi bil 
napredek vsem na očeh, obljubljajo, da bodo predo- 
gledno različico posodabljali vsakih osem tednov. Ko 
pa bodo z izdelkom do- 
volj zadovoljni, name- 
ravajo izdati zaresno 
javno beto. 

Devetica bo na voljo 
samo lastnikom Viste 
in Windows 7, ker gra- 
fično pospeševanje ni 
združljivo z Okni XP. 
Pravzaprav je ves brs- 
kalnik pisan z mislimi 
na Windows 7 in nato 


€ Devetica zna hiti brs- 
kalnik, ki bo še kako me- 
šal štrene konkurenci. 


Slovenija je naš dom. 

Google vstopa v svet televizije 
Spletni velikan Google po obetavnem vstopu na trg 
operacijskih sistemov za mobilne telefone naskakuje 
še eno trdnjavo. Tokrat so na udaru dnevne sobe, na- 
tančneje televizijski ekosistem. Vanj namerava G infil- 
trirati svoj odjemalnik (set-top box), ki bo, presenetlji- 
vo!, izdatno povezan s spletom. Naprava bo na spre- 
jemnike šopala vse mogoče, 
od Facebooka, Twitterja in 
Youtuba do v tujini priljublje- 
nih servisov za pretakanje vi- 
dea tipa Netflix. Kakopak ne 
bo umanjkal ostanek Googlo- 
vega nabora, saj kani velikan 
pred splovitvijo zasnovati vso 
ozadno infrastrukturo. Nap- 
rava nastaja v sodelovanju z Intelom, Sonyjem in Lo- 
gitechom. Prvi je prispeval strojno platformo atom, 
japonski inženirji delajo na integraciji s teveji, dočim 
Logi kuje daljinec ter pripadajoč komplet tipkovnice in 
miške. Kaj več kot to žal ni znano, takisto ne, kdaj bo 
Google TV ugledal police in koliko bo stal. Mi se po 
drugi strani sprašujemo, ali ni poteza malce zgrešena. 
Eden jasnih trendov na CESUu je bil namreč integracija 
spletne povezljivosti in omenjenih storitev v sprejem- 
nike. Taki so praktično vsi to leto predstavljeni mode- 
li. Ampak Google že ve, kajneda? 


Google 


Logijev tamali harmony 

Logitechova družina univerzalnih daljincev 
harmony je znana mnogim, ki se ubadajo z 
invazijo elektronskih onegajev v dnevni sobi. 
V aprilu se ji je pridružil nov član z nadim- 
kom 300;, ki se hvali z nevideno prepro- 
stostjo in nizko ceno. Po Logijevih ugoto- 
vitvah je programiranje univerzalcev za 
večino folka preveč zapleteno, zato so za 
300i namislili drugačen sistem. Daljinec 
sicer zna delovati kot doslejšnje harmo- 
nije. Prek strani Myharmony.com ga po- 
vežeš s kompom, na spletišču iz obsež- 
ne baze izbereš uporabljane naprave in 
voila!, črnogorec je skonfiguriran in pri- 
pravljen na rabo. Malček omogoča hkratni nadzor do 
štirih naprav, kar zadostuje za televizor, AV-sprejem- 
nik, satelitski ali kabelski odjemalnik in ozvočenje. A 
Logi zagotavlja, da naprava osnovni nadzor nad na- 
pravami opravlja že iz škatle, brez nastavljanja. Kakšna 
črna magija sodeluje pri tem, nočejo povedati, zato bo 
potreben preizkus. Pri nas bo harmony 300i naprodaj 
koncem meseca za ugodnih 30 evrov. 


vedno večje število 
17. aprila 2010 

Sony odstranil Linux iz PS3 

Cena playstationa 3 se je z začetnih 599 evrov sicer 
krepko znižala, a manjše je tudi število bonbončkov. 
Po gobe sta šla nazajzdružljivost s PS2 in predvajanje 
glasbenih ploščkov SACD, zmanjšalo se je število 
USB-vrat, odpadel je bralnik pomnilniških kartic, po- 
slovilo se je darthvaderjevsko ohišje ... Zdaj, z novo 
softversko nadgradnjo, ki so jo izdali 1. aprila in ni no- 
bena šala, pa je odfrčala še podpora drugim operacij- 
skim sistemom (OtherOS), konkretno Linuxu. Tega 
novi, tanjši modeli slim itak niso bili sposobni, dočim 
zaplata možnost inštalacije pingvinskega sistema ubi- 
je še na starih bajsikah. Zakaj? Menda zato, ker je nek 
heker odkril varnostno luknjo v sistemu, kar je omo- 
gočil prav Linux. Sony je za filanje luknje namesto fi- 
nomehanike uporabil osem litrov lepila, da bi 'upo- 
rabnikom zagotovil varnost'. Beri: da se ne bi tudi na 
PS3 začelo poganjanje garažnega softvera — home- 
brewja, kar skoraj vedno odpre vrata piratiziranju. Bo- 
jijo pa se tudi vdora v Playstation Network. Res je si- 
cer, da zaplate ni pod mus inštalirati, a v tem primeru 
se ne moreš več vpisati v PSN, kupovati v PS Storu in 
igrati katerekoli igre, ki zahteva firmware 3.21. In res 
je, da Linuxa na PS3 ni poganjalo veliko ljudi, toda 
odstranjevanje funkcij ni nekaj, česar bi bili uporabni- 
ki veseli. Nekateri so bili zaradi tega tako jezni, da so 
začeli preučevati zakone glede možnosti vračila na- 
prave vsled funkcije, ki je ni več v stroju, za katerega 
so plačali. In glej, enemu takih zagrizencev je od bri- 
tanskega Amazona, kjer je kupil PS3 ob lansiranju, 
uspelo dobiti nazaj 84 funtov na rovaš evropske dire- 
ktive 1999/44/EC. Ta velja od januarja 2002 in veli, da 
mora blago ustrezati prodajalčevemu opisu in ustre- 
zati obljubljenemu namenu. S PS3 pa očitno ni več ta- 
ko in ni greh poskusiti tudi pri nas. Hecno je, da Mi- 
crosoft na drugi strani širi zalogo dobrot na xboxu 
360, ki že omogoča shranjevanje datotek, recimo 
posnetih položajev v igrah, na zunanje medije v slogu 
USB-ključkov. Doslej je bilo treba v ta namen kupova- 
ti drage, xboxu lastne memory unite. 


Pecejaški kamerični igrator visionplay 

Sony in Microsoft še zdaleč nista edina, ki se nizko- 
ločljivostne kamerice trudita zlorabiti za vmesnikarje- 
nje. Tu je vsaj še podjetje Trendy Entertainment, ki je 
pred kratkim razkrilo sistem visionplay. Kalifornijci, 
nekdaj znani kot Artificial Studios (med drugim so iz- 
delali grafični pogon reality engine), trdijo, da more 
njihova pogruntavščina vsako spletno kamero spre- 
meniti v orodje za nadzor virtualnega možiclja. Vi- 
sionplay naj bi deloval na računalnikih, prenosnikih in 
pozneje konzolah in je na voljo vsem zainteresiranim 
razvijalcem. Sodeč po predstavitvenem videu in zaen- 
krat še skopih informacijah pa ne gre za vsezmogljiv 
sistem, kot je natal, temveč je visionplay sorodnejši 
eyetoyu. To pomeni, da je namenjen predvsem manj 
zahtevnim družabnim igram, kjer natančnost vnosa in 
zamiki niso ključnega pomena. Na kaj ciljajo Trendy, 
bržkone najbolje pokaže wiijevski predstavitveni špil- 
čič Vision Tennis, katerega video najdete na Trendy- 
net.com. Zabava za vso familijo. 

popravljen, da deluje na Visti, tako da je jasno, kam 
pes taco moli. Microsoft hoče opraviti z navlako, ki jo 
vlači s sabo iz starih sistemov, in to v tem primeru 
sploh ni slabo. Mimogrede, test Acid3 trenutno do- 
seže le 55 točk, kar so razvijalci komentirali takole: 
»Doseči popoln rezultat ni naš osrednji namen, je pa 
fino videti, kako točke naraščajo, ko vključujemo 
podporo standardom." 


Google ima dosti Kitajske 


€ Na spletu cvetijo primerjave s Trgom nebeškega 
miru, vendar Google ni David v boju proti rumene- 
mu Goljatu. Kitajski vladi to še ni jasno. 


Kot veste, ima kitajska oblast zanimiv pristop do in- 
terneta. Meni namreč, da je treba nadzorovati, kaj nji- 
hovi državljani smejo videti (če človek naleti na sliko 
takerja, to nenadoma ne zveni več tako neumno) in 
kaj bi lahko škodilo veliki komunistični ideji. Zato so 
si izmislili digitalno inačico svojega zidu. Kineski 
uradniki so tamkajšnji podružnici Googla namreč na- 
ročili, da mora filtrirati zadetke na iskalniku. To pa 
možem, ki so zrasli v demokraciji, ni pogodu. Čeprav 
se je Google.cn pred časom deloma že uklonil tej zah- 
tevi, je sedaj dokončno počilo. Do te mere, da so se 
odločili kitajsko poslovalnico kar zapreti. Neposredni 
povod za tovrstno odločitev je bila serija vdorov, ki so 
si jih privoščili Kitajci, med drugim z naslovov, ki pri- 
padajo vladnim organizacijam. Tarče so bili poštni 
naslovi kitajskih aktivistov na Gmailu in Googlova 
programska oprema. Kitajska različica iskalnika zdaj 
preusmerja na njihov hongkonški strežnik Google.hk, 
ki rezultatov iskanja ni nikdar cenzuriral. Komuni- 
stična partija seveda piha od jeze in zna se zgoditi, da 
bodo v svojem velikem požarnem zidu iskalnega veli- 
kana čisto blokirali. Microsoft in Yahoo, ki delujeta po 
kitajskih zahtevah, sta zdaj deležna dosti boljšega 
obiska, prav tako je poskočilo iskanje na od vlade od- 
obrenem lokalnem iskalniku Baidu. Lepo je videti, da 
je v boju med poslom in principi zmagala Googlova 
mantra 'Do no evil'. Vprašanje je le, za koliko časa. 


ipad uspešno splovljen 

Medtem ko je večina nas v soboto, 3. aprila, barvala 
pirhe in se pripravljala na pojedino, so sadjarski fana- 
tiki v čezlužju cepetali od pričakovanja. Tedaj je nam- 
reč uletel prvi val ipadov, težko pričakovanih Applo- 
vih tabličnih računalničkov. Če ste po čudnem spletu 
okoliščin zgrešili vse najave okoli dotičnega, vedite, 
da gre za napravo brez tipkovnice velikosti lista A5, ki 
se je namenila predrugačiti rabo prenosnih zmenet. 
Kako, porečete? Zlasti s priročnostjo in lagodjem ra- 
be med brskanjem po spletu, ogledovanjem filmčkov, 
branjem e-knjig, igranjem ter podobnim. V ta namen 
je opremljena z zajetnim 9,7-palčnim zaslonom loč- 
ljivosti 1024 x 768 pik, po katerem tacaš s prsti (tudi 
z več hkrati) in ji tako ukazuješ. Ipad drugače poganja 
odvrtek operacijskega sistema z iphona, gizma pa sta 
si jako slična tudi oblikovno, le da je tablica razsež- 


nejša. Dodatni inči se poznajo marsikje, najbolj pri či- 
tanju teksta in v špilih. Ipad poganja vse naslove za 
iphone in ipad touch, s tem, da so iz podrastja že pri- 
lezle prve namensko spisane igre, ki izkoriščajo višjo 
ločljivost in hitrejši, gigaherčni procesor. Nasploh in- 
dustrija napravo jemlje resno, zato se bo 28. julija v 
San Franciscu pripetil zlet Ipad Game Summit. Na 
njem bodo zainteresirani razvijalci deležni nasvetov, 
nadejamo pa se tudi številnih konkretnih najav. 

Kako uspešen je Applov recept za ultimativno tablico, 
bo pokazal čas. Toda prvi rezultati so spodbudni. V 
prvem dnevu prodaje je nove lastnike našlo več kot 
300.000 kosov, dočim nekateri poznavalci napove- 
dujejo, da bo pred koncem leta cifra narasla na skoraj 
pet milijonov. Temu navkljub pa ni malo takih, ki 
ipad odprto kritizirajo. Gizmu očitajo strojno in sis- 
temsko zaprtost, kar pomeni popolno kontrolo do- 
segljivih vsebin s strani krovnega podjetja. To se naj- 
bolj razvpito pozna v vztrajnem ignoriranju spletnega 
večpredstavnostnega standarda Flash. Ker ta s svojo 
odprtostjo preveč otežkoča nadzor nad vsebinami, 
Applove naprave enostavno ne prikazujejo videa na 
24ur.com, epizod s Southparkstudios.com in kopice 
ostalih gibljivih slikic v zapisu FLV. Nadalje se nosovi 
vihajo nad mankom spletne kamere, priključkovno 
skromnostjo, nezmožnostjo lastnoročne zamenjave 
baterij ... Takisto motijo za lase privlečene senzacio- 
nalistične trditve, da bodo ljudje ravno zaradi ipada 
korenito spremenili bralne navade (smeh) in da bodo 
otroci, ki se rojevajo zdaj, čitali samo s tablic. Mi bo- 
mo recimo veseli, če bodo SPLOH še kaj brali. 


€ ipadova dotikovna tipkovnica je udobnejša od 
drobne iphonove, a še vedno ni namenjena resne- 
mu tipkanju. Za to je treba dokupiti zunanjo. 


Kakšno je stanje z ipadom v Sloveniji? Tiho. V času 
pisanja je bil na razpolago itak le v ZDA, dočim je naj- 
novejša informacija, da se bo za Slovenijo lokaliziral 
in da ga gre pričakovati v zadnji četrtini leta. In to ta- 
ko v osnovni 16-gigabajtni izvedbi kot z večjima, 32- 
ter 64-gigazložnima shrambama. Cene niso na voljo, 
a sklepamo lahko, da bo tamali ipad koštal okoli 430 
evrov, srednji 520 in veliki 600. Modeli, ki bodo prišli 
kasneje in bodo osnovni povezljivosti po wi-fiju doda- 
li vmesnik za sporazumevanje prek GPRS in UMTS, 
pa bodo dražji za kakih 120 denarnih enot. Ko izvemo 
natančnosti, jih koj nalepimo na stranko! 


Gospodar prstanov napo- 
sled na blu-rayu 


Dolgoletne želje so se izpolnile: The Lord of the Rings 
je 6. aprila naposled le izšel na blu-rayu, in sicer tako 
na zahodu onkraj Sivih pristanov kot tod, v starem 
svetu. Ker studio meni, da je izdelek namenjen ljubi- 
teljem sage, je na voljo le trojček in ne posamični de- 
li. Na žalost pa svetloba s to potezo ni docela pregna- 
la teme, kajti gigant Warner Bros se je spet izkazal za 
gospoda Hinka Svetohlinca. Kompilacija 'za ljubitelje' 


april 2010 


€ Namesto da bi v eni potezi splovili razširjeno 
verzijo (navadna sploh ne bi smela priti v poštev) 
in še zbirateljsko izdajo s kipci, WB spet nateguje. 


namreč vsebuje osnovno, kinematografsko različico, 
ne razširjene, ki bi si jo HD-način in fani zares zaslu- 
žili. Tista naj bi izšla šele za zimske praznike, še raje 
pa leta 2011. Fuj in fej! Spomnimo se, da se je slično 
primerilo z DVD-inačico, ki so jo splovili v treh zapo- 
rednih izvedenkah, in ni malo takih, ki že zdaj pose- 
dujejo dva kompleta. Po eni strani je nekaj pravice iz- 
kazice v tem, da je morje Sandokanovo naplavilo vse 
tri HD-Gospodarje že dva tedna pred izidom. 

Škatla, ki jo evropski Amazoni prodajajo za slabih 60 
evrov, vsebuje šest diskov. Na treh so 
filmi, ki poleg slike 1080p (kino raz- 
merje 2,4 : 1) nosijo še zvok 6.1 DTS- 
HD. Preostanek pa polnijo dokumentar- 
ci o nastajanju, ki so po stari navadi v 
BL (bedni ločljivosti). Ameriška izdaja 
ima dodatne tri DVDje s tako imenova- 
no digitalno kopijo, ki jo je moč presne- 
ti na PC ali maca in podprte mobilne 
naprave, kot so iphone, zune ter PSP. 


Windows Phone 7 


Po uspehu Windows 7 se Microsoft og- 
reva za sličen pohod na področje mo- 
bilnih telefonov. Na konferenci MIX10 
so razkrili operacijski sistem Windows 
Phone 7, ki bo koncem leta pričel 
mešati štrene iphonu in Googlovemu 
androidu. Ker je konkurenca silna, se 
novinec odreka preživelim koreninam 
drobnoikoničastega Windows Mobila. 
Namesto tega sta sistem in uporabniški 
vmesnik z velikimi slikami prilagojena 
dotikovnemu upravljanju ter se naslanjata na tista v 
mobilnih predvajalnikih zune HD. Odlično, saj je bil 
Luni na sejmu CES med igranjem z zuni navdušen 
nad gladkostjo, spoliranostjo in priročnostjo kontrol. 
No, dober vmesnik ne zadostuje za tržni uspeh, zato 
se Microsoft trudi okoli dodatnih vsebin. Posebej raz- 
burljiv del novih telefonov bo podpora ogrodju XNA - 
napredni zbirki grafičnih ter sistemskih knjižnic za 
razvoj špilov (glej Joker 159, članek Renesansa ga- 
ražnih iger). Enaka orodja so v rabi za stvarjenje zve- 
čine neodvisnih iger za xbox 360 in PC, kar pomeni, 
da se lahko nadejamo dokaj zmogljive platforme za 
igranje na poti. Po X360 se bo zgledovala še ena na- 
javljena funkcionalnost: spletna tržnica Windows Pho- 
ne Marketplace. Microsoft bo na njej po zgledu inter- 
netne trgovine ltunes nudil večpredstavnino, aplika- 
cije in igre. Pri tem obljubljajo, da bodo do razvijalcev 
gojili precej bolj človeški odnos od Appla. 

Kaže, da ne bodo umanjkale niti večpredstavnostne 
mišice. Windows Phone 7 bodo topodročno enako- 
vredni zunom HD, kar pomeni podporo uveljavljenim 
standardom za slike, glasbo in video, sukanje visoko- 
ločljivostnih vsebin ter dobrote, kot je aplikacija za 

O NIS je na domisel- 
nost vmesnika za win 
phone 7 tako ponosen, 
da so ga patentirali. Da 
Kitajčki slučajno ne bi 
dobili napačnih idej! 


pregledovanje stripov. Takisto Microsoft ne namerava 
trmariti okoli spletnih standardov. Brskalnik na teme- 
lju Explorerja 9 bo iz škatle podpiral tako Flash kot 
MSjevo inačico Silverlight. V pripravi je različica mo- 
bilne Pisarne, navedoma z izboljšavami na veliko po- 
dročjih, zlasti glede dotikovnega uporabniškega vme- 
snika. Če k povedanemu prištejemo razglas o strož- 
jem nadzoru nad bodočimi člani družine Windows 
Phone 7, česar namen je zagotavljanje skupnega ni- 
voja kakovosti, se iphonu obeta zanimiv tekmec. 


Kurir, slate in kompanija 


Ipad gor, ipad dol, ipad levo, ipad desno. Letošnja po- 
mlad je s tehnološkega stališča v znamenju Applove 
tablice. A to ne pomeni, da tekmeci počivajo. Sočas- 
no s tržno premiero novega jabolka so namreč iz senc 
stopile informacije o konkurenčnih izdelkih. 
Hewlett-Packard je pokazal dražilni video za svoj tab- 
ličnjak slate in v njem pimpal predvsem lastnosti, ka- 
terih odsotnost pri ipadu najbolj bode v oči. Ra- 
čunalniški velikan je izpostavil neokrnjeno podporo 
standardu Flash, vdelano kamero, bralnik pomnilniš- 
kih kartic in dizajn, ki vsaj na slikah ne zaostaja dosti 
za Applovim. Kmalu zatem pa se je oglasil še Micro- 
soft in sprostil nov paket podatkov o courierju, dvoza- 
slonski tablici, katere prve obrise smo 
videli pred nekaj meseci. 'Elektronski 
dnevnik' res finega videza nastaja v de- 
lavnici xboxovega fotra J. Allarda. Na- 
mesto neposrednega naskoka na ipad 
kurirček ubira alternativni pristop. Všeč 
naj bi bil zlasti nekoliko resnejšim upo- 
rabnikom, ki nameravajo z napravo po- 
četi, hm, resnosti. Zato poleg sedaj že 
samoumevne večdotikovnosti podpira 
peresce. Vmesnik naj bi bil zmes tistega 
iz Windows Phone 7 ter sistemov iz gra- 
fičnih tablic, kar pomeni prepoznavanje 
pisave, podporo prostoročnemu risanju 
in slično. Sliši se zelo okej, kakopak ob 
predpostavki, da bo vse skupaj zasno- 
vano pametno in priljudno ter ne bo po- 
šastno drago. 

Kurirja drugače poganja enak softver 
kot zune HD in prihajajoče telefone Win 
7, V nedrju je skrita Nvidijina visoko in- 
tegrirana platforma tegra 2, kar diši po 
napredni povezljivosti in grafičnih miši- 
cah. Poleg dvojice sedempalčnih zaslo- 
nov iz tekočih kristalov se naprava ponaša še z vdela- 
no kamero, priključkom za slušalke in skromno težo, 
ki naj bi znašala manj kot pol kilograma. Ostale po- 
drobnosti so ta hip še skrivnost, tako kot predvideni 
datum izida. Nekod se govori o koncu leta, spet drug- 
je trdijo, da kurirja ne bo pred 2011. Muja je vsekakor 
priporočljiva, sicer bo ipadova prednost v uporabniški 
masi in količini softvera (pre)velika. 


€ HPjev slate je na januarskem CESU izpostavil 
celo Ballmer in naprava je res videti slastna. Zal 
ne povedo, kdaj jo bo moč kupiti. 


OZNANILA 


Slovenija s še hitrejšim mobilnim omrežjem 

Redko tehnično področje, na katerem smo v evropski 
in celo v svetovni špici, je mobilna telefonija. Za to 
ima največ zaslug Mobitel, ki hitrosti in storitve ne- 
prestano potiska naprej. Med prvimi so tako predsta- 
vili UMTS in ga kmalu pohitrili na polčetrto generaci- 
jo, podimenovano HSD/UPA (High-Speed Down/Up- 
link Packet Access), ki je dolvlekla tja do sedmih me- 
gabitov na sekundo. Začetkom aprila (ne prvega!) pa 
so spravili v pogon še sodobnejšo tehnologijo HSPA«, 
ki predvideva teoretično mejo hitrosti za dolvleko pri 
21 Mbit/s, dočim so zaenkrat v naši deželi dosegli 
pretočnost 16 Mbit/s. Po domače je to 2 megabajta 
na sekundo, kar je manj kot uro za DVD! (Šeranje je 
od oka osemkrat počasnejše.) Taka urnost v prvi vrsti 
seveda ni namenjena telefonom, marveč (prenosnim) 
računalnikom z ustreznim modemom. Torej ljudem, 
ki nimajo druge variante hitrega neta oziroma želijo 
surfati na največjih valovih od povsod. Mimogrede, 
Mobitelov paket z 'neomejenim' prenosom v resnici 
pokriva le 20 gigabajtov, nakar se do kraja meseca hi- 
trost samodejno zaklene na 384 Kbit/s. 


Tri in pol desetletja Microsofta 

Microsoftova štorija o dveh faliranih študentih, ki sta 
namesto diplome napravila eno najbogatejših podjetij 
na svetu, je domala ponarodela. Neločljivo pa je pove- 
zana z nekim drugim podjetjem: Micro Instrumenta- 
tion and Telemetry Systems (MITS), ki je januarja 
1975 na svetlo postavilo čudo božje. Računalnik, za 
katerega nisi potreboval posebne sobe in namenskega 
inženirja, ki bi skrbel le za hladilni sistem. Njihov altair 
8800, zgrajen okoli Intelovega procesorja 8080, je bil 
nekako današnje velikosti in je stal manj kot tisočaka 
tedanjih dolarjev. Konstruktor Ed Roberts je optimi- 
stično napovedoval nekaj sto prodanih kosov, a že v v 
prvem mesecu se je v MITS usulo čez tisoč naročil. 


Daleč največji učinek je imel predstavitveni članek v 
januarski številki revije Popular Mechanics, ki ga je 
uzrl tudi Bill Gates. Koj je vedel, da je to njegova pri- 
ložnost, in poklical Robertsa z obljubo, da bo za nje- 
gov stroj priredil programski jezik BASIC. To je bila 
tvegana poteza, saj tedaj mašine spoh še ni videl od 
blizu. Kljub temu je Gatesu in njegovemu kolegu Pau- 
lu Allenu v osmih tednih do marca 1975 uspelo spisa- 
ti prevajalnik za BASIC, ki je na demonstracijski pred- 
stavitvi delal! Gates je obesil študij na Harvardu na 
klin (Allen ga je že prej), se preselil v Albuguergue v 
Novi Mehiki, koder je bil sedež MITSa, ter tamkaj s 
kolegom 4. aprila ustanovil svoje novo podjetje. 
Imena Microsoft sta se Gates in Allen domislila šele 
konec leta; sprva je bilo v obliki Micro-Soft, nakar je 
postopoma izgubilo vezaj in nato še veliki S. V prihod- 
njih letih je postalo eden ključnih igralcev na računal- 
niškem področju, dočim je MITS leta 1977 pohopsalo 
podjetje Pertec Computers in znamka je zamrla. Ed 
Roberts je prenehal z inženirskim delom, doštudiral je 
medicino in se zaposlil kot zdravnik. V 68. letu staro- 
sti je umrl 1. Aprila letos, točno štiri dni, preden je Mi- 
crosoft praznoval svojo 35. obletnico. 

RAPORT 


V Fable 3 sedaj pa čisto prav 
Ni ? zares revolucionarna igra, 
je Molyneux povedal tudi 

kaj otipljivega. Denimo, da nas po izidu 
zaprmej čaka serija dodatnih epizodic. 


ed vsakoletnimi velikimi dogodki, ki jih 
pokrivamo v reviji, eden po svoji nara- 
vi izstopa. Preprosto zato, ker imajo 
namesto kravatarjev tamkaj glavno 
besedo tisti, ki nam tako ljube naslove 
dejansko ustvarijo. Pri čemer ne spregovorijo o tem, 
kako bo njihova prihodnja igra rešila svetovno lakoto 
(okej, razen Petra Molyneuxa), temveč o zakulisju in 
čisto običajnih, človeških rečeh. 
Game Developers Conference je torej dogodek, koder 
se zberejo avtorji špilov ter si izmenjajo dragocene iz- 
kušnje in ideje. Za tiste, ki jih zanima, kako igre nas- 
tajajo, je GDC mnogo pomembnejši od E3ja, Games- 
coma in ostale kompanije smenjev, kjer vlada bučni 
jezik oglaševanja. Kdor zna prisluhniti, lahko iz živah- 
nih govoranc izlušči, kaj razvijalsko srenjo tare in 
kam jo vleče. Kdor bi se rad samo zabaval, pa se lah- 
ko ozre v razstavni paviljon, kjer čepi zvrhan kup idej, 


€ Dogajanje na GDCju je razdeljeno na predavanja, delavnice, podjet- 
niška srečanja in razstavne prostore, ki imajo strogo zakoličen dostop. 
Odvisno od želenega morajo obiskovalci za karto plačati od 200 dolarjev 


za Expo do tisoč (!) za celotno konferenco. Novina 
Mai VAM 

Osrednja razvijalska konferenca, ki vsako 


9 | 
Vi € Med poudarki, da bo 


preden sploh pridejo na trg. Nekatere samo zato, ker 
so preveč usekane, da bi na njem lahko zaživele. 
GDC je tako zanimiv in dokaj zanesljiv pokuk v pri- 
hodnost naše branže. 

V bistvu po svetu poteka pet večjih razvijalskih konfe- 
renc z imenom GDC, ki jih prireja ista organizacija, 
CMP Game Group. Ena je maja v kanadskem Van- 
couvru, avgusta pride nemška v dneh pred velikim 
sejmom v Kčalnu, septembra uredijo teksaško v Austi- 
nu ter oktobra azijsko v Šanghaju. Toda marčevska v 
San Franciscu, o kateri tod pišemo, velja za osrednjo 
in je bila zato pred dvema letoma cilj našega popoto- 
vanja (raport v Jokerju 176). Letos so dogodek znova 
nastanili v konferenčno prizorišče Moscone Center, 
kjer se je med 9. in 13. marcem zbralo 18.250 razvi- 
jalcev, podjetnikov in novinarjev ter redke študentari- 
je in navadnih ljudi z ulice, ki so bili pripravljeni 
plačati 75 oziroma 200 dolarjev za vstopnico. 


rji imamo vse zastonj. 


leto poteka v San Franciscu, je bila tudi 
tokrat bogato naphana. Tudi zato, ker 
je Sony odstrl zadnje kose tančice s 
svojega gibalnega igratorja. 
pogleda, kaj si avtorji iger mislijo o 
sebi ter nas in zakaj nas bodo v pri- 
hodnje na vsak način skušali zasuti 
z igricami za iphone in Facebook. 


Recesija je zgodovina 


Rekordna številka daje slutiti, da se industrija iger po 
krizi pobira, in res je bilo v primerjavi z lansko konfe- 
renco čutiti olajšanje. Razglabljanja o reševanju iz fi- 
nančnih zagat so bila na stranskem tiru in GDC je bil 
zopet usmerjen v svetlo prihodnost. 

Sony je dogodek izkoristil za pompozno predstavitev 
končne inačice svojega mahalnega kontrolerja. Giz- 
mo je dobil naziv playstation move, več o njem pa na 
sosednji strani. Microsoft ni na licu mesta odgovoril s 
svojim natalom, saj ga čuvajo za junijski E3. Hkrati je 
move zasenčil večino ostalih najav - podobno, kot je 
lani to storila predstavitev servisa za igranje na dalja- 
vo OnLive. Spomnimo: špil in konkreten hardver bo- 
sta bivala v strežniškem kupčku, mi bomo imeli do- 
ma le obtelevizorsko škatlico, podobno onim za splet- 
no televizijo, in igrator v roki, dočim bodo podatki v 
realnem času bojda brez opaznega zamika šibali po 
širokopasovni povezavi. OnLivu so tokrat nalepili da- 
tum izida, ki je 17. junij, toda v štartu le za osrednjih 
48 ameriških zveznih držav. Torej brez Aljaske in Ha- 
vajev, kajti tjakaj internet dostavljajo še s cisternami. 
Denarce bodo dobivali z naročnino, ki bo stala 11 
evrov mesečno. Semkaj je všteta le uporaba storitve, 
ne tudi igre! Za slednje so si pridobili velika imena, 
zato obljubljajo naslove Electronic Artsa, Ubisofta, 
THOja, 2K Games in Warner Brosa. 

Seveda so se okrog OnLiva tudi tokrat zbirali nos vi- 
hajoči skeptiki, med njimi eno podjetje s protiodgovo- 
rom. Tvrdka InstantAction je prestavila InstantAction 
Platform, brskalnično tehnologijo, ki omogoča pretok 
in igranje velikih naslovov skozi spletno brskalo ter 

Be Zakaj bi študentarija sploh hotela pljuniti denar za ogled? Zaradi za- " 

" poslitvenih priložnosti, seveda. Vsi pomembni založniki in studiji imajo KR 
Z na prizorišču naborniške štante, koder kandidate podvržejo peklenskim < 
' preizkusom z ožarjenim železom in poslušanjem P. Diddyja. 

Games (Alphabetical) 


NE sata, 
Prevladujoča letošnja mantra? Vse gre na linijo, kajti z izrabo povezljivosti 
je moč izmolsti ogromno denarcev, najsi gre za majhne igrice ali AAA-naslove. 
6 Od uspeha OnLiva v ZDA je v mnogočem odvisno, v kakšni obliki ga Od leve proti desni so se strinjali Jason Holtman (Valve), Brian Reynolds (Zyn- 
utegnemo videti tostran luže. Njegov tekmec Gaikai je bolj previden ga), Ray Muzyka (Bioware), Min Kim (Nexon) in Rob Pardo (Blizzard). 
in se je denimo že povezal z omenjenim InstantActionom. 


Meierjevo predavanje velja 
za intelektualni vrhunec kon- 
ference. Zlovešče, če 
upoštevamo, da je poudaril 
pomen zlorabe igralčeve 
psihologije. 


; V virtuspheru pogled sučemo z obračanjem glave, na iZteri nam 
S čepijo 3D-očala, medtem ko gibanje določa hoja po notranjosti krogle. 
d vrtenje na valjih ima seveda upor, zato je gejev vse prej kot lahkotno. 


0 Kdor je menil, da bomo danes živeli v dobi gigantskih in ultranaprednih iger, se je zmotil. Univerzum bodo poleg velikih projektov, kot sta SOCOM 4 (levo 
spodaj) in Fable 3 (desno zgoraj), krojile mnoge cenejše igre. Taka sta Tournament of Legends (levo zgoraj) in čez linijo potegljiva Lara Croft (desno spodaj). 
Da ne omenjam špilčkov v stilu Paper Tossa (usredi). Ljudstva preprostost in švoh grafika sploh ne obremenjujeta. 

špilanje, še preden se koda v celoti prenese. Igranje 
delno prenesenih zadevščin smo sicer že videli, toda 
InstantAction prvič obljublja enostaven dostop skozi 
browserje. Kravatarji podjetja trdijo, da je OnLive še 
pred časom in da je JA ustreznejši, saj se igra poganja 
na tvoji mašini. V vsakem primeru bom stari mami 
nekoč podtaknil Doom 4 v brskalnik namesto Beje- 
weleda. 

Drugače je bil razstavni prostor poln čudnih napravic. 
Virtusphere, velikansko kroglo na valjih, ki simulira 
gibanje, medtem ko človek hodi po njeni notranjosti, 
so naposled spojili z igrami, potem ko jo že nekaj let 
uporablja vojska. Rezultat ni navdušujoč, ker bi se 
povprečnež v njej prej prekucnil kot koga virtualno 
počil, saj je že za osnovno uporabo potrebna nadpov- 
prečna motorika. Na, pa je šel po vodi holodeck v 
bližnji prihodnosti. Nekje ob robu so se spet svaljkali 
možganski vmesniki, ki smo jim dve leti tega nameni- 
li obilo pozornosti, a so še vedno v domeni uravno- 
težanja palice s sproščanjem. Ne, prihajajoča leta bo- 
do v znamenju otipljivejših reči, kot so možganski va- 
lovi. Epic Games je denimo svoj Unreal Engine 3.0 v 
še eni od pomladitev priredil za prihajajoče standarde 
3D-prikaza in ga obenem spravil na iphone. Unreal 
Tournament tamkaj? Niso rekli ne. 


Mobilno-nalinijska futura 


Saj jim itak nihče ne bi verjel. Pomik na splet in v mo- 
bilnost, ki se kaže že več let, je namreč neobhoden ter 
se dogaja tu in zdaj. Oba sektorja sta lani doživela 
razcvet, ki smo jima ga napovedovali v raportih iz 
preteklih let. Medtem ko je čezlužna igričarska dejav- 
nost spričo krize beležila 11-odstotni padec prometa, 
se je njen tulifonski sektor radoval ob 9 % rasti. 
Kakšne priložnosti se tod skrivajo, kaže praksa pod- 
jetjeca Backflip Studios. Izdali so nekaj zastonjskih 
igric za iphone, med njimi zelo priljubljeni Paper Toss, 
kjer s kosom papirja ciljamo koš za smeti. Sliši se kot 
mimogredna zadeva, a lani novembra so le z oglasi v 
svojih zastonjskih špilih dobili 400.000 dolarjev iliti 
300.000 evrov. Pomaga sicer, da je bil Paper Toss 
pretočen sedemmilijonkrat, a vseeno. Želite bolj znan 
primer z nalinijskega področja? Avtorji fejsbuškega 
Farmvilla so pojasnili, da je naslov v prejšnjem mese- 
cu zabeležil 32 milijonov različnih igralcev v enem 
dnevu. To je za sicer povprečno simulacijo kmetova- 
nja, ki jo je pet tednov delalo enajst ljudi, izjemen 
uspeh. Velmožje pri Zyngi, ki ima naslov pod okri- 
ljem, prihodkov od oglaševanja raje ne obelodanijo, 
ker nočejo spravljati v zadrego Billa Gatesa. 


€ oder za podelitev nagrad Game Develo- 
pers Choice je bil sprehajališče mož pri stu- 
diu Naughty Dog (Uncharted 2). Leta 1986 
sta ga ustanovila Andy Gavin in Jason Rubin, 
za sabo pa že ima niz uspešnih naslovov za 
playstatione, kot sta seriji Crash Bandicoot 
in Jak 8 Daxter. 


Starošolski igričarji si ob teh podatkih jezno mrmrajo 
v brk o tem, kako »je bilo v časih, ko smo bili mi 
majhni, vse drugače.« A kaj ste pričakovali ob prodo- 
ru iger v širni svet? Vlada tisto, kar je lahko dojemlji- 
vo, poceni in na dosegu roke. Poleg tega kupci velikih 
naslovov nismo ovčice. Dizajnerski legendi Peter Mo- 
lyneux in Sid Meier sta razgrnili izkušnje s svojimi ne- 
davnimi naslovi, torej Fable 1 in 2 ter Civilization 4. 
Molyneux je čemerno povedal, da po njihovih razi- 
skavah več kot 60 % špilavcev Fabla ni videlo niti po- 
lovice njegove vsebine. Ne, ker igre ne bi končali, 
marveč zato, ker se jim ni dalo. V Fable 3 bo tako 
igralec imel ob sebi butlerja (glas mu bo posodil mon- 
typythonovec John Cleese), da ga bo nenehno opo- 
minjal na lepote in intrige virtualnega sveta. Jolly go- 
od, old chap, eh? Do podobnih zaključkov je prišel 
Meier, ki je v vseh teh letih pogruntal, da gre večina 
igralcev po liniji najmanjšega odpora, razen če hraniš 
njihov ego. Skratka, možakarja sta nas oklicala za le- 
ne, predvidljive in egocentrične. Meier je ob tem navr- 
gel, da so idilične ideje o dizajnu iger 'iz svoje duše' 
kotaljenje buč, saj da so najuspešnejši naslovi, ki 
načrtno izkoriščajo psihologijo igralca(beri: zasvaja- 
jo). Bi protestiral, a se potem ozrem na uspeh World 
of Warcrafta ter prodajo špilov City Interactive in ne 
spravim ničesar iz ust. 


Uncharted 2 brez tekmeca 


Premiki se kažejo tudi v vsakoletnem podeljevanju 
nagrad, ki jih na GDCju za razliko od tistih v magazi- 
nih izglasujejo razvijalci. Letos so dodali novo katego- 
rijo, najboljši spletni družabni naslov, v kateri je zma- 
gal ... Farmville. Glej no, glej. Med velikimi naslovi je 
prepričljivo slavil Uncharted 2: Among Thieves za 
PS3, po našem mnenju drugi najboljši naslov lanske- 
ga leta, ki je pobral večino lovorik. Le tisto za inova- 
tivnost je sunil Scribblenauts, ki se je sicer dokaj po- 
nesrečil, a so na konferenci že najavili njegovo nada- 
ljevanje. Neodvisniški dogodek Independent Games 
Festival z vrhuncem indie iger je bil v tem oziru bolj 
uravnotežen. Naslove z njega smo ovekovečili na so- 
sednjih straneh. Gabe Newell je dobil že približno se- 
demnajsto nagrado zahvalo za pionirsko udejstvova- 
nje, ki jo faše vsakič, ko Steam dobi novih sto vrstic 
kode. Viktor, ee, priznanje za življenjsko delo pa je to- 
krat pripadlo Johnu Carmacku. Za najmlajše: to je ti- 
sti možakar, ki je spočel Doom. Urno gledat v Joker 
134 članek Skozi pekel do pogube, id na stranki 910. 
Razen če nenehno špilate na Facebooku. Zadnja leta 
je od njega slišati bolj malo, ker se ukvarja s poši- 


V u 


€ Gabu Newellu jo je zagodla GLaDOS in 
mu med govorom spustila modri ekran. Kaj- 
pak je šlo za še eno potegavščino Ventilar- 
jev, ki je bila v njihovi maniri hkrati prefin- 
jeno dražilna. V besedilu so se namreč skri- 
vali namigi, da bomo več o Portalu 2 izvedeli 
na junijskem E3. 


ljanjem raket v vsemir. A tudi, ko se bo naveličal te- 
ga, nas ne čaka vsako leto nov Ouake, saj se ne bo 
čisto posvetil škrabanju novih grafičnih pogonov, 
marveč jedrski fuziji. 

Dooma 4 in podobnih velenapovedi ni bilo, saj je 
predstavljanje prihajajočih naslovov na GDCju ome- 
jene sorte. Se pa je dalo videti igre manjših studiev. 
Taleworlds so kazali dodatek k viteščini Mount 6 Bla- 
de, zvan Warlords, kjer se bomo mogli bogato po- 
ročiti v drugo rodbino. Na kakšen način bomo lahko 
zabavali princeso oziroma do katere stopnje bo to si- 
mulirano, je še skrivnost. Obširen štant je imel studio 
High Voltage, ki je lani izdal bolj slabotno streljanko 
The Conduit za wii (J193, 60). Kazali so painkillerjev- 
sko rešetalko Grinder za wii ter njeno novonajavljeno 
inačico za xbox 360, ki pa ne bo FPS, marveč izome- 
trična akcijada. Poleg tega snujejo gladiatorski Tour- 
nament of Legends, prav tako za wii, kjer bomo obe 
roki upravljali z wiiljincem, nadgrajenim z wii motion 
plus. Začuda se je dalo v nekem kotu videti Mafio 2. 
Avtorji pri češki izpostavi 2X Games so nadebudne 
preizkuševalce žokali v smeri revij Playboy, ki bodo v 
špilu čisto nedolžno in po naključju počivale na mi- 
zah. Take-Two je glede tega s Hefnerjem seveda pod- 
pisal pogodbo. Je pa videti, da podobice po 'odkrito- 
sti' ne bodo dosegale tistih v na primer The Witcherju. 
Med najavami je največ čel privzdignila igra Lara 
Croft and the Guardian of Light. Lara brez Tomb Rai- 
derja v naslovu?? Ja, šlo bo namreč za odmik od se- 
rije, saj Larine riti ne bomo zrli iz tretje osebe, ampak 
izometrično. Poleg tega reč ne bo polnocenovni ška- 
telni izdelek, marveč arkadno orientirana ugankaršči- 
na, ki jo boš za PC, PS3 ali xbox 360 kupil na spletu 
za kakega petnajstaka. Pričakujemo jo poleti. Svoje 
privržence so razveselili pri Telltale Games, saj se psi- 
hotični zajec Sam in njegov pes čuvaj Max (ali je ob- 
ratno?) končno vračata s tretjo serijo epizodnih iger z 
naslovom Sam 6 Max: The Devil's Playhouse. Izšla je 
pravkar, tokrat tudi na PS3. Izid je bil mišljen že za 
lansko leto, a so jih zaposlile epizodice pohajkovanja 
po Opičjem otoku. Ko smo že pri slednjem: Luca- 
sArts so potrdili, da prenavljajo še drugi del, zato po- 
leti pričakujemo Monkey Island: LeChuck's Revenge 
v inačici Special Edition, ki prinaša pomlajeno grafiko 
in dodatne bonbončke. 

A koga to briga, če imamo playstation move! Večina 
zanimivih špilovnih najav je odpadla na naslove, ki 
bodo izdatno uporabljali Sonyjeve nove signalne za- 
stavice. Oči so tako že uprte v poletje, ko prideta E3 
in Gamescom. Prihodnost je optimistična. Razen za 
tiste brez linije in mobilnega telefona. 


0 Carmackova trenutna programerska ob- 
sesija je iphone. Kot sam pravi, ga njegova 
enostavnost spomni na stare čase, ko je za 
vsako grafično kartico do pičice natančno 
vedel, kako jo izkoristiti, medtem ko lahko 
pri današnjih 'zapraviš vse življenje' za od- 
krivanje njihovih fines. 

ony okoli svojega gibalnega kontrolerja 
tokrat ni slepomišil, saj je udarna najava 
prišla koj na otvoritveni novinarski pred- 
stavitvi GDCja. Zaznavalo se ne imenuje 
gem ali arc, kot se je šušljalo sprva, mar- 
več enostavno move. Playstation move. S katerim 
bo moč tako tresti kot mešati. 
Napravo v osnovnem kompletu sestavljata osrednji 
zaznavalni ročaj (motion controller) z veliko barvasto 
betico in malo manjši tako imenovani navigator (na- 
vigation controller). Oba razumeta modrozobi jezik in 
torej nista spojena s kablom, kot to velja za wiiljinec 
in njegov nunčak. Mahalnik ima prav tako manj gum- 
bov od wiiljinca, saj nima križca, temveč štiri osnovne 
playstationove knofe, petelina zadaj in unikaten, os- 
rednji akcijski gumb. Tipalo gibanja je sestavljeno iz 
troosnega pospeškomera in giroskopa, kar pomeni, 
da prepozna gibe in nagibe v vse smeri, tako kot wii 
motion plus, in je torej veliko natančnejši od osnov- 
nega wiiljinca. Lege v prostoru ne računa prek infrar- 
dečega vmesnika kot wii, marveč za to skrbi kameri- 
ca PS eye. Ta zazna barvno kroglico na vrhu mova in 
tako umesti igrator v prostor. Natančnost kamerice 
naj bi znašala centimeter po prečnih oseh ter pet cen- 
timetrov proti TVju. Farbe movove glave niso pisane 
brez razloga: naprava jo lahko z vdelanimi LED-dio- 
dami prilagodi tako, da se karseda razlikuje od odten- 
kov ozadja in jo lahko eye natančneje zazna. 
Trese samo večja od obeh palic, kar pomeni, da ima 
navigator s svojim džojstičkom vlogo pomožnih ko- 
mand. Bo pa moč v vsako roko vzeti po en motion 
controller, kar bodo nekatere igre celo zahtevale. Ta- 
kisto bo seveda omogočeno vzporedno mahanje šti- 
rih igralcev. 
Razlik glede na wiiljinec je še nekaj, denimo napaja- 
nje vdelanega akumulatorčka, ki poteka po pri- 
ključku mini-USB, tako kot pri joypadu. Za- 
radi zaznavanja skozi kamerico je move 
laže usmerjati izven okvirov televizorja, 
ne da bi se naprava zmedla, kot se do- 
gaja pri wiiju. Gizmo je bilo na sejmu 
treba pred vsako igro kalibrirati, po tis- 
tem pa je bilo moč z manjšo natanč- 
nostjo igrati tudi z zakrito kamero, saj 
odsotnost kroglice konzole ni zmedla. 
Na ta rovaš bo nekaj špilov uporabljalo 
trike, pri katerih je kroglica zakrita, reci- 
mo za našim hrbtom ali v žepu. Gladiator 
in The Shoot na primer poznata potezo, 
pri kateri se bo potrebno na mestu zasu- 
kati, kar sproži specialko. Upamo, da je 
pašček kvaliteten, sicer bo move letel še 
kam drugam kot le v televizor. 


Za familijo ... 


Onegaj so sprva napovedali za pomlad, 
prestavitev na jesen pa so pospremili z 
obrazložitvijo, da želijo povečati zalogo 
podprtih špilov. Zvestobo je že obljubilo 
36 založnikov in studiev, med njimi vsi ve- 
liki, kot so Electronic Arts, Activision in 
Ubisoft. S paličico bomo lahko igrali nekaj ob- 

stoječih naslovov, kot sta LittleBigPlanet in EyePet, 
Warner Bros pa je obelodanil, da bo z njim združljiv 
prihajajoči Lord of the Rings: Aragorn's Ouest. 

No, srž bodo seveda neposredno za move spisane 
igre. Sony se je v začetni ponudbi zgledoval po Nin- 
tendovih tiskarnah denarja in dodal ščepec svojega 
žmohta. Sports Champions je zelo podoben Wii Sports 
in združuje šest lahkotnih igric. Pardon, pet: to so 
namizni tenis, frizbi, balinčkanje, lokostrelstvo in od- 
bojka na mivki. Šesta se namreč imenuje Gladiator, v 

in vendar se premika 


kateri bomo v vsako roko stisnili svoj ople- 
talnik ter šli nasprotnikom preštevat rebra. 
Brutalno drugače od boksa v Wii Sports? 
Itak, da ne, je pa res, da bomo imeli orožja 
in ščite. Pa najbrž se bo kak deciliter krvi 
potočil, kot se spodobi. 

Še en družinski naslov bo Move Party. Zdru- 
ževal bo kupček igric, katerih lep delež je pri- 
soten že v naslovih za kamerico eye. Le da 
bodo zdaj bolj mega, ker bo nadzor natanč- 
nejši. Sem spadata igranje z virtualnimi pred- 
meti in izmikanje navideznim luknjam v sobi. 
Naslov, ki ga mularija ne bo hotela igrati, ker 
bodo imeli Gladiator. Prav tako gre med lah- 
kotnice šteti Slider, simulacijo ... dirjanja po 
mestnih ulicah na pisarniškem stolu. Saj niso 
resni. Ne, res niso. 


... in okoreleže 


Preden privrženci orenk iger padete v bes, 
da gre Sony po poti Nintenda, vedite, da nas 
čakajo tudi resnejši naslovi. Recimo SOCOM 
4, čeprav so ga zraven stlačili bolj zaradi rekla- 
me, kajti igrati ga bo moč tudi z običajnim nadzorom. 
S štirico se serija vrača v okrilje studia Zipper Interac- 
tive, ki je nedavno izgotovilo večigralko MAG. Nekaj 
izkušenj od tam bodo prenesli v novi SOCOM, kjer 
bodo na liniji potekali boji z do 32 igralci. Sicer pa bo 
šlo še vedno za lahkotno taktično tretjeosebno 
streljanko, ki pride koncem leta, le da bomo 
z orožji opletali movovsko. 
Move bosta nujno zahtevali tirnična st- 
reljanka The Shoot in boksarščina Mo- 
tion Fighter. V prvi bomo s paličico us- 
merjali bljuvalo smrtonosne pogube, ob 
čemer naj bi program izdatno uporabljal 
možnosti gibalnega nadzora. S suka- 
njem in nagibanjem se bomo recimo iz- 
mikali izstrelkom. No, treba je povedati, 
da hudo resen naslov to ne bo, niti ne bo 
imel osrednje štorije. Sestavljala ga bo le 
kopica prizorišč iz različnih časovnih ob- 
dobij, od robotskih vojn do Divjega zaho- 
da. Motion Fighter po drugi plati cilja pre- 
cej više, kar se spretnosti tiče. V osnovi 
gre za že videno: z daljincem v vsaki roki 
bomo nadzorovali vsako od boksarjevih 
pesti. (Škoda, da niso najeli Gora iz Mortal 
Kombata. To bi bil hec.) Vendar obljublja- 
jo dosti več kot približno mahanje naoko- 
li, saj naj bi špil premogel obilico poseb- 
nih potez in udarcev. To obenem pomeni, 
da gibanje naših rok ne bo neposredno 
prevedeno v tistega v igri, marveč ga bo ta 
tomačila v jezik svojega butanja. Kako toč- 
no bo to udejanjeno, bomo sodili v končni ina- 
čici. Vsekakor nam za zabavo ne bo potrebno obvla- 
dati boksa ali gostilniškega klofutanja. 
Ta dospe, tako kot vsi movu namenjeni špili, jeseni 
letos, skupaj z igratorjem samim. Prodajali ga bodo v 
treh paketih: le kontrolerja, v kompletu s kamerico 
eye ter v skupaj s konzolo. Točna cena še ni znana, 
namignili so edinole to, da za ročaja v ZDA ciljajo pod 
sto dolarjev brez davka. To je za naše loge preraču- 
nano 90 evrov, kar je nekaj več kot trojica wiiljinec 
wii motion plus  nunčak. 


Zaenkrat se zdi, da The Shoot ne bo 
imel nacijev. Ampak kako?! 


on 2 ZA 


Če ste ob dogajanju na ekranu pomislili na Mi- 
nority Repott, se ne motite. Možnosti so slične. 

Motion Fighter bo v resnici malo več kot boks, 
toda za grabljenje bo treba pritiskati gumbe. 


V Sliderju bomo zic po ulici poganjali z mahan- 
jem igratorja, z nagibom pa se bomo 'ulegli nazaj'. 


Sony gibalni repertoar začenja z lahkotnejšimi 
igrami, čeprav ima PS3 status hardcore konzole. 

enim, da nam ni treba več posebej raz- 
lagati o razmahu in pomenu neodvis- 
nih iger (indie games). Se pravi naslo- 
vov, ki nastanejo brez finančnega vlož- 
ka založnika. To po eni strani pomeni, 
da njihovi avtorji nimajo na razpolago takih sredstev 
in tehnologije kot veliki studiji. A obenem imajo pros- 
te roke pri izbiri tematike, igralnih mehanik, zunanjo- 
sti ... Kdor da peneze, si navadno pač vzame pravico, 
da narekuje vsebino, ta pa mora biti po logiki poslo- 
vnežev prilagojena trgu. Ker zlasti ameriška naj- 
stničad zahteva n-to izvedenko mišičnjaških futuri- 
stičnih soldatov, ki koljejo vesoljce, dirkanje s polna- 
gimi bjočez in karkoli z Osamo, je vsebina levjega 
deleža komercialno usmerjenih projektov jasna. 
Garažni avtorji z udinjanjem skupnemu imenovalcu 
največkrat niso obremenjeni, zaradi česar od njih do- 
bivamo tako sekaške in nenavadne igre, kot so Braid, 
World of Goo, The Dishwasher: Dead Samurai, Gish, 
Machinarium, VVVVVV, Closure, Gratuitous Space 
Battles, Pixeljunk Shooter in tako dalje. Pri tem je tre- 
ba vedeti, da je eksplozijo tovrstnih špiličev omo- 
gočilo zlasti razpečevanje po internetu, kjer so stroški 
distribucije nižji in ni težav z zalogami ter pogoji trgo- 
vin. Nobeno naključje ni, da je bilo 'leto neodvisnice' 
prav 2008, ko so se dodobra uveljavili internetni ser- 


z Igrarski Sundance 


pobrska po kupu neodvisnic na prireditvi Inde- 
pendent Games Festival. Tu je notranjost glave ženske v 
komi, tam avanture v AGSu, za vogalom pa morda že 
čaka ustreznica dokumentarca o Martinu Strelu. 


visi Steam, Xbox Live Arcade in Playstation Store. 
Tam za deset evrov ali manj dobiš kakovostne indie- 
janke za PC, xbox 360 in playstation 3. Da ne govo- 
rim o milijardi špiličev v Flashu, razmetanih po inter- 
netnih paginah in združevalnih spletiščih, kot je Kon- 
gregate.com. Ter o enostavnih igricah na Facebooku, 
kot je Farmville, ki ga nažiga 85 milijonov ljudi. 


Indieici veličine 

Zaključek je lahko samo en: indie scena je živa, zdra- 
va, tvori fino alternativo založniško financiranim špi- 
lom in se razcveta. To med drugim jasno kaže priredi- 
tev Independent Games Festival - IGF, ki je nekakšna 
ustreznica filmskemu festivalu Sundance in poteka že 
od leta 1998, a je šele zdaj postala zares odmevna. 
Organizirajo jo v okviru srečanja Game Developers 
Conference, o katerem lahko berete na sosednjih 
straneh, zato se je IGF 2010 takisto odvijal med 9. in 
13. marcem v San Franciscu. Ker je Festival neodvis- 
nic tako razstava novosti in srečanje razvijalcev kot 
tekmovanje, so na njem podelili osem nagrad v skup- 
ni vrednosti 45.000 dolarjev (34.000 evrov). Dvajset 
dolarskih tisočakov je tehtala glavna nagrada 'Seu- 
mas McNally Grand Prize' v čast programerju, ki ga 
poznamo po arkanoidščini DX-Ball in je dvatisočega 


umrl za rakom, star komaj 21 let. Deset jurčkov je 
prispeval pokrovitelj Direct2Drive za svoj pokal, po 
2500 USD je šlo za izvrstnost grafike, zvoka, dizajna 
in tehnične plati, ravno toliko pa sta prinesli Nuovo 
Award (nagrada za 'abstraktno, nekonvencionalno 
igro, ki spreminja medij in način, kako ga dojema- 
mo') ter nagrada občinstva. 

Skupno se je za lovorove vence in cekinčke potego- 
vala 301 igra za razne sisteme, od mobilnikov do wii- 
ja. Največ jih je bilo za PC, ni pa bilo nujno, da so bile 
že dokončane, saj so žirije pogostoma ocenjevale le 
potencial ali določen del, na primer zvočno plat. 
Ločeno podtekmovanje na IGFju je še 'Student Show- 
case', kjer projekte razstavljajo študenti. Iz košare pri- 
javljenih se pod žarometom znajde deset zadevščin, 
zmagovalec pa prejme 500 dolarjev in pomoč pri pro- 
mociji svojega špila. Tudi tu je prijavnost cvetela, saj 
se je na mizi ocenjevalcev znašlo 190 študent-špilov. 
Cvetoberček prireditve, katere bogateje obložena 
spletna stran domuje na Igf.com? Evo. Čeprav se do- 
ločene paradigme ponavljajo, zlasti poskakovalna, in 
grafične plati ne bodo pregrele niti starih radeonov, 
seznam kaže, da ni nujno, da se vsak naslov tiče po- 
kanja teroristov, sekljanja pošastkov in bruhanja ben- 
cinskih hlapov. Itak pa zmaga vsaka prireditev, na 
kateri se pojavi špil z imenom Space Phallus. 


€ Levo zgoraj vidimo Limbo za xbox 360, od strani gledano miselno-skakalno pustolovščino z art(fagg)y vizualnim stilom. Sledi Shank, kruto humorna 
hodi-v-desno pobijalnica, ki združuje grafični stil Penny Arcade s Tarantinovo rahločutnostjo (beri: KRVOŠPRITZZZ). Projekt si je prisvojil EA in izide po- 
leti za PC, PS3 in X360. Dalje vidimo Traumo, ki nam bo na računalnikih omogočila potovanje v glavo mladenke, ki je doživela hudo prometno nesrečo. 
Super Meat Boy (PC, wii) je nora skakačina s kosom mesa v glavni vlogi. Boryokudan Rue (PC) je avantura študentov univerze UCLA, narejena v AGSu, 
ki v dveh pripovednih linijah meša film noir in ZF. Monaco (PC) pa je od zgoraj gledana lopovščina, ki je odnesla glavno nagrado festivala. 

Narejeno z originalno programsko opremo Microsoft Windows 7 Home Premium. 


Pomlad... 
Vse se spreminja... 
Spremenite tudi vaše delo z 
računalnikom! 


Razmišljanja, kako naloge opraviti hitreje, enostavneje in z zagotovljenimi 
rezultati, je konec. Nova modela računalnikov PCX Extian (R16 in Plus) sta 
idealna za spremembo: na trdi disk lahko shranite zelo veliko podatkov; 
zadosten pomnilnik omogoča, da delo poteka hitro; procesorja, grafični 
kartici, vgrajeni zvočni kartici 7.1 in ostale komponente svetovno priznanih 
blagovnih znamk ter prednameščen originalni operacijski sistem Windows" 
7 Home Premium, pa so samo še dodatno zagotovilo za res kvalitetno delo 
z računalnikom. Ali gledanje filmov, poslušanje glasbe ali igranje igric... 


PC pe 
"Z. extian"" PY£ extian"" 


(oznaka računalnika: 093075, 093792) (oznaka računalnika: 093774) 


- Microsoft" Windows' 7 Home Premium 
- Intel" Pentium' procesor za osebni računalnik E7500 
> osnovna plošča z vgrajeno GLAN mrežno 
in 7.1 zvočno kartico 
- pomnilnik 4 GB DDR2 PC800 
- trdi disk 1 TB, SATA2 
- grafična kartica NVidia 22067, 1 GB 


- Microsoft Windows' 7 Home Premium 
-Intel' Pentium procesor za osebni računalnik E5400 
-osnovna plošča z vgrajeno GLAN mrežno 
in 7.1 zvočno kartico 
- pomnilnik 3 GB DDR2 PC800 
- trdi disk 500 GB, SATA2 
- grafična kartica NVidia 220GT, 1 GB 


- DVD4-/-RW pogon - DVD--/-RW pogon 

- ohišje ATX midi stolp s 420 W - ohišje ATX midi stolp s 420 W 
napajalnikom napajalnikom 

- čitalec kartic7 v1 - čitalec kartic7 v1 


- garancija: 2 leti 


498,60... 


- garancija: 2 leti 


618,80... 


" ohišje se lahko kadarkoli spremeni - slika je simbolična! 
" ohišje se lahko kadarkoli spremeni - slika je simbolična! 

Na voljo v bolje založenih računalniških trgovinah po vsej Sloveniji. 


Microsoft NAvreRA 
GOLD CERTIFIED 
Windows je registrirana, zaščitena blagovna znamka 


. 
Microsoft Corporation v ZDA in drugih državah Pa r tn ef www.avtera SI 

ko čineti stoji v Microsoftovi navidezni 
igralnici Game Room za PL in xbox JGH, 

obkrozen z ducati starodavnih avtomatov 

in dnevnosobnih Spilcictev, 


Celo na to, 


pozabi na VSE. 


da je njegova denarniča pri 


kupovanju utrpela take poskodbe kot ne— 
previdno parkiran modul v Lunar Lander ju. 


riznam. Sem retro frik in včerajšnjik iger 
se mi zdi marsikdaj bolj dražeč kot seda- 
njost ter prihodnost. Če bi se dalo, bi imel 
v prebivališču veliko sobo s starimi raču- 
nalniki, konzolami in avtomati. Ter z izvot- 
ljenim fliperjem Addams Family, v katerem bi spal. 
Enostavno trpim ob tem, da zastor pada na toliko 
dobrih, zanimivih, originalnih špilov. Zato rad pože- 
nem emulator ali iz predala vzamem star sistem in 
se prepustim čaru dni, ko smo bili mlajši, bolj svo- 
bodni ter z manj erektilne disfunkcije. (A sem to re- 
kel naglas?) Pri tem je hecno, kako možgani deluje- 
jo. Ce recimo včitam Eye of the Beholder, prav čutim 
svojo staro najstniško čumnato brez okna, voham 
sendvič s šunko na mizi ob amigi in slišim Whitesna- 

ke z gramofona, ki sem jih predvajal za glasbeno 
spremljavo. Ni boljšega kot Whitesnake s šunko. 

Seveda nisem edini. Dosti nas je, ki imamo na grbi 
več kot tri križe in smo gor rasli z osembitnimi hišnimi 
mlinčki, kot sta bila spectrum in C-64, ranimi konzo- 
lami in osebnimi računalniki ter z avtomati, kot so 
Space Invaders, Pac-Man, Outrun ... Zdaj smo v zre- 
lejših letih s stalnimi dohodki in močnimi mašinami, 
toda na deviške igralske dni imamo lepe spomine. 
Uro največkrat zavrtimo nazaj z emulatorji in romi, ki 
jih je splet poln, ter s programi, kot je DosBox, ki 
omogočajo laufanje starih naslovov za pece v moder- 
nih Winsih. Ali s kupovanjem zgubanih hitov na 
GoG.com, nabavljanjem ploščkovnih kompilacij za 
abake (Taito Legends! Namco Museuml) in pri- 


voščevanjem starin, s katerimi obilujeta Playstation 
Store ter Xbox Live Arcade. V ta cvetoči retro trg pa je 
ravnokar vstopil še veliki Microsoft, ki je 24. marca 
spletno lansiral Game Room za PC in xbox 360. 


Moj dom je arkada 


Game Room je virtualna 3D-igralnica po grobem 
zgledu Playstation Homa. V njej gledaš v sobane, kjer 
so avtomati, v podobi animiranega avatarčka stopaš 
k njim in jih nažigaš. Na xboxu krovni program najdeš 
v Live Arcade, na peceju pa je treba najprej namestiti 
Games for Windows Live (Microsoft.com/games), na- 
kar Sobo poiščeš v njem. V fizični obliki na devedeju 
je ni. Tisti, ki imajo račun za GfWL in/ali xbox 360, ga 

lahko uporabijo, oni brez pa ga morajo narediti. Pri 
tem je kot državo najbolje izbrati Veliko Britanijo in 
vnesti izmišljen naslov v njej, recimo Oxfordske uni- 
verze (Catte Street, poštna šifra OX1 3BW). Kolobo- 
cije so zato, ker Microsoft še zmeraj ne šmirgla Slove- 
nije, kjer letijo zmaji. Je pa Game Room zastonj in 
zanj ne potrebuješ plačniškega zlatega računa, le os- 
novnega srebrnega, tako da ga lahko inštalira vsa- 
kdo. Zraven sodita še dva velika paketa z igrami - 
Game Packa, ki sta prav tako brezplačna, zato ne za- 
vrni njunega prenosa, ko aplikacija to predlaga. 

Igralnica je predstavljena kot sodobna zgradba tega 
kova. Tvori jo več krožnih nadstropij s sobami, v ka- 
tere prvoosebno gledaš iz središčne pozicije, pogled 
pa obračaš in usmerjaš gor ter dol. To žal pomeni, da 


se ne sprehajaš okoli z možicljem, kar bi bilo bolj vz- 
dušno. Svojega avatarja vidiš le, ko stoji za avtoma- 
tom. Vmes te spremljajo dingl-dongl zvoki z vseh 
koncev in muzika iz dvigal, barvna paleta pa je čisto 
tronovska. Spočetka so izdelane tri sobane - Konami- 
jeva, Atarijeva in Intellivisionova, kar ustreza trem 
podjetjem, s katerimi se je Microsoft za zdaj domenil 
za predelave. Vsaka ima tipično ozadje z logotipom in 
naprave s po eno igro. Avtomatne igre so v obliki av- 
tomata, one za konzole pa kioska z drkalico. 

Po svojih željah lahko urediš katerikoli drugi prostor 
razen teh treh ali stopiš v lastno igralnico, kjer so ne- 
dotaknjene vse sobane. V vnaprej določene prostorč- 
ke v njih postavljaš igralne mašine ali razne okraske, 
kot so krsta, lava lampa in disko krogla. Afnanje, se- 

6 Po sredini so nanizane slike iz Outlawja (atari 2600), Road Fighterja in Asteroids Deluxe (oboje avtomat), na levi in desni pa iz Game Rooma, od pros- 
torov do menijev. Predelave iger so zveste izvirnikom, za kar jamčijo izvirni založniki. Manjkajo pa številne slike s strani igralnih mašin, ki so dostikrat 
zbirateljska obsesija. Nemara še pridejo. Elitisti, ki imajo najraje kompleksne strategije in simulacije, se nad takimi špili sicer zmrdujejo, ker niso 
zapleteni. Kar pa nikakor ne pomeni, da so lahki ali da te ne zmorejo prikleniti nase. V bistvu so številni bolje dizajnirani kot mnogokateri sodobni špil. 


veda, ampak luštkano. Takisto izbereš ozadje, med 
katerimi so indianajonesovsko, znanstvenofantastič- 
no, elektropopasto in tako dalje. Dosti okraskov in 
ozadij je treba odkleniti, kar storiš z uspešnim igra- 
njem. S tem hkrati nabiraš odličja in točke za achie- 
vemente, ki jih je standardnih tisoč. 

Eden od namenov lastne igralnice je v tem, da bi se 
človek počutil, kot bi bil res v tovrstni ustanovi stare- 
ga kova. Toda videz je za to preveč sterilen. Vsak to- 
vrsten prostor, v katerega sem zašel njega dni, je bil 
zavit v cigaretni dim, okoli so hodili sumljivci in stra- 
šanski giki, za blagajno pa je bil škrbast cigan, ki je 
nepremično strmel vate izpod čela, ko si nabavljal 
žetone. Game Room je narejen dosti bolj sterilno, po 
zgledu 2K-igralnic, kot je londonski Sega World v 

ka igra ima nekajvrstični opis svoje zgodovine, kar pa je dosti premalo. Radi hi več teksta in zamivosti, kako sliko, informacije o avtorjih, zlasti pa uradne reko- 
rde s TwinGalaxies. Na misel mi je prišlo tudi, da bi si zaslužili kak fliper. Če kaj paše v 'game room' s starinskimi napravami, so to pač marjance. Sanjam, a? 


šoping centru Trocadero, avatarji pa so vsi polizani. 
Tako stare naprave zato vanj ne pašejo preveč. Je pa 
krasno, da lahko tvojo igralnico obišče prijatelj s se- 
znama frendov na Games for Windows Live in Xbox 


Live. Na viziti vidi, kako slab okus za okraske imaš, in 

se postavlja za tvoje avtomate, kjer skuša nato zrušiti 

rekord. Škoda le, da sam ne vidiš njegovega avatarja, 
a Kako ti štefna po gajbi, saj so naključni. 


Še pomnite, tovariši? 


Vzdušje in kozmetiko na stran, poanta Game Rooma 
je filanje sobic s starimi naslovi. Omenjena paketa z 
igrami vneseta trideset špilov s Konamijevih in Atari- 
jevih avtomatov ter konzol intellivision in atari 2600, 
znane tudi kot VCS - video cartridge system. Intellivi- 
sion je prišel na trg leta 1980, VCS pa 1977, dočim 
avtomati segajo od 1979 do 1987. To pomeni primi- 
tivno grafiko, ki se zanaša na značilno 2D-kvadratka- 
vost in vektorje za 3D-prikaz, ter enokanalen zvok. 
Če meniš, da je Sonic za mega drive videti zanikrn, 
sploh ne glej sem. 

Osem iger je za intellivision, sedem za VCS in petnajst 
avtomatnih. Nekatere so znane vsakomur, ki se ko- 
ličkaj zanima za preteklost elektronske zabave: Aste- 
roids Deluxe, Centipede, Combat, Lunar Lander, Mil- 
lipede, Outlaw, Scramble, Tempest in Yar's Revenge. 
Ostalnik je nafilan s titulami, ki ne izzovejo takojšnje- 
ga senilnega navdušenja - Adventure, Armor Battle, 
Astrosmash, Battlantis, Crystal Castles, Finalizer, Fo- 
otball, Gravitar, Jungler, Mountain Madness Super 
Pro Skiing, RealSports Tennis, Red Baron, Road Figh- 
ter, Sea Battle, Shao-Lin's Road, Space Armada, 
Space Hawk, Star Raiders, Sub Hunt, Super Cobra in 
Tutankham. V bistvu se pri prečesavanju seznama 
vprašaš, kje zaboga so staknili določene igre. Shao- 
Lin's Road, halo? Nikad čuo Finalizer? Road Fighter, 
urg? Sumim, da je Microsoft vzel tisto, kar je bilo v 
danem trenutku na voljo, zlasti ker še ni pritegnil širo- 
kega nabora proizvajalcev. To razloži odsotnost mno- 
gih klasik, ki bi se jih spodobilo imeti v začetnem na- 
boru, od Invaderjev do do Missile Commanda, Opera- 
tion Wolfa, Ponga, Galage ... 

Temu ustrezno niha kvaliteta. Vsa Intellivisionova za- 
sedba je stelja, tako grafično kot igralno. Najbrž tudi 
zaradi tega, ker je treba pri večini naslovov pred sle- 
herno partijo vnašati opcije s čudežne navidezne tip- 
kovničice, ki jo je drkalica imela nad 16-smernim 
usmerjevalnim krožcem. To gre pri smučanju recimo 
takole: izberi progo - vnesi številko - potrdi, izberi 
število smučarjev - vnesi številko - potrdi, izberi 
strmimo - vnesi številko - potrdi in izberi še kaj - vne- 
si številko - potrdi. Preden stopiš na dilce, bi bil že v 
resnici na Krvavcu. Drugi naslovčki, kot je Sub Hunt, 
so okorni in zakomplicirani, strelska taktična strategi- 
jica Armor Battle ne bi mogla biti bolj nerodna, dočim 
je Space Armada ščišarski klon Space Invaderjev. 
Nasploh je intellivision prisoten za obujanje ameriških 
spominov, saj v Evropi ni bil posebej razširjen, pri nas 
pa sploh ne. Slovenca bi veliko bolj vzburilo, če bi si- 
mulirali mavrico ali slonokoščenca, kar se zelo verjet- 
no ne bo zgodilo. Tako kot ne, da bi dobili Nintendo- 
ve odličnice tipa Donkey Kong. 

Tudi nekateri naslovi z atarija 2600 se ne odrežejo 
dobro, na primer Adventure, ki je lahko zanimiv samo 
preučevalcem zgodovine odprtih svetov, katerih rani 
predstavnik je, ter Star Raiders, ki skušajo biti triraz- 
sežni na jetra izdirajoče slab način. In ni ravno, da bi 
si človek poželel slehernega avtomata s seznama. Fi- 
nalizer je povprečna top-down streljačina, Gravitar 
mnjeh prvoosebna nažigalka, Jungler nerodna pek- 
menščina in Tutankham nevznemirljiva sprehajalnica 
po ječah, kjer je treba nabirati zaklade ter se ogibati 
nepridipravom. Zakaj ni Tutankhamon? Ker na verti- 
kalnem zaslonu niso imeli dovolj prostora za polno fa- 
raonovo ime. 

Kritike pa seveda ne letijo na biserčke, nagrabljene s 
prvima mrežama. Od strani gledani šutemap Scram- 
ble je še danes nadvse igralen in odlično zasnovan s 
svojim hkratnim proženjem laserja, bombardiranjem 
ter ogibanjem oviram. Asteroids Deluxe, kjer na sta- 
tičnem zaslonu drobiš vesoljsko skalovje, so taktični 
in napeti. Arkadna simulacija pristajanja s sondo Lu- 
nar Lander z milimetrsko natančnostjo kljub osnovni 
grafiki dodobra preizkusi tvojo spretnost in koncen- 
tracijo. Yar's Revenge prevzame bolj kot marsikateri 


novejši psihedelični strelski špil, Tempest je sploh 
adiktiven, medtem ko sta Centipede in njegovo nada- 
ljevanje Millipede strelski klasiki, ki ne zastarata. Brez 
dlake na jeziku povem, da bi igranje teh naslovov ko- 
ristilo marsikateremu današnjemu razvajencu. 


U boju s prijnateljčkom 
Nemara še bolje se obnesejo določeni naslovčiči z 
atarija 2600, če jih igraš V družbi. Game Room v ig- 
rah, ki to omogočajo, podpira dva igralca za enim ra- 
čunalnikom ali xboxom 360. Res nekul, da ni internet- 
ne podpore, čeprav je mogoče, da jo bodo dodali. Na 
peceju lahko igrata z dvema ploščkoma, tipkovnico in 
joypadom ali dva na eni tipkovnici, saj nadzorne she- 
me pri levjem deležu iger sestojijo le iz štirih smeri ter 
gumba za nažig. Tipke lahko srečoma nastaviš. Neka- 
tere špile igraš izmenično, eden za drugim, recimo 
Scramble, druge pa skupaj. Če bi rad igral še z nekom 
na eni tipkovnici, pri privzetih nastavitvah najprej 
vstavi najmanj dva žetona s tipko 6 in potem stisni F2. 
Ravno v multiju se atari 2600 najbolj izkaže, saj so 
Outlaw, Combat in RealSports Tennis proti živemu 
nasprotniku noro zabavni. Ja ja, grafika je obupna, 
ampak to itak niso izdelki za tiste, ki tripajo na Crysis. 
Gre za prečiščen fun factor, kjer sistem dojameš v treh 
sekundah, nakar se posvetiš premagovanju. V Com- 
batu s punco (idealen scenarij PRESS) iz ptičjega po- 
gleda upravljata vsak svoje vozilo, torej tank ali letalo, 
in se skušata uničiti s premikanjem ter streljanjem. Za 
razgibanost poskrbi dosti variant aren in pri moji veri, 
da se z Raveerjem nisva tako zabavala, odkar sva v 
hotelu v Leipzigu spala v isti postelji. Na podobno vižo 
je storjen Outlaw, izvedenka Ponga, kjer se na Divjem 
zahodu obstreljujeta kavbojca. Med vaju pridejo kak- 
tusi in potujoče kočije, medtem ko je treba za resni- 
čen uspeh krogle odbijati od robov arene. Wanted, 
skrij se! RealSports Tennis je pak še danes žurerski, za 
razliko od Match Pointa s spectruma, ki mi je ob emu- 
latorskem preizkusu pustil čustvene otiščance. Kaj- 
pak sem zmagal z volanom in desno roko, zavezano 
za kolenom, medtem ko je imel Raveer najboljši stick 
in pomoč brhkih čirliderk. 

— Desno je intellivisionov Mountain Madness Skiing, ki ga Horace Goes Skiing prehiti kot Tina Maze štiriletno punčko na lesenih smučkah. Levo je RealSports 
Tennis za VCS, ki je nadvse zabaven v dvoje. Na sredini je pa avtomatni Crystal Castles, ki ima posebno mesto v mojem srcu. Predelava za spectrum je bila nam- 
reč prva igra, ki sem jo opisal za Moj mikro. To je bilo v drugi polovici osemdesetih, tekst pa sem z nalivnikom napisal na list papirja iz šolskega zvezka. 


KapitaliŠtične Svinje 


Se sliši fino? Saj je. Ampak samo, če si pripravljen iz- 
pljuniti peneze. Kajti čeprav je Game Room sam po 
sebi brezplačen in razširitveni paketi zanj takisto, je 
treba špile za daljše igranje kupiti. Kar ni poceni. 
Vsak, ne glede na to, kako star in beden je, stane 240 
Microsoftovih točk, kar pride od oka 3 evre. To velja 
za igranje na enem sistemu, se pravi peceju ali xboxu. 
Če bi rad igro aktiviral na obeh, boš za to odštel 400 
točk iliti 5 evrov. Za nekatere špile je to približno ra- 
zumen izdatek, če zamižim na en uč. Za večino pa ni 
niti slučajno upravičen. Tri ali celo pet evrov za vsak 
kos Intellivisconovega smetja ali nek levaški avtomat? 
A SO FUKJENI?!?! Evro, ajde, ne pa trikrat toliko. Še 
dobro, da je moč vsako igro brezplačno preizkušati 
deset minut v enem kosu. Najbolj kruta šala pa je ku- 
povanje posameznih 'žetonov' za eno partijo. Teh si- 
cer dobiš nekaj na začetku, če pa jih hočeš nabaviti, 
vsak stane 40 MSjevih točk oziroma pol evra. Deset 
centov bi bilo drago, ampak tole ... Benečanski trgov- 
ci bi bili ponosni na te izkoriščevalce. 

Ne gre pozabiti niti na dejstvo, da so veliko teh iger iz- 
dali v raznih kompilacijah ter da je moč vsako zastonj 
dobiti v zgodovinsko zvesti emulatorski obliki. In kot 
da vse to ne bi bilo dovolj, so problemi še pri plačeva- 
nju. Ker MS meni, da je Slovenija na isti ravni kot 
Azerbajdžan, njihovih virtualnih točk ne moremo ku- 
piti neposredno s kreditno kartico, marveč se je treba 
zateči k nabavljanju predplačniških kod pri spletnih 
prodajalcih, kot sta Maximuscards.com in Gamerpo- 
intsnow.com, oziroma v škatlicah, ki jih znajo imeti v 
Mantisu in Muellerju. Imenujejo se Xbox Live Points 
ali Microsoft Points, isti šmorn, vpišeš pa jih z opcijo 
Redeem Code v Games for Windows Live. O nabavki 
predplačniških šifer izveš vse v članku Konzolne 
spletne trgovine v Jokerju 198, id 7130 na Joker.si. 
Glej razdelek o xboxu. 

Še en smeh je, da Game Room na peceju zahteva 
grafično kartico, ki zmore senčilniški model 3 (shader 
model 3). To pomeni, da odpadejo geforci izpred seri- 
je 6 in mnogi prenosniki ter netbooki, na katerih bi 
morale tele retro zadeve, ki potrebujejo kakih deset 

kilobajtov pomnilnika, funkcionirati brez težav. Res 
ne kapiram, kako si lahko Microsoft kaj takega pri- 
vošči. Ali da aplikacijo izda v nedokončanem stanju. 
Prvi dan Room sploh deloval ni, nakar smo uporabni- 
ki našli kup nelogičnosti in hroščev. Tako mi je pro- 
gram vmes izgubil vse medalje in novejše rekorde. 
Propagandni material pa obljublja večigralske modu- 
se (parallel, round robin), o katerih ni ne duha, ne slu- 
ha. GR? Ne, GRRRR! n 


Retro ljubav 


A navzlic ne zares kakovostnemu izboru štartnih na- 
slovov, žužkom in brutalnim cenam Game Room ni 
polomija. Za to je na eni strani zaslužna kvaliteta 
ključnih naslovov, ki jih lahko igraš v poljubno visokih 
ločljivostih z nekaj učinki in v njih odklepaš bronasta, 
srebrna ter zlata odličja. Ta simbolizirajo tvojo preda- 
nost ter spretnost in jih dobiš glede na to, koliko točk 
si dosegel, kako dolgo si preživel, kakšen je tvoj skup- 
ni nažigalski čas in tako naprej. Tudi achievementi so 
dobri in te spodbujajo k igranju. 

Na drugi strani pa so krovne dobrote. Ko si v Game 
Roomu, lahko greš na obisk k prijateljem, ki so na lini- 
ji, ali oni pridejo k tebi. V njihovih sobah vidiš avtoma- 
te, nad katerimi visi aktualen rekord, nakar stopiš k 
enemu, ga v par sekundah kupiš, če ga še nimaš, in se 
lotiš konkuriranja. Frendom lahko po internetu pošlješ 
izziv tipa 'v enem tednu naredi največ točk k tej igri' ali 
'kdo bo preživel najdlje'. Rangirane izide s svetom pri- 
merjaš na spletnih lestvicah, ki so omejene na dvajset 
najboljših. Tam izbereš mojstra in si ogledaš posnetek 
njegove partije, kar ti obelodani marsikak prijem. Naj- 
boljši sladkorček pa je 'time warp'. S pritiskom na en 
gumb ali skozi meni lahko čas prevrtiš nazaj, kar je 
hudičevo koristno pri mojstrovanju starih iger. Te do- 
stikrat vsebujejo nalašč zoprne dele, kjer te nepra- 
vično ubijejo, zaradi česar si bil svojčas primoran vsta- 
viti še en žeton in tako povečati izdelovalčev zaslužek. 
Če poznaš strmi vzpon na predzadnjem nivoju Scram- 
bla, ti je jasno, o čem govorim. Ko se to zgodi v Game 
Roomu, previješ čas in kočljivost naštudiraš. V rangi- 
ranem načinu, kjer se točke štejejo za spletnojestvico, 


tega seveda ni moč storiti, tako kot ne posneti po- 
ložaja, kar je drugače omogočeno. Konkurenčni za- 
stonjski vseemulator MAME resda pozna snemanje re- 
playev in njih včitavanje, vendar ne tako elegantno in 
nima rewinda. So ti cukri vredni tvojega denarja? Od- 
ločil se boš sam, ampak če se kaniš določenega na- 
slova lotiti resno, so previjanje, spletne lestvice, izzivi 
in ogledi posnetkov zelo zelo fajn. u 

Mimogrede, domala vse špile v Game Roomu je naj- 
bolje igrati z digitalno igralno palico. Res je, da tipkov- 
nica nudi enako natančnost, večjo od joypada za xbox 
360, ki ima slab križec. A gre za občutek, da si res 
pred avtomatom, in ni boljšega filinga od tistega, ko 
premikaš ročico ter mlatiš po knofih. Ultimativni čla- 
nek Klik za udrih o digitalnih stickih najdeš v Jokerju 
192, id-številka 5950 na Joker.si. 

Poslednja dobra novica je, da Soba ni zakoličen pro- 
jekt. Širiti kanijo nabor funkcij, med katerimi bi veljalo 
najprej vdelati spletni multiplayer, in dodajati nove 
špile. Prvi sveži pridejo koncem tega meseca, med nji- 
mi bojda Pitfall za atari 2600, sčasoma pa naj bi jih bi- 
lo več kot tisoč. Govoričijo o prenosu iger z vseh vet- 
rov, celo za dreamcast, kar bi morebiti upravičilo ko- 
medijo s senčilniškim modelom 3. Če ti retro scena to- 
rej dogaja, Game Room le namesti in vsaj občasno 
vohljaj po njem. Morda ostaneš med nami, retro friki. 
Ali to postaneš. 


MAMEP HTIJI? 


MAME pomeni Multiple Arcade Machine 
Emulator, torej splošni emulator za avto- 
mate. Brezplačno ga stegneš z Mamedev. 
org ali aprilske natlačenke. Osnoven način 
uporabe je ta, da ga odpakiraš, nakar v 
podmapo Roms daš ROM-datoteko z žele- 
no igro in Mame32.exe na 32-bitnih Oknih 
ali Mame64.exe na 64-bitnih. V špartans- 
kem tekstovnem meniju, ki se pojavi, izbe- 
reš igro, medtem ko z opcijo Configure Ge- 
neral Inputs nastaviš kontrole. Nekaj za- 
stonjskih romov najdeš na Mamedev.org/ 
roms, drugače pa je Google tvoj prijatelj 
('MAME rom'). Ta odkrije tudi emulatorje 
atarija 2600 in intellivisiona ter igre zanju, 
če se omejimo na sisteme iz Game Rooma. 
Pa kožice za 'MAME frontend', ki olajšajo 
izbiranje romov. Več o los emuladores, ko 
pride članek na to temo. 

ačunalniških in video iger običajno ne po- 
vezujemo z dobrodelnimi vzgibi. Gre za 
posel in redkokdo vanj vstopi brez misli 
na dobiček ali vsaj filanje lastnih ust. Ne- 
kateri pa delujejo v smer, kjer profit ni 
sredstvo za kupovanje ferrarijev, marveč način po- 
moči manj srečnim od nas, ki si lastimo aparature, 
vredne tisoče evrov. Tak je Nizozemec Martin de 
Ronde, star maček industrije iger. 
Martin ni bil nikdar opazen avtor, risar ali programer. 
Se pa spozna na posel, saj je med drugim eden od 
ustanoviteljev amsterdamskega studia Guerrilla Ga- 
mes. Tega si danes lasti Sony, za katerega delajo no- 
vi del serije Killzone, toda de Ronde ga je zapustil že 
pred petimi leti in se oziral za novimi načini prodora. 


Martin de Ronde fura dandijevski imidž Hugha 
Granta in je bil svojčas član nizozemske grupe 
Guerrilla Games, ki so udejanjili Kilizone. Kot vidi- 
te po ploščku, je fotka še iz starih časov PS2. 


Na Game Developers Conference leta 2005 je videl 
Rag Doll Kung Fu, ki ga je pri Lionheadu v prostem 
času naredilo par nadarjenih zagrizencev in dokazalo, 
da je lahko majhen, neodvisen špil hudo impresiven. 
Na taistem GDCju je spremljal Petra Molyneuxa in 
Willa Wrighta, ki sta predlagala inovativne ideje za 
igre na podlagi pesmi Emily Dickinson. Kmalu po do- 
godku pa je začutil še, kako se distribucija iger širi v 
internetni prostor. Vse to se je združilo v OneBigGa- 
me, o katerem ga bom zdaj povprašal. 


Sneti: Kako je sploh prišlo do One- 
BigGame in kdo je bil sprva za vsem 
skupaj? 

Martin: Na zamisel za EnoVelikolgro 
sem prišel, ko sem nekega večera gle- 
dal dokumentarec o dvajseti obletnici 
Geldofovega Band Aida. Se pravi o 
projektu iz osemdesetih, ko so se zna- 
ni glasbeniki zbrali, da bi posneli ko- 
mad, izkupiček pa je šel v dobrodelne 
namene. V njihovem primeru za od- 
pravo posledic lakote v Etiopiji, kar so 
storili s komadom Do They Know |It's 
Christmas. Ideja se mi je zdela super in 
vprašal sem se, če bi bilo kaj takega 
mogoče narediti v industriji iger - da bi 
slavni oblikovalci iger združili moči v izdelave ene ve- 
like igre. Pobaral sem nekaj prijateljev z raznih kon- 
cev tega posla in jim razložil preblisk. Vsi so bili nav- 
dušeni in s Susan Marshall, bivšo pomožno direktori- 
co prireditve Game Developers Conference, sem leta 
2007 v Ameriki uradno ustanovil podjetje OneBigGa- 
me Inc. Tako smo začeli. 

Kmalu pa smo ugotovili, da bi bila izdelava enega sa- 
mega velikega špila težka. Enostavno preveč je bilo 
usklajevanja in različnih sil, ki so vlekle vsaka na svo- 
jo stran. Če daš v eno sobo kup glasbenikov, dobiš 
komad, če to storiš z oblikovalci iger, pa zblojen kup 
norih idej. Zato smo dizajnerje, ki so se odločili za so- 
delovanje z nami, prosili, da bi naredili vsak svojo 
manjšo igro. Prvi sad tega je Chime za xbox 360 bri- 
tanske skupine Zoč Mode. Igra je izšla februarja in jo 
prodajamo na Xbox Live Arcade za pet evrov. 


rad stisne kak evro v roko 


obubožanim, seveda pa to v več- 

jem obsegu počno dobrodelne 
organizacije. Goldinarje za njihovo 
delovanje bomo lahko odslej pripe- 
vali tudi igričarji, in sicer s kupova- 
njem špilov iz nedrij zanimivega ne- 
dobičkarskega podjetja OneBigGame. 


Sneti: Kot praviš, gre za v grobem podobno reč 
Band Aidu. To si razlagam tako, da ste vi produ- 
centi iger. Te gredo v prodajo skozi različne kana- 
le, OneBigGame pa dobi določen odstotek, ki roma 
k dobrodelnim organizacijam. Imam prav? 

Martin: OneBigGame je natanko to - neprofitni izdaja- 
telj iger, ki jih izdelujejo znani ter sposobni člani indu- 
strije. Dotične prosimo, če bi naredili kak špil za našo 
dobrodelno organizacijo. Igra mora biti majhna, po 


Prizor iz Chime, prvega izdelka, ki so ga založili OneBigGame. 
Ko poženeš igro, ki je na le na Xbox Live Arcade, ugledaš logotip 
OBG in za svojo dobrodelnost prejmeš 50 dosežkarskih točk. 


možnosti samosvoja in ne sme biti nasilna. To pome- 
ni, da je dobro, če lahko nosi ESRBjevo starostno 
oznako E for Everyone (primerno za vse). V Evropi bi 
bil to PEGI 3.. Vse naslove nameravamo distribuirati 
spletno, se pravi nič fizičnih škatel. Mi igro izdamo in 
jo tržimo, neto izkupiček pa gre v dobrodelne namene. 


Sneti: Govoriš o neto deležu, ki pa je lahko maj- 
hen, saj so tržni kanali običajno dokaj pogoltni ... 
Martin: Če igro izdamo na kanalih, kot so Xbox Live 
Arcade, Playstation Network, AppStore za iphone, 
WiiWare in podobnih, so stroški seveda višji, kot če bi 
šla v prodajo na naši lastni spletni strani. Od desetih 
evrov tam dobimo manj. Ampak te provizije niso ni- 
kdar višje od 50 %, običajno so nekje okrog 30 %, v 
nekaterih primerih pa se distributerji odpovejo za- 
služku. Če pa igro prodamo skozi lastni kanal, dobi- 

mo seveda sto odstotkov denarja. Od tega odštejemo 
strošek plačilnih servisov (kreditne kartice, vzdrže- 
vanje strani in tako dalje), kar pri 10 evrih pusti reci- 
mo 9,7 evra. Osemdeset odstotkov od tega gre v do- 
brodelne namene, petino pa obdržimo za prihodnja 
vlaganja, ne za svoj dobiček. Mogoče se sliši malo, a 
je še vedno zelo veliko glede na dosti drugih komer- 
cialnih dobrodelnih shem. V splošnem doniramo kar 
konkretne vsote. Pri tem naša organizacija ni velika, 
saj šteje le dvanajst ljudi. 


Sneti: In dobičkanosnost? 

Martin: Naš cilj je zelo enostaven - s prodajo igre je 
treba zbrati vsaj 1,5-krat toliko denarja, kolikor je sta- 
la, drugače je bolje, če razvijalec denar podari nepo- 
sredno. Če zberemo toliko denarja, je to za avtorje av- 
tomatično komercialni uspeh. Ko se izteče čas veza- 
nosti na OneBigGame, določen v pogodbi, so upravi- 
čeni do tega, da naredijo drugačno verzijo igre. Chi- 
me za xbox 360 je denimo do 3. junija ekskluzivno 
vezana na OneBigGame. Po tistem pa lahko Zoč Mo- 
de izdelajo kakršnokoli inačico, saj si mi ne pridržimo 
nobenih pravic do intelektualne lastnine. Ker je Chi- 
me pri kritikih naletel na dober odziv in se prodaja do- 
bro, smo v bistvu ustvarili novo franšizo za Zoč Mode. 
Če recimo kasneje naredijo verzijo za PSN in iphone, 
bodo od tega lahko dobro zaslužili, kar bo neke vrste 
nagrada za to, da so pomagali pri dobrodelnosti. 


Sneti: Ko sva že pri Chime. To je bil prvi velik pro- 
jekt za OneBigGame. Ste morali prispevati denar 
za njegov razvoj? 

Martin: Ne, razvijalci svoj čas namenjajo docela brez- 
plačno. A kot sem rekel pri prejšnjem vprašanju, se 
jim lahko to na dolgi rok pošteno izplača. 


Sneti: Kateri so konkretno kanali za razpečevanje 
vaših iger? 

Martin: Igre skušamo vedno izdati na platformah, za 
katere so najbolj primerne. Družinska igra bo verjetno 
najbolje prodajana na wiiju, streljačina pa na xboxu. 
Odvisno je tudi od tega, česa se domislijo avtorji. Ne- 
kateri razvijajo za PS3, zato bodo igro naredili za ta sis- 
tem. Drugi so prilagodljivi, zato smo recimo dobili 
ideje za špil na Facebooku za PC. Vsekakor lahko v 
prihodnjih letih pričakujete naslove za veliko različnih 
sistemov in distribucijskih kanalov. 


Sneti: Katere dobrodelne organizacije pa dobijo 
vaš cekin? 

Martin: Naša partnerja sta vsesvetovna zveza Save 
the Children Alliance in ameriški Starlight Children's 
Foundation. Prva ima devetdesetletno tradicijo in 
skrbi zlasti za revne otroke po vsem svetu, druga pa 
se osredotoča na bolno deco in jo je leta 1983 usta- 
novila Emma Samms, zvezdnica serije Dinastija. 


PRIHAJAJOČE DOBRODELNICE 


Čeprav OneBigGame sam po sebi šteje le dvanajst 
članov in je doslej izdal samo eno igro, Chime, z 
njimi sodeluje precej bolj ali manj znanih avtorjev. 
Med njimi so legendarni član Looking Glassa Sea- 
mus Blackley, ki danes dela v agenciji Creative Ar- 
tists Agency, avtor Broken Sworda Charles Cecil in 
veteran Dave Perry, ki si je izmislil Earihworm Jima 
in MDK ter trenutno fura servis Gaikai za dostavo 
špilov na daljavo. Zanimivo, da prav na Nizozem- 
skem, od koder je Martin de Ronde. Med firmami 
pa vidimo Disney, Autodesk, Eidos in Ngmoco. Kaj 
nas torej še čaka iz OneBigGame? Veliko skrivnih 
projektov in nekaj vsaj delno znanih. 


Minesweeper Adventure: Char- 
les Cecil v navalu dobrodelno- 
sti izdeluje novo inačico Mino- 
lovca za še neznan sistem (ver- 
jetno PC ali iphone), v kateri se 
... bomo odpravili na niz misij v 
ij V! vlogi osrednjega junaka. Tega 

Minesweeper ni poznal in 
Charles pravi, da bo konceptu vdihnil prepotrebno 
osebnost. Sistem bo enak kot vedno, vendar bo 
moč mine odstranjevati samo tam, kjer si si že utrl 
pot. Drugih podatkov in slik še ni, a naj se ne obi- 
rajo, saj je Bombna misija (The Hurt Locker) zdaj 
najbolj vroča! 


War Is Not the Answer: guitar- 
herovska muzikalična igrica za 
iphone, v kateri bomo pritiskali 
gumbe v skladu z navodili na 
zaslonu glede na muziko. Če 
bomo uspešni, bomo sprožili 
način, v katerem bomo imeli za 
ustvarjanje trušča proste roke. 
Fristajl, bejbi. Avtor je tokijski glasbenik in ustvar- 
jalec špilov Masaja Matsura, ki je leta 1996 ustva- 
ril očaka žanra muzikalščin PaRappa the Rapper, 
pa tudi Vib Ribbon in UmJammer Lammy. 


Še neimenovana dirkačina Da- 
va Perryja: bivši šef kultnega 
razvijalca Shiny Entertainment 
za OneBigGame izgruntava ne- 
kaj, za kar še ne ve natančno, 
kaj bo. Ve le, da hoče narediti 
novo inačico spectrumove 3D 
Deathchase iz leta 1983, kjer si 


v vlogi motorista iz prve osebe lovil po gozdu dva 
druga motociklista. Zaenkrat projekt zavira delo 
na servisu Gaikai, ampak Perry je nad rečjo nav- 
dušen, tako da zna res iziti. Sčasoma. 


Vas SMS 
pomaga 


va 


resiti 
Zivljenje 


Pošljite SMS s ključno 
besedo AMNESTY 

na 2929, aktivirajte 
storitev SOS SMS in 
podpišite peticije 
proti kršitvam 
človekovih pravic. 


S prijavo boste mesečno prejemali obvestila o 
kršitvah človekovih pravic. S povratnim SMS 
sporočilom boste oddali svojo peticijo k zahtevi 

za prenehanje kršitev. Več informacij na www. 
amnesty.si/sms. Storitev SOS SMS je na voljo za 
uporabnike Mobitela in Simobila za 0,99 eur z DDV. 


db oja — h wi ps A 
Cekin od prodaje Chime je šel v Save the Children Alliance, kjer so pomagali otrokom na Haitiju po 
tamkajšnjem potresu. Drugače po svetu zaradi bolezni in zapletov pri rojstvu na dan umre 24.000 otrok. 

omlad je ena taka fina stvar. Narava se 

prebuja, življenjski sokovi spet pričnejo 

teči in ljudje se izvijamo iz debelih kožu- 

hov, naravnih ali umetnih. Žal pa v sodob- 

nem času pomlad običajno prinese nepri- 
jetne stranske učinke, recimo seneni nahod. Neka- 
teri goltajo zdravila in se vse- 
eno pogumno podajo v zunan- 
ji svet, medtem ko se drugi 
držijo zaprtih prostorov, dobre 
knjige ali ročnega dela, reci- 
mo zlaganja papirja. 


Kaj povzroča alergije? 

Ah, prekletstvo sodobnega ča- 
sa. Nekateri pravijo, da je za- 
nje odgovoren naš način živ- 
ljenja, s katerim smo si že tako 
sesuli imunski sistem, da ta ne 
zmore več ločiti med neškod- 
ljivim in nevarnim. Kakorkoli 
že, alergija je pretirana reakci- 
ja organizma na načeloma ne- 
škodljivo snov. Takim snovem 
pravimo alergeni. Alergen je 
lahko dobesedno karkoli, celo 
preproste kovine, toda pona- 
vadi gre za snovi beljakovin- 
skega izvora. V večini prime- 
rov se imunski sistem usmeri proti cvetnemu prahu 
(sem spadata tudi pelod trav in vetrocvetk, torej dre- 
ves), pršicam in njihovim izločkom, prhljaju, dlakam 
in perju domačih živali ter najrazličnejšim glivicam. 
Pogoste so takisto alergije na hrano, predvsem na 
oreške, školjke, prekajeno meso in določeno sadje, 
recimo jagode. Tipična alergična reakcija vključuje 
pordelost kože in sluznic, povečanje izločanja sluzi, se 
pravi smrkanje in kašljanje, ker nam gredo stvari v 
nos, in kihanje. Večinoma se pri tem ustavi. Hude 
akutne alergijske napade pa lahko spremljajo astma, 
otekanje dihalnih poti (včasih tako močno, da se le-te 
popolnoma zaprejo in se človek zaduši), driska, 
vročina in podobne neprijetnosti. V skrajnem primeru 
lahko pride do anafilaktičnega šoka. Zanj je značilen 
strm padec krvega tlaka, ker se gladko mišičevje po- 
polnoma sprosti, žile se razširijo in plazma (tekoči del 
krvi) izstopi v okolno tkivo. Zaradi nezadostne prekr- 
vavitve nastopi nezavest. Najpogosteje ga vidimo pri 
pikih insektov, posebej čebel, in pri alergiji na hrano. 
Brez medicinske pomoči je tak odziv organizma sko- 
raj brez izjem smrten v nekaj minutah. 

Kako se borimo proti alergijam? Če gre samo za se- 
neni nahod, obstaja kup antialergikov, ki tvoj imunski 
sistem malo uspavajo. Nekoč so pacientom priporo- 
čali, naj se alergenom ogibajo, kolikor se da, vendar 
to ni vedno mogoče. Se je pa zato razvila terapija, v 
kateri telo na alergen počasi privajajo. V ta namen 
najprej naredijo alergenski preizkus, ko ti na kožo ro- 


€ Tale vesoljska pošast v resnici spada 
med pajkovce in je sorodnica klopa. Pre- 
hranjuje se z odmrlo kožo v vaši postelji. 

Ker v deželo znova prihajajo drobni delci, ki povzro- 
čajo kihanje in smrkanje, Ouattro opazuje svojo knjiž- 
no polico in odnese najhujše bolnike h knjigovezu. 


ke ali hrbta nanesejo kup ra- 
zličnih alergenov in gledajo, 
kateri organizem zmotijo. Nato 
te v rednih časovnih presledkih 
špikajo z vse večjo dozo ugo- 
tovljenega alergena, da se or- 
ganizem nanj počasi privadi. 
Tako so nekdaj bogatini jedli 
majhne količine strupa, da so 
si zvišali toleranco. Sliši se pri- 
mitivno, a deluje. V hudih pri- 
merih pa pomaga le takojšnja 
zdravniška pomoč, ki ponava- 
di vključuje bikovske doze an- 
tihistaminikov, steroidov in kup 
podporne terapije. 

Odgovor na alergijo torej ni 
bežanje pred dražečimi sub- 
stancami, ampak načrtno in s 
strani strokovnjaka kontrolira- 
no izpostavljanje njim. Ne gre 
pa alergij mešati z netoleran- 
cami na nekatere snovi v živilih, recimo na laktozo v 
mlečnih. V slednjem primeru gre za čisto prebavno 
finto, ki se ponavadi izkazuje v obilnem prdenju, če- 
prav komplikacije niso izključene. Take, drekaste. 


Kako vežejo knjige? 

Knjigovezi so obstajali davno pred izumom tiska. Če 
posežemo daleč v zgodovino, bomo najprej videli 
egipčanske in grške zvitke pergamenta. Ker so bili ti 
za branje kanček neudobni, sploh če je šlo za ob- 
sežnejše delo, si je bilo treba izmisliti nekaj boljšega. 
Tu se za prvenstvo tepejo Indijci, ki pravijo, da so iz- 
našli knjigo s tem, da so šivali skupaj palmove liste in 
jih tlačili med leseni deščici, ter Rimljani. Slednjim so 
šli grški papirusi na živce, posebej ker so njihovi pisa- 
telji ustvarjali krepko daljša dela. Zato so se zadevo 
odločili razrezati in jo na enem robu sešiti. Grki so se 
njihovemu početju smejali in za rimske knjige upora- 
bljali izraz 'tome', razrezane. Beseda se je še do danes 
ohranila v nekaterih jezikih, recimo v angleščini. Ker 
je bil pergament drag, so za vsakodnevno rabo raje z 
vrvico zvezali lesene deščice - kodekse. Do pravega 
razcveta knjig je bilo treba čakati na Arabce, ki so Ki- 
tajcem sunili pravi papir in imeli prve resnične moj- 
stre knjigoveze. Ti so iznašli način šivanja papirja na 
svilo in v usnje oblečenih platnic, ki so knjigo ščitile 
pred neprilikami. 

Dandanes za vezavo uporabljamo predvsem dva na- 
čina. Knjige s trdimi platnicami so praviloma še ved- 


no šivane na tkanino, ki tvori hrbet, nakar jih prilepijo 
na platnice. Tovrsten način, četudi je star več kot ti- 
soč let, dopušča lahkotno listanje in zaenkrat boljšega 
še nismo iznašli. Ker knjig ne tiskajo stran za stranjo, 
ampak v polah, le-te najprej zložijo in obrežejo, nakar 
drugega. V tem se razlikujejo od s sponko spetih revij, 
kjer pole po prepogibanju vlagajo eno v drugo. Broši- 
rane izdaje in 'trdo' vezane revije pa v hrbtu porežejo 
in jih zlepijo v ovitek. Če take dovolj zlorabljamo, 
začne lepilo popuščati in strani izpadajo. 

Omenil bi še spiralno vezavo, ki vam jo naredijo v 
vsaki fotokopirnici in je najbolj plebejska od vseh. Di- 
plomske naloge pa ponavadi vežejo tako, da strani 
zalepijo in jih stisnejo med platnice, s čimer ustvarijo 
dodaten pregib. Zato morate pri tovrstnih delih pustiti 
pol centimetra do centimeter daljši levi rob. Mimogre- 
de, knjigovezi vam lahko za ne prevelik denar v lično 
bukletino spravijo ves letnik Jokerjev. Vendar najdite 
takega, ki bo revijo šival, ker bi ob lepljenju zaradi re- 
zanja izgubili kar nekaj milimetrov magazina. 
Platnice so zopet zgodba zase. Sprva so uporabljali 
lesene deske, ki so jih trdno zavezali. Tudi zato, da so 
pergament ali papirus zaščitili pred vlago. S pojavom 
papirja so se deščice stanjšale, oblekli so jih v usnje 
ali fine tkanine in kasneje pričeli uporabljati druge 
materiale, na primer karton. Prav tako je napredovalo 
krašenje platnic - od preprostih reliefnih vzorcev do 
umetelnih čipk in zlatih vezenin. Danes platnice pla- 
stificirajo, uporabljajo posebne termo folije (tako na- 
pravijo zlate črke) in dodatne barve, jih med izdelavo 
tlačijo v stiskalnice s šablonami, da dobijo reliefno 
podobo, ter sploh delajo celo umetnost. Nekaj tega 
lahko vidite tudi v Jokerjih. 


C Mojstri knjigovezi dandanes delujejo bolj kot 
zdravniki za stare knjige, ker se nove vežejo stroj- 
no. Ta častitljivi posel še ne bo izumrl. 

o Sloveniji hara strašna bolezen. Ne, ni 
gripa. Niti idiotski resničnostni šovi. Niti 
poročanje o igricah v središčnih medijih, 
ob katerem enostavno mora krvaveti iz oči 
in ušes ali se vsaj poblaznelo režati vsak, 
ki ima nekaj pojma od teh rečeh. Govorim o napredu- 
jočem kroničnem rakavem internetnem trolizmu. 
Forumsko trolanje Wikipedija definira kot spletni 
sleng za lepljenje podžigajočih, nebistvenih ali temi 
neustreznih sporočil. Da se to dogaja od internetnega 
pamtiveka, je jasno. Če bi šlo le za to, bi človek od- 
mahnil, se nasmejal in/ali uporabil opcijo ignore. Trol 
bi stradal in naposled crknil, kar je itak njegov smisel 
obstoja. A osrednji problem ni v tem, marveč v faktu, 
da se je trolanje prikradlo v načeloma normalna spo- 
ročila. In to z vso silo. Recimo, da se praktično kjer- 
koli debatira o neki igri. Nekatera mnenja so kratka in 
jedrnata, druga širša, tretja bistvena, četrta krneki. 
Itak. A vse pogosteje se dogaja, da se z nekom pogo- 
varjaš (sodelovanje na forumih je namreč pogovor), 
nakar ti v eni skledi predoči svoje mišljenje, žaljenje 
vseh, ki ne mislijo tako kot on, sežiganje ustvarjalcev 
špila in direktno pljuvanje po tebi. Iz tega, da se on s 
tabo ne strinja, izhaja, da si kreten, vreden kastracije 
z zarjavelo žiletko. Pri čemer največkrat ne gre za bi- 
stvene teme, marveč za malenkosti ali za čisto oseb- 


zam! 


Ena ponarodelih trolovskih izjav je znameniti stavek TITS 


ne preference. Da bi nekdo normalno rekel, okej, vi- 
dim, da to tebi ne sede, meni pa pač sede, pejva na 
virtualni pir in še kako reciva na to zanimivo temo, se 
dogaja alarmantno poredko. 

In to že na mn3njalu, ki je moderatorsko kar solidno 
nadzorovano, minus seveda izbe tipa Gnoj. Kaj šele 
na Rtvslo.si, 24ur.com ali Pozareport.si, kjer berem 
take grozljivosti na poljubno temo, da me je včasih 
kar strah, kje živim. Za slehernim od sporočil, ki jebe- 
jo mater vsakemu, ki je količkaj drugačen, namreč 
stoji dihajoč, jedoč, serjoč človek z volilno pravico. 
Res še dobro, da ima 99,999 % teh 'ljudi' daleč pre- 
malo jajc, da bi karkoli storila. Najlaže je anonimno 
čičati za tipkovnico in stresati pravičniški bes na 
umazane politike, grabežljive poslovneže, pedofilske 
župnike in lumparske Hrvate. Ko pride čas volitev, 
demonstracij ali prispevanja za skupno dobro, pa rep 
med noge in v fetusni položaj "boli me za cel svet, ker 
sem ubogi užaljenček." Ob nekulturnosti iz levjega 
deleža sporočil hkrati vejeta še nepopisna neizobraže- 
nost in epska razumska omejenost. 

Ampak trole je treba razumeti. ln osebno jih, vsaj kar 
se iger tiče. Špili so namreč postali dokaj kompleksni. 
Po zgodbah niti ne toliko, zato pa po količini elemen- 
tov, ki jih vključujejo. Že same igralne mehanike ima- 
jo dosti vidikov, nadalje so tu grafika, zvok, dialogi, 
stil, izpiljenost, uravnoteženost in tako 
dalje. Več elementov tako pomeni več vi- 
dikov, o katerih je mogoče imeti mnenje. 
Lahko ti je nekaj všeč ali ne. Lahko si to 
sposoben umestiti v večjo sliko ali ne. 
Lahko si o tem sposoben govoriti oziro- 
ma se pogovarjati ali nisi. In ta vse teže 
ulovljiva kompleksnost se kar konkretno 
odraža na nivoju debat, ki gredo vedno 
pogosteje v kompulzivno brskanje po 
enem elementu. 

Zlasti ko se pogovarjamo o naših opisih, 
ki se vendarle trudijo argumentirati, na 
kup dati čim več informacij in zajemati 
širšo sliko. Dan, ko bom na mesec pre- 
bral več kot dve negativni 'kritiki', ki ne 
vključujeta "ti si kreten k ne mislš tko k 
jst ta špil je MAJKAMA ju suk lolololololo- 
oolll!1111enaena", bo dan, ko bom jako 
srečen jak. Nakar se to, da mi ne sede 
goltati sranja od nepismenčkov in cere- 
bralnih bankrotirancev, s katerimi pač ni- 
sem krav skupaj pasel, prevede v 'Sneti 
ne zna sprejemati kritik'. Jih znam, še ka- 
ko. Ampak ne tedaj, ko pridejo v paketu z 
gvanom v fris. 

Skratka, pomembno se mi zdi, da smo 
sposobni drug drugemu reči "se strinja- 
va, da se ne strinjava." A žalostno dejstvo 
je, da je to redka ptica na internetnem 
nebu. Sploh ker smo igralci večinoma 
moški, ki smo po naravi tekmovalni. S 
tem ni seveda nič narobe in trolanje je 
lahko tudi zabavno. Mefisto in Galko sta 
mojstra tega in ob njunih postih včasih 
cepam od smeha. Vendar je žur le tedaj, 
ko se trol ustavi na normalni meji in svo- 
je priobči z nasmeškom ali figo v žepu. 
Ne da je osnovni namen skurjenje, poha- 
bljenje in poscanje 'sovražnika'. 

No, glede na to, da živimo v državi, ki je 
tako globoko razklana in splošno nestrp- 
na ter prepredena z aferami in podpiho- 
valskimi mediji, je nivo slovenske inter- 
netne komunikacije povsem razumljiv. 


OR GTFO. Ker nam dojke pobesnelih trolovk niso pogodu, 


damo raje na ogled ene obilne človeške. 

MAJBULJ IGRANE ZADNJEGA ČASA 
IGRA: OCENA: 


gi. MSNERN WARFAKE Z ši 
OZ. NEED FOR SPEED: SHIFT 84 
d3, GRAND THEFT AUTO 4 | 92 
64, LEFT 4 ZERD Z 89 
65. MORLD OF MARŽRAFT O 668 
As. DRAGOM ASE. JRIGINS 92 


67, HALF-LIFE Z 94 
Ba, FIFA 18 70 
99. GOD OF MAR 3 87 


iu. racL0uT 5 88 


STRANKE MEJBOLJ GAKAJJ KA 
- DIABLO 3, STARCRAFI Z 
MEFIA il, GRAN TURISHO 5 


MABRAJEMCA ZREBANJA 

» Tilen Treven iz Zg. Pesnice 
(majica ih lego Vader) 

- Rok Vrokovnik iz kotelj 
(igrica za PS3) 


čakaj Delamaris propada? 


Nov ITjevec je na barke 
namontiral brezžične mreže 


JBALJ PRODAJANE IGRE 
"TEKLEGA HESEUH: 


Bl. BF BAD COMPANY 2 (PC) 
ož. GOD OF WAR 3 (P53) 

2. MORLI OF MARCRAFI (PC) 
dd. KSSASSIN'S CREED Z (PU) 
O5. HERV/ RAIM (PS3) 

DE. MODERN NARFAKE Z (PE) 
67. VANCOUVER OLYNPICS <PC) 
38. FINAL FANTASY Xill (PS3) 
89. THE SIMS 3 (PC) : 
16. COHNANE 8 COMOVER 4 (PO) 


Sponzor naj prodajanih: 

CO Res škoda, da niso vnesli globljih karakternih potez posadke. Tule pred 
mano je najbolj zadrt nacist na ladji, ki bi ga blazno rad vprašal, če so ga v 
otroštvu slučajno kaj pretepali. Pa ga ne morem. 


-jubitelji podrobnih in zahtevnih simulacij s(m)o 
se znašli v neprijetnih časih. Danes, ko cena 
razvoja iger sili v višave kot najhitrejši reaktiv- 
ci, so pedantno zateženi naslovi vedno bolj v 

nemilosti. Zaradi nišne publike se ne morejo pohvali- 
ti z milijonsko prodajo, kar pomeni, da izdajatelji za- 
nje redkeje razvežejo mošnjiček. Studiji si zato priza- 
devajo tovrstne igre približati ljudem, ki jih kupijo po- 
motoma ali nimajo časa za študiranje 597-stranskih 
priročnikov, ne le okoreležem, ki jim je znana vsaka 
niansa potovanja sonarjevega signala skozi 35 met- 
rov globoko vodo pri zmerni slanosti in arktični tem- 
peraturi. 

Peti del proslavljene podmorniške serije, ki se s Tihe- 
ga oceana vrne v Atlantik, gre vsekakor plebsu nasp- 
roti. Da se je nekaj spremenilo od starih dni, opaziš 
takoj, ko v vlogi prvega častnika na eni od nemških 
podmornic odpreš oči in zakorakaš po notranjosti. 
Uuuwu jaaa, končno se lahko prvoosebno sprehodi- 
mo po vsej podvodni krsti! Imamo polno svobodo in 
nismo vezani le na peščico točk v notranjosti, kot je 
bila praksa doslej. Oddelki so s svojimi grozdi maši- 
nerije in vozli kablov ter cevi predstavljeni nadvse av- 
tentično. Zloščeni torpedi se svetijo v soju žarnic, di- 


871 Eneh vsa Dobenwciuc s morda hat 

0 Kako sploh krmarimo plovilo, če nimamo krmila? Hja, s karto v spodnjem 
levem kotu. Pohvaliti moram njena močna orodja, ampak še vedno sem zelo 


tečen, ker je mnogo števcev v prostorih neinteraktivnih. 


Sent HUNLET $ 

zelski motorji ropočejo in trup škriplje med potaplja- 
njem. Občutek je pristno klavstrofobičen in nenado- 
ma se zaveš, da je bilo 45: mornarjev stisnjenih v pet- 
deset metrov dolg kovinski valj, imenovan U-boot ti- 
pa VII, za več mesecev. Brez tuša, z enim samim sek- 
retom. Ogabnega smradu gra- 

fični pogon ne zna pričarati, . ee 
ampak naj to ostane za čas, ko 
bomo imeli smellblasterje. 

Plovilo je poseljeno z našo po- 
sadko. Ta šteje manj mož, kot 
velijo zgodovinska dejstva, am- 
pak noben prostor ni osamel. 
Človečki niso pri miru, spreha- 
jajo se po podmornici in motri- 
jo zarošene števce. Ključne čla- 
ne lahko ogovorimo, jih pov- 
prašamo, kako kaj njihov brat 
na Bismarcku, in podobno. Av- 
torji v Ubisoftovi romunski iz- 
postavi so imeli očitno namen 
izdelati simulacijo življenja na 
nemškem U-bootu. Toda ravno 
na tem mestu začne ven sekati 
polovičarstvo. Različnih pogo- 

mia? 


vornih opcij je denimo le peščica in glavni opazova- 
lec na mostu nam stalno pripoveduje, da je njegov si- 
ne pravi pobalin. Celo tedaj, ko mu nad glavo utriplje 
balonček, ki naznanja nov dialog. V navodilih piše, da 
naj bi imeli možje osebnosti in da se lahko 'radiofo- 
nist hitro vda pod pritiskom'. A ko globinske bombe 

€ sovražne ladje imajo sedaj neke vrste 'pokazatelj zdravja'. Vendar to 
na srečo ne pomeni, da je šel poškodbeni model na dno. Nenadne ek- 
splozije in hitri potopi so še vedno luštne pojave. 


pokajo vsenaokoli in curki vode parajo zadušljiv zrak, 
se posadki kvečjemu mrščijo čela. Pozabite na kao- 
tične scene iz filma Das Boot s šprintanjem proti 
premcu med potapljanjem in kljub trudu ustvarjalcev 
kovinska cigara ostaja neživljenjska. 

Na pogovarjanje so sedaj vezani nekateri bistveni 
ukazi, čeprav so osnovne reči, kot sta potapljanje in 
hitrost, še vedno v vmesniku. Ta je povsem spreme- 
njen, in to ne na bolje. Veterani serije bodo zmajevali 
z glavo, saj je avtentične kazalce in števce iz trojke 
ter štirice zamenjal moderni, digitalni videz, ki nič kaj 
ne paše v to časovno obdobje. V redu, to bi še opros- 
til. A ne morem mimo dejstva, da je prikaz na sploš- 
no kaotičen in luknjav. Z rabo vmesnika recimo ne 
moremo obračati krmila! Šele ko pogledaš na sez- 
nam bližnjic, vidiš, da je to moč postoriti s tipkami. 
Toda kazalca, ki bi nam kazal usmeritev krmila, ni. 


Pa ne, da ga igra ne bi poznala, ker so ga zanesenja- 
ki z enostavno modifikacijo že uspeli priklicali na za- 
slon. Privzeto ga pač ni. Ob tem nam igra nič ne po- 
maga pri iskanju povelij, kot je pri simulacijah na 
začetku v navadi. Knjižica z navodili je sramotno shi- 
rana, uvajalna naloga pa cela ena in še ta nam pove 
to, da je treba za šibanje po podmornici uporabljati 


—0 Skozi kampanjo v okviru podmornic tipa VII sicer malce izboljšujemo opre- 
mo, ni pa to izvedeno s 'kupovanjem' kot v trojki. Kar se tehnike tiče, bo vete- 
rane najbolj mučilo, da je trup zdaj v enem kosu in ne v prekatih. 


tipke WASD. Ma nemoj. Da lahko tečeš, izveš šele po 
poskušanju. Kje so uvajalni filmčki z natančnimi na- 
vodili, kot v trojki in štirici?! 

Kot rečeno, so nekatere ključne komande vezane na 
naše častnike. Sem spadata na primer pošiljanje po- 
sadke za top na palubi, predogrevanje torpedov in 
podobne kaprice. Ampak ti ukazi sedaj delujejo kot 
nekakšni super udarci iz akcijad, saj možje pri njiho- 
vem izvajanju 'trošijo moralo'. Drugače povedano, če 
je tipček preveč demoraliziran, ne bo ubogal ukaza, 
čeprav smo v vojski. Okej, do neke mere je razumlji- 
vo, da so lahko zamorjenci neučinkoviti. Toda ko pri- 
stop seže v take neumnosti, da lahko moralo obnovi- 
mo s poveljem kuharju, naj vrže na mize posebno 
omleto, se lahko zgolj smejiš. "Ej, nujno rabimo ne- 
koga za protiletalskim topom! Grem, če dobim pa- 
lačinko!" In kot nalašč se je ravno sem zaredil hrošč, 
ki ga niso odpravili v prvem obližu: pri včitavanju po- 
ložaja morala pade na ničlo. Kadarkoli igro naložimo, 
smo torej ob pol ukazov, ker jih možje ne morejo iz- 
vajati. Genialno. Da ne omenjam, da je vse skupaj 
tečno in povrhu nerealistično, tudi ko deluje. Ko bi 
radi izdali poseben ukaz zadnjemu torpedistu, mora- 
mo z mostička prelaufati vso podmornico, mu zabru- 
siti svoje v fris in teči nazaj. Cilj je takrat seveda že na 
drugi strani oceana. Za notranjo komunikacijo naši 


možje še niso slišali, kot kapitan pa smo nem(o). Sis- 
tem iz trojke in štirice, koder je bila od posebnih 
sposobnosti in morale odvisna le hitrost izvajanja ne- 
ke dejavnosti, je bil mnogo boljši kot tole. 

Res škoda za take romunskosti, kajti simulacijski del 
igre je špica in ravno v petico so zapakirali nekatere 
dobrote, na katere smo upali dolga leta. Končno lah- 
ko zaplujemo v pristanišča in dejansko vidimo pomo- 
le, pristaniške naprave in zasidrane ladje. Naloge v 
kampanji so mnogo zanimivejše kot doslej, kajti na- 
mesto generičnih 'patruljiraj tod okoli, dokler ne 
krepneš od dolgčasa' se vmes najdejo drzni vdori v 
pristanišča in odlaganje vohunov na ameriško obalo. 
Ob tem nismo striktno vezani na cilje in lahko vsaj 
malo pohajkujemo po svoje, saj vojna divja neodvi- 
sno od nas in so dogodki večinoma spontani. Za seri- 
jo Silent Hunter je že od trojke dalje značilno, da igra 
vestno sledi gibanju vseh plovil na karti, četudi so pol 
zemeljske oble daleč od nas. To pri pohitritvi časa 
povzroči zatikanje, ampak doseženi realizem je izje- 
men. Enoigralstvo je razdeljeno na več poglavij , med 
katerimi se nekatera izključujejo. Tako imamo na pri- 
mer po letu 1940 možnost iti na severni Atlantik ali v 
Sredozemlje, kar nas spodbudi, da reč preigramo naj- 

manj dvakrat. In nenazadnje nas sem in tja pričaka 
sporočilo, da skupina podmornic zasleduje ta in ta 
konvoj. Ja, prav ste slišali, skupina. O bog, volčji tro- 
pi so notri! Komunikacija z njimi je žal bolj tako-tako 
in kajpak je za najbolj vzdušni lov treba oditi na linijo 
ter se povezati z do sedmimi živimi soigralci. Nalinij- 
ski vmesnik je dober in celo ni preveč hroščat. Toda 
vseeno je že v puščavništvu nepozabno iz oddaljene 
konzerve opazovati srdit nočni boj med silicijskimi to- 
variši in tropom rušilcev, ki dirjajo po gladini. 

Ko se torej sprijazniš z neumnostmi in namestiš par 
osnovnih neuradnih modifikacij, ki dodajo števce in 
posebne ukaze osvobodijo mož ter morale, se pred 
teboj pojavi briljantna simulacija. Ta je v seriji že od 
nekdaj osnovana okoli zelo podrobnih nastavitev rea- 
lizma, koder lahko naštimamo vse mogoče, od pora- 
be hrane na križarjenju do tega, ali nam igra hidro- 
fonski signal na karto riše samodejno. S tem se sko- 
kovito spreminja težavnost in kampanjo lahko kon- 
čamo v petnajstih ali pa sto petdesetih urah, odvisno 
od nastavitev. V obeh primerih nas čakajo napeta za- 
sledovanja konvojev in stiskanje pesti, da nas brzo- 
peti rušilec ne začopati s sonarjem. Predvsem pa bo- 
do na svoj račun prišli tako začetniki kot veterani. 
Prvi bodo izkoristili samodejno arkadno namerjanje 
in uživali ob prelamljanju ladij na dvoje ob prelepem 


grafičnem prikazu in avtentičnem dretju v nemščini. 
Drugi bodo pak navili realizem do konca, ždeli pred 
zaslonom s papirjem in svičnikom v rokah ter sami 
risali predvideno pot torpedov. Ko se triurno spravlja- 
nje v položaj za napad naposled konča s "TORPEDO 
GETROFFEN!", je občutek za virtualnega podmor- 
ničarja orgazmičen. Sploh, ker je solidna umetna pa- 
met hkrati morilska in nepredvidljiva. Edinole v pri- 
staniščih ji dela težave omejen prostor, saj ladje rade 
čelno obiščejo pomole. 

Ima pa povečanje obsega vsebine svojo ceno. Kam- 
panja traja le od začetka vojne do 'črnega' maja leta 
1943, ne do 1945, kot je bilo pravilo v seriji doslej. 
Takisto imamo pod komando le en nemški nadtip 
podmornice, sedmico (Type Vil). Dvojk, devetk in 
enaindvajsetic ni. In seveda je tu zloglasna Ubijeva 
protipiratska zaščita, taista kot v Assassinu 2, ki brez 
pardona zahteva stalno povezavo z internetom, ne 
glede na to, v katerem modusu smo. Če se spletna 
vez z nadzornimi strežniki prekine, se špil pavzira, in 
če to traja dlje, recimo več ur, se lahko od neshranje- 
nega dela poslovimo. Ker je izkušnja odvisna od po- 
sameznikove povezave, o njej ne bom razpredal. Po- 
vem pa lahko iz prve roke, da je skrajno tečno, ko te 


Hitro se vidi, da grafika v petici ni tako bleščava kot pacifiško sonce štirke. 
Pomisliti je moč, da je prikaz nazadoval. Vendar ni tako: teksture so na- 
tančnejše, podrobnosti je več. Atlantik je pač zatrapan v sivino, kaj moremo. 


sredi pregona preseneti izpad linije, in tako nadlego- 
vanje kupca povzroča zgolj slabo voljo. 

Silent Hunterju 5 je zaradi vsega naštetega težavno 
nalepiti oceno. V enem naslovu je združena kopica 
odličnih lastnosti in nepojmljivih neumnosti. Glede na 
sloves skupnosti na Subsim.com ne gre dvomiti, da 
bodo ostri ogli sčasoma pobrušeni. Veliko so jih z 
modifikacijami že in tudi kaka uradna zaplata bo iz- 
boljšala situacijo. A še zdaleč ne vseh, zato kljub odli- 
kam še za kak mesec svetujem trening na trojki in 
štirici. Potem pa skok na petico. 


se trese petdeset metrov pod mors- 
ko gladino v jekleni cigari in upa, da so kameradi 
dobili svojo zagamano omleto. 


odlično vzdušje / globoka, prila- 
godljiva simulacija v sprehajanje 
po notranjosti v volčja krdela 


raznolika kampanja v videz in zvok v neumnosti 
z moralo x glup nadzorni sistem « hrošči x zanič 
navodila x zatežena zaščita 


Ubisoft Romania / Ubisoft 


Streljanje je na PCju zaradi merjenja z miško manj naporno kot na konzolah. Mi- 
limetrska natančnost pa itak ni potrebna, saj se izstrelki kar nekako lepijo na tarče. 


OTEje so v igro zadegali bolj zaradi lepšega. Najsi gre za izbacanje pilota ali 
hekanje terminala, opravila se rešimo z enostavnim pritiskanjem numeričnih tipk. 


Padec s take višine bi Rico preživel tudi brez padala, če bi se s kljuko potegnil 
od tal trenutek pred tem, ko bi vanje trčil. Ne, JC2 ni posebej resen špil. 


ep pozdrav vsem skupaj! Ime mi je Esac in sem novopečeni član kremastega 
moštva. Interni JCTjev pravilnik veli, da nove sodelavce običajno čaka me- 
sečno pripravništvo s tihotapljenjem kebaba LorduFebotu ter dostavljanjem in- 
fuzijskih plastenk Snetiju, ko maratonsko ustvarja in popravlja tekste. Toda 
sreča je hotela, da je švedski razvijalec Avalanche ravno v času moje pridružitve delil 
vabila za organiziran izlet na otok Panau, kjer naj bi se izbrani predstavniki novinarske 
srenje sestali s samim Ricom Rodriguezom. Saj veste, to je z vsemi žavbami namaza- 
ni junak Just Causa 2. Šefi so kajpak takoj pomislili na prvoaprilsko šalo in na dom- 
nevno izmišljeno lokacijo poslali novinca. A še nikdar se niso bolj ušteli! 
Z Ricom sem se sešel ob bazenu na strehi prvorazrednega hotela. Tam sem ga med 
srebljanjem mohitov temeljito izprašal o njegovi drugi peskovniško-akcijski igri. Z njo 
sem imel med delovnim dopustom na prelepem otoku priliko rokovati tudi sam. 


Rico, prisrčno pozdravljen. Glede na to, da je marsikateri bralec Jokerja preskočil prvi 
del tvojih pustolovščin, ki si je v številki 159 prislužil oceno 70, bi bilo prav, da se naj- 
prej predstaviš in nam poveš, s čim se ukvarjaš. 

Rico: Muy bien. Lahko bi rekli, da sem neke vrste Winston Wolf iz Pulp Fictiona. 
Rešujem probleme. Konkretno sem plačanec, ki sodeluje s tajno ameriško agencijo. 
V prvem špilu so me poslali v karibsko republiko San Esperito, v nadaljevanju pa svoj 
poklic opravljam v otoški državici Panau nekje v jugovzhodni Aziji. Smisel odprave je 
sicer podoben prejšnji. Prvič: navezati moram stik z lokalnimi uporniškimi frakcijami 
in redkimi zavezniki agencije na tujem terenu. Drugič: tako ali drugače moram od- 
straniti megalomanskega diktatorja, ki terorizira prebivalstvo. A dočim gospod Wolf 
težave odpravlja karseda neopazno, je moj modus operandi drugačne sorte. Sem na- 
mreč specialist za povzročanje kaosa. To je vsakovrstnih eksplozij, sabotaž, orožars- 
kega in drugačnega genocidiranja monarhu zaprisežene soldateske, cestnih nesreč, 
kraje prevoznih sredstev in podobnega. 


Heh, temu v naših krajih včasih rečemo kar čefursko obnašanje. No, ampak prej si mi 
neuradno zaupal, da si se za tako karierno pot odločil tudi zato, ker ti ugaja operativ- 
na svoboda. In eksotične lokacije, ki te očitno privlačijo kot magnet. Kaj lahko bral- 
cem poveš o tem? 

Rico: Mucho. Že za izvirni Just Cause so se radi pošalili, da je bilo okolje prav toliko v 
središču pozornosti kot jaz sam. V drugi avanturi pa so švedski avtorji po tej plati pre- 
segli same sebe. Plazniki so impresivno grafično srčiko iz prvenca dodatno izboljšali, 
tako da zdaj ta na več sto kvadratnih kilometrih ozemlja ustvarja prizore, ki bolj kot v 
igro spadajo na razglednico. Imaš fantastično vodo, volumetrične oblake, dinamične 
sence, cikel dneva in noči, vsakovrstne vremenske učinke ... Največ lepote bodo iz- 
tržili imetniki spodobno nabildanih abakov, vendar se tudi lastniki playstationa 3 in 
xboxa 360 ne bodo pritoževali, saj večjih razlik med edicijami ni. 

Sploh po tistem, ko po prvih urah igranja spoznaš, kako nepretrgan in enovit je ta 
mali svet. V enem trenutku se sprehajaš po pomolu zanikrne obalne vasice in obču- 
duješ gost tropski gozd, ki se razprostira v njenem ozadju. V naslednjem pa si lahko 
že pet kilometrov v zraku, kjer med prostim padanjem in mežikanjem v prekrasen 
sončni zahod občuduješ širno stvarstvo pod seboj. Panau je tropska dežela, kar po- 
meni, da prevladujeta oceansko modra in zelena barva. Toda okolje je tako ogromno 
in tektonsko tako raznoliko, da poleg številnih večjih in manjših otokov, posejanih z 
džunglo, travo in drugim zelenjem, doživiš še marsikaj. Denimo obširno alpsko pod- 
ročje na severovzhodu zemljevida, ki skriva nebroj triglavsko visokih gor, prekritih s 
snegom. Ali pravcato puščavo, ki te čaka v južnozahodni sekciji. Pri tem nalaganja, 
tudi ko gre za izrisovanje notranjosti utrdb in drugih poslopij, tako rekoč ni. Amigo, 
dal bi si kapo dol, a je zaradi z briljantino prepojene vranje čupe itak ne nosim. 


S svoje strani naj dodam še, da stvarstvo dopolnjujejo večja in manjša mesta, obalne 
ter celinske naselbine, mostovi, razpeti čez soteske in doline, pristanišča, templji, le- 
tališča, smučišča, plinovodi, razvita cestna infrastruktura ... Skupno najdeš kakih 350 
podrobno oblikovanih lokacij, ki jih je moč raziskati peš ali s terenskimi, povodnimi in 
zračnimi bolidi. Vsestransko mobilnost in raznolikost pristopov najbrž tudi sam šteješ 
za glavni adut, ko govorimo o povzročanju kaosa, kajne? 

Rico: Claro che si, hermano. Naj čitalcem vaše revije recimo na kratko opišem, kako 
sem za Ularje, eno od treh otoških uporniških organizacij z lastno agendo, opravil mi- 
sijo zatrtja satelitskega programa zlobnega prezidenta Panaya. Do nekaj kilometrov 
oddaljene baze sem se z vrha vzpetine najprej nameraval pripeljati s heličem. Ker v 
neposredni okolici nisem naletel na nobenega (denarja, da bi si ga hipoma naročil na 
črnem trgu, takrat slučajno nisem imel pri sebi), sem se odločil za drugačno pot. V 
mimoidoči športni avtek sem nameril svoj prepoznavni izstreljivi kavelj, vanj sprožil 

jekleno superšpago in se povlekel na streho štirikolesnika. Šoferja sem elegantno 
zbrcal, nakar sem se oporišču v dolini nekaj časa približeval z avtom. Toda po cesti 
je šlo prepočasi, zato sem se s polnim plinom zapeljal kar čez rob hriba. Da, direkt- 
no v prepad. Težava? Ne sploh. V zraku sem odprl vrata in, hop!, izstopil. Naslednjih 
deset sekund sem preživel v ekstazi prostega pada, nakar sem razprl vselej razpo- 
ložljivo padalo. Do sovražnikovega tabora, kjer so se ravno pripravljali na izstrelitev 
štirih raket, sem k sreči prijadral na zadostni višini, da me soldateska na terenu ni ta- 
koj opazila. Pristop se je izkazal za primernega, saj bi me bržkone pokosila protiletal- 
ska obramba, če bi se približal s helikopterjem. 

njeno vlečno kljuko. Stražarji, ki so me zagledali, so takoj sprožili splošni preplah, a 
bili so prepozni. Na ranljivo konico sem hitro postavil dva kosa daljinskega eksplozi- 
va C4, ki se mi je po nahrbtniku valjal od prejšnje misije, se znova odrinil v praznino, 
razpel letalno kožico in med šviganjem sovražnikovih krogel odjadral proti naslednji 
tarči. Klik!, in že je za mano odjeknila strašanska eksplozija. Minus ena vesoljska igli- 
ca, nato še minus dve in tri. Z izstrelitvijo četrte rakete so me prehiteli, a sem se spet 
znašel. Stekel sem do bližnjega hangarja, se na poti z metanjem granat in zvesto 
pištolo desert eagle na hitro odkrižal ducata soldatov ter sedel v reaktivca. Izstrelku 
sem se z zrakoplovom približal, tik preden je zapustil atmosfero. Par dobro namerje- 
nih strelov iz topa in ... kabooom! Naloga zaključena, adrenalin v potokih, želja po 
radostni destrukciji potešna. Vsaj začasno. 


Poznam občutek, hehe. No, vidi se, da si profesionalec. Sam bi med taki in dru- 
gačnimi opravili, ki ti jih vodje puntarjev in agencijski kontakti naprtijo, ko dospeš do 
ključnih točk, jasno označenih na zemljevidu, izpostavil še redno pešadijsko zavze- 
manje vojaških oporišč. Pri teh sodeluješ z ekipo upornikov, ki jih vodi tehnik, kate- 
rega moraš s pobijanjem uletavajočih kanalj ohraniti pri življenju. Če imaš srečo in se 
ne obotavljaš, naletiš le na vojaclje s pištolami in brzostrelkami, ki pa so vseeno bolj 
sposobni in samozavestni kot njihovi sorodniki iz prvega dela. Če nič drugega, nima- 
jo hroščatih samomorilskih nagnenj in znajo skakati v zavetje okoljskih gradnikov. 
Kasneje se srečaš s snajperji, raketostrelci in posebej trdoživimi, do zob oboroženimi 
polkovniki. Dlje kot si v centru bučne pozornosti sovražnih sil, bolj 'vroče' oziroma 
nevarno postaja zate. Če je kmalu ne podurhaš, se nadte spravijo z oklepniki in heli- 
kopterji, sčasoma pa vojska uporabi celo padalske enote. Ko si oblegan z vseh stra- 
ni, ti naokoli posejani zavoji prve pomoči bolj malo pomagajo. Bi dodal še kaj? 
Rico: Como no, hombre. Bralcem si najbrž na tem mestu ni težko predstavljati, kako 
zelo navdušujoča v praksi izpade tako silna svoboda premikanja. Sploh navpična. 
Just Cause 2 se namečkoma precej trudi tudi s spreminjanjem vojaških ciljev. Varia- 
cij na temo je obilo, najlepše pa je, da je lastna iznajdljivost pri doseganju zadanih ci- 
ljev običajno edina prava omejitev. Moj zaščitni znak je recimo kirurško spuščanje k 
tarčam iz nebeških višin, od koder skušam nato s padalom in kavljem pobegniti, pre- 
den se četice dodobra zavejo moje prisotnosti. Nekomu drugemu bo pak bolj ustre- 
zalo pedantno, orožarsko, nemara izključno ostrostrelsko odstranjevanje obrambnih 
mehanizmov oporišč. Tretji bo uporabljal frontalne rambovske napade s košaro gra- 
nat, parom uzijev, bazuko z laserskim vodenjem in morilskim vihtenjem miniguna, 
snetega z bližnjega oklepnika. Četrti se bo na veliko posluževal bombnikov in bojnih 
helikopterjev. Ti so oddaljeni le za razdaljo špage s kavljem in preproste sekvence 
GTE, v kateri se filmsko odkrižaš pilota. Po želji, compadre, si? 


Vsekakor, vsekakor. Dosti zaslug za splošno pestrost imata tudi živahna fizika in to- 
likokrat omenjena vlečna kljuka. Kakšne hecnosti sem z njo počel, joj! Kaj pa ti? 
Rico: Madre de dios! Še najmanj je, da lahko s slednjo kot Spider-Man plezam po ne- 
botičnikih, se kadarkoli potegnem do petdeset metrov oddaljenega debla, stene, st- 
roja ali kosa zemlje, vmes pa po mili volji odpiram padalo in se katapultiram v zrak. 
Najlepše mi je to, da morem po novem izstreljevati oba konca te svoje kvazi ela- 
stične vrvice s kljuko, kar botruje vrsti obešenjaških, a še kar efektivnih potez. Z 
enim lahko recimo zaprežem džip, ki me zasleduje, drugega pa spustim v tla. Vrooom 
in džipek leti po zraku! Na ta način sem nepridiprave denimo obešal na strehe zgradb 
in ulične svetilke, kjer so zgolj stokali in nemočno bingljali. Ali pa na jeklenke s pli- 
nom, nakar sem vanje izpustil en sam strel in gledal, kako je improvizirana raketa v 
zrak za seboj povlekla nesrečnika. S podobnimi prijemi sem motociklom, avtom, ka- 
mionom, traktorjem, tankom, čolnom, ladjam in vsakovrstnim letalom, od lahkih do 
reaktivnih in celo potniških, na skrajno smešne načine omejeval gibanje in se režal 
običajno katastrofalnim posledicam. Festa grande. 


Smeh, res. Da se sicer preživeti z bolj običajnim strelskim nastopom, ampak ja. Za- 
kaj si ne bi popestil obstranskih kratkočasnosti, ki jih špil itak vsebuje na tone? 

Rico: Exactamente! Ko mi ni bilo do nelinearnega opravljanja napredovalnih misij, 
sem se na primer dosti bavil z neobveznim česanjem brezštevilnih zastraženih nasel- 
bin in vojaških oporišč. In sicer tako, da sem na določeni lokaciji, denimo v odročni 
zasneženi bazi vrh gore, ki sem jo prej odkril med svobodnim raziskovanjem otoka, 
poiskal vse napol skrite paketke z oklepnimi in mehanskimi deli. Te nucaš, da si po- 
stopoma jačaš zalogo zdravja in izboljšuješ opremo. Tako orožarsko kot prevozno, ki 

Sovragi se znajo skriti za elemente okolja, Rico pa objemanja ploskih površin ne 


obvlada. Vsaj ne v napredni obliki tipa Gears of War. Lista želja za trojko se že piše! 


Lepota stane. Drugi del Ricovih dogodivščin v Windows XP ne deluje, saj naslov 
ne podpira DirectXa 9, le desetico. No, leta 2010 to ne hi smel biti prevelik problem. 


ma oa — si no mA 


Rico si z junakom Red Faction: Guerrille deli prirojen čut za destrukcijo. Fizika 


pa v Just Cause 2 vseeno ne dopušča vsestranske deformacije stvarstva. 


O Just Cause 2 je morda že najbolj prisotna igra na Tubi. Zahvala pa gre zlasti 
funkciji na PS3, ki omogoča direktno snemanje in objavljanje filmčkov! 


O če se vam zdi, da fizikalno podprto afnanje s kavljem ni dovolj odpuljeno, po- 
guglajte 'infinite grapple mod'. Prosim. 


O V omejeno izdajo špila je vključena vrsta drobcenih priboljškov: nova kožica za 
padalo, posebna Ricova pokalica, snajpa, hovereraft in mišičast avto. 


zaradi odkrivanja bonusov postane smrtonosnejša oziroma hitrejša in ti je skozi meni 
vselej na razpolago pri dilerju. Z uničevanjem satelitskih parabol, telekomunikacijskih 
stolpov, električnih generatorjev in plinskih cistern ter uživaškim rušenjem kipov, pos- 
večenih lokalnemu diktatorju, pa si služiš solde in točke kaosa. Slednje potrebuješ, da 
zlagoma polniš merilnike, ki kažejo, kdaj bo na voljo naslednja misija. Bodisi od agen- 
cije, se pravi štorijalna, bodisi taka, ki ti jo zaupa ena od sprtih frakcij. Prav tako 
kažejo, kdaj se bo pri trgovcu odklenilo novo orožje ali vozilo. En velik začaran akcijs- 
ki krog je tale Just Cause 2, ki bi ga odsvetoval skrajno obsesivnim igralcem. Za sto- 
odstotno kompletiranje bi namreč človek potreboval res nezdravo število ur. Loco! 


Že, že, ampak jaz sem imel v mislih bolj tisto drugo, recimo temu rekreativno plat na- 
slova. Verjamem, da se je dosti naših bralcev že srečalo z vrsto spektakularnih 
filmčkov na Tubi, ki Just Cause 2 kažejo v drugi luči. Saj smisel igranja ni le v tem, da 
streljaš, pošiljaš v zrak poslopja in vojno mašinerijo ter se prevažaš po otoku, rajt? 
Rico: Claro che no. Najbrž govoriš o številnih organiziranih letalskih in avtomobili- 
stičnih dirkah na čas ter skozi nazorne točke? O iskanju najlepših razglednih točk? 
Plezanju po gorah in base jumpingu s petsto in več metrov visokih stolpnic? Dosega- 
nju višinskih rekordov z reaktivci in drugimi zračnimi plovili? Akrobatskem skakanju z 
enega vozila na drugo? Hoji po strehi boeinga 7372 Celo počenjanju takih nečed- 
nostih, kot je slimularanje tragičnih dogodkov 11. septembra? Esto? 


Recimo. Pa o vseh smešnostih, s katerimi so tvoji švedski očetje dodatno napolnili že 
tako bogat naslov. Težko bom pozabil na drobne trenutke zijanja in presenečenja, ko 
sem se recimo z avionom nepričakovano raztreščil nad skrivnostnim otokom, kjer me 
je v džungli čakala loputa iz nanizanke Izgubljeni ... napol skritega zaliva, kjer sem 
žaloval za velikanskim kitom, ki ga je tjakaj naplavilo morje, dokler ga nisem z zve- 
stim C4 raznesel na prafaktorje, hehe ... ter večkratnega obiska famoznega Mile High 
Cluba, potujočega diskača med oblaki, ki ga v višavah zadržuje par cepelinov. A naj 
se tukaj ustavim, saj je seznam zanimivosti in skrivnostnih velikonočnih jajčkov ('ea- 
ster eggs') predolg. 

Rico: Hah, te gusta, si? No, naj ti za spremembno in konec jaz postavim una pregunta 
muy interesante. Očitno je, da si se v drugem delu mojih dogodivščin nadvse zabaval. 
Te je sploh kaj motilo? Bi kaj konkretno pokritiziral? 


Vprašanje muy bueno, dragi Rico. Ni mi težko priznati, da mi povsem svoboden, 
bučen in mestoma totalno odpuljen peskovniški model niza Just Cause osebno bolj 
ustreza kot tisti prizemeljski in realističen, s katerim se ponaša večni Grand Theft Au- 
to. A tak pristop vrste počni-ama-vse-kar-hočeš s seboj rad prinese bisago ne preve- 
likih nevščenosti, ki jih še tako sposobni mojstri kode stežka zaobidejo. Če bi rekel, da 
sem bil v nadaljevanju kaj bolj kot v prvencu navdušen nad osrednjo štorijo, kolikor je 
pač sploh je, bi lagal. Ta v igri tega kova niti ni bistvena, vseeno pa bo njena skrajno 
češka narava bržkone odbila marsikoga. Sploh v primerjavi z globino, ki jo je izkazal 
GTA4. Nadalje je sicer pohvalno, da so vikingi iz studia Avalanche občutno dodelali in 
popestrili obstranske misije, kjer sedaj počneš vse živo. Streljaš, letiš, postavljaš bom- 
be, zasleduješ ubežnike, bežiš pred zasledovalci, dostavljaš pošiljke, hekaš terminale, 
kolješ zombijske japonske vojake iz druge svetovne vojne (resno!) ... Vendar si po ka- 
kih dvajsetih ali tridesetih urah nabijanja, ki jih igra od tebe terja takole mimogrede, 
ipak zaželiš, da bi tudi izven štorijalnega okvirja vključili več daljših in večplastnih 
aktivnosti. Ne vem recimo, komu se bo še dalo ukvarjati z oporišči, ko jih bo prečesal 
nekaj ducatov, saj gverilci oživljajo neprestano in z neprijetno visoko frekvenco. Fizika 
je boljša kot v enki, a spet nekoliko preveč lunarna, kar se pozna tudi pri obnašanju te- 
renskih vozil. Opazka ali dve dalje letita čez kamero, ki bi mogla bolje slediti dogajan- 
ciji na zaslonu, zlasti pri akrobacijah s padalom. Govor je precej porazen, razen če 
čudaške naglase norih Azijcev požiraš s kozarcem ironije. Močno obžalujem tudi od- 
sotnost vsakršnega večigralstva, celo najbolj osnovnega za dva igralca po vzoru kon- 
zolastičnega Crackdowna, ki bi gotovo rodilo vrsto nepozabnih peskovniških trenut- 
kov. Ti, Rico, pa si očitno človeški traktor, da obvladaš tek v malodane pravokotne 
klance. In ko smo že pri tebi ... Oprosti mi, hombre, ampak kot glavni junak nisi ravno 
sinonim karizmatičnosti, spuščanje všečnih enovrstičnic gor ali dol. 

Rico: Gue?! Od kod si že rekel, da prihajaš? Iz Slovenije, me sembra? Slišim, da ima- 
tetudi tam morje, gore in zelene hoste. Se mi že svita, katero novo lokacijo bom pri 
ustvarjalcih izprosil za tretji del. Muerte al traidor!!! 


Počitniško razpoloženi, zamorsko ogoreli Esac svoj vzdevek prebere nazaj in se 

zaradi strašnega spoznanja vrže s stolpnice. Brez padala. Ayayay, gue dolor! 

8 j šujoča srčika v velikansko ozemlje v karafekanje s prostim pa- 
danjem, padalom in kljuko v svoboda gibanja v nepoglobljene 


stranske naloge x komaj zadosten scenarij x kup manjših nedodelanosti x 


vrsta odličnih osrednih misij v mnogo obrobnih vsebin v navdu - 


Avalanche Studios / Eidos natlačenka 201 


april 2010 


22. april 29. april 13. maj 


| iouketz H. | 


SE 


vg 
— 
—— 


www.kolosej.si KO LO S E J 


S) Življenjski utrip ulic je preprosto treba doživeti. Prebivalci bi se bolj 
pristno obnašali edinoyče bi imeli službe in bi hodili spat. Tegani: 


ssassin's Creed, prvi del Ubisoftove zgodovinske simulacije poklicnega 
morilca, kjer smo nadzirali meniško oblečenega krvnika Altairja, je široko- 
glednim igralcem ostala dolžna marsikaj. Po eni strani sta nam sicer mo- 
kasine sezuli mistična atmosfera in zanimiva zgodba za velike fante. Ta se 
je odvijala med srednjeveškimi križarskimi vojnami (z dodatkom spočetka čisto 
nič jasnih ZF-vrinkov iz sedanjosti) in v ospredje postavljala sekularni boj med 
'zlobnimi' templjarji ter 'dobrimi' ašašini. Drugi adut sta bila seveda tekoče pleza- 
nje po srednjeveških turnih in parkoursko tekanje po strehah množice zgradb. To- 
da vseeno si ni šlo zatiskati oči pred tem, da sta bila bojevanje in urbani alpinizem 
preprosta, skrivalno-morilske mehanike sila omejene, misije pa boleče nerazgiba- 
ne. Dejstvo je bilo, da so avtorji porabili preveč časa za razvoj pogona, sveta, likov 
in zgodbe, nakar jim ga je zmanjkalo za golo igralno plat. Še dobro torej, da so bi- 
li do prvenca podobno kritični tudi sami, začenši z luštno producentko Jade Ray- 
mond. Kaj sta imela ona in kazanova Sneti povedati o nadaljevanju, ki je najprej 
prišlo na PS3 in xbox 360, piše v Jokerju 197, 
Tudi pecejaško različico Assassin's Creeda 2 so zastavili tako, da bi bila (skoraj) 
vse tisto, kar bi moral biti že prvenec. Obenem pa samosvoja umetnina. To potr- 
jujeta nov glavni lik, Ezio Auditore iz Firenc, in postavitev štorije v drug čas ter 
sveže okolje, natančneje v severno Italijo iz 15. stoletja. A do tega še pridemo. 
Med obiskovanjem lokacij je nemara bolj pomembno to, da je težnja po razširitvi 
osnov bolj ali manj prodrla v vse tri naše temeljne zaposlitve. Še najmanj morebi- 
ti v tisto, ki je najbolj na očeh - plezanje. Po gibalni plati je Ezio primerljiv s svojim 
predhodnikom Altairjem ibn-La'Ahadom, kar je logično, saj 'ploščadenje' temelji 
na enakem preprostem sistemu kot poprej. Da se prebijemo na vrh objekta, zado- 
stuje že, da se s tiščanjem tipke odrinemo do najnižje okenske police, štrlečega 
trama, kamnitega okraska ali druge izbokline, s katerimi so posejane stavbe. Po- 
tem se junak do vsake naslednje oporne točke povleče sam, medtem ko mi tipko 
držimo pritisnjeno. Na sosednja poslopja se prebijamo s skakanjem, ki je prav ta- 
ko avtomatično - ko Ezio doseže rob, se odrine in skoči, če držimo knof, morebit- 
ne posledice precenitve razdalj pa ublaži s samodejnim ujemanjem za robove. Da 
elegantna mehanika, ki je namenjena hitremu prečenju brezštevilnih streh in 
zgradb ter užitku ob Eziovem fantastično animiranem prehajanju med njimi, ne bi 
izpadla tako samoumevna kot prej, v drugem delu skrbi nov gib. Z njim se odže- 
nemo z nižje police na kakem zidu in se oprimemo drugače nedosegljive izbokline 
nad sabo. Če tega ne storimo na lastno pest, bo junak obstal tam, kjer je. Pred- 
vsem pa je tu kopica zahtevnejših stolpov, cerkvenih kupol in drugih razglednih 
točk, ki, ko se nanje povzpemo prvič, razkrijejo nove točke interesa (naloge) na 
zemljevidu. 
Sta skakanje in streholazništvo torej boljša kot v enici? Da, čeprav ne povsem. 
Sicer okretni Ezio mestoma izpade največji les med lesi, ko se spušča z višav 
proti ulicam ali zahteva milimetrsko natančnost pri odskoku s streh, ki niso pos- 
tavljene pod pravim kotom. Občutek enoličnosti, ki se pojavi na dolgi rok, pa bi 
lahko špil razbil z ločenimi ploščadnimi poligoni, kjer bi se ubadali z bolj klasično 
platformsko akcijo. Maloštevilne grobnice in mavzoleji, kjer iščemo artefakte, ki 
nas sčasoma pripeljejo do šestih kosov superiornega Altairjevega oklepa, to niso 
povsem. 


€ Gondole niso ustreznica vozilom v GTAJih, saj v-mestih večinoma peša- 
K kače paod nimi pa jezdimo. A Tn si jih na podobno četurski način: 


"ma 


psmuno origi v? 

po O AC2 zna biti pošteno krvav špil. Škoda le, da rdečina ni obstojna-in nima 
"ME posebne vloge. Lahko bi recimo označela kraj hudodelstev in nas izdajala. 


Assassin's Greed 2 


Podobno je pri bojevanju z ročnimi krepeli, naši drugi temeljni dejavnosti. Če nas 
stražarji opazijo ter nas obkolijo in mi poskusimo zbežati, se moramo tepsti. Mla- 
tenje ostaja nekam preveč podrejeno razmeroma lahkemu prestrezanju napadov 
in udrihanju po gumbu za napad. Prav tako nas nasprotniki še vedno drezajo eden 
za drugim, kot bi čakali v vrsti pred blagajno, namesto da bi nas skupno obreme- 
nili z vseh strani. A zdaj jih je več sort, od pouličnih pobalinov, prek običajnih vo- 
jakov in nadrejenih, ki vihtijo helebarde, do hitrih tekačev, oklepljenih grobijanov 
ter lokostrelcev. Prav tako nam je na razpolago neprimerno več kvarljivih orožij in 
opreme. Meči, sulice, kladiva, krajša rezila, zastupljeno bodalo, metalni noži, dim- 
ne bombe, ki varuhe redu začasno onesposobijo ... Razlike med njimi niso tako 
občutne, kot bi lahko bile, a so vseeno dovoljšne, da je vpeljava finega frpjskega 
kupovanja, nadgrajevanja in popravljanja sabljetin ter zaščitnih nadevkov smisel- 
na. (Vse našteto počnemo med obiski kovaških mojstrov.) Boj, kamor spadajo tu- 
di usmrtitve s pregovornim ašašinskim izginljivim bodalom, pa je kljub površinski 
plitkosti obče všečen. Je razgiban in paziti je vseeno treba, dočim se tudi po dol- 
gih urah sedenja za monitorjem stežka naveličaš nekaterih izvrstnih klavskih pri- 
zorov z animiranimi zaključki. Na primer tistega, ko se Ezio paznikom tihotapsko 
približa s hrbtne strani in jim prebode jetrca, ali ko z novim dvojnim skritim rezi- 
lom iz zraka začopati po dva varnostnika hkrati in jima preluknja frisa, nakar se 
nevidno pomeša s hrupno množico. 

Postopki ne ratajo duhamorni predvsem zato, ker so Ubisoftovci več pozornosti 
posvetili raznolikemu pristopanju k morilskim odpravam. Pomnite, kako smo v 
enici žrtvam neprestano prisluškovali s sedenjem na klopcah, jim špijonsko sledi- 
li v nekam smešni pobožni pozi in se skrivali v kupih sena ter strešnih uticah? No, 
Ezio lahko do izpolnitve ciljev pride na neprimerno več načinov. Žandarjem se re- 
cimo ogne tako, da se skrije v gručo ljudi ali z radodarnim metanjem kovancev na 
trgu pri prebivalcih povzroči grabežljivo mrzlico, da pritečejo radovedni vojaki. 
Nad le-te lahko dalje pošlje gručice najetih kurb ali tatov, ki vsak s svojimi šarmi 
zamotijo redarje. Res pa je, da tiholazništvo v splošnem ostaja ležerno in dostop- 
no množicam, brez žanrskih naprednosti, kot je skrivanje po sencah. Tudi preis- 
kovalna inteligenca mestnih soldatov ni zrcalo hude naprednosti. Ti nas hitro opa- 
zijo, če prej s trganjem tiralic z zidov in podplačevanjem javnih govornikov nismo 
izpraznili merilnika razvpitosti, ki se polni kot posledica bučnih hudodelstev in po- 
bijanja nedolžnih meščanov. Vendar odnehajo kmalu po tistem, ko z norim begom 
zapustimo krožno cono njihovega zaznavanja. Vse to naposled privede do tega, 
da lahko dober del osrednjih misij enako uspešno zaključimo ne glede na to, ali se 
zanašamo na prikrito morilstvo ali pa se gremo renesančnega komandosa. Kar je 
vsaj malo čudno, če naj bi v Assassin's Creedu igrali pravovernega ašašina. 
Element, kjer dvojka predhodnico pusti daleč za sabo, je rajanja vredna pestrost 
tako večidel premočrtnih fabulativnih kot poljubnih sekundarnih opravil, ki se po- 
javljajo v GTAjevi maniri. V prvih se Ezio maščuje barabam, odgovornim za izda- 
jo in smrt družinskih članov familije Auditore, in v njih počnemo marsikaj. Z rabo 


€ Eeziu lahko komandiramo s tipkovnico in miško ali džojpedom. Nadzor s 
slednjim | je zavoljo Mnaloapoaji natančnejši, čeprav ne bistveno 

€ vidiš Firencein potem umreš. Enako navdušujeta razgibanost in lepota Be- 


netk, dočim lokacijo zdle misije, ki je ne a pojem, obiščemo samo enkrat. 


orlovskega očesa v gneči iščemo in pobijamo velike živine. Prevažamo predmete. 
Čez več mestnih četrti spremljamo in zasledujemo osebe. Najemamo sodelavce. 
Se gremo tekmovalno plezanje oziroma laufanje. Se pomerimo v panični dirki s 
kočijo in se z da Vincijevim letalnim strojem preselimo pod oblake. In še kaj bi se 
našlo. Kar pa se tiče obstranskih zadevščin ... Mamma mia, guanta roba! Pridobi- 
vamo zemljevide, ki nas vodijo do zabojnikov z denarjem. Med švigašvaganjem 
po strehah namesto zastavic nabiramo golobja peresa, kar ima v ozadju zanimiv 
pripetljaj, ki to zbirateljsko dejavnost za razliko od AC1 vsaj malo ovrednoti. Za 
plačilo tepemo nezveste soproge mičnih Italijank in druge domišljavnike. Se gre- 
mo pogodbene umore. Po mestih iščemo tajna znamenja, s katerimi je povezana 
zabavna mini igrica iskanja skupnih elementov na umetniških slikah. Kupujemo 
slikarije in z njimi krasimo odročno družinsko vilo v naselbinici Monteriggione, 
svoje zatočišče pred vsem hudim. Obnovimo jo lahko v celoti, okoliško mestece 
pa nadgradimo z gradnjo banke, trgovine, rudnika in še katere poslovalnice, 
dočim si z molžo le-teh sčasoma povrnemo vložek. Veseliti se gre tudi dejstva, da 
računalniška inačica že zajema obe na konzolah plačljivi dodatni misiji, Battle for 
Forli in Bonfire of the Vanities. Sta čisto simpatični, predvsem pa na ta način v 
zgodbi ni luknjice, kot je bila v izvirniku za xbox 360 in PS3. 

Vse to bi nas kratkočasilo, četudi bi bilo prizorišče Vukojebina. Ampak seveda ni. 
Ker se Assassin's Creed 2 dogaja v odprtem svetu, začnemo v renesančnih Firen- 
cah, nakar se po povezovalnem podeželju Toskane večkrat selimo v Benetke in 
nazaj. Pri tem Toskana ni pust, igralno pretežno sterilen eter kot vmesno območje 
v izvirniku, pač pa s kmetijami, samostani in vasicami napolnjen prostor, kjer naj- 
demo marsikako zaposlitev. Toda žarometi so uprti v Benetke. Podvig, ki je av- 
torjem uspel pri ohranjanju strukturne verodostojnosti zlasti povodne Venezie, je 
ganljiv in predstavlja mejnik v igrah. Občudovati gre že arhitekturno in splošno 
pestrost, z mostovi, kanali z gondolami, trgi, meščanskimi vilami in ulicami, na 


katerih se v istem trenutku giba na ducate ljudi, bardov, vojakov in prodajalcev. Ti 
gestikulirajo, žlobudrajo in vzklikajo v pristni špagetarski maniri. Ta prostaška ita- 
lijanščina se s prevladujočo angleščino vzdušno prepleta tudi med siceršnjimi dia- 
logi. Ko pa se znajdemo na trgu Sv. Marka, kjer lahko vstopimo v nadmočno obli- 
kovano baziliko, skočimo v Veliki kanal (zdaj lahko plavamo in se vozimo z gon- 
dolami) ter občudujemo Palazzo Ducale, v Firencah pa izkusimo natančno zmode- 
lirano katedralo Santa Maria del Fiore ter vsaj še dva ducata zgodovinskih stavb ... 
Čeljust takrat spodrsne, zenice se razširijo. 

Občutek zgodovinske pristnosti še zraste ob dejstvu, da liki, ki jih srečujemo v pri- 
povedi, niso neki levi Rossiji ali Bianchiji. Dodelana, večplastna zgodba o Ezio- 
vem maščevanju kmalu odvrže okove in preklopi v popisovanje za serijo zna- 
čilnega spopada med prostozidarji in ašašini. Štorija je s stališča moralnosti v dru- 
go bolj črno-bela, čeprav ne pretirano, in manj nič jasna, saj zdaj vemo, da smo v 
resnici potomec rodbine morilcev Desmond, ki je priklopljen na stroj Animus, s 
katerim mu zastopniki sprtih strani v sedanjosti vrtajo po genskem spominu. A 
kakorkoli, vanjo je vpletena vrsta likov, ki temeljijo na resničnih osebah iz zgodo- 
vine in njihovih življenjih, seveda prirejenih potrebam fantazijskega scenarija. Po- 
membno vlogo ima denimo mladi Leonardo da Vinci, ki za nas razvija pripomoč- 
ke in dešifrira papirnate zvitke, prisotna je bankirska družina Medici, tu so Borgij- 
ci in celo sam papež. Hudo. In, velja poudariti, do neke mere tudi vzgojno, tako 
kot vdelana enciklopedija, kakršnih v špilih močno manjka. 

Assassin's Creed 2 je boljša igra od predhodnice. Pravico se ga imate otepati le ve- 
liki ljubitelji nadvse zajebanih špilov, saj ni ravno težak, in oni, ki ga kanite igrati na 
računalniku brez internetne povezave ali s porazno pipico. Čeprav večigralstva ni, 
Ubijeva protisandokanska zaščita namreč zahteva stalno povezavo z netom. Če bo 
tretji del sledil trendu, si lahko torej obetamo mojstrovino in pol. V drugo torej non 
ancora perfetto, Ubisoft, ma molto, molto bene! - ne še popolno, a zelo, zelo dobro! 

ČO Altairjev oklep, ki postane naš po obisku vseh šestih grobnic, ima pred 
ostalimi zlasti eno prednost. Kovačem ne prinaša zaslužka, saj:se ne kvari. 

ekaj privlačnega je v rjavo-sivih gmotah bru- 
talno porušenega betona in opek, ki so bile 
nekoč zelo luštne cerkve, vrtci ter knjižnice. 
"| uč Lazenje po ostankih človeške civilizacije je za- 
to v zadnjem času spet popularno. Fallout 3 nam je 
serviral čistokrvno frpjko, S.T.A.L.K.E.R. svobodnjaš- 
ko streljanko, Metro 2033 pa ponudbo zaokroži s sta- 
rošolsko pripovedno gnano strelsko akcijo iz prve ose- 
be, ki bi jo najlaže postavil ob bok Half-Lifu. Naš po- 
ba, dvajsetletni Artjom, je namreč podobno redkobe- 
sedne sorte kot Gordon Freeman, saj med igro ne 
črhne nobene. Govoriti ga oziroma se slišimole med 
nalagalnimi zasloni. 

Artjom sodi med nekdanje prebivalce Moskve, ki so 
kasirali uvod v globalno jedrsko vojno. Pred opusto- 
šenjem so se bili primorani zateči v tunele mestne 
podzemne železnice, kjer so si ustvarili zasilno biva- 
lišče. Zdaj se piše leto 2033, slabi dve desetletji po 
tragediji. Sprva zasilno zavetje je preraslo v stalno na- 
stanitev, kajti na površju še vedno divja jedrska zima, 
v kateri ne moreš sejati koruze in krompirja. Jasno 
nebo in zelene poljane živijo le še v spominih tistih, ki 
so doživeli eksodus v podzemlje, in v slikah ter raz- 
glednicah, ob katerih ljudje nabirajo pogum za prebi- 
janje iz dneva v dan. V slehernem tli upanje, da se bo- 
do lahko nekoč pobrali iz rovov, kjer so se bili prisilje- 
ni 'zarediti kot podgane'. 

Naš junak nima svetlega pogleda skozi okno in ne 
dvorišča pred bajto. Ko stopi skozi vrata sobe, se 
znajde v tesnih, zatohlih hodnikih ene od železniških 
postaj, v katerih si je človeštvo uredilo utrjene posto- 
janke. Tam, v oranžni svetlobi luči in petrolejk, ob 
zgodbah o starih časih, je preživel vso mladost. Izven 
meja utrdbe ni smel, saj predorom vladajo banditi in 


sloniš uho na kovinske cevi. A bazo začne napadati 
nova vrsta sovražnika, proti kateremu ljudje ne najde- 
jo odgovora, in število za boj sposobnih se hitro krči. 
Naposled mora Artjom z doma narejeno brzostrelko 
na rami in gasmasko na goflji skozi vrata, da bi na 
drugem koncu (pod)mesta našel pomoč. 

Odprava ga kmalu potegne v surov vrtinec borbe z 
zvermi, kriminalci in odpadniškimi frakcijami. Metro 
2033 je namreč streljanka, kot se spodobi, saj v njej 
ročno prepolovimo število še tiste populacije, kar je je 
po atomski katastrofi ostalo. V človeški ali nečloveški 
obliki. Toda igra najbolj navduši drugje: pri vzdušju, 
za kar je zaslužen splet izjemnega videza in veščih 
preskokov v skrbno tempiranem poteku. Dogajanje 
nenehno menjava med svobodnim zretjem žalostnih 
ostankov civilizacije in srditimi skriptanimi bojnimi 
sekvencami, kjer se trušč nažiganja strojnic bije s kr- 
voločnim renčanjem naskakujočih valov mutantov. 
Zdaj se sprehajamo po enem od številnih otokov civi- 
lizacije v podzemnem sistemu, kjer nam lokalni otro- 
čaj pripoveduje, kako mu je oče iz ostankov kalašni- 
kovke napravil avtomobil. Pet minut zatem pa sredi 
drvečega železniškega vagona že držimo gnusobi go- 
bec narazen, da nam ne zasadi čekanov v vrat. Kom- 
binacija skriptanih dogodkov in postranskega dogaja- 
nja, v katerem se skriva dosti pripovednih bonbonč- 
kov, deluje kot namazana. Posebej zato, ker predahi 
med akcijo niso polnilo, ampak se odlično vklapljajo 
v splošno atmosfero. Redkokje boste našli streljanko, 
kjer bo tolikšen delež stopenj namenjen samo kolo- 
vratenju, gledanju in poslušanju, pa čeprav ne gre za 
peskovniški tip igre, kakršna je S.T.A.L.K.E.R., mar- 
več za linearno rešetalko. 

Pristop nam dodobra približa vsebino, ki je prirejena 
iz romana ruskega avtorja Dimitrija Gluhovskega. 
Razpad družbe je rodil osamljene enklave, ki se borijo 
za preživetje. V vzponu so raznovrstne ekstremistične 
skupine in na neki točki pademo v boj med komunisti 

in nacisti. "Pripovedovali so mi, da so se tile pred ve- 
liko leti že mlatili. Takrat so nacisti izgubili." Stari de- 
nar tu nima vrednosti in najpomembnejša valuta je st- 
relivo iz predvojnega časa, ki je kvalitetnejše ter moč- 
nejše od napravljenega. S temi naboji lahko Artjom 
kupuje novo orožje in opremo, v sili pa ga more upo- 
rabiti v boju. Občutek, ko v sovraga streljaš dragoce- 
ni denar, je neopisljiv. Je pa treba poudariti, da štori- 
jalnega presežka v Metru 2033 ne gre iskati, saj je še 
vedno v prvi vrsti streljanka, ki se bolj zanaša na hip- 
ne vtise kot na filozofsko razglabljanje. Edina resna 
moralna dilema se pojavi šele na koncu. Liki, ki nas 
spremljajo, so všečni, niso črno-beli in najbolj si že- 
lim, da bi jim dodelili malo več časa, saj prehitro 
krepnejo ali uidejo. Ali pa je to enostavno duh časa, 
kjer je življenje poceni? 

Stopnje in videz so fenomenalni. Podrobnosti je neš- 
teto in prizoriščem dajejo vtis pristnosti, najsi gre za 
zapuščen rov ali skrivni laboratorij. Edina šibka točka 
je površina - razrušeno mesto, ki je videti preveč pla- 
stično. Temo, vsesplošno svinjarijo in krike v daljavi 
pa grafični pogon predstavi naravnost izvrstno. Nič 
čudnega, studio 4A Games je ustanovila skupinica 
odpadnikov iz GSC Gameworlda, avtorjev S.T.A.L.- 
K.E.R.ja. In to prav tistih inženirjev, ki so sodelovali 
pri razvoju pogona Xray. Metro 2033 se zato po izrisu 
zlahka uvršča v vrh zvrsti, saj premore vse novejše 
bonbončke in jih pridoma uporablja, ko nam recimo 
mraz dela ledene rože na steklu plinske maske. Mar- 
sikaj od tega je moč videti tudi v inačici za xbox 360, 
vendarle je opisana za PC občutno lepša. Računalniš- 
ka poleg tega podpira Nvidijin PhysX za strojno pos- 
peševanje fizikalnega računanja. Le-to ni na stopnji 
Crysisa, je pa moč lomiti deske in metati stole naoko- 
li. Najbolj pa navduši osvetljava, ki je dinamična, kar 
pomeni, da je moč vsako žarnico uničiti in s tem na- 
praviti temo, v katero se moremo potuhniti. 

Toda Metro ni skrivalniščina, vsaj dobra ne. Resda se 
lahko skrijemo v senco, pri čemer imamo na roki po- 
kazatelj izpostavljenosti. Tudi nekatere stopnje so na- 
pravljene tako, da se je s tiholazenjem moč spraviti 
mimo nevarnosti. A zraven se pririnejo moteči dejav- 
niki. Po tleh je denimo kot nalašč nametanega kup 
materiala, za katerega je nemogoče presoditi, kakšen 
glas bo dal od sebe. Vse prevečkrat se tiho kot miši 
plazimo mimo beštije, nakar kvazi moka na tleh za- 
kruli, kot bi šlo za prašiča med klanjem. Še bolj hecna 
je fizika, saj se redno dogaja, da prevrnemo stol, 
čeprav smo tekli pet metrov od njega. In nenazadnje 
je umetna pamet zelo osnovne sorte ter zraven še 
malo hroščata. Sem in tja je zverjad lahko pihniti z 
daljave, ne da bi pogruntala, kaj se dogaja. Spet dru- 
gič nas vidi v trdi temi, čeprav nima mačjih oči. 
Strelska akcija je zato na nož in neposredna. Mutanti 
nas zelo očitno hočejo čimprej pojesti in izvajajo 
zračne akrobacije, banditi pa nas želijo preluknjati ali 
vreči v zrak z granatami, vrženimi iz zaklona. Hudega 
taktiziranja zato ni, treba je dobro meriti in se odvleči 
v zavetje, če smo poškodovani, saj se zdravje obna- 
vlja samodejno. Občutek pri streljanju je fajn, med 
drugim zato, ker orožja klikotajo in donijo svoji obra- 


si; bi se peljal s podzemnim vlakom, 
pa ga hočejo vsi na njem pojesti. 


fenomenalno vzdušje 
všečen-dizajn stopenj Z 


prijemov < umetna | a prehyalit 
dipreme-x ni večigralstva x kupček nerodnosti 


oma 


[4A.Games / TIHO. 


bljenosti primerno. Je pa problem v merjenju, saj so 
avtorji po neki čudni ideji zelo zožili vidno polje. Zver 
se nam mimogrede skrije pod 'kamero', zaradi česar 
je boj včasih po nepotrebnem tečen. Zraven spada še 
nekaj izvirnih elementov. Vmesnik s pokazatelji muni- 
cije je večino časa skrit in se nariše na zaslonu le te- 
daj, ko nabijamo orožje. S tem so hoteli povečati film- 
skost izkušnje, učinek pa je žal predvsem ta, da vse 
prevečkrat nabijamo orožje samo zaradi tega, da vidi- 
mo preostale naboje. Nadalje, na veliko področjih, 
posebej na površini, kamor Artjom nekajkrat odvan- 
dra, si je treba nadeti dihalno masko. Ta se lahko v 
boju poškoduje, zato moramo paziti, da jih ne fašemo 
preveč. Poleg tega porabljamo dihalne filtre, ki jih 
moramo vseskozi iskati. 

Ti pa niso edino, česar. manjka, saj so zaloge vsega 
omejene in je treba izropati vse, kar ni pritrjeno. Na 
kartah se skriva množica odmaknjenih in skritih ko- 
tičkov, zato bodo raziskovalci prišli na svoj račun. To- 
da v Metru je žal vse skupaj prignano do absurda. Tru- 
pla s polnimi žepi ležijo dobesedno za vsakim voga- 
lom in že po nekaj urah postane procedura predvidlji- 
va in obrabljena, pokvari pa tudi prepričljivost. Če so 
surovine tako dragocene, zakaj jih lahko najdeš na 
vsaki drugi polici? Raznolike opreme je poleg tega 
malo. Med orožji je pol ducata brzostrelk, dve šibreni- 
ci in nekaj zanimivih pihalnikov na stisnjen zrak. To 

pa je vse. Od eksplozivnih reči sta samo dve ročni 
bombi. Preostanek opreme obsega masko in špegle 
za nočno gledanje. Torej nič oklepov, čeprav jih ves 
čas slinasto gledamo na svojih soborcih. Tudi raznoli- 
kih sovragov ni na pretek. Mutanti so videti več ali 
manj enaki, predvsem pa se enako obnašajo (z izjemo 
težkega skriptanega dela z veleopicami). Slično je s 
človeškimi nasprotniki. Igro tozadevno rešujejo skrip- 
te, ki nas postavljajo v raznolike situacije, od obramb 
pred navali do streljanja s pritrjenimi mitraljezi. 

Metru 2003 zmanjka do vrhunskosti, predvsem glede 
boja, umetne pameti in raznolikosti opreme. Pozorni 
bodo opazili tudi, da nisem omenil sevanja. Res je, in 
sicer zato, ker je zanemarljivo. Sem in tja začne igra 
prasketati in dobivamo poškodbe, o kakem Geigerje- 
vem števcu pa ni ne duha, ne sluha. Take reči, med 
katere bi štel še pristop s shranjevalnimi točkami, ki 
včasih niso najbolje postavljene, na koncu malo zbije- 
jo oceno. A kljub temu je Metro 2033 zelo priporočljiv 
za ljubitelje prvoosebnih streljačin, saj na igralcu vse- 
kakor pusti pečat. Tempo je briljanten, pripoved od- 
lična, atmosfera nepozabna in izpostaviti gre, da smo 
od vzhodnjakov končno fasali dokaj zloščen špil brez 
grmade hroščev. Z dobrimi desetimi urami na navad- 
ni težavnosti ni med daljšimi, je pa gotovo med naj- 
bolj vzdušnimi. Toliko, da ga kljub odsotnosti večig- 
ralstva toplo priporočam. 


sitev in s tem poslabšanje vidnega polja. Na tem 

€0 Na množične navale beštij se je najbolje čim prej navaditi, ker jih je obilo. Prav na takih mestih 
daleč najbolj kolnemo nad shranjevalnimi točkami, ko nas ubije zadnji falot v napadu. 


a mnoge je Sonic Sega in Sega Sonic, nakar se počasi konča. Ajde, nekdo 
v Slovenski Bistrici pozna še Knucklesa, potem je pa maša res fertik. Toda 
v svoji sedeminvajsetletni zgodovini izdelovanja videoiger in sistemov si je 
ta japonski založnik/izdelovalec izmislil obilico likov. Več kot dovolj, da jih 
je v risankasto dirkalnico Sonic 6 Sega All-Stars Racing zapekel kar dvajset. Iz 
serije Sonic prišibajo modri ježevec, njegov temni jaz Shadow, lisica Tails in zlob- 
ni Doctor Eggman, od drugod pa leder šerif Rjo (Shenmue), dečva Ulala (Space 
Channel 5), fajterja Akira in Jacky (Virtua Fighter), posadka gmizavcev iz Chu 
Chu Rocket, kotalkar Beat (Jet Set Radio) ... Škoda, da ni zmaja iz Panzer Drago- 
on. Žur bi bil ognjevit. 
Da bi bil fanovski servis še močnejši, pri 60 sličicah na sekundo dirkaš v nedrjih 
segaško močnih barv, zlasti nepopisno plave, medtem ko so proge speljane po 
okolicah iz Seginih iger. Zvrstijo se trdnjava iz Sonica, Tokio iz Jet Set Radia, le- 
dena dolina iz Billyja Hatcherja, srhljiva graščina iz The House of the Dead, 
puščava iz Super Monkey Balla in tako dalje. Češnja na torti so melodije. Ker ne 
voziš ferrarijev iz Outruna, le neko rdeče zmene, ne poslušaš klasične Magical 
Sound Shower. Zato pa ne manjka številnih drugih pesmi iz vrste Seginih špilov, 
ki delujejo sproščujoče in nostalgično. 
Nostalgična je tudi vsebina, saj je Sonic 6 Sega Racing klasična konzolastično- 
avtomatna kartovščina, ki jo enostavno moraš dojeti v največ petih minutah, si- 
cer si ne zaslužiš palcev. Najprej izbereš lik, s čimer hkrati določiš njegovo vozil- 
ce. Ta se razlikujejo po hitrosti, pospeških, okretnosti in turbaku. Ugledaš štiriko- 
lesnike in motocikle, pa tudi letala in vesoljske ladje, ki lebdijo nad stezo. Ulala! 
nenehno, vmes pa pobiraš naključne dobrote, ki jih taktično uporabiš ob želenem 
času. Na seznamu so rakete, ki razčesnejo nasprotnika pred tabo, ovire za zasle- 
dovalce, neranljivost in podobno. Še pomembnejši pa je turbo. Tega sprožiš tako, 
da prevoziš ploščadi v tleh, ali z driftanjem. V drift preideš, če držiš ustrezno tipko 
v ovinku ali na ravnini. Dlje kot ga vzdržuješ, ne da bi kam treščil, dlje te izstreli, 
ko tipko spustiš. 
Če ti to zveni znano, congrats, igral si kako od starih kartovščin. Najbrž Mario 
Kart, ki ga tale novinka kopira do onemoglosti. Zlasti glede drifta, ki je zaradi istih 


Farbovitost in prijaznost sicef ne skrivata pošastne globine, a uspeha še zdaleč ne zagotovita golo'tiščanje plina in samoumevno jemanje ovinkov. Sumo D 


oddrvi na piknik v izbrani družbi. 
A na poti se tolikokrat zaleti, da od 
njega ostane le risankasta palačinka. 


farbovita, priljudna in zabavna 

spodobna dirkalna mehanika v luštne proge 

dosti vsebine v morje segaške nostalgije 
preveč kopira Mario Kart x verzija za PC 

je brez nalinijskega večigralstva 

avtorjev sličen Outrunu 2006, in sistema bonusov. Ta veli, da tisti na repu dobi- 
vajo boljše, na primer neranljivost med drvenjem naprej in bombardiranjem tek- 
mecev, oni spredaj pa bednosti, kot je boksarska rokavica, pfej. Poleg tega špil ni 
tako izpiljen kot Nintendov favorit, saj je gibanje vozilc bolj grobo, zlasti glede 
včasih groznega zatikanja ob ovire, dočim liki kartov ne morejo menjavati. Je pa 
igra po drugi strani manj odvisna od sreče in vseeno dosti izpiljena. To, da jo do- 
jameš v nekaj minutah, ne pomeni, da nima globine, saj je treba zlasti na težjih 
progah natančno vstopati v ovinke z driftom, poznati sestavo pist ter se ubadati s 
sposobno umetno pametjo. Seveda pripeto na elastiko. Nekatere stvari se nikdar 
ne spremenijo. 

Vsebine ne manjka. Enoigralska kampanja ima tri pokale s skupaj šestnajstimi li- 
nearno nanizanimi podtekmovanji. V vsakem so štiri steze, zmagaš pa na točke. 
Lahki sklop je res lahek, advanced te že prešvica, expert pa ne pozna heca. Z od- 
peljanimi miljami odkleneš kup dodatnih likov, muzike in prog, na katerih voziš 
dirke na čas. Če se ne ubadaš preveč z ločenimi 'misijami', ki postavljajo dru- 
gačne pogoje, recimo da zadnji dirkač v danem krogu izpade, in posamičnimi dir- 
kami. Šele na njih ugotoviš, kako velika je zaloga prog in kako so raznolike ter 
dobro oblikovane, z bližnjicami vred. 

Draž je takisto večigralstvo za dva, tri in štiri sodelujoče na razdeljenem zaslonu 
enega računalnika ali konzole PS3, xbox 360 oziroma wii. Tu smisel ni le golo dir- 
kanje, marveč takisto zbiraš dragulje in se zaletavaš v areni. Vendar pa ima 
inačica za PC strašno pomanjkljivost, saj ne podpira dirkanja po spletu, kot jo vse 
ostale. Da je zaradi tega cenejša, je slaba tolažba. Če nameravaš igrati na konzo- 
li, zaradi internetnega multija mirno dodaj pet pik. 

Taka izpustitev ključnega elementa je res nesramna, izbirčnejši pa se bodo usaja- 
li še nad mankom zgodbe in občutnim kopiranjem klasik zvrsti. Čeprav takih iger 
manjka, bi Sega že iz ponosa lahko naredila špil, ki bi manj spomnil na zastavo- 
nošni dirkaški naslov največjega konkurenta Nintenda. A ne glede na to je Sonic 
S Sega All-Stars Racing jako simpatična arkadna dirkačinica, ki jo je zlasti fino 
igrati z naraščajem ali nedeljskimi gejmerji. Takimi, ki jih zaradi poznavanja drif- 
ta, ki špilu doda lepo dozo globine, pelješ scat za šalo, medtem ko jih nedolžno 
sprašuješ "Ej stari, pa kje se da tu v drugo?" Ah, Sega, kako sem te pogrešal. 


vladajo posel, zato so proge razgibane in z alternativnimi potmi, dočim sta važna tudi lik in njegovo vozilo. Nekatera orožja, ki jih pobereš, so zanimiva, recimo zvezdi- 
ca, ki žrtvi pogled obrne na glavo, tako kot powerup v Wipeoutu, ki je konkurentu zmedel kontrole. Zal na peceju ne moreta voziti dva na eni tipkovnici, saj je treba prik- 


lapljati joypade. Je pa res,da igralnega ploščka niti ne potrebuješ, saj je šofiranje z digitalnim nadzorom zadosti natančno. 

NecroviSion: Lost Compan 


arvajte me z voščenko presenečenja, ampak 
izvirni Necrovision (Joker 188, 51) je očitno 
prislužil nekaj cekina. Drugače založnik 1C 
Company ne bi naročil nadaljevanja. Tako nas 
komaj leto po prvencu že čaka Lost Company, ki sp- 
remlja prigode švabskega hudobca Jonasa Zimmer- 
mana. Njegovo popotovanje po frontah prve svetovne 
vojne, posutih z vampirji in demoni, ga iz znanstveni- 
ka postopoma preobrazi v izvirnega nekromanta, šefa 
iz enice. Oh navdušenje, kako naj te skrijem? 
Poljska skupina The Farm 51 pri stvarjenju ni niti za 
ped odstopila od recepta. Lost Company tako kot 
predhodnik spada v podzvrst hitrih in živčnih stre- 
ljačin, kjer te v vsakem trenutku naskakujeta najmanj 
dve četi sovragov. A pristop, ki je v Doomu, Samu 
Resniku in Painkillerju deloval odlično, so kmetje iz 
mesta Gliwice (kako primerno!) zmaličili do nerazpo- 
znavnosti. Naj razložim. Osnovni princip dumačin je 
preprost: na eni strani je do zob oboroženi junak, na 
drugi legije nepridipravov, ki jih je treba sistematično 
odstraniti. Ker so zlobnjakarji običajno v nepošteni 
številčni premoči, mora biti tvoja orožarna napredna, 
stopnje pa omogočati umikanje in deljenje zlobcev na 
obvladljive skupine. Ko ta temelj pomešaš z dobrim 
dizajnom in ščepcem humorja, dobiš masovni eksplo- 
zivni razčefuk tipa Serious Sam. Ko se ga lotijo nesp- 
retneži brez smisla za igralno izkušnjo, je rezultat pak 
Necrovision. 


C orožij je veliko, a se ponavljajo. Lep primer je šesterica 
malodane identičnih repetirk. Kul so šele vampirske pokalice. 


CO stopnji s frčoplanom in tankom poživita dogajanje. Izved- 
beno pa sta na ravni preostanka igre, torej podpovprečni. 

Glavna hiba Lost Company je enaka kot 
prej: izjemno nespretno oblikovanje sto- 
penj in izzivov. Za začetek najeda najbolj 
podli in nezaželeni trik v igrah: pojavlja- 
nje sovragov za hrbtom. Trudoma spucaš 
neko področje in se živčno premikaš na- 
prej, nakar te od spredaj naskoči ekskur- 
zija gigantov, od zadaj pa te prične čohati 
magično teleportirani godalni kvartet 
zombijev. Špil te tako zavestno in neneh- 
no peha v obkoljenost, dokler ga po de- 
setih minutah razkačen ne odinštaliraš. 
Ali, če služiš kruh z opisovanjem iger, sa- 
mopomilovalno zavzdihneš in nadaljuješ. 
Naslov ni dosti prijetnejši niti takrat, ko 
zahrbtnost pusti v predalu. Žverce so po 
vrsti brzinske potomke stripovskega ju- 
naka Flasha, zato kmalu ugotoviš, da 
ima izmikanje omejen smisel. Večini ne 
moreš uiti niti med polnim šprintom v na- 
sprotno smer, kaj šele med klasičnim ri- 
tenskim in stranskim umikanjem. 

To para živce že samo po sebi. A za po- 
dajo polne Necrovisionove izkušnje je 
treba popisati še dve mizeriji. Prva so 
pretirani posebni učinki. Kakor hitro se 
znajdeš v bližnjem stiku z nebodijihtreba, 
se pogled prične megliti in slika tresti, za- 
slon pa jamejo pacati obilne 
količine krvi. Posledica je, 
da vidiš bore malo, zatega- 
delj namesto natančnega si- 
panja glavostrelov pobesne- 
lo rešetaš in upaš, da boš 
preživel. Drugi mimosunek 
so same stopnje, saj vključu- 
jejo preveč rovov, ozkih pre- 
hodov, klavstrofobičnih so- 
bic in nasmetenih pokopališč. V takih 
okoljih je izmikanje težavno celo ob naj- 
bolj spolirani igralni mehaniki, kaj šele z 
LCjevim skropucalom od sistema. Ne- 
crovision je torej igra, ki večidel sestoji iz 
tega, da stopiš skozi vrata, nakar te iz 
vseh smeri naskočijo grdobije, ti pa na- 
pol slep mahaš, divje streljaš in se nade- 
jaš preživetja. Zabavno? Dobro? Globo- 
ko? Privlačno? Nič od tega. 

Vtis malenkost popravi orožarna. Pokali- 
ce niso biser izvirnosti, niti ni njih raba 
posebej veličastna. Zlasti motijo neupo- 
rabni namerilniki. A zato je nabor gromo- 
zanski, osrednja zanimivost pa je vihtenje 
dveh istočasno. Ker kanalje ljubijo osebni 
stik, Necrovision spodbuja hkratno rabo 
pušk in pripomočkov, kot so bajonet, lo- 
pata, gorjača ter magična vampirska ro- 
kavica, ki jo dobiš tik pred koncem. Z 
desnico tako deliš ognjeno pravico, z le- 
vico pa rišeš krvave nasmeške. Špil 
kombiniranje hladnega in toplega prepo- 
znava ter nagrajuje s komboti, s katerimi 
polniš merilnik za upočasnjevanje časa. 
A kaj, ko v zaledju čaka še toliko drugih 
malusov. Tu je grafični pogon, ki uporab- 
lja natanko tri barve: samomorilsko sivo, 


CO Kapucasti hobiti sodijo v peščico novih nasprotnikov. Zaradi 
ekstra naspidiranosti in agresivnosti so nadvse nadležni. 


€ Gigant z macolo je šef, ki se je pojavljal že v enici. Tako kot 
vozičkar z elektriko. In nekromant. Poljaki so pa res ceneni ... 


drekasto rjavo in kanalizacijsko zeleno. Okej, Necro- 
vision se res dogaja med prvo svetovno vojno, a preti- 
ravanje botruje edinole vzdušju, za opis katerega za- 
dostuje poljubna kombinacija teh pridevnikov. Nato je 
tu kratkost. Ne le, da je Lost Companyja pol manj kot 
prvenca, temveč so Poljaki mirno uporabili cele stop- 
nje in šefovske spopade iz prehodnika. Pa umetna pa- 
met, ki te zazna in obstreljuje skozi stene. Pa kriminal- 
no dolgi nalagalni časi. Pa slabo večigralstvo za do 
šestnajst sodelujočih, ki premore osnovni nabor nači- 
nov (prosti in skupinski deathmatch, plenjenje zasta- 
ve, zadnji preživeli) ter venomer prazne strežnike. 

Naredite mi uslugo. Če se vam lušta brezmožganske 
strelske akcije, si dobodite katero od uvodoma ome- 
njenih klasik. Lost Company pa pustite pri miru, naj z 
načeloma nizko ceno 25 evrov na Steamu deluje še 
tako privlačno. Razen če potrebujete močno odvajalo. 


je storil samomor. Na nočni omarici je 
namesto poslovilnega pisma je pustil ta tekst. 
-žalujoča familija in klub oboževalk 


am ... orožarna? v duhamorni ni- 
voji x slaba pamet x manko občut- 
ka za izzive x večina ostalega 


The Farm 51 / 1C Company 


v Osjeotive: Secore tne Evaouatian Centers 


e Nalog, v katerih bi nadzoroval le enega močnega komandosa, kot je bilo 
za C8AC običajno, ni več. Še en kamenček v mozaiku URO Me 

e je kaj značilno za moderno dobo, je to po- 
manjkanje časa. Vsem se mudi in sleherno 
minuto je treba izkoristiti do skrajnosti, dru- 
<4 gače ne bomo umrli čili in zdravi. Zato je bilo 
treba strimlajnati, kot se temu reče v nju slovinianu, 
tudi Command 86 Conguer. Nabiranje surovin? Grad- 
nja baze? Sestavljanje vojske? Plezanje po razvojnem 
drevesu z izleti v stranske veje? Ne mi s tem upoko- 
jenstvom. A ni lepše, če je celotno oporišče združeno 
v velikem hodcu, ki ekspresno bljuva mogočno sol- 
datesko in se lahko premika po bojišču? In če surovin 
ni več, tako da je brzinska proizvodnja omejena le z 
razvojno stopnjo ter populacijsko kapo? V bitkah lah- 
ko že po nekaj minutah sodelujejo močne enote, na- 
domeščanje izgub je brzinsko in če ti začne iti za noh- 
te, hodca premestiš. Sodobni kromanjonec je tako 
zadovoljen, saj ima občutek, da je sekunde dobro iz- 
koristil. Čeprav jih ni. 
Dobro, Electronic Arts po eni strani razumem, saj so 
akcijske realnočasovne strategije precej okostenele. 
Hitrostno obratovanje brez baze je pač smer, ki so si 
jo izbrali za razgibanje zvrsti. Lahko ti paše, lahko ne, 
a predvsem je drugačna od tistega, kar smo v seriji že 
tolikokrat igrali. To ti postane jasno takoj, ko poženeš 
kampanjo (ta se čez nekaj pokroviteljsko obveznih 
tutorialskih misij razcepi na GDI in Nod) ter v znanem 
pogledu iz ptičje perspektive obiščeš razdejano futu- 
ristično bojišče. Naj gre za planine, ledeno planjavo 
ali mesto, povsod manjkajo trejdmarkovske zaplate 
tiberija, ki bi ga srkali harvesterji in ga vozili v osred- 
njo stavbo. Štorijalno je to utemeljeno tako, da sta se 
GDI in Bratovščina Noda pobotala in izgotovila Mrežo 
za nadzor tiberija, ki je omogočila izkoriščanje stru- 
pene snovi iz vesolja. 


pa 


Posledica je torej nič tiberijskih polj in nič žanjcev, s 
tem pa tudi nič baze. Vse, kar imaš, je zajeten robotej 
'crawler', ki taca okoli in se parkira na poljubno ravno 
mesto. Tam ima svoje območje vpliva, v katerem 
podložnike popravlja. Že vmes lahko poklikaš enote, 
ki naj jih izdela, kar traja manj za šibkejše in več za 
močnejše. Vsaka pa ne stane toliko in toliko surovin, 
marveč zasede neko število poveljniških točk. Če je 
omejitev vojske šestdeset točk, lahko narediš dvajset 
bojevnikov za tri točke, deset za šest ali malo mešano. 
Enote so kajpak proti nečemu močne in na nekaj ob- 
čutljive. Toda nova finta je ta, da je lahko crawler treh 
vrst ali razredov. Ena sorta izdeluje napadalne enote, 
druga bolj obrambne, medtem ko se tretja osredotoča 
na zračne sile in podporne moči. Ker sta armadi dve, 
GDI in Nod, to načeloma pomeni šest variacij. 
Odsotnost gradnje utrdbe in nabiranja surovin ter vpe- 
ljava premičnega osrednjega vozila sta elementa, na- 
menjena zlasti pohitritvi dogajanja. ln za to CSC4 vse- 
kakor poskrbi, saj imaš v par minutah izgotovljeno 
konkretno udarno silo. Konzervirana strelska pehota 
in džipki hitreje skrbijo za manjše nasprotnike, tanki in 
roboti demolirajo večje, medtem ko štrene pletejo 
zračne sile, inženirji pa popravljajo poškodovance ter 
zavzemajo stavbe. V dveh enoigralskih kampanjah se 
s tako ali drugače sestavljeno jekleno pestjo napotiš 
po dokaj majhnih kartah in sesuvaš cilje, medtem ko 
za njimi premikaš crawlerja za dopolnjevanje izgub. 
Sistem je sam po sebi v redu. Ne dopušča dolgih ob- 
dobij brez bitk in ni neumen. Vsak razred crawlerja nu- 
di svojstven način igranja, recimo želvarjenje med fi- 
lanjem super orožja pri obrambnežu. Uničence je tre- 
ba hitro nadomeščati, zaradi omejitve poveljniških 
točk pa vsaka enota velja več kot običajno. Zlasti če 


e Hroščatost ni bistvena, a najeda. Povezava s Svožnikom zna odleteti, vo- » e Med udejstvovanjem te spremlja dobra glasba po zgledu Battlestar Galac- 
zila ne morejo pobrati izkušenj in izbiranje enot včasih kratkomalo spodleti. kru 

tice ter Ghost in the Shella. Malo pa je klasičnega C84Cjevskega žaganja. 


€ Že če bi GDIjevi roboti lahko streljali samo na talne cilje, bi bila HA dola za casi | 
; za nivo bolj kompleksna in manj enolična. Tako pa pew po pew po vsem. < << 

je izkušena, saj veteranski status, ki si ga pridobi z 
uničevanjem sovragov ali nabiranjem tiberijskih pa- 
ketkov iz razpadlih capinov, da večjo moč, boljšo 
zaščito ter samozdravljenje. Nadalje je tu nabiranje 
točk za raziskave, ki odklenejo nove enote ter obsto- 
ječim povečajo natančnost, hitrost, oklep in tako da- 
lje. Te pike dobivaš sproti in s pobiranjem velikih kri- 
stalov tiberija. Modre kristale lahko odvlečeš v bazo 
ali jih uporabiš kot premične bombe. Prednost so tudi 
ključne zgradbe na karti, nad katerimi prevzameš 
nadzor, če si dovolj časa ob njih, in ki nudijo podporni 
ogenj ter prijateljska območja. Po tradiciji se lahko 
pehota infiltrira v zgradbe, inženirji pa plenijo lupine 
velikih poraženih bojnih strojev, kot so mamutski tan- 
ki in samohodke v slogu onih iz Vojne zvezd. 
Težava je v tem, da je udejanjenje medlo. Potreba po 
raznoliki sestavi vojska iz Command 6 Conguer 3 
(J165, 85) in razširitve Kane's Wrath (J177, 72) je v 
štirici opazno manj izražena. Sistem papir - škarje - 
platno od prej še vedno drži, a ne tako močno, zlasti 
ne v enoigralstvu. Dosti enot je kratkomalo nepotreb- 
nih, saj večje in zdržljivejše nadomestijo veliko funkcij 
prejšnjih, sploh ko se nadgradijo. To se je dogajalo že 
prej, a je bilo treba za armado plačevati, tu pa je vse 
zastonj in klamfanje manjših edinic dostikrat nima 
smisla. Naletel sem sicer na večigralske partije, kjer je 
nasprotnik od mene zahteval malo večjo raznolikost 
Kaše Najbolj takrat, ko je selil crawlerja in uporab- 
ljal podporne moči višjega ranga, kot je Nodov ognje- 
ni vihar. Prav tako v multiju ni dobro brezglavo vand- 
rati po karti, medtem ko odvajanje sil za obrambo lo- 
gično manjša udarno silo. A s taktičnega stališča levji 
delež večigralstva temelji.na nerazgibanem udarjanju 
statičnih skupin, sestavljenih iz podobnih enot. 

S iz Rise of Nations si je C8C4 izposodil farbovite cone vpliva, ki pa imajo zaradi seljivega crawlerja manj posledic, kot bi si mislili. Tudi drugače je igra.nareje- 
na za nezahtevneže. Menjavanje vrste crawlerja, česar ne moreš početi stalno, dostikrat nima bistvenega učinka, saj so tudi enote agresivnega razreda sposobne 


opravljati obrambne naloge. Umetna pamet pa se izkaže šele v posameznih bitkah (skirmish) na nastavitvi brutal, čeprav posebne bistrosti ne pokaže niti tod. 

Neraznolikost spletnega multiplayerja (lokalne mreže 
itak ni, tako kot ne dedicated strežnikov) poudarja le 
en vdelani način: zavzemanje nadzornih točk. Na vo- 
ljo je v variantah od eden do enega do pet na pet in se 
ga kmalu prenaješ. Nasprotno drži le v primeru, da 
imaš skupino ljudi, ki se spozna na mehaniko igranja 
in taktiko, ter da se udarjaš z drugo tako skupino. Te- 
daj je nekaj globine v igri mačke z mišjo, ko šibaš od 
stavbe do stavbe in premišljaš, katera vrsta crawlerja 
bi bila najboljša. Ne morem pa tega enakovredno pri- 
merjati s konkurenco, kot je Supreme Commander 2, 
in s predhodnico. Saj ne, da je bila trojka najgloblji 
RTS, a vseeno. Nemalo odvzame že dejstvo, da sta 
strani le dve namesto treh, saj manjkajo Scrini, novin- 
cev pa ni. V kampanji resda srečaš mutantske uporni- 
ke, a so švohceni in nepomembni ter v multiju neigral- 
ni. Takisto sta si GDI in Nod presenetljivo podobna, 
saj gverilskost Bratovščine ni več tako izražena. 

Da je Command 8 Conguer 4 dokaj površinski, je naj- 
bolj vidno v obeh enoigralskih kampanjah, GDljevi in 
nalogami in nekako osmimi urami kratki. Sta linearni, 
njune misije pa pretežno nevznemirljive tako z vidika 
dogodkov kot taktike. Redka so presenečenja in zani- 
mive, kočljive situacije, recimo branjenja proti vpa- 
dom z vseh strani (se spomniš Hrvaške iz C6C3?). 
Namesto tega tipično narediš vojsko iz čim močnejših 
enot, jim pripopaš nekaj inženirjev in ustaljensko radi- 
raš vse pred sabo. Včasih moraš kaj braniti, a ni pro- 
blema. Da igranje traja, je zaslužna gola trpežnost na- 
sprotnikov. V GDljevi kampanji se spomnim le enega 
dela ene misije, kjer sem moral taktično premikati 
crawler, menjavati njegovo pasmo in paziti, kako sem 
ustvaril armado. Domala vse ostalo je bilo neumno 

plazenje naprej z gručo robotskih in tankovskih vojš- 
čakov iz napadalnega crawlerja, ki je z mojim zgolj 
občasnim posredovanjem stala na mestu, očistila 
prostor, se premaknila za nekaj korakov, očistila pro- 
stor in tako dalje. Nodova kampanja je bila malo (am- 
pak res malo) spodobnejša, ker njene enote niso tako 
večnamenske. Težavnost hard v nobenem primeru ni 
povečala globine. Namesto poštenega izziva sem fa- 
sal bedaste goljufije, kot je sovražni crawler, ki mi je iz 
niča treščil na sredo vojske in mi jo uničil, ter tovor- 
njaki, ki sem jih moral braniti, a so bezljali po svoje. 
Argh. Teh dveh kampanj dejansko sploh ne morem 
primerjati s trojko, ki je bila po tej plati neprimerno 
boljša. 

Res je, da lahko misije opravljaš sodelovalno po netu 
kot v Red Alertu 3, da je moč sproti menjavati vrsto 
crawlerja in da ima umetna pamet prebliske, kot sta 
najprvo napad na tvoje inženirje ter inteligentno avto- 
matično izbiranje tarč. A v splošnem je vse skupaj 
presenetljivo kilavo, dočim imajo tvoje enote amater- 
ske težave z iskanjem poti in zatikanjem ob objekte. 
Zlasti je pokvečeno razpostavljanje v formacije (tišča- 
nje obeh miškinih gumbov kot v C6C3) in morda je 
še dobro, da so te blažev žegen. Ne pomaga niti, da je 
grafika na splošno slabotna, tako z vidika stila kot po- 
drobnosti. Del tega je mlačna, neraznolika okolica, s 
čimer še zdaleč ne cikam le na odsotnost pomoršča- 
karstva. Nenavdihnjene kovinske ploščadi, dolgočas- 
ni gorski prehodi, generične bele planjave in utrujene 
enote pač niso tisto, kar bi se spodobilo za zaključek 
tako cenjene sage, kot je Poveljuj 6 zavzemaj. 

Ki je za nameček brez 'epskega' zaključka, ki ga ob- 
ljublja škatla, saj je štorija razočaranje na domala 
vseh ravneh. Od dogajanja, ki je s svojim 'Kane je 

pošten - aja, ne, ni pošten' neskončno predvidljivo, 
prek tega, da se v bistvu nič kaj dosti ne zgodi, do z apn 
koncev GDljeve in Nodove kampanje. Tehnična ka- 
kovost posnetih filmčkov, ki zopet vključujejo žive 
igralce, je sicer na nivoju, in če si velik fan serije, boš . 
izvedel nekaj zanimivosti. Ampak težko verjamem, da i 
se bo katerikoli dolgoletni igralec CSCjev počutil iz- 
polnjenega, saj pripoved izzveni amatersko. Sploh ker 
so na eni strani skušali vpeljati poudarek na resnosti 
in temačnosti, pri tem pa pozabili, da je to težko do- 
seči ob tako obupnih nastopajočih, med katerimi ni - 
več znanih imen. Še Joe Kucan, ki upodablja Kana, je a 
videti naveličan, kaj šele kelnarji in kelnarice iz losan- sa 
geleških beznic, ki so jih najeli za vloge nezapomnlji- 

vih spremljajočih oseb. 

In kot da bi se založnik prav namenil, da bo Command 

6 Conguer za finale čim bolj umazal, je udejanjil še 

dve neumnosti. Ena je tečna antipiratska zaščita, ki < 
tudi za puščavniški del zahteva, da si vpisan v EAjeve na 
internetne strežnike. Če nimaš neta, na igro kar poza- 

bi, če ga imaš in se zveza vmes prekine, pa ti špil ne 

upošteva tistega, kar si vmes pridobil. Res genialna 

poteza. No, vsaj položaji se shranjujejo na disk, ne na 

oddaljen strežnik, in špil lahko inštaliraš neskončno- 

krat ter kjerkoli. Druga traparija je sistem odklepanja - 
enot in moči. Z udejstvovanjem v eno- in večigralstvu 

nabiraš skupne izkušnje, s katerimi odpiraš robo za 

GDI ali Nod. To morda niti ne bi bil kamen spotike, » 
če ne bi sistema uredili tako, da imaš ob zaključku h 
ene in druge kampanje odprti le kaki dve tretjini dob- 
rot. Ostalo si moraš nabrati z nadaljnjim igranjem, ki. 

se zna hitro spremeniti v grindaški dolgcajt. Kje je 
zdaj tisti silni prihranek časa, ki ga je hotel C6C4 do- 
seči s pohitritvijo dogajanja?! ni s 


1: E 
Iskih kart je zadovoljivo oblikovanih, manjkajoči. 


pisci scenarija tokrat nimajo fige v žepu. Enostavno so drekasto zanič. folk je moč nadomestiti z boti in prisotna sta lahko dva opazovalca. 

€ Da tihotapski model ne pozna stanja preplaha, je do neke mere 
opravičljivo. Smešno bi izpadlo, če bi v kehi pazniki naenkrat pre- 


nehali z iskanjem ubežnika in šli na čik pavzo. 


Daj ga, na gobec! Z eno roko, z drugo, še enkrat z levico, z des- 
nico, z roko ... Ne, raznolik tepež ni močna stran igre. 

€ Dramski nastop likov je na nivoju Wentworth Millerjevega, ki v 
niziki igra Michaela. Ne ravno bleščeč, torej. Lično grafično srčiko 


bo Zootfly nemara bolje izkoristil kje drugje. 


Vlamljanje je preprosto, OTEji pa le malo manj. Zlasti zato, ker 
se ukazi na zaslonu menjujejo nekam nerodno, iznenada. 


ppriji vo 


The Conspiracy 


dlična prva sezona gor ali dol, 
nanizanka Prison Break se je 
na malih zaslonih izpela pre- 
cej, heh, kriminalno. Od špila 
si glede na pretekle poskuse digitali- 
zacije televizijskih serij hiše Fox resda 
ni šlo obetati mojstrovine. Svojčas 
smo se igralci 24: The Game od ra- 
zočaranja denimo skorajda pridružili 
teroristom. Žarek upanja pa je ven- 
darle dopuščala novica, da je prvotni 
založnik Brash, ki je danes pokojni, 
kovanje licenčnice zaupal slovenske- 
mu razvijalcu Zootfly. Kako so se to- 
rej odrezali naše gore listi? 
Če bi sklepal samo po tem, koliko 
bodo od nekje osemurne izkušnje od- 
nesli tisti ljubitelji serije, ki jih zanima 
surova igralna plat, bi bila lahko sod- 
ba nekoliko milejša. Tiholazenje, ki je 
naša poglavitna dejavnost v zaporu 
Fox River, izvajamo na stokrat zaužit 
način, ki pa je hkrati zimzelen in do 
neke mere kratkočasen. Skriti za zi- 
dovi, pulti, zabojniki in drugimi scen- 
skimi gradniki najprej potrpežljivo 
čakamo, da pazniki, sojetniki in vzdr- 
ževalci pogledajo v drugo smer ter 
nadaljujejo z obhodi. Nato jo za njiho- 
vimi hrbti podurhamo do prehoda v 
naslednjo sobano, pri čemer pazimo, 
da s sunkovitim gibanjem ne povzro- 
čamo hrupa. Vmes se ogibamo var- 
nostnim kameram, ki jih lahko za- 
časno onesposobimo, če se prikrade- 
mo natančno podnje ... skrivamo se 
pod vozili in kukamo iz kovinskih 
omaric ... in iščemo zavetja za lopu- 
tami zračnih kanalov. To spremlja 
enostavna mini igrica odvijanja vija- 
kov, sorodna oni, s katero odklepa- 
mo vrata. Kasneje, ko kriminalni pre- 
bivalci Fox Riverja zanetijo bučno ra- 
buko, nam ponagajajo ostrostrelci, 
med smukanjem po zastraženi zuna- 
njosti jetniškega objekta pa nas do- 
datno obremenjujejo svetlobni snopi 
iz žarometov in varnostniki z daljno- 
gledi. Med lokacijami v pržonu najde- 
mo všečno oblikovano travnato dvo- 
rišče, osrednji prostor s celicami, ku- 
hinjo, skladišča, ambulanto, kotlarno 
in podzemne sekcije. Da je premika- 
nje po njih karseda neopazno, pa si 
često pomagamo s plezanjem po st- 
ropnih ceveh in požarnih lojtrah ter s 
stegovanjem po izboklih stenskih ele- 
mentih. 
Še kar pestro igranje skrivalnic, to- 
rej? Mnjah, niti ne, saj se vzorec od 
prvega do zadnjega poglavja prak- 
tično ne spremeni in ne nadgradi. 


Venomer najprej prejmemo nalogo, ki se skoraj brez 
izjeme tiče prikritega potovanja do predmeta, očitno 
težavnosti, kjer zemljevidka ni. Prebijemo se mimo 
paznikov s prevelikimi plašnicami in komajda omem- 
be vrednimi preiskovalnimi rutinami, ki ob zaznanju 
naše malenkosti itak ne sprožijo metalgearskega sp- 
lošnega preplaha, pač pa nam naložijo, da vajo pona- 
vljamo od zadnje nadzorne točke. Prakso nato v tem 
stilu drgnemo vse do devetega poglavja. Da se Cons- 
piracy rutino trudi prekinjati z občasnimi pretepaškimi 
vložki in osnovnimi GTE-dogodki, je pohvalno. Manj 
pa veseli to, da sta obe pritiklini komajda razviti. Sp- 
loh mlatenje bi lahko od nas zahtevalo kaj več od dveh 
zamahov in blokiranja. Zaradi plitkosti sam sebi na- 
men izpade tudi ločen tepežkalni modus za dva nabi- 
jača za enim računalnikom. 

Nas naslov preseneti s konkretno štorijalno razširitvijo 
vesolja zaporniške drame? Žal ne. V Fox River prispe- 
mo pod krinko jetnika oziroma agenta Toma Paxtona, 
ki ga v TV-seriji ni, da bi raziskali, kaj ima za bregom 
genialni Michael Scofield, glavni protagonist nadalje- 
vanke. Pri tem pa ne izvemo za noben ključen pripet- 
ljaj, ki ga ni obelodanila že prva sezona nizike. Ki je 
edina, s katero se igra bavi. Podobno nepoglobljena 
so bežna srečanja s 3D-modeli likov z malih ekranov, 
ki so svojim človeškim ustreznikom še kar podobni 
(odštevši seveda tiste igralce, ki prenosa svojih obličij 
očitno niso dovolili), vendar so za današnje standarde 
leseni in neživljenjski. Intenzivna brata Michael in Lin- 
coln, mafiozni Abruzzi, psihopatski T-Bone, dohtarca 
Tancredi, temnopolti C-Note, kapetan Bellick, Sucre 
in izbrani ostali nastopajoči nas, če sploh, običajno 
nagovorijo le z namenom, da bi nas fizično nadlego- 
vali ali nas poslali na novo poštarsko misijo. Se more- 
mo veseliti vsaj še nikoli videnih filmskih odlomkov, 
zakulisnih dokumentarcev in podobnih priboljškov? 
Nak, saj nas špil po tej plati pusti suhih ust. Sedenja v 
kehi vreden minus! 

Kdo natanko je odgovoren za to, da je Zarota po igral- 
ni plati po svoje tekoča in v splošnem neproblema- 
tična, kot celota pa površinska in komajda zadostna 
tiholazščina z akcijskimi vložki, ki je povrhu nezanimi- 
va po licenčni plati, je vprašanje, ki bi zahtevalo dalj- 
šo analizo. Še najmanj gre najbrž kriviti ljudi iz Zoot- 
flya, ki so se med kovanjem spopadali s vsakovrstni- 
mi tehničnimi in organizacijskimi tegobami. A kaj ho- 
čemo. Dober odvetnik marsikoga reši kazni, igralci pa 
smo neizprosni sodniki. 


Odkar je bil Case v Fox Riverju, se prha brez 
mila in s hrbtom ob steni. 


spodobna replika zapora iz nadalje- 
vanke v v osnovi zadostno igranje 
skrivalnic v slovenski avtorji v po- 


navljajoča se narava tiholazniškega modela x sp- 
lošna plitkost mehanik x slab izkoristek licence x 
nezanimiva zgodba x 

Dragon Age: Origins — Awakening 


a se vrnimo v izvrstni frp Dragon Age: Origins, 
najboljšo igro lanskega leta po našem izboru! 
A ne v obliki še enega preigranja, ki ga omo- 
goča njena zapletena zasnova, niti ne po za- 
slugi kakega novega koščka mimogredne dodatne 
vsebinice v slogu Return to Ostagar, kakršno Bioware 
na spletu trži za drobiž. Awakening je namreč velik 
dodatek, ki ga za okrog 25 evrov prodajajo na plošč- 
ku ali kot dolpoteg. Zanj potrebuješ nameščen Dra- 
gon Age, kar je glede na vsebino logično, saj se nada- 
ljuje kmalu po njegovem koncu in se za tistega, ki Do- 
be zmajev ni igral, ne zmeni. Novinec se v njem ne bi 
znašel, saj se razširitev niti najmanj ne trudi, da bi 
pošteno razložila situacijo ali te z učnimi pripomočki 
nežno vpeljala v godljo. 
Ji gre to šteti v slabo? Menim, da ne. Zelenec naj pač 
nabavi Dragon Age, ki mu je cena medtem padla in je 
dolg, epski, bleščeč predstavnik zvrsti, narejen po 
zgledu starih klasik a la Baldur's Gate. Dogajanje v 
njem spremljaš iz ptičje ali izzaramenske perspektive, 
med katerima gladko menjavaš z vrtenjem miškinega 
koleščka. Poveljuješ največ štiričlanski druščini kla- 
sičnih poklicev (bojevnik, lopov, coprnik) z dosti spe- 
cializacijami, pri čemer glavni lik usmerjaš neposred- 
no ali s klikanjem po tleh. Ko pride do boja, s kliki 
odrediš sovražnika in dejanje, recimo zabodljaj, og- 
njeno kroglo, pitje refoška, strel z lokom ali priklic po- 
magaške živali, nakar opazuješ, kaj se dogaja. Vendar 
to še zdaleč ne pomeni, da je fajt trapast, saj je kleč v 

taktiki in izbiranju pravilnih povelij glede na situacijo. 
Na črti z dejanji na spodnjem delu zaslona, ki jo je 
moč krojiti po lastnih željah, počiva na ducate izbir, in 
zelo važno je postavljanje v prostoru. Čarovniki in lo- 
kostrelci zadaj, bojevniki spredaj, lopovi nastavljajo 
pasti in zabadajo capine v hrbet, po možnosti z zastrup- 
ljenimi rezili, bojevniki vlečejo pozornost nase z žival- 
skimi kriki, se skrivajo za ščiti ali berzerkirano nava- 
ljujejo ... Pri vsem ti pomaga aktivni premor, ki ustavi 
dogajanje in ti omogoči, da v miru premisliš. Koristno, 
saj te hočejo za goltanec popasti številni monstrumi, 
od zombakljev in kostkotov do več orjaških zmajev 
ter mnogih izpeljank zlobnjaških čekanastih Dark- 
spawnov. 

Ko se ne bojuješ, nepremočrtno vandraš širom zajet- 
ne srednjeveške fantazijske dežele, narejene po zgle- 
du Tolkiena. Obiskuješ številne lokacije na nadkarti, 
govoriš z ljudmi, opravljaš raznolike glavne in stran- 
ske kveste, rešuješ miselne uganke, mešetariš z opre- 
mo, napreduješ do različnih koncev ter spoznavaš so- 
trpine, ki imajo veliko povedati in v marsičem niso 
klišejske lutkice. Zanimiva je tudi krovna zgodba Dra- 
gon Aga, ki korenini v standardni fantaziji, a upošteva 
temačne smernice sodobne tovrstne literature in se 
udobno postavi med Gospodarja Prstanov ter Marti- 
novo Pesem ognja in ledu. Kot pripadnik starodavne- 
ga reda Sivih čuvajev, Grey Wardenov, rešuješ celino 
Thedas in kraljestvo Ferelden pred navalom orkom 
podobnih nakaz izpod zemlje, pri čemer naletiš tako 


2bž 4 liki 


na veličastne heroje in brhke dekline kot dvorne splet- 
ke ter moralno dvoumnost. Redkokatera oseba je brez 
svoje ozadne štorijice, ki njene odločitve osvetli iz več 
zornih kotov. To med drugim velja za Darkspawne in 
njihovega komandanta Naddemona. 

Awakening, za katerega veljajo vsi našteti elementi, 
zakoliči dejstvo, da Archdemona ni več. Toda dežela 
še ni osvobojena temne zalege, saj se ta po razbeža- 
nju vnovič pojavi, le da zna tokrat sumljivo razmišljati 
in govoriti. Hmm, kaj neki je za tem? Izvedel boš ka- 
kih dvajset ur po začetku, ko se javiš na dolžnost kot 
novi poveljnik reda Sivih čuvajev v trdnjavo Vigil's 
Keep. Ta stoji blizu mesta Aramanthine na severovz- 
hodni obali Fereldena. Njena bližnja okolica je novo 
območje delovanja za uvožen stari ali povsem svež 
lik. Če prvi še ni na 18. razvojni stopnji, ga špil tjakaj 
prestavi in ti omogoči razporeditev izkušenjskih točk 
po lastnih željah, ob čemer obdržiš vso opremo ter 
specializacije. Novinci pa začno kot Gray Warden iz 
Orlaisa na osemnajstem levelu s spodobnim orožjem 
in oklepom. Izpeljank zaključka je zopet več, glede na 
to, koga imaš v druščini in kaj si storil proti koncu. Ni- 
sem pa opazil kakih posebnosti po zaslugi tega, da 
sem igral z likom iz Origins. V vsakem primeru lahko 
svoje klavce pritiraš do 35. nivoja. 

Vsekakor je pohajanje po novem območju prijetno, 
zlasti če se hočeš potopiti v dobršno količino bistvenih 
in nebistvenih nalog, saj je dodatek količinsko izdaten 
in poudarja odlike prvenca. Sproti obiščeš mesto 

CO svetlih, nezamorjenih območij je v Awakeningu malo, saj zvečine tičiš v podzemnih tunelih in mestih, močvirjih ter utrdbah, jasno nebo pa zakrivajo oblaki. 
Temu primeren je izbor sovražja, saj je ličinkasta temna zalega res ostudna. Zlasti ko te naskoči, zbije po tleh in te pol minute grize po frisu ter gonadah. O fuj. 


€ Glede na ime špila je logično, da te na več mestih začopatijo zmaji. Sem pa v tej smeri pričakoval več od nekaj velekuščarjev, ki jih za nameček ni problema- 
tično ukiniti. Več težav kot z električnim legvanom, s katerim se spopadeš na barju, če najdeš vse zmajske kosti, sem imel z njegovo žlahto v temeljni igri. 


—- 


april 2010 


no x 


4 


€ Gratičnega pogona niso preoblikovali, zato so frisi solidni, a ne tako življenjski kot v Heavy Rainu in FFXIIH. Awakening je na voljo še za xbox 360 in PS3, le 
da za slednjega ne na ploščku, marveč le kot dolpoteg s Playstation Stora. Kako kupovati v njej, izveš v Jokerju 198, članek Konzolne spletne trgovine. 

žo med velikimi kamni. Desno pa je 'nudl mod". Saj ne, taki so privzeto, če jim odstraniš oblačila. Dragon Age drugače ima mode za orenk nagoto. Poguglajte. 


Amaranthine, uklet gozd, močvirje s prekleto vasjo, 
rudnike, veliko škratjo utrdbo in sandokansko oporiš- 
če ter znova odideš v dimenzijo Fade. Kot novi šef Vi- 
gil's Keepa na grbo fašeš bolj ali manj pomembne te- 
žave kupa novih likov, od podpoveljnika in kmetske- 
ga prebivalstva do meščanov ter članov tvoje drušči- 
ne. Ti so zvečine frišni in imajo zopet veliko povedati 
o svoji preteklosti in neumnostih, ki so jih bili storili, 
tako da prenekatero minuto sodeluješ v čvekih z nji- 
mi. Če hočeš, seveda - lahko se tudi ne zmeniš zanje. 
Isto velja za kodeks, enciklopedijo Biowarovega no- 
vega sveta, ki nabrekne s prej nevidenimi podatki. 
Levji delež kvestov je klavske narave, pri čemer nale- 
tiš na električarskega zmaja, oklepljene ogre, oživelo 
drevje in ogabne mutanske darkspawnarske ličinke. 
So pa tudi iskalsko-nabiralni in pogovorni, kjer izbire 
vodijo do različnih izidov. Z našpičenim jezikom in 
prepričevalnimi spretnostmi se tepežu bodisi ogneš, 
bodisi vanj na polno zakrmariš. Debatiranje pride do 
polnega izraza v trdnjavi, kjer ti za vratom visijo lokal- 
ni veljaki, ki od tebe pričakujejo, da jim boš v zameno 
za podporo mazilil podplate. Takisto je Vigil's Keep 
obrambno šibek, zato je treba z opravljanjem nalog 
zbrati dovolj cekina in dragocenih materialov, da 
okrepiš zidove in oborožiš vojsko. Obenem moraš za- 
zidati nevarne prehode in nagovoriti dovolj trgovcev, 
da začno mešetariti prav v tej utrdbi. Slejkoprej te 
čaka njena obramba pred vpadom negativcev, ki je 
lažja, če si prej poskrbel za njene potrebe. Tu in še na 
enem mestu dobiš na zaslon nekaj ikon, s katerimi v 
spopad prikličeš umetnopametne pomagače in udare 
katapultov. S tem imaš vsaj delen občutek poveljeva- 
nja armadi, čeprav pogon podrobnejšega strateškega 
ukazovanja ne omogoča. 

Aktivnosti tebe in tvojih spremljevalcev, med katerimi 
so lahko glede na pogovorne izbire pohotni škrateljc, 
obubožani sorodnik zarotnikov iz prvenca in coprniš- 
ka vilinka, spremlja v redu štorija. Ta vpelje par novih 
oseb, je znova temačna in spodobno razloži nenado- 
ma samozavedajočo se temno zalego. Kakovosti in 
širine temeljne pripovedi sicer ne dosega in glavno 
negativno bitje je docela nevznemirljivo. A ne gre ji 
odrekati všečnosti za tistega, ki ga zanimajo poglob- 
ljeni vzroki za haranje Darkspawnov. 

A kakor je Prebujenje prijetno, tako epskih in vznemir- 
jenih čustev kot temeljni Dragon Age: Origins ne 
vzbudi. V prvi vrsti zato, ker premalo inovira. Način 
igranja ostaja docela enak, saj se omejitev števila čla- 
nov druščine ne poveča, niti ni prej nevidenih ras ali 
poklicev. Je le šest novih specializacij, po dve za vsak 
poklic (bojevnik: spirit warrior, guardian ... čarodej: 
keeper, battlemage ... lopov: shadow, legionnaire 
scout), ki bi jih s taktičnega bojevalnega vidika stežka 
oklical za velike pozornosti vredne. V bistvu sploh ni 
nujno, da jih usvojiš, saj stari prijemi s starimi specia- 
lizacijami delujejo praktično v vsem Awakeningu. Ko 
jih, pa ugotoviš, da nisi naredil dosti ne z vidika moči, 
ne igralnih prijemov. Slično nebistvene so dodane 
veščine, kot so večja vitalnost in koncentracija v boju 
ter kovanje run v opremo glede na nabrane načrte. 
Hkrati primanjkuje novih vrst monstrumov, zlasti ta- 
kih, ki bi res preizkusili taktično spretnost in nudili ve- 
lik izziv nabildani druščini. Definitivno je premalo 
zmajev in odurnosti iz Zemljinih črev, ki bi te učile 
kozjih molitvic. Drugače povedano, tale dodatek je 
precej lahek. Na normal sem prvič umrl šele čisto na 
koncu, hard ni bil ravno trd oreh in šele nightmare po- 
nudi nekaj orenk izziva, a ne opazno več kot temeljna 


igra. Trdim, da bi morala biti razširitev bolj zajebana, 
saj je očividno namenjena veteranom. 

Bioware bi se lahko takisto bolj potrudili pri komplet- 
nosti kvestov, saj je kar nekaj takih, ki se zdijo nedo- 
končani oziroma so brez dostojnega viška. Pa glede 
raznolikosti okolice, ki zvečine samo ponavlja že vide- 
no. Smo res potrebovali še eno podzemno škratje me- 
sto? Celo ključna moralna odločitev na koncu je pre- 
nesetljivo podoba oni v Origins, da ne omenjam do- 
bršne količine šefov, ki izzovejo krepak občutek že vi- 
denega. Izlet v Fade je tokrat kratek, kar bo za neka- 
tere plus, a je obenem dosti manj kompleksen. Ni več 
multiplih začetkov, ni romantike s člani odprave, nji- 
hova mnenja imajo dosti manj posledic, govorci so 
opazno bolj amaterski kot v Dragon Age. In tu so sta- 
re zamere, kot so hrošči, totalna odsotnost večigralst- 
va in teženje z omejenim inventarjem. Zopet je vdela- 
na omejitev 80 kosov iste vrste na likih in čisto nobe- 
nega razloga ni, da ima zaboj v Vigil's Keepu, kamor 
odlagaš robo, omejeno prostornino. 

Dragon Age 2 menda pride že naslednje leto. Zato 
smo kasirali dodatek, ki je prijeten in bolj zagretemu 
igralcu Origins ponudi spodobne nove urice v objemu 
starega favorita. Kaj več kot to pa ne. 

ačetek devetdesetih let je že slišal za zvrst stra- 
tegij graditeljske sorte. Zidarski navdušenci 
smo namreč špilali najmanj SimCity in Caesar- 
ja in zato obvladali postavljanje bajtic in premi- 
kanje drsnikov v menijih čez ves 640 x 480 pikslov 
širok ekran. Nakar je nemški studio Blue Byte leta 
1993 na amigo, naslednje leto pa še na PC poslal špil 
The Settlers, ki se je razlikoval od žlahte. 
Naj ponazorim, kajti sistem iz prvih Naseljencev v ve- 
liki meri velja za sedmico. Ko si v običajni strategiji 
postavil hiško, se je ta zgradila sama od sebe, surovi- 
ne pa so se odštele s seznama. Nemara si ob tem ne- 
kaj časa zrl kazalec napredka in odšteval procente, 
ampak to je bil nekako ves hec. Zato si toliko bolj po- 
buljil, ko si dal postaviti prvo kočuro v Settlerjih. Iz 
osrednjega gradu je prisopihal možicelj komičnega vi- 
deza z desko na rami, po cestici odkolovratil do delo- 
višča in vrgel material na kup. Nato je na gradbišče 
prišel lokalni Alba ... eee, graditelj, mastno pljunil v 
roke in v stilu risanke A je to postavil bajto. Potrebni 
material je vselej mukoma pripotoval na ramah pod- 
ložnikov, ki so počeli maratone kot za stavo. Na ta 
način so razdalje premerjale vse surovine v igri, najsi 
je šlo za mesne krače ali železovo rudo. Če si hotel 
speči kruh, je moral najprej kmet požeti pšenico, no- 
sač je semenje odnesel do mlina, kjer so ga zmleli, 
moka je po pešpoti romala v pekarno in tako dalje. 
Ko si torej razvil svoje mestece, si imel pred seboj živo 
omrežje poti, poseljeno z množico hodečih bitjec, ki 
se jim je nenehno nekam mudilo. Pri tem so vsa kora- 
cala v značilnem taktu, ki je človeka spravljal v trans. 
Pa dobro se je podal k eurodancu devetdesetih. Blue 
Byte je ravno s to osebnostjo podložnikov Settlerje 
povzdignil v legendo. Ne le, da je ekonomija vidno 
počivala na ramah nosačev in da si moral pri vsakem 
ukazu upoštevati velik zamik pri izvedbi, strički so bili 
dejansko tako simpatični, da si lahko vanje buljil ure 
in ure. Še sreča, kajti dogajanje se je vleklo po polžje 
in nemalokrat si klel, ko je dragoceni tovor ustavil na 
li. Okej, tega nisi mogel videti, ker so bili veliki od oka 
pet pikslov. Ampak gotovo so se, falotje. 
Blue Byte je izročilo ohranjal z naslednjimi deli, vse do 
petice, ki je stari sistem ruknila v prepad in se proda- 
la v kurbenhaus kot navadna akcijska strategija, fuj in 
fej (Joker 140, 55). V šestici so se nato zbrihtali in se 
vrnili na pot graditeljske igre, čeprav je bil naslov za- 
radi morale prebivalstva in davkov bolj v sozvočju s 
Caesarji in podobnimi špili. Tudi to je doprineslo k 
občutku, da igra ni nič kaj posebnega, in je v Jokerju 
171 dobila 73. Sedmica je tako dokončni rezultat 


Ce obrtniške kočurice ne čepijo več same zase, marveč so po tri pripete na osrednjo bajto za nastanitev 
delavcev. To zahteva obilico pazljivosti pri izkoriščanju ozemlja, a ravno po tem slovijo takšnile naslovi. 


ugovora vesti avtorjev in pred seboj imamo spet Na- 
seljence stare sorte. Meso špila trdno počiva na zgoraj 
opisanem okostju iz cestic, gledanih iz ptičje perspe- 
ktive, po katerih kolovratijo nosači in delavci. Izziv je 
urediti omrežje tako, da cule potrebujejo čim manj ča- 
sa, da pridejo na cilj. Oziroma da sploh kam pridejo, 
kajti zastoji in luknje v dobavi so ob širitvi ozemlja 
stalna praksa. Ko uzreš tekača, ki naposled na nek 
oddaljen konec prinese prekleto desko, katero si tam 
čakal celo večnost, si včasih tako srečen, da si celo 
pustiš iti na stranišče. Igra namreč sploh ne pozna 
premora, kar je še en del tradicije, ki bi ga končno 
lahko odpikali, ker je že od nekdaj nadležen. Razen za 
Nemce, ki so v takih naslovih dobesedno prilepljeni 
ob monitorje. 

Tudi sedemka se izdatno opira na karakter bitjec, ki 
drobijo po zaslonu. V življenje jih obuja zelo simpa- 
tičen barvito risankast videz, ki se na srečo ne jemlje 
preveč resno. Karikirane možiclje in ženiclje lahko 
gledamo od blizu s približano kamero in pozornost 


znajo vračati z obilico animacij. Lovec pedantno za- 
reže v svoj plen in iz luknje privleče kračo, duhovnik si 
zavzeto popravlja kapuco in podobno. Vtis se nadalju- 
je v pripovedi in animacijah, ki so podobno risankave. 
V bistvu je otroško naivna vsa enoigralska štorija, a to 
ji spričo simpatičnosti težko zameriš. Postavljena je v 
domišljijski svet, ki bi ga še najlaže prištel Grimmo- 
vim pravljicam. Govori o mladi princesi, ki ji oče ob- 
ljubi krono, če sosednjo deželo reši tiranskega vladar- 
ja. Seveda se situacija sčasoma obrne, ko mlado 
ženšče pogrunta, da reči v življenju niso take, kot ji je 
predavala dojilja. Ampak to je vse samo izgovor za iz- 
zivalne naloge. Prva tretjina nekaj več kot dvajseturne 
enoigralske kampanje obsega uvajalne misije, ki po- 
stopno razložijo igranje. Ducat surovin, kot so rude in 
meso, ljudje v mreži obrniških hišk predelujejo v štiri- 
najst dobrin, na primer nakit, oblačila in orožje. Te na- 
pajajo tri veje naše ekspanzije: vojaško, trgovsko in 
raziskovalno. 

Boj je tesno povezan z načinom širitve po karti, ki je 


CO Vojaški del ima še veliko rezerve. Soldatje na primer ne nabirajo izkušenj — 
niti generali, ki jih vodijo v boj. Take z raznolikimi sposobnostmi lahko v za- 
meno za plačilo napaberkujemo v taverni, a je njih število omejeno. 


€ Kot je pri Naseljencih navada, se posamezni nosači ne pustijo čohati. Eko- 
nomsko mrežo nadzorujemo s povelji skladiščem, naj prenesejo neko dobrino 
na drug konec. Potem lahko samo upaš, da te bodo čim prej vzeli resno. 


april 2010 


O settlerji nimajo delavskih in aristokratskih kast. Tu vsi hrepenijo po tem, 
da jim na rame posadiš culo ali v roko porineš kladivo. Razen duhovščine. Ta 
obvlada pitje piva in španciranje od enega samostana do drugega. 

O Karte segajo od zelenih planjav do ledenikov, vulkanov in močvirij. A le izven samih sektorjev, torej ob 
robu terena. Tako večino časa gledamo rodovitne zelenice, nerodoviten pesek in kamen. Vdelani ureje- 
valnik kart ponuja ukvarjanje s pogoji zmage in viri, ne pa tudi maličenja samega terena. 


zelo pomembna, saj lahko bajtice postavljamo samo 
na zasedenem ozemlju. Svojčas smo meje v Naseljen- 
cih širili s postavljanjem gradov in stražnih stolpov. V 
sedmici pa ti že stojijo, kar pomeni, da so 'sektorji' že 
določeni. Vsaka regija ima svoj gradič in če jo hoče- 
mo zasesti, pošljemo nadenj svojo vojsko. Ako ima 
posadko, ta prikoraka iz njega in se sreča z napadalno 
ekspedicijo. Soldatje se ob izdatnem vreščanju zako- 
ljejo do mrtvega, preživeli pa jo bodisi podurhajo, bo- 
disi zasedejo napadeni gradič. Kakega mikroupravlja- 
nja tu ni in vse leži v številu ter sestavi vojska. Te po- 
znajo pet vrst soldatov: suličarje, mušketirje, konjeni- 
co, topničarje in zastavonoše. Vsak ima svoje predno- 
sti in slabosti, strelci pa so važni še zato, ker se lahko 
edini soočijo z utrdbami. Gradiče v sektorjih je moč 
utrditi, pri čemer na dostopih zrastejo stražni stolpi, ki 
so edina sorta samodejne obrambe. 

Boj je potemtakem precej enostaven in v mnogočem 
sloni na ekonomski nadvladi. A kot te slej ko prej 
izučijo naloge v samotarski kampanji, to niti slučajno 
ne pomeni, da je špil plitek. Slavi namreč tisti, ki ima 
največ zmagovalnih točk, te pa lahko pridejo od vse- 
povsod. Ponujajo jih po kartah raztreseni kvesti in 
drugi dve veji igre: raziskovalna in trgovska. Učenjaš- 

ko predstavlja duhovščina (ne se smejat), ki pošilja 
svoje okapucene može v samostane. Toda zraven je 
en hakeljc - če neko reč prej razišče nasprotnik, je mi 
ne moremo več, poleg česar nam lahko s tem blokira 
pot po raziskovalnem drevesu. Podobno velja za 
trgovske poti, kjer trgovce pošiljamo po ločeni karti 
sveta, ki ima slično mrežo kot raziskovalno drevo. 

Zaradi te izključevalne dinamike je igra v sedmici do- 
sti agresivnejša kot prej, svoji ležerni graditeljski nara- 
vi navkljub. Zastoj nas namreč kaj hitro ne stane le 
zgrajene bajte, ampak izgubljene tehnologije ali trgov- 
ske postojanke. Po drugi plati pa se lahko poberemo 
tudi ob seriji vojaških porazov in nasprotnika matira- 
mo z nenadnim prodorom po nebojevalnih smereh. 
Igra pozna več detajlnih trikov, ki ponujajo take pre- 
obrate. Gre pa zraven resna kritika, da so zmagovalne 
točke občasno krivično zastavljene. Špil je zato razgi- 
ban, čeprav graditeljsko ni tako globok kot recimo 
Caesar ali takenako Blue Bytov Anno. Ne poznajo ne 
davkov, ne morale ljudstva in vse je osnovano na pr- 
vinskem receptu Naseljencev. Škoda, da ga niso iz- 
boljšali v organizacijskem smislu, saj je vmesnik ena- 
ko prazgodovinski. Še vedno nimamo samodejnih po- 
kazateljev prometnih zamaškov in pretrgane poti je 


IGROVJE 


€ veliki grad, ki čepi v začetnem sektorju vsake karte, moremo izven igre z 
raznolikimi stavbnimi elementi prirediti po svoje, nakar našo stvaritev vidijo 
sošpilavci v večigralstvu. Nekatere elemente je treba prej odkleniti. 


treba ročno iskati po karti, kar je res zamudno in ne- 
prijetno. Ne pozabite, da igra nima premora in da je 
istočasno hitrejša kot prej. 

Na omenjeno agresivnejšo plat avtorji opirajo večig- 
ralski del, katerega ogrodje so zastavili v maniri tek- 
movalnejših RTS-naslovov. Servis poleg ročnega po- 
stavljanja partij omogoča samodejno iskanje nasprot- 
nikov in beleži rezultate v tekmovalne lestvice. Karte 
so uravnotežene in sedmici je tako uspelo nekaj težko 
predstavljivega - graditeljsko igro je priredila tekmo- 
valnemu večigralstvu. Posamezni dvoboji sicer še 
vedno trajajo najmanj uro, saj rushanja tu pač ni, a 
bojev je ponavadi konec v doglednem času. Ima pa 
modus v tem trenutku nekaj resnih šibkih točk. Kart je 
zaenkrat le sedem in so namenjene samo dvema do 
štirim sodelujočim. Igra jih nujno potrebuje več! Dru- 
gič, nalinijskemu sistemu se redno kolca in išče so- 
tekmovalce celo večnost ter čudno računa izide. Ci- 
nično bi lahko pripomnil, da je (ne)zanesljiv kot nova 
Ubisoftova zaščita, s katero je ta naslov takenako ob- 
težen in enako kot Assassin 2 ter Silent Hunter 5 zah- 
teva stalno povezavo z internetom. Ves prvi mesec po 
izidu je glavni strežnik vztajno doživljal infarkte in pre- 
nekaterič sem bil primoran enostavno preložiti igra- 
nje, ker sistem ni deloval. Bog ne daj, da imate šibko 
internetno pipico, ker boste doživljali napade besa, ko 
se bo igra nenehno pavzirala. (Kar je po drugi plati 
poceni trik za premor, hihi). Spričo obvezne poveza- 
nosti z mrežo je resda vdelanih nekaj nalinijskih zani- 
mivosti. Med njimi hitro pošiljanje rezultatov na Face- 
book in sistem špilavske pomoči, s katerim prosimo 
ljudi na liniji, da nam svetujejo. A to ne odtehta sivih 
las ob prekinjeni povezavi in če je to prihodnost, grem 
raje nazaj špilat dvojko. Sreča, da pavza ne ugasne 
luštne muzike, ob kateri se nasloniš nazaj in si malo 
oddahneš. Če bi jo, bi se ozrl na uro in pogruntal, da je 
tri zjutraj, ker si se spet zaigral s Settlerji. 


Nihče ne šmirgla , ki se dere na 


virtualne možiclje z deskami na ramah. 


slikovita in simpatična v več poti 

do zmage v izzivalna kampanja 

posrečeno večigralstvo v obsežen 
nalinijski sistem ... v ... ki pa je hroščat x po- 
manjkljivosti vmesnika x mestoma nepošteni 
pogoji za zmago x nadležna zaščita 


Blue Byte / Ubisoft 


CO Velik del se odvija v temačnih čumnatah, nekaj prizorišč pa je bolj odprtih. Blue Belly se na otoku nadiha svežega zraka in 
nagleda svedrastih oblakov. Kasneje je mogoče preklapljati med duhovno in telesno obliko, a prave svobode pri tem ni. 


Ghost Pirates of Vooju Island 


utumn Moon nam še vedno dolgujejo nadaljevanje 
slastne A Vampyre Story (J185, 83). V delu je že 
kar nekaj časa, a jih to ni ustavilo, da ne bi vmes 
obelodanili ločenega špila. Tudi Ghost Pirates zaje- 
majo iz brodeta pustolovske folklore, le da gusarstva ne za- 
menjajo s svežo tematiko. Ob lanskem stampedu Opičjega 
otoka se to sicer zdi kot oddaljen odmev, a nič zato. Hu- 
morni piratje so vedno dobrodošli, sploh če se jih lotijo stro- 
kovnjaki kova Billa Tillerja. Poleg tega igra ne prodaja le 
imidža, temveč ga nadgradi z zanimivim in redko posnema- 
nim elementom. Specialnost serije Maniac Mansion, pose- 
bej dvojke Day of the Tentacle, je bilo sočasno igranje z več 
liki. Multijunačje je presajeno v Ghost Pirates, kjer usode 
treh hlamudračarjev združijo težke karibske spletke. 
Protagonisti so si različni in se dopolnjujejo. Kuhar Blue 
Belly ima širok vamp in še širše srce. Na strateških delih te- 
lesa je široka tudi Jane Starling, ki je drugače ostra pirate- 
sa. Tretji je Papa Doc, namrgodeni svečenik vuduja, ki mu 
je žena za hrbtom skuhala lepo godljo. S črno magijo je 
duše naše trojice ločila od teles, tako da sprva kolovratijo 
okrog v nesnovni formi. Tako so za večino bitij nevidni, brez 
težav drsijo skozi zaprta vrata in podobno. Komunikacija z 
živim svetom je otežkočena, mogoča pa je poltergajstovska 
manipulacija predmetov. 
Zaradi tega igranje niti ni zelo drugačno od običajnega v 
avanturah. Tako kot vampirka Mona si liki reči zapomnijo 
in inventar polnijo z idejami. Prijem je tu izboljšan in ne de- 
luje kot nepotrebna kaprica. Kul je, da lahko ključnosti pre- 
izkušaš brez tacanja sem in tja, sploh ker ni teka ali hitrega 
drsenja. Namigov je dovolj in uganke niso na težki strani 
spektra, vendar je škoda, da je za vsako predvidena le ena 
rešitev. Za čiščenje ogledala ni dovolj le cunja, ampak mo- 
raš skuhati milo. Slabše jo odnese tudi nekaj čudaških na- 
log z izbiranjem slikovnih simbolov, ko križaš meče in tol- 
mačiš golčanje mrtveca. Vidni so nastavki akcijskih se- 
kvenc, a igralec le napelje niti, nakar se vse odvije samo- 
dejno. 
Osemurni izlet je razdeljen na tri dejanja, kjer mora vsak od 
trojice postoriti zapovedane reči. V prvem delu Papa Doc 
recimo vlamlja v tempelj. Glavna težava je črta iz soli, ki 
odbija duhove. Ker lebdenje ni na spisku sposobnosti, prav 
tako ne hoja po vodi, so rešitve zagat precej zemeljske. To 
spozna tudi Modri vamp, ki mora scimprati pravi parni stroj, 


ljiv. Špil tako izgleda precej razmazano in Jane še bolj joškoritna kot sicer. 


čina ni zanes 


ČO Grafično je špil na ravni Vampyrske zgodbe. Liki so tridimenzionalni, ozadja pa ploska. Ločljivost je zaklenjena na 1024 x 768 in vklop 
kozaslonskega na 


širo 


da reši trupla. Sočasno se Jane bode z ugrabljanjem ladje in 
onesposabljanjem stražarjev. 

Gumb za preklapljanje med liki čepi v inventarju. Ko kateri 
od njih zaključi vse potrebno, se štorija osredotoči na pre- 
ostala. Njihove niti so ločene in neodvisne, tako da posa- 
mezna dejanja nimajo pravega vpliva na druge. Prepletene- 
ga občutka iz Dneva lovke tukaj ni, saj manjkajo napredne 
časovne zanke in izmenjava predmetov. Družba pa ima 
vseeno pomen, saj si člani pomagajo pri identifikaciji na- 
branega. Kuhar prepoznava jedila, dočim se vrač spozna na 
vudujske čačke in napoje. Ker imajo tudi skupno zavest, 
lahko eden nad drugim celo prevzemajo nadzor. Gibčna Ja- 
ne tako skoči v telo Papa Doca ter mu z gimnastiko poma- 
ga iz kehe, slednji pa Bellyju zaupa urok za lebdenje. Posle- 
dica tega je obilica medsebojnega zbadanja in zabavnih pri- 
pomb, kar nekoliko skazijo nenaravni glasovni igralci. 

A kakor je vse zelo nalik Monkey Islandu z do dlake podob- 
no opičjo glasbo, igri do vseeno zmanjka do prave veličine. 
Že pri Vampirski zgodbi smo vili roke nad površnostjo, ki j 
rodila nekaj neopravičljivih hroščev. Hujšega mrčesa tu si- 
cer nisem našla, vendar se v ozadju ipak čuti nedodelanost. 
Zasnova je megalomanska in je razvlečena pretenko. Lu- 
knje so za silo sicer pokrpali, toda končni vtis globinsko ni 
zadovoljiv. Zgodba se trudi z mogočnim zapletanjem in 
bombardira s čisto vsem, kar je snovalcem padlo na pamet 
med konceptnim sestankom. Tako imamo morske deklice, 
veleribo, zombije, azteške spake, kapricaste bogove, 
prešuštvovanje, prebujanje pozabljenega zla, kup preklet- 
stev in še kaj. Iz domislic bi lahko naredili tri zgodbovno 
zaokrožene igre, vse hkrati pa bolj davijo kot kratkočasijo. 
Posledice takega prerivanja so tudi bliskoviti, nenadejani 
prehodi med posameznimi tokovi povesti. Vmesni filmčki 
so med igranje vtaknjeni nespretno in znajo biti predolgi. Po 
desetminutnih limonadah za nameček škreblja hrošč, ki 
povzroča izginjanje podnapisov. Sledenje niti je zaradi vse- 
ga tega otežkočeno, kar se proti koncu vse bolj stopnjuje. 
Zaključek je tako antiklimaktičen, da se zdi kot slaba šala 
in ne veš, kaj bi si ob njem mislil. 

Uvod in iztek sta švoh in v ostrem kontrastu s kar okusno 
sredico. Glede na slednjo je opaziti, da so bili zraven ljudje s 
srcem in izkušnjami. Žal pa se vidi tudi, da so to počeli z le- 
vo roko, medtem ko so desno namakali v draksilvansko 


kupico krvi. Naj jo postrežejo čimprej. 


Aktivnih točk mrgoli, zato je razkrivanje s tabulatorko nujno. Čeprav jih je dosti ključnih za napredovanje, inventar ni nikdar 
prepoln. Pri dejanjih se prikaže izbirni kovanec v obliki lobanje, kjer so na voljo pogled, pošlat in pogovor. 

se prepusti zunajtelesni izkušnji. 
Najbrž je pretiravala z rumom. 


privlačno jedro << obilica zabav- 
nih komentarjev / igranje zveč 
liki < napredne zamisli niso do; 

o volj razvite < z lopato nametani elementi" šib hi 

GLOVER: A GURIOUS TALE 


ustolovščine, nekoč alfa in omega računalniške- 
B ga zabavlja, so že lep čas zapostavljene. Tako je 

tudi zdaj: nova pustolovščina je bodisi konverzi- 
ja stare uspešnice, bodisi delo nadebudnega krožka. 
V primeru slednjega je kljub morebitni kvaliteti skoraj 
zagotovo obsojena na komercialni polom. 
Arkadna dogodivščina Clover, ki je lani na Xbox Live 
Indie izšla za X360, ni izjema. Čeravno gre za najbolj 
izpiljen naslov v indiejanski ponudbi na Livu, je bil 
medlo sprejet, ker v njem Američančki niso mogli st- 
reljati vesoljcev 6 teroristov. Pa risankasto grafiko 
ima, ovbe. Vendar to edinega avtorja (norega Britan- 
ca, ki uči jujitsu, hehe) srečoma ni odvrnilo, da zade- 
ve ne bi dodelal in je s podnaslovom A Curious Tale 
digitalno izdal za osebna računala, kamor špil zavoljo 
korenin itak najbolj paše. 


60 sčasoma se na štrik za perilo pri cerkvi lepijo po- 
pisani listki, ki razkrivajo ozadje nastanka igre. 


V vlogi osirotelega Sama se znajdeš v središču poli- 
tične spletke, kateri razsežnost odkrivaš z napredova- 
njem. Čeprav je igra na prvi pogled 2D-skakačina s 
posebno grafiko, pa je njena srž reševanje ugank s 
kombiniranjem in menjavanjem predmetov. Da spra- 
viš mačko z orgel, ne da bi jo poškodoval, denimo 
potrebuješ lok in odmaševalnik. Kot se za avanturo 
spodobi! Otežujoči okoliščini sta kajpak raztresenost 
predmetov po svetu in hkratno nošenje le treh. Fino 
je, da špil ni linearen. Rešitev določenih ugank ti raz- 
širi obzorja in do takrat imaš lahko v teku več zago- 
netk hkrati. Nekatere se vlečejo celo čez vso zgodbo. 
Od načina pristopa in vrstnega reda je odvisen tudi 
doseg enega od štirih koncev. 

Puzle so spretno zastavljene in jih je mnogo, celo en- 
krat več kot v izvirniku za xbox. Čebljati je moč z vse- 
mi osebami, ki ti dajejo naloge ali zgolj nasvete. Gla- 
silke so jim posodili človečki, ki vedo, kako se stvari 
streže, obdelave pa je bila deležna tudi izvrstna klavir- 
ska glasba, ki jo je moč zastonj sneti z uradne strani 
Binarytweed.com. Posebnost so ročno izrisana akva- 
relna ozadja in osebe, ki imajo nedolžen ter humoren 
pridih, čeprav je zgodba žalostna in se ubada s težki- 
mi temami današnjega sveta. Zanimivo je, da ni mož- 


4 Gary 
Im so fed up of all these moody 
—- gjan9i 


ster books. Pd just like to read 


something old-fashioned, cheerful Es 


and set in a world with blue skies. vj x 


O Namigi o tekočih ugankah in lokacijah novih zank 
se skrivajo tudi v časopisih. Ti so bolj ali manj poseb- 
ni in praviloma teže dosegljivi. 

no umreti. Najhujša stvar, ki se Samu pripeti, je are- 
tacija, po kateri se znajde v ječi. In to pogosto, saj ab- 
surdnih tiranskih zakonov ni težko prekršiti. Ječa de- 
luje tudi kot točka za shranitev položaja in te v bistvu 
ne kaznuje. Iz nje odkorakaš le z opominom. Namig: 
lahko jo zlorabiš za hitrejše premikanje po svetu. 
Pograjal bi določene uganke, ki to v bistvu niso, saj se 
pripeti, da imaš med navlako v inventarju pravilen 
predmet in rešiš nekaj, za kar sploh nisi vedel, da je 
težava. Nato pozabiš govoriti s kako osebo in se ne- 
vede zatakneš. Še dobro, da lahko vklopiš namige. 
Doskoki pri platformanju bi lahko bili bolj natančni, a 
ker to v osnovi ni skakačina, marveč je to bolj pope- 
stritev avanturistične sredice, ne bom pikolovski. Na- 
sprotno, ljubiteljem resnih iger in avantur Clover 
močno priporočam. Ker ni omejitve življenj in prežeče 
smrti ter špil ne zahteva posebnih motoričnih spret- 
nosti, bodo v njem uživali tudi tisti z manj časa, saj si 
lahko izkušnjo brez slabe vesti podrediš lastnemu 
tempu bivanja in dojemanja. Raveer 

Blitz e 7 EUR 


SAM AND MAX: 
THE DEVIL'S PLAYHOUSE 
- THE PENAL ZONE 


o zaključku Opičjih povesti so se Telltale Games 
B zaprli v studio in od sebe več mesecev niso dali 

glasu. Da nekaj snujejo, nismo dvomili. Prav ta- 
ko so že prej brbotali namigi o tretji sezoni pesa in ze- 
ca, zato marčevska najava ni presenetila. Nato je šlo 
vse po hitrem postopku in zdaj je prva od petih epizod 
že na policah spletnih trgovin. Poleg za PC je moč 
avanturo dobiti še za PS3, za maca ter, presenetljivo, 
ipad. Tu je špil izšel celo prej kot na ostalih platfor- 
mah in izkoristil splovitveno mrzlico. 


60 Prevozno sredstvo ostaja zvesti desoto. Za naviga- 
cijo imaš zemljevid na polički pod vetrobranom in za 
družbo slepe potnike iz muzeja elektronike. 


Hudičeva igralnica tudi drugače odkriva nova pod- 
ročja. Medtem ko sta si bili prva in druga sezona poli- 
cijskih prigod dokaj podobni, je tretja korak naprej. 
Grafika je občutno izboljšana in vmesnik drugačen. 
Kot v ostalih Telltalovih igrah se je tudi sem zalezlo 
premikanje s tipkami WASD, mišjimi potegljaji ali go- 
bicama na ploščku. Kazaje in klikaje pregleduješ pri- 
zorišča, inventar pa so pomaknili ob zgornji rob. 

Osrednja neprilika je obisk vesoljskega opičnjaka 
Skun-Ka'peja. Pavijan išče artefakte v obliki neugled- 
nih igrač, ki nosijo moč prevlade nad stvarstvom. Ne 
računa pa, da ima Max mutiran fizis ter lahko dotične 
predmete izkoristi v (para)psihološke namene. Ti so 
največja novost tretje sezone. Zdaj lahko z dominant- 
nega Sama preklopiš na Maxa in se v svet zazreš sko- 
zi zajčje oči. Pogled ti zna sicer zastreti Samova rit, 
prav tako razgledovanje ni najbolj gibčno, vendar de- 


IGROVJE 


€ Gejosumni iztelešeni možgani so čisto prijeten so- 
govornik, pa tudi čvekalni vmesnik je polepšan. Pri 
izbiri vrstic se Samova glava obrača v ustrezno smer. 


luje. V Maxovi koži imaš na izbiro nadmoči, ki so sol 
ugank in vzdušja. Z daljnogledom vidiš prihodnost iz- 
branega predmeta ali osebe. Če kaže, da bo nekomu 
v glavo priletela sekira, lahko to recimo preprečiš s 
čelado. Vizije so obenem uspešno zakamufliran po- 
magalni sistem, čeprav so indici izbrani zvijačno, da 
ne izdajo preveč. Telefon je teleportirnik, ki uporabni- 
ka prežarči na mesto, kjer je klicani aparat. Čisto na 
začetku avanture imaš za kratek čas na voljo še bra- 
nje misli in rinoplastiko. Ta kunca spremeni v pred- 
met iz želene slike, recimo lončnico ali bazuko. 

Predstavitev novih elementov je narejena tako, da se 


€ Veliko bajt je kulisnih, a križarjenje po mestu vse- 
eno deluje raznoliko. Računam, da bodo številni lo- 
kali za pročelji oživeli v prihodnjih delih. 


že uvodoma znajdeš v sredi časovno izkrivljene akci- 
je. Buljenje v prihodnost, kup novosti in zblojena zgo- 
ba znajo zavdati, saj je spočetka vse precej zmedeno. 
A ko se zavihtiš v sedlo, je zabava zagotovljena. Pred 
oči ti kar naprej skače kanalizacijska duhovitost, od 
nelih možganov. Nekorekten je že sam naslov, vse 
skupaj pa podmaže še bobnenje vsevednega komen- 
tatorja. Po nedolžnem Wallacu je tole spet intravenski 
odmerek umazanega špasa. Poleg tega so dosegli, da 
se zadeva skoraj ne igra več kot epizodnica, temveč 
daje občutek nečesa večjega. Zapleti niso malenkost- 
ni in lokacij je mnogo več, kot smo jih bili vajeni. Pi- 
sarna z bližnjo in daljno okolico je vpeta v širjave do- 
obišče vesoljsko ladjo, laboratorij, metro in še kaj. 
Tudi drugače je zapletanje velikopotezno. Šesturna 
zgodba se celo tako zvija, da bi jo zlahka odrezali ka- 
ko uro prej. Zahtevnost ni mimogredna in čeprav lah- 
ko vklopiš namige, moraš biti za pravo izkušnjo spo- 
čit in odprte glave. 

Tržna politika se med posameznimi napravami razli- 
kuje. Ipadovci so lahko Penilno, em, Penalno cono 
kupili posamič za promocijskih 7 dolarjev. Drugod je 
naprodaj le celotna serija za 35 zelencev. Rok vseeno 
ni treba viti, saj se kasneje navadno pojavi možnost 
nakupa posameznih epizod za kakega desetaka po 
kosu. Pomlad je tako prinesla svežo zajčjo deteljo in 
dobre obete za prihodnje mesece. Navi 

Telltale Games e 35 $ 


IGROVJE 


ZUMA'S REVENGE 


umo igra več kot sedemnajst milijonov ljudi po 
d« svetu na vseh mogočih platformah, s čimer 

se umešča med najbolj uspešne PopCapove digi- 
talne droge. Logično, kajti koncept je enostaven, vsa- 
komur doumljiv, nalezljiv in dolgotrajen - čisto po 
popcapovsko, kot v Pegglu in Plants vs Zombies. 
Po igralnem polju so speljani vijugasti kanali in po 
njih se s stalno hitrostjo kotalijo raznobarvne krogle. 
Na tebi je, da v realnem času obračaš žabo in iz nje- 
nih ust s klikanjem izstreljuješ farbovite okrogline. Če 
postaviš najmanj tri v vrsto, izginejo in naredijo pro- 
stor, ko dosežejo zobata usta na koncu vijug, pa je 
igre konec. Zato jih moraš še pred tem odstraniti vse. 
Vmes pobiraš bonuse, šicaš sadje za dodatne točke ... 
in to je nekako to. Takoj priučljivo in pošastno adikti- 
vno, ne glede na to, ali si hardcore gamer ali njegova 
punca. 


CO Laser je namenjen finomehaničnemu odstranje- 
vanju krogel, ki preprečujejo združitev najmanj treh 
primerkov enake batve. Je treba biti kar natančen. 


Glede na prvo Zumo so bistveni dodatki lepša grafika, 
bonusi. Recimo laser iz žabinih oči, ki omogoča od- 
stranjevanje posamičnih krogel. Kampanja, sestavlje- 
na iz petdesetih stopenj, razdeljenih v sklope po deset 
s šefom na koncu, je takisto bolj razgibana. Včasih ti 
krogle prihajajo z dveh koncev hkrati, drugebodi je 
treba skakati med lokvanjema, pri šefih pa natančno 
šicati v njihove gobce v presledkih med preostalimi 
žogicami. Vzdušje pomagajo ustvarjati hecni komen- 
tarji, tihomorska glasba in prepoznavna zumanjost, 
khm, zunanjost. 

Je pa sitno, da težavnost na polovici, konkretno na 
25. nivoju, iznenada tako kruto naraste. Zuma's Re- 
venge odtlej zahteva veliko truda, ker je treba s par 
življenji narediti pet stopenj naenkrat, sicer moraš od 


€ Bolj kot se strumna vrsta bliža čekanasti odprti- 
ni, manj imaš manevrskega prostora za vrivanje 
okroglin. Po kaki polovici težavnost opazno zraste. 


zadnje nadzorne točke. Kjer so Plants vs Zombies ena 
sama rutina, je ZR neusmiljeno zajebana. Požrtvoval- 
nemu študiju mehanike je posvečena tudi nova do- 
datna vsebina, kot je vnovično igranje v modusu iron 
frog, kjer je treba opraviti deset nivojev zapovrstjo, da 
se položaj shrani, in kup dodatnih izzivov. Seveda ni- 
mam nič proti težavnosti, a lahko bi v igri s tako ne- 
deljskim, luštkanim obrazom manj spretnim ponudili 
nekaj pomoči. Ali vdelali modus, kjer bi se pozicija 
posnela po vsakem opravljenem nivoju. Tako pa ob- 
staja nevarnost, da se boš izdelka enostavno nave- 
ličal, če ne boš mogel čez visoko postavljeno spretno- 
stno mejo, ki spočetka ni očitna. 

Med minuse gre šteti še, da je pritisk krogel tako neus- 
miljeno stalen in da izvirnih prijemov sčasoma zmanj- 
ka. Ob tem je cena na Steamu ali na Popcap.com kar 
visoka in zopet ni večigralstva. A odvisnost je odvis- 
nost in marsikomu, ki bo preizkusil demo, se bo kon- 
cept tako priljubil, da bo zanemaril vse našteto. Ta- 
kemu naj bo Zumino maščevanje požegnano! Sneti 
PopCap e 20 EUR 


HAMMERFIGHT 


godba te od strani gledane arkade nas postavi v 
V kE: mladega pilota neke vrste helikopterja, 

ovešenega s kladivi in sabljami. Gnusneži mu po- 
morijo pleme, zato ga usmerjamo na poti krvavega 
maščevanja. Zrakoplov v večini misij opremimo z 
najrazličnejšimi orožji (kladiva, sablje, buzdovani, se- 
kire, helebarde, arkebuze, šurikeni, kopja ...), nakar 
jih s krožnimi gibi miške zabijamo ali mečemo v na- 
sprotnike. Slednji večinoma pilotirajo druge letalice, 
občasno pa naletimo tudi na velikanske črve, rakaste 
lignje in ose. 


€ Ko sovragu zavdamo in konča na tleh, se ga lah- 
ko usmilimo ali ga speštamo. Oboje se odraža v 
našem nazivu. Gigen the Slayer! 


Temelj je trden fizikalni pogon, ki omogoča kakovo- 
stno vihtenje hladnih orožij. Ko nadležnega sovraga 
mahnete s kladivom, da ga odnese v hišo, ta pa se 
nato zruši nanj, je občutek sijajen. Z vsakim krepelom 
se upravlja malo drugače in na nas je, da se odločimo, 
kakšen slog bojevanja nam odgovarja. V stilu dia- 
blovščin lahko vanje dajemo tudi kristale z različnimi 
lastnostmi, s čimer jih krepimo. Takisto kupujemo 
pripomočke, recimo stekleničke s kislino, ki jih me- 
čemo okoli, in oklep, ki nas ob aktivaciji zaščiti pred 
poginom. Zaloga je dovoljšnja za ustvarjenje edinstve- 
nega vozila, s katerim se lahko pomerimo tudi proti 
živemo nasprotniku. Žal ni internetnega multiplayerja, 
vendar špil prepozna do tri dodatne miške za lokalni 
tepež. Luštna neodvisnica, torej, ki biva na Steamu in 
nudi jerbas zanimive fizikalne zabave. Gigen 

Kranx Productions e 7 EUR 


THE SIMS 3: 
DESIGN 8 HI-TEGH STUFF 


retji Simčki so na poti enako uspešne prodaje 
T kot predhodnika, saj so jih od junija lani prodali 

že slabih šest milijonov izvodov. To je več kot 
dovolj morebitnih kupcev za dodatne pakete vsebine, 
po katerih franšiza slovi. Paketi igri ne pridodajo no- 
vih mehanik, so pa meka za nadebudne Potočnike in 
Plošinjake, ki padajo v delirij ob novih kreacijah in 
omarah. Dvojka je denimo ugledala modna in naj- 
stniška oblačilca, pohištvo znamke IKEA in praznične 
dekoracije. Design 6 Hi-Tech Stuff za trojko pa do- 
stavi notranjo opremo in cunjice v modernem, japi- 
jevskem slogu, za kar morajo Simčki pošteno pogle- 
dati v denarnico. Kavč hecnih oblik, ogromen glasbe- 
ni stolp, igralna konzola za nasilne videoigrice in tri- 
kotna banja za tiste, ki poligončkarje radi opazujejo v 
kopalnici. V duhu desetletnice serije so v paketu še 
trije proslavljeni predmeti iz prejšnjih delov: električna 
kitara, akvarij in masažna postelja. 


€ Hecno, ampak če natančno pogledate, se ob 
igranju konzole na zaslonu rolajo le EAjevi špili, 
predvsem Need for Speed in Skate. 


Vsebina je sicer kvalitetna in luštna na pogled. Toda 
elementov je odločno premalo. Kosov pohištva je za 
dobra dva ducata, med čemer ne najdeš ničesar deni- 
mo za v kuhinjo. Posebej pa razočara malo delov za 
grajenje hišk, koder je na voljo celo eno okno. Med 
okrog dvajsetimi oblačili ni otroških, ki bodo bržda v 
ločenem paketu, heh. In za teh slabih petdeset novih 
reči hočejo petnajst evrov. Res samo za tiste, ki so 
nepopravljivo mahnjeni na Simse. Aggressor 
Electronic Arts e 15 EUR 


GALGON FUSION 


a naspidirana, od zgoraj gledana vsemirska stra- 
T«: se je najprej pojavila na iphonu in ipodu 

touch, kjer se je izkazala s takoj razumljivo eno- 
stavnostjo in hitrim odvijanjem. V črni praznini sta 
spočetka obarvana planeta (tvoj in sovražnikov) ter 
skupek sivih, neosvojenih. Na vsakem zasedenem ne- 
besnem telesu se samodejno množijo ladje, ki jih tak- 
tično razpošiljamo okrog, da razširimo ozemlje. Boje- 
vanja v klasičnem smislu ni, saj je število ladij edini 
dejavnik pri osvajanju sovražnikovega teritorija. Če jih 
ti pošlješ več, kot jih ima nasprotnik, ga osvojiš. Kon- 
kurent je lahko človeški ali silicijski - slednji čaka v ni- 
zu naključno zgeneriranih puščavniških misij, kajti 
kampanje in zgodbe ni. 
To je recept za igro, ki na iphonu deluje odlično ravno 
zaradi kompaktnosti, kratkosti in nekajevrske cene- 

€ Na slikah dogajancija ni videti napeta, saj števi- 
lo ladjic na zaslonu velikokrat seže v tisoče. Tedaj 
je špil videti kot abstraktno mravljišče. 


nosti. Na računalu pa žal izpade vsaj do neke mere 
razvodenelo. Devet evrov na Steamu je za tako os- 
novnost, ki ni ravno Sins of the Solar Empire Lite, 
precej visoka cena. Sveženj dodatnih načinov, izdela- 
nih posebej za PC, jo upraviči le deloma. Eden na pri- 
mer povzroči trk ladjic, ko se srečajo, drugi jih naredi 
nevidne, tretji planete bilijardno stalno pomika po 
stopnji. Je pa plus internetno večigralstvo, kjer tuliš 
od razburjenja, ko proti nekemu Uzbekistancu pošlješ 
tisoč ladij, on pa ima na planetu ravno tisoč in eno. 
Škoda, da ni večigralstva na enem računalu, saj bi s 
par priklopljenimi glodalci vsekakor zažigalo. Skrat- 
ka, v redu igra za mimogredno sproščanje, čeprav je 
to bolj naloga prenosnih drkalic. Gigen 

Hassey Enterprises e 9 EUR 


BORDERLANDS: 
THE SEGRET ARMORY OF 
GENERAL KNOXX 


orderlands je bil že deležen dveh dolpotegljivih 
B razširitev, Otoka nemrtvih dr. Neda in Arene laj- 

draste Moxxi (J199). A ker gre tudi za frp, smo 
vsi najbolj pričakovali dodatek, ki bo odklenil še 
kakšno izkušenjsko stopnjo več. Kot je storil denimo 
Broken Steel za Fallout 3. In res, Orožarna generala 
Knoxxa doda novih enajst stopenj - eno več, kot jih je 
odprl Broken Steel, hihi. S tem se odpre tudi 11 novih 
točk za vlaganje v sposobnosti, le da spisek slednjih 
žal ni razširjen. 
Ampak to je samo začetek. Pred nami je veliko novo 
ozemlje, ki ga obvladujejo ostanki militantne organi- 
zacije Crimson Lance iz izvirnika. Ta je še daleč od 
premaganosti in pod poveljstvom generala Knoxxa 


€ Novi sovragi zahtevajo preudarno izbiro orožij. Kakorkoli je 
tale oklep videti hud, bo ob korozivnih nabojih hitro padel. 

grmadi orožje, da bi spet zavladala vsej Pandori. In 
kjer je nagrmadena oprema, so hkrati nagrmadena 
trupla tistih, ki nam hočejo preprečiti dostop do nje. 
Crimson Lance nad nas pošlje orenk obogateno gar- 
nizijo specialcev z vsemi vrstami krepalic. Za vrat 
nam skačejo njihove nindže, v luft frčijo soldatje z ra- 
ketnimi nahrbtniki, srečamo hodeče tanke. Tudi pre- 
ostala pokrajina skriva nekaj grdih prese- 
nečenj, kot so dolgonoge nakaze, ki se jih 
ne da povoziti z avtekom. Boj je kar teža- 
ven in od nas zahteva, da preudarno izbi- 
ramo opremo in taktiko glede na nasprot- 
ne sile, zato bodo veterani tu res uživali. 
Dogajanje je zgrajeno okoli novega skup- 
ka kvestov, ki niso nič posebnega, nam pa 
predstavijo kupček markantnih osebkov. 
Vključno s starimi znanci, kot sta Moxxi in 
Scooter. Oprema po starem vzorcu raste z 
leveli, žal pa je zares novih pušk malo. Na- 
mesto tega sedemo v nova avteka: poča- 
sen, a trpežen terenec in težki oklepnik 
Crimson Lanca za štiri osebke. 

Največja odlika razširitve je velika količina 
vsebine, ki mimogrede pogoltne deset ur. 
Pri tem igra ni izgubila slikovitosti in zaje- 
bantskosti. Ceste so recimo posejane z znaki 'zadnji 
šef čez 20 km'. Ima pa lični paket tudi šibkosti, deni- 
mo na trenutke klasično gearboxovsko monotonost 
in premalo shranjevalnih točk. Omeniti moram še, da 
beštije iz originalne vsebine ne napredujejo v stop- 
njah. A kljub tem nerodnostim Secret Armory of Ge- 
neral Knoxx močno priporočam. Aggressor 
Take-Two e 8 EUR 


ANNO 1404: VENICE 


obro sprejeta realnočasovna strategija Anno 
D 1404 (J193, 84), kjer upravljamo otoška mesta, 

raziskujemo, trgujemo, se bojujemo in politično 
spletkarimo, je pričakovano hitro dobila dodatek. Od- 
sotnost kakršnegakoli večigralstva je bila namreč 
največja črna packa originala in Venice to popravi. 
Razširitev, za katero potrebujemo nameščen Anno 
1404, omogoči seanso po lokalni mreži ali spletu, v 
katero se lahko vključi do osem ljudi ali botov. Od te- 
ga največ trije sodelovalno pod isto zastavo. Začetne 
in zmagovalne pogoje postavi gostitelj in tako obliku- 
je samosvoj scenarij. Med prvimi so to omejena vsota 
denarja, velikost prizorišča, število (ne)človeških ig- 
ralcev in podobno. Pri drugih pa število opravljenih 
podnalog, nagrabljeno bogastvo, poseljenost ozem- 
lja, poslednji preživeli ... Žal pohitritev ni možna, kar 
pomeni, da se partije vlečejo kot mrtvaški smrkelj 
vsaj prvi dve uri, dokler ne odklenemo naprednejših 
funkcionalnosti. Obenem je tovrstne sce- 
narije težko končati prej kot v dnevu. Na 
srečo je omogočeno shranjevanje pozicij, 
četudi zahteva kar nekaj gimnastike, da 
pravi scenarij nadaljujemo z istimi soigral- 
ci. Če izpadejo, njihovo vlogo prevzame 
računalnik. Pofotkana priznanja in dosežke 
iz nalinijskih ter puščavniških obračunov 
lahko sedaj prilepimo na važičarsko ogla- 
sno desko, kar bo marsikomu pognalo ego 
v višave. 
Drugače dodatek gode na isto vižo kot te- 
meljna igra, se pravi usmerjen razvoj rene- 
sančne civilizacije, postavljene na izmišlje- 
na otočja. Zahodnjakarjem in Rjuhoglav- 
cem po novem delajo družbo Benečani, ki 
vpeljejo elemente (proti)vohunjenja, sabo- 


tiranja in zarotništva. Tako lahko nasprotnikova me- 
sta nadlegujemo in zavzamemo z infiltracijo svojih 
petokolonašev, kar postane dobra alternativa klasični 
vojaški intervenciji. Ta je v Annu itak logistična mora. 
Žal pa Benetke ne prispevajo lastnega nabora zgradb, 
dobrin in enot. Izjeme so vohunska gnezda, mestna 
skupščina, okrasni objekti in trgovski barkači. 


€ Večigralstvo je sicer kul, toda uporaba je zakomplicirana in 
na vsemreži je 90 % Svabov, s katerimi se ne da nič zmenit. 


Venice začuda ne prinaša nove kampanje. Po drugi 
strani pa kar petnajst svežih scenarijev (v originalu jih 
je bilo šest) dobro zapolni to vrzel. Vsebujejo še več 
raznolikih podnalog, medtem ko njih cilji kar kličejo k 
celodnevnemu možganjarjenju in občasnemu meta- 
nju miške ob tla zaradi težavnosti. Kako privleči tisoč 
beračev v mesto, ne da bi bankrotirali in onesrečili ra- 
jo? Kako zgraditi zahodnjaško metropolo na puščavs- 
kem otoku, kjer je treba vse uvoziti za nemale dinar- 
je? Boš rešil propadlo kraljevsto, nastlano s špijoni, ki 
netijo vsakodnevne upore? Na tem mestu se v ozadju 
krepko pozna profesionalna roka. Po zaslugi Be- 
nečanov je več tudi dosežkov, medalj in artefaktov s 
katerimi lahko bolj prosto trgujemo. Morda manj opa- 
zni novosti sta zglancana grafika in umetna pamet, ki 
redno dostavlja nasprotne špiclje v naša mesta. 
Anno 1404: Venice je spodoben dodatek. Toda upoš- 
tevaje dejstvo, da ni samostojen in da bi morala biti 
mrežna igra že v izvirniku, bi lahko zanj računali ka- 
kega petaka manj. Yohan 

Ubisoft e 30 EUR 


UE4YEJ 


Za samo 24 € 
na mesec 
neomejena 
izposoja iger 
za PS3 in 
Xbox360, 
brez dodatnih 
stroškov 


MINI TESTISI 


FOGAL XS 


ocal med računalničarji ni posebej znano podje- 
F:: in ne dvomim, da marsikdo med vami zanje 

sliši prvič. Nič čudnega, kajti izdelki te častitljive 
francoske tvrdke so v prvi vrstim namenjeni ljubite- 
ljem odličnega zvoka. V ponudbi imajo zvočnike za 
'resno' poslušanje, od profesionalnih studijskih moni- 
torjev prek kompletov za domači kino do veličastnih 
grande utopij, katerih cena presega sto tisoč evrov. 
Sedaj pa so se bagetkarji podali na trg pojočih škatlic 
za ob monitorje, kjer tradicionalno kraljujeta Logitech 
in Creative. 


O XS niso videti impozantni in drobni sateliti ne 
vlivajo zaupanja v mogočnost zvoka. A dvomi se 
razblinejo, kakor hitro sistem prižgeš. Focalove 
izkušnje pri klepanju zvočnih šatulj se pač poznajo! 


Za začetek so izgotovili dvokanalni komplet XS, se- 
stavljen iz para satelitov in nizkotonca. Zvočniki te- 
meljijo na aktivnih studijskih rešitvah in so na risalnih 
deskah navedoma bivali več kot dve leti, dokler picaj- 
zlasti konstruktorji niso bili čisto zadovoljni. Prvi vtis 
je zelo pozitiven; oblikovanje, materiali in natančnost 
izdelave so vrhunski ter spomnijo na Applove izdelke. 
Pripravno, kajti Focal je komplet namenil predvsem 
ljubiteljem sadja, kar se odraža v dizajnerskih podrob- 
nostih. Aluminijasti podstavki za satelita so na primer 
jasen poklon imacovemu podnožju. A brez skrbi, XSi 
za sporazumevanje uporabljajo standarden priključek 
USB, kar pomeni, da so združljivi s peceji. Še več, pri- 
klop in namestitev ne bi mogla biti lažja, saj jih Okna 
7 prepoznajo samodejno, nakar vlogo razvozlavanja 
zvoka prevzame pretvornik DAC (Digital to Analog 
Converter), skrit v nizkotoncu. To hkrati pomeni, da 
zvočna kartica ni potrebna. Focali nudijo tudi pod- 
nožje za priklop ipodov in iphonov, ki z različnimi na- 
stavki sprejme vse dosedanje modele. Taka naveza 
lahko deluje brez posredovanja računala (tedaj pride 
prav priloženi daljinec z osnovnimi kontrolami) oziro- 
ma predvajalnikovo vsebino upravljaš skozi Itunes. 


Če nadaljujemo spust po zajčji luknji, je zasnova 
malčkov klasična. Satelita skrivata kombinacijo 
tričetrtpalčnega visokotonca in papirnatega srednje- 
tonca premera treh inčev, medtem ko je navzdol 
usmerjenega basovca za šest in pol palcev. Membra- 
ne poganja v ohišje vuferja nameščeni kakovostni 
ojačevalnik razreda A/B, ki čivkačema dovaja po 30, 
nizkotoncu pa 70 vatov. Focal navaja uporabni fre- 
kvenčni razpon med 39 herci in 20 kiloherci, kar je 
nekoliko optimistično. Sub relativno skromnega pre- 
mera kakopak ne more poseči v take jaške. Ampak 
okej, pretiravanja ni veliko in zvočniki se izkažejo za 
sila poslušljive. Sprva sicer zahtevajo nekaj nastavlja- 
nostih razigrati in postati moteč, nakar po ustrezni 
prilagoditvi in zmanjšanju nivoja deluje pretiho. A 
sladka točka obstaja in ko jo najdeš, focali zasijejo 
kot malokateri računalniški komplet doslej. 

Najprej pade v ušesa usklajenost enot. Pri predvaja- 
nju ne zaostaja ali izstopa niti eno frekvenčno po- 
dročje, temveč je proizvedeno natanko to, kar bi mo- 
ralo biti. Pihala ne parajo ušes, glasovi so prepričljivo 
življenjski, bas pa je močan, a dovolj artikuliran, da 
izpod mize ne prihaja bobnenje, temveč jasno ra- 
zločljivi inštrumenti. Predvsem slednje je velika pred- 
nost v primerjavi z ustaljeno ponudbo računalniških 
zvočnih šatulj, katerih nizkotonci radi grmijo in mom- 
ljajo. Nadalje XSi prepričajo z razločnostjo in čistost- 
jo, kar je znak dobrih visokotoncev. Gre za ene tistih 
zvočnikov, ki te naučijo spoštovati kakovostne vire. 
Takisto je treba pohvaliti razsežnost in globino zvočne 
slike pri poslušanju od blizu. Ob ustreznih posnetkih 
je umestitev inštrumentov v prostor izvrstna in sega 
daleč izven fizičnih meja zvočnikov. Focale je posle- 
dično težko primerjati celo s takim zlatim standardom 
računalniških zvočnikov, kot so Logitech Z-2300. 
Slednji niso slabi, toda ob francozih izpadejo neraz- 
ločno in zamazano. 

XSi pridno meljejo, karkoli jim ponudiš. Slabi empe- 
triji in posnetki z YouTuba jim resda ne ležijo oziroma 
je razlika v prid boljšim posnetkom preočitna. A ma- 
lišani ne ločijo med zvrstmi - ljubi so jim rock, klasi- 
ka, jazz in celo trdojedrno štancanje. V filmih znajo ja- 
sno poustvariti govor in okoljske učinke, dočim v 
igrah nizkotonec blesti. Ko v Chaos Risingu marinci 
pristanejo sredi nesrečnih izdajalcev, malodane čutiš 
potresni sunek poltonskih oklepov. 

So to potemtakem ultimativni računalniški zvočniki? 
Hja, brez malusov niso. Poleg omenjenih težav pri na- 
stavljanju nizkotonca so jim trn v peti večje sobe. Na- 
vsezadnje gre za šatulje tipa nearfield, ki so namenje- 
ne sluhanju z razdalje poldrugega metra in manj. Ko 
jih v navezi z ipodom samostojno postaviš v raz- 
sežnejšo dnevno sobo, jim zmanjka dosega za verno 
poustvaritev in geometrija zvočne slike razpade. Prav 
tako ne morem mimo zasoljene cene. Francozi zanje 
zahtevajo evro manj od petstotaka (pri nas jih po na- 
ročilu prodaja Eventus.si), kar jih izstreli izven dosega 
večine Jokerjevcev. A če ti taka vsota ne predstavlja 

težav, jih le pojdi poslušat. Med 'navadnimi' računal- 
niškimi zvočniki nimajo doraslih tekmecev, v Jokerju 
187 opisani navezi ojačevalnika ter zvočnikov Icon za 
isto ceno manjka nizkotonec. Sestava sistema iz ka- 
kovostnega DACa, ojačevalnika ter ločenih zvočni- 
kov je neprimerno dražja. Focal XS so zato vredni 


svojega denarja, če si jih lahko privoščiš. Luni 


IGCON7 Z500 


con7 je še eden od številnih tajvanskih proizvajal- 
| cev računalniške periferije, za katerega bržda ne bi 

nikoli izvedeli, če v podalpski deželi ne bi dobil raz- 
pečevalca. Njihov repertoar vključuje tipkovnice, slu- 
šalke, spletne kamere in mišake, med njimi namens- 
ko igralske, kakršen je Z500. 
Glodalcu se že na prvi pogled vidi, komu je name- 
njen, saj je velik del površine oplaščen z gumirano 
snovjo za oprijem. Hrbtni del poleg tega premore iz- 
menljivo lupino, kjer lahko izbiramo med blagom pro- 
ti potenju ali hrapavo plastiko proti zdrsavanju. Z500 
je desničarske ledvične oblike in se lepo uleže v sred- 
nje veliko dlan. Poleg obeh uhljev, koleščka in tipke za 
nastavitev občutljivosti ima še dva knofa na boku. Za 
razliko od običaja sta postavljena eden nad drugim: 
zgornji nad ležiščem palca, spodnji pod palcem. Priva- 
janje na to kaprico je kratko, delo na ta način pa de- 
jansko udobnejše kot pri bočno postavljenih gumbih. 


€ izmenljivo ohišje je pritrje- 
no z magneti, zato ga je moč 
ob zamenjavi urno in enos- 
tavno sneti. Sneti, haha. 


€ Še ena lastnost, ki 
razkriva igralsko miš, 
je ovoj žice iz blaga. 


Naprava je videti robustna, teflonski drsniki pa zago- 
tavljajo, da je dirjanje po podlagi nemoteno. Kolešček 
nima naprednejših krikov mode, kot je stransko kli- 
kanje, je pa zato ravno prav trd, da ga je moč upora- 
bljati kot tretji gumb. Občutek pri klikotanju je dober, 
vendar bi opozoril, da je levi uhelj zaradi nesimetrične 
oblike naprave občutno daljši od desnega. Spričo te- 
ga gumba pritiskamo na različnih delih in je občutek 
pri levem veliko trši od desnega. 

Knofek za občutljivost zmore preklapljanje v petih ko- 
rakih od 800 do 3200 dpi, kolikor je zgornja zmoglji- 
vost laserja. Gre za dobro tipalo igrarske kvalitete s 
frekvenco zajema 1000 MHz, čez katerega nimam 
pripomb. Programsko okolje za prirejanje funkcij je 
po drugi plati bolj povprečno. Vsem petim glavnim 
gumbom je moč obilno nastavljati namembnost, pri 
čemer pa spisek možnih funkcij ne dosega tistega, 
kar smo vajeni pri Razerju in Logitechu. Podobno ve- 
lja za makre, katerih urejevalnik bi lahko premogel 
kako možnost več. Nastavitve lahko spravimo v pro- 
file, vezane na igre, ki se shranijo v računalnik, saj 
miška nima notranjega pomnilnika. 

Z500 košta slabih 40 evrov, kar jo postavi v nižji raz- 
red, ob bok denimo Logijevi MX518. Tam se čisto v 
redu počuti, tako kot se bo kupec, ki ne cilja na vrh, 
saj gre v tem rangu za lušten izdelek. Aggressor 

Kako pogoste so ji 
spletne videokamere 
v Slovenij? K o MM 
EGA Triki za hitrejše, 
zaradi njih ogrožena K optimalnejše 


zasebnost? Kako ii ZAE, del 


nadlesovanje TE x: šupalpikem! 


Že v prodaji 


Microsoft Office 2010 - kaj je o njem povedal Chris Bryant, Microsoftov človek, ki o tem največ ve 
Ali blogi umirajo? 
Kdaj bomo 3D televizijo gledali iz naslanjača? 
Kakšna je prihodnost interneta? 
Kako enotno in varno shraniti domače računalniške podatke? 
Kako udobneje twittati? 
20 strani trikov, nasvetov in praktičnih napotkov za lažjo računalniško vsakdanjost 

Spoštovani bralci! $% vov ra 


Moj mikro DVD vas odslej Caka spletu, 
vam tam lahko ponuc 


imo se vec in se boljse vsebine. 


Nastala je Mikro orodjarna, ki je razdeljena na več rubrik. V njej boste našli programe, brez katerih ne gre, 
brezplačne programe na temo interneta, grafike, videa, sistemskih orodij in še kaj, stare številke revije 
Moj mikro, priloge Telekomunikacije ... Mikro orodjarna je mesto, kjer boste našli marsikaj zanimivega! 


XS se rokuje z DSijem XL. Kljub dimenzijskim razlikam se kar dobro ujame- 
ta, saj je konzolnik po duši VDV - veliki dobrodušni velikan. 


O Levo je DS lite, desno DSi XL. Čeprav je slednji tak kolos, nima reže za GBA-igre, temveč špranjo za 
kartico SD. Križec in gumbi niso bistveno večji od bratčevih ter se v splošni ogromnosti kar izgubijo. 


intendov DS prenosni trg obvladuje že 

šesto leto. Kljub neuglednemu videzu je 

našel pot do mnogih src in denarnic ter 

je dom garnizije odličnih iger. Za uspeh 

sta najbolj zaslužna dva zaslončka, od 
katerih je spodnji dotikabilen. Prvotni koncept je 
želel razširiti prenovljeni model DSi, ki je izšel lansko 
pomlad. Njegova aduta sta dve kamerici in spletna 
trgovina DSiWare s špiliči, ki stanejo nekje od dva 
do osem evrov. Pridobitvi smo se posvetili v članku 
Biseri Nintendove ostrige v Jokerju 189. A čeprav 
servis obratuje že celo leto, na njem prevladuje krš. 
Tudi večjih iger s podporo kameram praktično ni. A 
Nintendov odgovor na stagnacijo novosti ni bilo iz- 
boljšanje vsebin, marveč so raje porodili še četrto 
verzijo konzole. Na Japonskem jo kot DSi LL kupu- 
jejo od lanskega novembra, k nam pa je prilomastila 
spomladi s priimkom XL. Medtem ko ostali silijo k 
miniaturizaciji, je Nintendo krenil v nasprotno smer. 


Blagi jokozuna 


XL je domala enak DSiju, le da so ga napihnili na ve- 
likost, ob kateri ostrmiš. Sklopljen spominja na be- 
ležnico formata A6, odprt pa skorajda pokrije platni- 
co malega šolskega zvezka. Bistven del magnifikacije 
sta zaslona. Po diagonali so ju raztegnili na več kot 10 
centimetrov, tako da sta površinsko za tretjino večja 
od DSijevih. Toda ločljivost je ob tem ostala enaka, in 
sicer bornih 256 x 192 pik. To pomeni, da sta sliki 
resda večji, a tudi bolj zrnati in ne prinašata nič več 
vsebine. Podobno je s kamericama, ki ostajata ločlji- 
vosti VGA. Ena kuka iz zunanjega kota, druga iz pre- 
klopa med zaslonoma, kjer čemi še mikrofonček. Pe- 
resce, ki ga potegneš iz ohišja, je od DSijevega za 
dlako zajetnejše, vendar je le del XLove orožarne. Pri- 
loženo je namreč dodatno, orjaško penkalo v velikosti 
kemičnega svinčnika. Tega ne moreš stlačiti v konzo- 
lo, temveč ga lahko nanjo privežeš s trakcem. 

Kar se tiče barve ohišja, sta za Evropo na voljo za- 
molkla rdeča in kompostno rjava. Zunanja plast zgor- 
nje pokrovke je gladka in spolirana. Tudi kameričino 


očesce je zataljeno in nima roba, kjer bi se nabirale 
smeti. Površina spodnje strani je svetlejša in lepo ma- 
tirana, zato je XL na otip mnogo prijetnejši od kredas- 
tega DSija. Tudi drugače se velikana drži pridih pri- 
jaznosti, ki nekam ostremu bratcu manjka. Robovi so 
širokosrčno zaokroženi, zato naprava vzbuja zaupanje 
ter deluje varno in robustno. No, z avtom ali invalid- 
skim vozičkom ravno ne bi zapeljala čeznjo, kak pa- 
dec ali manj nežno ravnanje bi pa gotovo preživela. 


Potresanje soli 


Kar se tiče softverskega dela, ima XL povsem enake 
možgane kot DSi in je združljiv z vsemi špili zanj. Ter 
seveda z onimi za običajni DS. Tudi vdelani nucniki 
so enaki. Posnete fotke je mogoče maličiti s posebni- 
mi učinki, po njih risati in jih nemudoma objaviti na 
Facebooku. Predvajalnik glasbe ostaja osnoven in 
mara le format aac, snemalnik govora pa ni odvrgel 
omejitve na bednih deset sekund. Švoh, da v letu dni 
niso popravili takih spotikanj. 


XL je polnokrven igralnik, a njegova medvedja 
zunanjost cilja na nedeljsko rabo. Snubi mame, ki 
bi na njem reševale sudokuje in brale recepte. 

) Zanesljivost priloženega slovarja ni epska, a je 
fotkanje vseeno kul za slovarjenje pismenk. 


Znana slika te pričaka tudi na spletu. Za brezžično de- 
skanje skrbi Operin brskalnik, medtem ko na tržnici 
DSiWare kupuješ s kreditno kartico ali predplačniški- 
mi pikami. Bonusnih točk tokrat ne dobiš, so pa pred- 
naložili dva nucnika v skupni vrednosti 13 evrov. Prvi 
je Brain Training Arts Edition, možganska telovadba, 
ki se osredotoči na risanje, branje in igranje z beseda- 
mi. Prepoznavanje pisave je suvereno in zazna različ- 
ne stopnje pritiska, dočim se moraš pri govorjenju v 
mikrofon potruditi z britanskim naglasom. Drugo da- 
rilce je slovar Dictionary 6 in 1. Razlag besed nima, 
vendar želeno sproti prevaja v šest jezikov: anglešči- 
no, nemščino, francoščino, italijanščino, španščino in 
japonščino s kandžiji vred! Črke vnašaš z navidezno 
tipkovnico, ročno ali tako, da s kamerico posnameš 
sliko besede, nakar jo softver prepozna in ponudi pre- 
vod. Škoda, da niso vključili izgovorjave, saj bi bil go- 
voreči DSi krasen za španciranje po Tokiu. 


Komu in zakaj? 


XL je torej DSi na rastnih hormonih, ki ne prinaša no- 
ve vsebine in ni namenjen nadomestitvi obstoječega 
DSija. Ga pa prav velikost dela za specifičen izdelek, 
usmerjen v določeno demografsko skupino. To niso 
osveščenci, ki prežijo na napredek: taki naj počakajo 
na junij, ko bo Nintendo razkril novo, 3D-generacijo 
drkalic. XL je namenjen neizkušenim in do njih se je 
namenil prodreti še bolj, kot je uspelo izvirnemu DSu. 
Težkokategornik se trudi, da bi bil še dostopnejši in 
še bolj družinski. Da ne rečem upokojenski, saj s pre- 
glednima zaslonoma jasno nagovarja starejšo popu- 
lacijo. Kakšna napredna oma bi tako reč dejansko 
znala stisniti med štrikanje in reševanje križank. Manj 
privlačna je cena, ki se pri nas ustali pri strašnih 190 
evrih. Za le desetaka več dobiš ipod touch, ki je hard- 
versko in vsebinsko neprimerno naprednejši. Ipodova 
baterija je švohnejša, toda z njim lahko s še večjo lah- 
koto počneš čuda penzionističnih reči, recimo po- 
slušaš Slakove uspešnice, gledaš Na zdravje ali si na- 
ložiš vzorčke za klekljanje. Seveda pa je obilna knjiž- 
nica iger za DS(i) upoštevanja vreden dejavnik. 

Kaj, če bi kak genialee, združil avto in letalo ter naredil vi 
prevozno sredstvo, ki bi frčalo tik nad tlemi? 4 
Futuristična šajtrga bi zaradi zmanjšanega trenja / 
dosegala megastične hitrosti in bila namenjena zlasti 
dirkanju. V eno takih sede , KO se,s serijo, f 
Wipeout vrne v prihodnost 


a vas ne vem, ampak zame je občutek 
brzine zelo pomemben del dirkačin. Če 
avta na normalni cesti ne smem ali ne 
morem pognati do dvesto na uro, naj to 
občutim vsaj v igri. Zato sem od nekdaj 
navdušen nad naslovi, ki se ne bojijo šibanja na robu 
zaznavnosti. V prejšnjem desetletju nam je to prine- 
el zlasti Burnout, v predprejšnjem pa je bil sinonim 
za drvenje Wipeout.Klasika s playstationa in peceja 
leta 1995, ki je pokazala, kako bi se obnašalo lov- 
letalo, če se ne bi smelo preveč odlepiti od tal. 


VID 


ep" 


Kake posebne filozofije za Wipeoutov nastanek ni bi- 
lo. Legendarna britanska skupina Psygnosis, ki je iz- 
delala take klasike, kot sta Lemmings in Shadow of 
the Beast ter se danes imenuje SCE Studio Liverpool 
(Formula One, Singstar), si je enostavno želela izde- 
lati 3D-špil. Jasno, saj so njeni člani že začetkom de- 
vetdesetih videli, da pes taco moli proti trem gra- 
fičnim dimenzijam, prekritim s teksturami. Nekega 
večera so ga žingali v lokalnem pubu in med pijans- 
kim pogovorom družno nabasali na zamisel o dirkači- 
ni s futurističnimi vozili, ki bi urno peljala tik nad tle- 
mi. Ideja je štirinajst mesecev kasneje meso postala 
na playstationu 1 kot eden od prvih naslovov za ta sis- 
tem. Foter igralne postaje Ken Kuturagi je sicer črno- 
gledo dejal, da jim špila ne bo uspelo pravočasno iz- 
> gotoviti. Sploh ker so morali na več kot polovici raz- 


vojnega cikla čisto po dukenukemforeversko na novo 


valnostjo dokazali nasprotno. Škoda, da Kutaragi ni 
stavil česa norega, recimo da bi v javnosti nosil maji- 
co z napisom "SEGA RULES!!!" 

Wipeout je tako izšel septembra, isti mesec kot kon- 
zola, in postal ne le prodajna uspešnica, marveč eden 
od sopomenk za Sonyjevo blagovno znamko. Skoraj- 
da istočasno so ga izdali za PC, tako da se je priljubil 
tudi Slovencem, tradicionalno bolj opremljenim z 
m— računalniki. V Jokerju 29 je dobil 85. 


spisati osnovno pogonsko kodo. A so mu s požrtvo- 


<: 


Vruuuum ... 


Koncept futuristične dirkačine leta '95 ni bil posebej 
frišen. Z ZF-bolidi si ga po čudnih progah in predorih 
tiščal že v Atarijevem S.T.U.N. Runnerju za avtomate 
iz 1989, pa v Nintendovem F-Zeru (1990), Outrunu 
ue 2019 (1993) in večni klasiki Megarace (1994). V vseh 
teh si svojo nenavadno furalico opazoval od zadaj v 
trirazsežni grafiki. Žanra Wipeout tako ni zakoličil. Ta- 
kisto ni bil prvi, ki je letel kot sneta sekira, kajti 
S.T.U.N. Runner in F-Zero sta se že pred njim gibala 
bliskovito. Ne, bistvena za njegov prodor je bila kom- 
binacija štirih dejavnikov: brzine, upravljanja, strelja- 
nja in videza. 
Spidiranje po 3D-stezi torej ni bilo novo, a občutek v 
Wipeoutu je bil sijajen. Na voljo so bila štiri dirkalna 
moštva - AG Systems, Auricom, Feisar in Ouirex -, 
katerih raketam podobna vozila so se razlikovala po 
pospeških, masi, rajdnem krogu ter najvišji hitrosti. 


Začel si v klasi venom, ki 
je bila še relativno počasna 
(za pojme pilotov v Top Gun), 
nakar si napredoval v razred ra- 
pier, kjer si izkusil pičenje blizu zvočne me- 
je. Resnično komaj si dojemal, kako se proga riše 
pred teboj, in na momente si sopihal kot star furgon, 
ko si se trudil vsaj uloviti vstop v ovinek, kaj šele ub- 
rati idealno linijo. Sploh v prvoosebnem pogledu, ka- 
mor si lahko kadarkoli prestopil. Dolgo dolgo si pred- 
vsem reagiral, ne deloval. Po drugi strani pa špil ni 
prestopil meje, kjer bi bilo vse skupaj neigralno in ne- 
zabavno. Vsaj če ti alcehajmerjeva še ni pojedla mož- 
ganov in si bil spreten na joypadu. 

To slednje je bilo ključno, saj je bil nadzor kar kom- 
pleksen, sploh za zvrst arkadnih dirkačin. Svojega 
občutljivega plovilca nisi usmerjal samo levo in de- 
sno, marveč si ga nagibal v vse štiri smeri. Potiskanje 
gor in dol je bilo sicer minimalno in zvečine pomemb- 
no na klancih, ki jih ni bilo toliko. Zračni zavori za le- 
vo in desno pa sta imeli važno vlogo v številnih šika- 
nah. Bolj kot si raketo nagnil, bolj se je upočasnila in 
več časa je potrebovala, da se je izravnala. Ob tem je 
treba vedeti, da takrat za playstation ni bilo analogne- 
ga joypada, saj je dual shock prišel šele 1998. Zato si 
moral z digitalnim križcem, kar je ustrezalo tipkam na 
PCju, nagib odmerjati tiščajoče in tapkajoče. 

To je zahtevalo veliko finese že v klasi venom. V raz- 
redu rapier na bolj kačastih progah iz nabora šestih 
pa je Wipeout terjal nenehno tehtanje med brzino in 
zavijanjem. Bolj kot si se nagnil, laže si speljal ovinek, 
a več hitrosti si izgubil in slabši je bil čas. Manj kot si 
se nagnil, teže je bilo opraviti s stezo, a manj si se 
ustavljal. Enostavno, a genialno razmerje med nagra- 
do in kaznijo se je združilo s šinkansenovskim pičen- 
jem in od tebe zahtevalo nedeljeno pozornost domala 
vsako sekundo. Nadalje te je brutalno ustavil količkaj 
močnejši stik z robovi. To bi lahko avtorji spremenili, 
a so se odločili, da so igralci dovolj hardcore. Ja, ta- 
krat še nismo bili razvajeni. Ne gre pozabiti niti na 
dolge skoke z vzpetin, kjer je bilo treba plovilo ob pri- 
stanku idealno poravnati. In že ko si norel po pobočju 
navzgor, si moral pod vrhom znižati hitrost, sicer te je 
odfedralo v zrak, kjer si zaradi ločenosti od steze šel 
počasneje. 

Za koliko natanko si moral zavreti? Za koliko bolid 
nagniti v ovinku? V takih podrobnostih, ki jih je omo- 


€ Škoda, da izvirnika ne tržijo na spletu v obliki, ki bi delala na sodobnih pecejih. Na Windows 7 je ni- 
sem usposobil. Verzija za PS3 je kul, vendar je preslikava one s PS1, kar pomeni takole grafiko. 

gočala velika preciznost meha- 

nike, se je skrivala umetnost dobrega rezultata. Tega 
je bilo v Wipeoutu težko doseči in je nekaj pomenil, 
zato je bil trening upravičen in nagrada sam zase. 


Kot da vse to ne bi bilo dovolj za hudo izkustvo, je Wi- 
peout vseboval še bojevanje. Na tleh so bili bleščeči 
znakci in ko si jih prevozil, si prejel bodisi začasen po- 
spešek, bodisi dobroto, ki si jo uporabil ob poljubnem 
času in z njo zavdal nasprotnikom. Sedmero bonusov 
je bilo, od vodenih in nevodenih raket, s katerimi si 
poškodoval konkurenta pred sabo, prek min, ki si jih 
spuščal zasledovalcem v nosove, do ščita ter luštne 
zoprnije, s katero si tekmecu za nekaj sekund zame- 
njal kontrole. Umetni pameti s tem nisi storil kaj dosti, 
si pa med hehetanjem dodobra zmedel človeškega 
nasprotnika, saj je imel špil modus za dva. 

Smisel domala vseh orožij je bil v tem, da so nasprot- 
nike upočasnila. Nekateri igralci tega niso bili veseli 
in so menili, da bi moral biti Wipeout čista dirkačina 
brez streljanja. Ampak s tem se ne strinjam ne jaz, ne 
originalni dizajnerji, ki so jasno dali vedeti, da je nji- 
hov izdelek 'combat racer'. Navsezadnje si imel poleg 
kampanje in posameznih dirk na voljo modus time 
trial, kjer si samotarsko pilil gole drvenjske spretnosti. 
V primerjavi z dirkami proti nasprotnikom, ki so bile 
polne eksplozij in zavrtenih raketic, je bil ta kar ne- 
kam upokojenski. Relativno, seveda. 

Pod videzom ajnfoh arkadice se je torej skrivalo mno- 
go. Celo toliko, da je bila vožnja na trenutke zahtev- 
nejša kot v kaki orenk simulaciji. Ko si Wipeout igral 
resno, si kratkomalo moral odklopiti vse ostalo, prak- 
ticirati zen koncentracijo in obstajati v pretoku se- 
kund, ki so pojemale in naraščale skladno z ovinki. In 
ta kakovost je vidna še danes, če poženeš starodavno 
PC-verzijo, ki žal ni naprodaj v spletnih štacunah, ali v 
nalinijskem Playstation Storu za nekaj evrov kupiš iz- 
virnik za PSI, ki deluje na PS3. Vožnja je dejansko 
več kot solidna, kar je pri starih predstavnicah žanra 
bolj izjema kot pravilo. Tako je zaradi globine, ki izvi- 
ra iz kontrol, zanimivo načrtovanih prog ... in četrte 
nepogrešljivosti. Izvedbe. 


Plasiranje izdelka 


Wipeoutova 3D-grafika je danes sicer dokaj bedna, 
saj se trirazsežne igre videzno starajo neprimerno 
slabše od 2D-vrstnic. A še vedno je občudovanja vre- 
den krovni dizajn. Celostno podobo je naredil obliko- 
valski studio The Designers Republic, ki je tedaj žel MM 
velike uspehe in čigar uporniški slog je bil Wipeoutu 
pisan na kožo. Zgodbe ni bilo, a marsikaj si zaključil 
ravno iz okolice in splošnega stila. Igra je bila umeš- 
čena v nedoločeno prihodnost, kjer nisi videl ljudi, A 
marveč si prisostvoval le elementom moderne arhi- 
tekture - kovini, steklu, plastiki. Temu primerno je bi- 
lo oblikovanje minimalistično, s tenkimi črtami, stili- 
ziranimi meniji in vzhodnjaškimi simboli. Celo lični 
priročnik je bil narejen po tem zgledu. Del prog so bi- 
li tudi ogromni oglasni panoji. Le-te so sprva name- 


stili zato, da bi bilo potrebnega manj izrisovanja ob- 

zorja, zaradi česar je več strojne moči ostalo za druge 

zadeve. A na koncu so se brez težav vklopile v krovno 

podobo hladne, brezosebne, potrošniške future, ki jo 

obvladujejo korporacije. 

Tako podoba kot akcija sta se izvrstno razumeli z 

».. Wipeout, 1995— PS1, PC, saturnf/Joker 29, 85. 
gi 2097, 1996 — PS1, PC, satul 
o, 64, 1998 — nintendo/64, brez opisa 


e- Wipeout Fusion, 2002 — PS2, brez opisa. 


Wipeout 3, 1999— PS1, brez opisa: ? 
ar NA Edition, 2000 - PSI, brez op 


Wipeout Pure,:2005 — PSP, Joker 146, 87." 
Wipeout Pulse, 20074 PSP/PS2, Joker: 174, 80. 
Wipeout HD, 2008 ""PS3, Joker 183, 82. 


Wipeout HD Fury,"2009;- PS3, Joker 193, brez ocene. 

6 Vem, da vas je Wipeout HD na playstationu 3 mnogo prezrlo, ker je kao krneki in ker ga ni bilo v trgovinah. No, ni krneki in od decembra naprej ga prodaja- 
jo tudi na blu-rayu, in sicer za polovično ceno skupaj z dodatkom Fury. Če si dirkač bolj odprte glave in nočeš biti doma samo v ferrarijih, igro nemudoma poišči. 


glasbeno spremljavo. Ta je bila pisana na kožo divje- 
mu igranju, a se ni napajala iz kitarskih rifov, marveč 
iz scene plesnih klubov. Močni elektronski ritmi so bi- 
li perfektna spremljava za norenje po stezah in pošil- 
janje izstrelkov v riti. Pri tem ni šlo za afnanja levakov, 
temveč so muziko prispevali evropski znaneži oziro- 
ma avtorji, ki so bili na robu preboja. Bil je to nad- 
močen unc-unc imen, kot so The Prodigy, Chemical 
Brothers ter zmiksani Manic Street Preachers. Ob tem 
ne gre pozabiti, da je bil to čas, ko cedeji še niso dod- 
obra izrazili svoje premoči nad moduli ter disketami. 
Wipeoutova glasba je bila izvrstne kvalitete in je de- 
lovala kot nov kamenček v mozaiku prehoda na 
zgoščenke. 

Da so Psygnosis združili zelo dobro dirkanje, vizuelno 
in stilistično odličnost ter zažigalno glasbo, je bilo 
prejkone naključje. A v končni fazi je bila to voda na 
mlin podobe playstationa kot naprave nove dobe. 
Spomnimo se, da so PS1 oglaševali kot večpredstav- 
ni stroj, ki ni le naprava za okorele špilavce in otroke, 
marveč suče glasbo ter animacije filmske kvalitete. 
(Prevrtimo trak naprej in opazili bomo vzorec: PS2 
predvaja DVD-filme, PS3 bere blu-raye.) Sonyjev 
marketinški stroj je Wipeout izkoristil za prepričeva- 
nje ljudi, da igre niso več zgolj za piflarje iz kleti, mar- 
več da so kul, hip, in. Stojala s playstationi in Wipe- 
outi so namestili po nočnih dens klubih po Veliki Bri- 


taniji in širše po Evropi, kjer so se zlahka zlili s sceno. 
Dober glas se je brž razširil, k čemur je pripomogel tu- 
di prizor z igro v filmu Hackers z Angelino Jolie. 

Nič presenetljivega ni, da se je kmalu po uspehu Wi- 
peouta pojavilo kar nekaj izdelkov v istem slogu, na 
primer Slipstream 5000, Hi-Octane, P.O.D., Extre- 
me-G in Star Wars Episode 1: Racer. Morda je to sor- 
to zadevščin igral tudi Lucas in tako vizualiziral boje- 
valno drvenje v filmu, ki je bil osnova za slednji na- 
slov. Saj vemo, da špila, gik stari. 


Wipeout Past, Future 


Zasluge za Wipeoutov uspeh gredo tako deloma ust- 
varjalcem in deloma marketingarjem. A ne glede na 
to, kdo se sonči v pozornosti, je končni efekt ta, da je 
ime niza splošno znano. V svetu iger sploh, pa tudi iz- 
ven njega, čeprav danes manj kot sredi devetdesetih. 
Nihče ni debelo pogledal, ko je že leto kasneje prispe- 
lo nadaljevanje Wipeout 2097 (v ZDA so mu rekli Wi- 
peout XL), ki ga imajo mnogi za višek niza. Nakar 
smo ugledali še šest delov. Najnovejša sta Wipeout 
HD za PS3, ki je v Jokerju 183 dobil 82, in fini doda- 
tek zanj Fury (Joker 193). 

V sekvelih so včasih manj, včasih bolj uspešno nad- 
gradili grafiko, upravljanje, nabor načinov in proge, 
medtem ko so zaščitni znaki ostali izpiljen futuristični 

Na sneta vprašanja odgovarja Tony Buckley, šef Wi- 
peouta HD pri SCE Studio Liverpool, bivšem Psygnosi- 
su. To je tista banda na sliki, on pa je ta debeu spredaj. 


Sneti: Serija Wipeout je doživela veličastno pono- 
vno rojstvo z Wipeoutom HD na PS3, ki podpira gra- 
fiko 1080p, teče s 60 sličicami na sekundo in si la- 
sti hibriden upravljalski model. Je fantastična ar- 
kadna dirkalna izkušnja z nemalo globine. Vendar 
pa mnogo ljubiteljev zahteva resnično izvirno vse- 
bino, posebej kar se tiče prog, ki so vzete iz Wipe- 
outov za PSP. Upali smo, da bomo to dobili z razši- 
ritvijo Fury, a njen temelj so steze iz Pure in Pulse. 
Moje vprašanje je torej, čemu ne naredite novih 
pist? Boste to še storili ali pa bomo dobili celo pre- 
delave starejših prizorišč, recimo onih iz prvenca? 
Tonček: Zelo radi bi naredili nove proge za Wipeout 
HD in tvoje vprašanje je eno tistih, s katerimi nas naj- 
bolj nadlegujejo. Problem je v tem, da HD in Fury 
tečeta v 1080p, kar od nas zahteva veliko dela na po- 
dobi. Čeprav imamo že na voljo vse elemente iz Wi- 
peoutov za PSP, mora del moštva garati osem mese- 


cev, da prenese eno samo progo. Če bi morala naša 
ekipa tako ustvariti stezo z ničle, z vso gradnjo geo- 
metrije, tekstur in osvetljevanja, nam ne bi zneslo. 


Sneti: Veliko je bilo izrečenega o tem, da je Wipe- 
out neoseben, hladen in pust, ker nima zgodbe, li- 
kov in podobnega. Kampanja se včasih zaradi tega 
kar vleče. Je to zavestna odločitev, pri kateri boste 
vztrajali, ker menite, da ima ta hladni tehno že sam 
po sebi osebnost? Ali pa kanite prihodnji Wipeout 
obdati s širšim ozadjem? No, saj ne, da si želimo 
kakega Lanca Boyla ... 

Tonček: Ne skrbi, Lanca Boyla ne bo v Wipeoutih. 
Sem sicer mnenja, da zgodbe in liki pridodajo k igral- 
nim izkušnjam. Vendar to zahteva dodatno plast v 
razvojnem procesu in mislim, da je ta čas bolje pora- 
biti za izboljševanje obstoječih elementov, tako kot 
smo storili v Fury. Ce bi hoteli ustvariti res privlačno 
ozadno zgodbo in like, s katerimi bi se lahko igralci 
povezali, bi morali temu nameniti veliko dobrih ust- 
varjalcev. Tega pa naše moštvo trenutno nima. Je pa 
res, da je franšiza zdaj stara že petnajst let in da smo 
v preteklosti vseeno dodali par vrstic zgodbe. Kdo 
pravi, da ne bo tako v kakem od prihodnjih delov? 

slog, občutljivost raket, tehno glasba in zaslepljujoča 
hitrost. Fusion je bil sicer dokaj slab, a temeljne epi- 
zode, se pravi enica, dvojka, trojka, Pure, Pulse in HD, 
so izvrstne, izpiljene ter nenavadno globoke arkadne 
dirkačine. Pri nas so manj znane, ker sta za računal- 
nik izšla le prva dela. Vendar to ne zmanjšuje njihove 
pomembnosti in odmevnosti po svetu. Le naj kmalu 
izide novi del! 


€ Moštvo za Wipeout znotraj liverpoolskega stu- 
dia ni prav zajetno, zato ni toliko nove vsebine, kot 
bi si je ljubitelji želeli. Jasno — v Wipeoutih ni li- 
cenčnih bolidov in joškatih cip. Nova doba ftw. 


Sneti: V Wipeoutih praviloma ni spreminjanja vo- 
zil, recimo z novimi deli, kar bi modificiralo njiho- 
ve lastnosti. Prav tako vsa plovila, ki jih odkleneš, 
niso vznemirljiva. Spomnim se, kako sem v Wipe- 
outu HD garal za točke lojalnosti pri svojem moštvu 
Harimau, nakar sem dobil slabše plovilo, ki je bilo 
drugače obarvano. Juhej. Kaj praviš na to? 
Tonček: Urejevalnik vozil je eden od elementov, ki bi 
jih radi vpeljali. A zopet je omejitev majhnost moštva. 
V Pulse za PSP smo naredili orodje za prilagajanje, 
vendar je bilo to zato, ker so imela plovila tam relati- 
vno malo poligonov. V visoki ločljivosti na PS3 je bilo 
to mnogo teže in čeprav smo se trudili, se ustrezno 
orodje ni pojavilo v končni verziji. 


Sneti: Wipeout HD je decembra končno izšel na 
blu-rayu. Kaj pa naslednji del? 

Tonček: Žal ti ne morem o tem povedati ničesar, ker 
bi te moral nato pripeti na enega od vozil in te vleči po 
progi pri 700 na uro, dokler ne bi umrl. 


Sneti: Ampak težko, da ne bi bilo novega Wipeouta, 
kajneda? 
Tonček: Težko. 


balamity Iriyger 


alo prej sem po radu slišal najboljši komad 
osemdesetih - Burning Heart od benda 
Survivor, ki pa mi v misli ni priklical filma 
Rocky 4, marveč BlazBlue. Opevanje boje- 
vniškega duha je namreč slika in prilika tega, kar od 
tebe želi nova japonska pretepačina, ki sodi med naj- 
boljše in najbolj zahtevne doslej. Trening, trening, tre- 
ning ... in potem, ko ti prsti krvavijo, še dosti trenin- 
ga. Njegove mehanike so bolj zamotane kot one v 
Street Fighterju 4, naključno mlatenje po gumbih ni- 
ma niti pod razno takega učinka kot v Tatsunoko vs. 
Capcom, sredica pa je še bolj izpiljena kot v seriji 
Guilty Gear XX, s katero si zaradi iste avtorske skupi- 
ne deli marsikaj. 
Čari se sicer ne razkrijejo v enoigralstvu. Na voljo so 
posamezni boji, zgodbovni način, score attack in tre- 
ning z učenjem. Spodobna umetna pamet nudi nekaj 
izziva in like na višjih težavnostih upravlja tako, da iz- 
korišča njihove prednosti. Takisto pride do malo bolj 
nenavadnih šefovskih bojev. A kot običajno v prete- 
palkah je puščavništvo bolj kot ne bergla za ubožce 
brez soigralcev. Kar se zgodbe tiče, gre ustvarjalce 
pohvaliti glede tega, da je veliko bolj gostobesedna in 
zamotana, kot je v žanru navada. Liki imajo več poti 
do konca in kupe besedila, ki zlagoma odstira široko 
fabulo. Ta je postavljena v izviren fantazijski svet in 
vsebuje vampirje, odpadnike, ZF-elemente ter kopi- 
co kulturnih referenc na azijsko zapuščino, nordijsko 
mitologijo, Rim in Grčijo. Nad vsem tem plavajo op- 
resivna vlada, hierarhično mesto in sila iz vesolja. No, 
problem nista količina besedila in vsebina, marveč 
raztresenost in neosredotočenost. BlazBlue je narejen 
tipično animejsko, saj ti bistvene podatke daje s pin- 
ceto ter skopari z razlagami. Otakujem je to všeč in 
navsezadnje je vsa igra japonoljubska, toda povest je 
za normalnega človeka preveč razbita in zakomplici- 
rana. Tudi učenje in trening bi lahko bila bolje nareje- 
na. Tutorial je neintuitiven, urjenje pa ima veliko na- 
stavitev, a manjkajo konkretni izzivi v slogu Street 
Fighterja 4, kjer bi poliral natanko določene pristope 
ter kombinacije. 
Po znanje je tako treba v boje z živim nasprotnikom 
na kavču ali spletu. Na netu je zamika zaradi odlične 
povezovalne kode običajno pretresljivo malo, zato 
nalinijski boji potekajo gladkeje kot v SF4 in Tekkenu 
6. Kar je skorajda nujno, saj je globina borilnega si- 
stema vrhunska. Poanta je seveda odvzeti nasprotni- 
ku vse zdravje, kar počneš iz pogleda od strani z us- 
merjanjem lika v osmih smereh ter s tremi osnovnimi 
napadi. Kot je tradicija za 2D-fajterje, navadne udar- 
ce nizaš v kombinacije, kar dopolnjuješ s specialka- 
mi, ki jih izvajaš z dokaj standardnimi gibi, kot sta 
četrt kroga od dol do naprej 4 gumb in polkrog nazaj 
4 gumb. Z bojevanjem nabiraš energijo za nadspe- 
cialke, kar je mogoče uporabiti še za preklice anima- 


si predsta vlja, da je v igralnici z 
avtomati v Šibuji. Ni. A občutek je tak. 


ystem / Zen United 


cij napadov (canceling - kot roman 
canceli iz GG in FADC iz SF4), kar 
omogoča modificiranje kombotov. 
Nadalje sta tu dve vrsti bloka. Pri 
tem je špil prijazen do začetnikov in 
tistih brez arkadne palice, saj omo- 
goča pripis kompliciranih gibov na 
premike desne gobice. 

A vse to ni tisto, kar BlazBlue naj- 
bolj loči od Guilty Gearov, na kate- 
rih temelji tako po grafičnem slogu 
kot dosti igralnih mehanikah. (ARC 
System Works so pač šli na svoje in 
ker niso imeli pravic za GG, so spo- 
čeli novo serijo.) Bistven je četrti 
gumb za napad, drive. Ta pri vsa- 
kem liku izvede samosvojo potezo, 
ki se odlično vklaplja v krovni slog 
izbranega mlatilca. Drivi segajo od 
napadov, ki vračajo zdravje, prek 
prestrezanj nasprotnikovih sunkov 
do vetra, ki odvrača izstrelke. Tudi 
zato so bojevniki, čeprav jih je le 
dvanajst in v nekaterih pogledih pre- 
več spomnijo na GG, igralno nad- 
močno raznoliki. Vse živo imaš, od 
pištolarske bjondine prek orjaškega 
mečevihta, zajebantskega nindže in 
vampirke do mrčesnega zmeneta, 
ki spreminja oblike. Če si vajen šoto- 
kanskih mišičnjakov iz Street Figh- 
terja, kjer se odbitost meri z vatlom 
zelenih beštij iz amazonske džungle, 
boš zijal. Tako kot boš debelo gledal 
ob neukročeni domišljiji in pisanem 
naboru originalnih gibov, ki presega- 
jo ognjene krogle ter mavaši gerije iz 
Pouličnih bojevnikov. Čeprav je igra 
počasnejša in plitkejša od Guilty 
XX, je taktično-akcijskih možnosti 
še vedno ogromno. Je pa res, da bi 
lahko bili liki še malo bolje uravno- 
teženi, kar naj bi uredilo nadaljeva- 
nje Continuum Shift, in da bodo 
borci za marsikoga preveč čudni. 
Tega ne morejo spremeniti tehnič- 
no čudovita podoba, ki meša na ro- 
ko narisane 2D-karakterje in triraz- 
sežna ozadja, ubijalsko natančne 
animacije, bombastični svetlobni 
učinki in nažigajoča muzika. 
BlazBlue je tako tokijsko nenava- 
den, da bo na Zahodu stežka postal 
širše priljubljen. Kaj šele v neprete- 
paški, konzolofobni Sloveniji. Tudi 
sprememb v standardni recept za 
pretepačine ne prinaša. A zagreti, 
elitistični pretepači odprtih misli in s 


flašo sakeja v ruzaku bodo v tem EL - 


Ortu 


SeTU ZI rašli novo se 


ra pa s ne: 


C špil je v Ameriki izšel že lani, julija pa že pride nadaljevanje oziro- 
ma izpiljena verzija Continuum Shift. Tudi v EU? Najbrž ne. 


me 


Navadna in specialna izdaja imata enako bleščavo grafiko in vsebi- 
no, dobiš pa pri slednji art knjigico, glasbo in pomagalne filmčke. 


0 spočetka so igro napovedali tudi za PC, konkretno v Franciji, a iz 
tega se ni izcimilo nič. Še? Za silo obstaja emulatorska verzija. 


Nalinijske boje lahko spremljajo gledalci, dočim si moreš po bati- 
nah ogledati posnetek za analizo svoje vnebovpijoče smrdljivosti. 


KONZOLEC 


CO Kakih novosti v žanr igra ne prispeva, saj je narejena po re- 
gelcih. V Dead Space: Extraction je dosti več svežih prijemov. 


Resident Evil: The Darkside Ghronicles 


CO igra je prvoosebna, na levi je tvoj iaipajen Na začetku poglavij lahko iz- 
biraš med njima. Glavna lika sta Leon S. Kennedy in Claire Redfield. 


ihče ni dvomil, da bodo Umbrella Chronicles 
(J176, 79) sledile nove kronike, saj je franšiza 
Resident Evil preveč priljubljena, da je Cap- 
com ne bi molzel do obisti. Če je predhodnica 
na drugačen način povedala zgodbe iz REO, 1 in 3, 
Darkside Chronicles enako obdelajo RE2 ter Code: 
Veronica. Vsakomur, ki ni v dokajšnji meri seznanjen 
z dogodki iz teh dveh špilov, se bo zgodba zdela raztr- 
gana in čudna. 
No, naj bo fabula še tako polna izginjajočih likov in 
praznih dialogov, ki so namenjeni zlasti ustvarjanju 
luštno tesnobnega vzdušja, je poudarek na prvooseb- 
nem rešetu zombakljastih kreatur. Te so seveda po- 
sledica virusnih mutacij po zaslugi družbe Umbrella, 
kar pomeni, da ti na pot znova uletavajo v nakaze 
spremenjeni prebivalci mesta Raccoon City, psi, paj- 
ki, vrane in slično životinjsko carstvo. Vsake toliko pa 


C Špil ni prav dolg, recimo kakih šest ur. Stavi pa 
na dosti vnovičnih preigranj za pike in robo. 


Ob naročilu lahko med ostalimi darili izbereš 


te za vrati številnih hiš in v predorih čaka ostuden šef, 
recimo načelnik Birkin, ki mu je roka zrasla do takih 
nezaslišanih proporcev, kot bi bil kompulziven ma- 
sturbator. In veleuč ima na ramenu, da lahko gleda 
ekstra pornjak. 

Ker ti ni treba skrbeti za premikanje, saj Darkside 
spada v žanr streljank na tračnicah, se osredotočaš 
na streljanje. V ta namen po zaslonu z wiimotom pre- 
mikaš merek in uporabljaš eno od štirih orožij, ki jih 
menjavaš s križcem, od pištole z neskončno municije 
prek brzostrelke do granat, kadarkoli pa lahko mahaš 
tudi z nožem. Občasno slediš navodilom na zaslonu 
(GTE), ponavadi za izogib nasprotnikovemu udarcu. 
Ključno je streljanje v najbolj občutljive dele so- 
vražnikov, navadno v glavo (ali karkoli bitje namesto 
nje ima), iz česar se izcimi za Prikrita zla klasični nad- 
zor množice. To pa ni enostavno, saj se pogled pre- 


€ Nož te rešuje pred trupelci, ki pridejo preblizu. 
Za razliko od Umbrelle zamahi niso več sitno dolgi. 


V mesecu aprilu bomo izžrebali srečnika, ki bo za 
nagrado dobil Logitechove zvočnike model 2523. 


Assassin's Creed ali Red Alert 3! Prejmi vsak mesec 
še toplega Jokerja v svoj domači nabiralnik! 


Za nameček vsak mesec med novimi naročniki 
izžrebamo dobitnika lepega in praktičnega darila! 


Re 


Naročilnico in vse podrobne informacije najdeš na 
www. joker.si. 


marelj 2010 e o o o e e 


Tudi ta mesec pa bodo 
VSI NOVI NAROČNIKI 
prejeli še nadmočen 
razirni komplet 
Wilkinson! 


mika sunkovito in ima rad trese- 
nje, kot da je fasal živčnega. Po 
eni strani je špil zato vzdušen, 
a hkrati siten za igranje. Ko 
je treba pri nekaterih šefih 
ustreliti v dokaj majhno ran- 
ljivo točko, ki se stalno pre- 
mika, zraven tega pa se kamera 
nagajivo ruka, se zahtevnost 
spremeni v zoprnost. Posebej na 
višjih težavnostih, ki niso dobro 
načrtovane, saj dokajšnji rutini 
sledijo izredno težki boji. Pomoč 
drugega igralca na istem wiiju 
(spletne podpore ni, so pa daljinske 
lestvice) je tako dobrodošla. 

Igra z grobo vsebinskega stališča nudi še cepitve poti, 
nadgrajevanje orožij za prisluženi cekin, alternativne 
načine in dosti možnosti vnovičnih skozihodov za več 
točk, skrivnosti ter zaslužek. Je tudi vdušnejša in bo- 
lje režirana od Umbrelle. A epileptično tresenje kame- 
re težavnost preveša v nadležnost, menjavanje orožij 
ostaja zamudno in izrezali so delno premikanje pogle- 
da z gobico na nunčaku, tako da je slednji zdaj neu- 
poraben. Precejšnji fanservis za RE-norce, ki bodo te- 
žavam rade volje pogledali skozi prste. 


Sneti zopet počitnikuje v mestu, ki 
sua nana po virusni gnilobi. 


wi Cavia /Capcom / Capcom 


Vaš Nove Goljoačten 


JE PR Vidma pri Ptuju 
iz Dano pri Gi ba 


iz Škofljice 


Ža Žazdlio Boste 


iz Medvod 


Za nagrado prejmejo 
AXE TWIST darilni paket. 


KONZOLEC 


O Katranski človečnjak je prvi šef. Skoraj ziher sem, da ti bo preštel rebra in 
te zamoril. A ne daj se: vztrajaj, pojdi še enkrat v ječo in razsvetljen boš. 


»ONali..'. 


ko si zaželiš japonskega frpja, novega ali sta- 
rega, si lahko precej ziher, kaj te čaka. Igral 
boš v vlogi nekaj poženščenih dečkov in nafr- 
fuljenih dečev ... reševal boš svet, ki je meša- 
nica tehnologije in magije ... spremljal resnobno, poe- 
tično zgodbo s humorističnimi vložki ... in v tretje- 
osebnih bitkah, ki realnočasovnost mešajo s potez- 
nostjo, vihtel meče, pištole ter coprnije. Toda če Re- 
sonance of Fate ustreza nekaj tem lastnostim, vsem 
ne. Skupina Tri-Ace se je namreč nakanila spodbosti 
podžanr JRPGjev, ki ima rad stagnacijo, med katero 
ga gejše masirajo po podplatih in ga pitajo z rižem v 
omakci. 
Za edinstvenost se ima RoF najbolj zahvaliti boju. Ko 
se znajdemo v futuristični metropoli v obliki visokega 
stolpa z mnogo nadstropji, dobimo pod nadzor drušči- 
no z vnaprej pripravljenimi tremi liki, ki službujejo 
kot lovci na glave. V prevodu: gmajna jim da- 
je naloge, kjer je treba nekoga ali nekaj 
fentati, in oni jih opravljajo. Po nadsvetu, 
ki ga predstavljajo štuki mesta, se ne 
sprehajamo v obliki človečkov, ampak 
kot kurzor. Z njim iz ptičje perspektive 
drsimo po šesterokotnikih in obiskuje- 
mo lokacije, kot so vile in temnice. 
Ko zaidemo na heksagon, označen z 
rdečo, ali nas začopati neviden so- 
vražnik (ja, random batiles!), se 
preselimo na ločen zaslon, kjer se 
začne samosvoja bitka. 

Takole je s tem. Naši liki vihtijo le 
strelna orožja, spočetka dva piš- 
tolo in eden strojnico, se pravi nič 

mečev in čirul-čarul. Ko izbrano 

osebo iz tretje osebe premika- 
mo z levo gobico, čas teče in se 
premikajo oziroma izvajajo ak- 
cije tudi sovražniki. Če se usta- 
vimo, zamrzne vse ostalo. Za 
premik in dejanje imamo na vo- 
ljo omejeno količino 'energije' - 
ko se ta izteče, igra preklopi na 
naslednjega borca. Ko damo po- 
velje za strel, se začne sredi za- 
slona polniti krog, in šele ko se ta 
zaključi, lahko razpošljemo svi- 
nec. Dlje kot smo od tolovaja, dlje 
traja, da se krog napolni, a manj 
možnosti je, da nam prekinejo akci- 
jo. Krog lahko napolnemo večkrat, s 
čimer se večajo poškodbe in se do- 
dajajo drugi bonusi, pri čemer pa 
tvegamo poškodbe in zanemari- 
mo premikanje. 


vak 


Zveni komplicirano? Še na polovici nismo. Poškodbe 
so dveh vrst: površinske in prave. Površinske so mo- 
dre barve in jih zadajajo strojnice, one druge rdeče in 
jih prizadenejo pištole. Sovražniki so velikokrat nare- 
jeni tako, da so najbolj občutljivi na površinske 
poškodbe. Te lahko zavzamejo vso črto z energijo, 
vendar to ne pomeni še ničesar, dokler jih s pištolo ne 
pretvorimo v prave. Globino nadalje povečajo barabi- 
ni, ki so občutljivi na te ali one rane, ščiti, ki jih je tre- 
ba odstraniti, in ovire v arenah, za katerimi se je moč 
skrivati. Pa ekstra krepelca, kot so granate, spretnost 
rabe orožij, modificiranje pokalic, lokanje napitkov in 
tako frpjsko dalje. 


€ Preden stopiš na lokacije, moraš s kurzorjem dospeti do pravega šest- 
kotnika. Vmes te presenetijo sovražniki, medtem ko so ječe zaporedja po- 
sameznih ekranov. Da pa se lahko premikaš po heksagonih, jih je treba na- 
iprej položiti, kar je zanimiv prijem. Navadne in redkejše dobiš v spopadih. 


Najbolj bistven element bojevalnega sistema je tek, 
med katerim smo neranljivi. Ko smo na vrsti, lahko na 
tla postavimo ravno črto, ki kaže, do kod bomo tekli. 
Ko tek sprožimo, začne lik laufati, mi pa vmes odreja- 
mo, kdaj naj začne streljati in ali naj se odrine v zrak. 
Če ostanemo na tleh, lahko v luft spravimo rokomav- 
ha, če skočimo, pa ga luknjamo od zgoraj, kjer nima 
ščitov. V tem teku lahko sodelujejo vsi trije liki hkrati, 
divjanje pa krasi grafični spektakel v slogu Matrice. 
Finta pofintulja? Za vsak tekaški podvig potrebujemo 
žeton, ki jih imamo le nekaj. Če nam jih zmanjka, pa- 
demo v način, kjer so vsi liki manj učinkoviti in ne 
morejo akcijsko teči. Nazaj pa žetone dobimo z ugo- 
nabljanjem nasprotnikov. 


€ Takole puste so arene in okolica zamorjena. 40, 50 ur v takemle mestu ni hu- 
do zabavno. Da se lahko preoblačiš in sluhaš japonski govor, je slaba tolažba. 


z ri Fatn 


Spočetka človeku zaradi nenavadnosti boja ni dosti 
jasno. Če smo pripravljeni v igro vložiti nekaj ur res- 
nega učenja, pa se začneta kazati premišljenost in 
taktičnost, ob katerih se Mass Effect 2 spoštljivo pri- 
kloni. Polaganje črt, skrivanje za ovirami, predčasno 
izvajanje akcij, upoštevanje oddaljenosti - vse to po- 
stane samoumevno in skrbi za zabavne ter hkrati glo- 
boke bitke. In zahtevne, saj špila ne zanimajo tisti, ki 
niso dovolj dobri ali vztrajni. Sovražnikov je dosti, so 
raznoliki ter močni, boja je konec, če ti ubijejo kateri- 
koli lik, in za ponoven poskus je treba plačati, šefi pa 
ti znajo izprašiti rit, preden rečeš jojmene, pri čemer 
položaja v temnici ne moreš posneti. Naletiš na izvir- 
ne, drugačne misije in zani- 
mivo je, da groba sila nima 
velikega vpliva. Redko zma- 
gaš tako, da greš grindat in 
potem zatreš nasprotnike z 
močjo. Neprimerno važnejši 
so pristop, modro izbiranje 
dejanj in predpriprava. Kljub 
drugačnemu stilu me je Re- 
sonance of Fate spomnil na 
Demon's Souls, saj je težak, 
a te zna nagraditi za trud. 
Škoda, da ne še s čim dru- 
gim kot z bojevanjem, saj do- 
mala vse ostalo niha med 
komajda spodobnim in kila- 
vim. Grafika je zastarela, teh- 
nična plat slaba, saj obilujejo 
dolgi in pogosti nalagalni ča- 
si, pripoved ohrna ter komaj- 
da zapomnljiva (izvzemši to- 
kijsko komedičnost). Zasnova je resda nelinearna, 
pogovarjaš se z ljudmi in se bojuješ v ločenem kolo- 
seju. A liki so vedno trije, tako da je druščina nespre- 
menljiva, stranski kvesti so kumrni, mesto pa je mrtvo 
in nezanimivo. Tudi v boju bi lahko bilo več raznoliko- 
sti, saj so arene preveč kvadratne in se pretirano po- 
navljajo, enako kot animacije streljanja, zlasti v teku. 
Kljub temu pa je Resonance of Fate zanimiv hardcore 
špil, ki mu uspe vnesti svežino v japonske frpje. 


med skoki svinčeno ščije po 
sovragih. John Woo je ponosen nanj. 

Brazil by Philip Glass 


Razlika glede na sorodni Lumines, ki na XBLA stane 800 
pik, je v manjši količini vsebine in v tem, da deli ne padajo od 
zgoraj, marveč jih razporejaš sam. Navdih je vseeno očiten. 


Ooh Yeah by Moby 


Muzika je navdušujoča. Po eni strani zato, ker je niso zložili 
šalabajzerji, ampak uveljavljenci tipa Moby. Po drugi pa, ker 


se melodije razvijajo skladno z igranjem. 


d zgoraj gledam na nepravilne 
ploskve in po njih razporejam 
geometrijske like. Postopek me 
rahlo spomni na Tetris, saj jih 
lahko obračam za devetdeset stopinj in 
naslednji se pojavi, ko postavim prejš- 
njega. Ampak v Chime jih lahko premi- 
kam kamorkoli, saj nisem omejen na 
vodnjak s težnostjo. Ko like združim v 
polje, veliko vsaj 3 x 3 kvadratke, se zd- 
ružijo in se obarvajo, in ko mimo pride 
črta, ki redno prečesava vso ploskev, 
dobim točke. Moj cilj je, da z gradnjo ta- 
kih polj obarvam čim več igralne po- 
vršine in s tem dobim čim več točk. S te- 
mi se šopirim na spletni lestvici in odkle- 
pam naslednje nivoje, ki jih je skupno 
pet. Vsakega je moč igrati v prosti ali 
časovno omejeni varianti, kjer število 
minut (tri, šest ali devet) simbolizira te- 
žavnost. 
Žal ni kariere v smislu povezanih sto- 
penj, multiplayerja ali ločenih izzivov. A 
manko vsebine ni taka pomanjkljivost, 
saj je sistem istočasno eleganten, pre- 
prost in globok. Chime si lahko vzamem 
na izi in se sproščam. K temu pripomore- 


How To Train Your Dragon 


asiravno je tole videti kot še ena klasična ar- 
kadna pustolovščina, je njena nrav drugačna. 
Gre namreč za pretepačino z velikanskimi kuš- 
čarji, avadodo! Pričakovati trdokožno težko- 
kategornico, ki bi se primerjala s Street Fighterjem, 
sicer ne gre. Sploh zaradi licenčne podlage po istoi- 
menskem filmu. A to ne pomeni, da igra ni v redu. 
Štorijalni del je triplasten. V pustolovski s pobičem 
Hiccupom tekamo po otoku, rešujemo čisto lahke 
kveste in nabiramo hrano za zmaja. To vključuje pre- 
metavanje kamenja, razbijanje sodov, puljenje zele- 
njave in skakanje za prasci, ovcami 6 perjadjo. Sledi 
trening reptila. Moraš ga redno hraniti in mu s tem 
dvigati moč, zdravje, zaupanje in razpoloženje, nakar 
se podaš v jamo na vadbo. Urjenje rabi tako učenju 
zmaja kot tebe, saj odklepaš nove udarce in ognjene 
napade. Dokončani treningi prinašajo točke za iz- 


6 Zgodbo lahko preigravaš s Hiccupom ali Astrid. 
Nočni bes je fantičev, punca ga dobi kasneje. 

boljšanje zmajevih statistik in odklepajo luske, rogove 
ter kremplje za lepšanje korenjaka. Tu je še pet mini 
iger, ki prav tako prinašajo izkušnje: letanje skozi kro- 
ge, izdelovanje ledenih kipov, sestavljanje zmaja po 
prikazani podobi, ponavljanje zaporedij ter meni naj- 
ljubše lovljenje ovac. 

Srčika špila so turnirji, kjer se s plazilcem postaviš v 
3D-areno in mlatiš nasprotnike. Udarce izvajaš z ma- 
hanjem z wiimotom, gobico na nunčaku ter gumbo- 
ma A in Z. B sproža ognjene napade, katerih moč do- 
ločaš s tiščanjem knofa. Pri tem bi pograjal umetno 
pamet, ki se preveč zanaša na blok in močne napade, 
zato jo z lahkoto premagaš s hitrimi serijami lahkih 
udarcev, ter nadzor, ki občasno ne stori tistega, kar bi 
hotel. Sicer redko, a v tepežkanju je to kritično. Ko bi 
le bilo mogoče uporabiti klasični plošček. Ko zmagaš 
na turnirju, si moraš omisliti novega zmaja, dokler v 


O igranje pretepačin z wiimotom ni ravno raj. Mor- 
da bi bilo bolje kupiti različico za xbox 360 ali PS3. 


ta lepo stilizirana grafika in odlična ambientalna elek- 
tronska glasba s pevskimi vložki, ki nastaja sproti 
glede na moje razporejanje kosov. Bolj kot sem pri 
njem uspešen, kompleksnejša in kompletnejša je 
muzika, kakor je za podzvrst glasbenih puzlarščin 
značilno. Lahko pa se grem tekmovalnost, kjer ho- 
čem doseči stoodstotno pokritost, preseči točkovni 
rekord in odkleniti vse achievemente. Tedaj doja- 
mem, da reč zahteva tako hudo spretne prste (škoda, 
da digitalni križec na xboxovem joypadu ni boljši!) 
kot dosti brzinskega premišljanja, da ima vsak nivo 
prefrigano svoj nabor likov za razporejanje in da je 
mogočih kar nekaj naprednih prijemov. Od vnovične- 
ga prekrivanja že pobarvanih območij za eliminacijo 
fizlov do nabiranja ekstra časa in premišljenega tem- 
piranja tvorjenja ploskev glede na prehode črte. 
Formalne vsebine je res malo, tako da kak dodatni 
nivo gotovo ne bi škodil, in očitno je kopirantsko na- 
pajanje iz iger, kot je Lumines. Toda Chime je blazno 
simpatična igr(ic)a, ki deluje na dveh ravneh: kot mi- 
mogredna miselno-arkadna sprostitev ob finem 
lučkastem muziciranju in kot solidna miselnica, ki 
omogoča nenavadno dosti ur zagrizenega arkadnega 
mozganja. Ob tem v spletni štacuni Xbox Live Arcade 
košta borih pet evrov, od česar gre po zaslugi nepro- 
fitnega izdajatelja OneBigGame (beri intervju v tej 
številki) dobršen del v človekoljubne namene. Kul 
igra 4 dobro delo - dvojna zmaga. 


zre v hipnotične kvadrateljce 
in prispeva za otroke na Haitiju. 


Zoč Mode / OneBigGame 


štalci niso štirje. V sleherni naslednji turnir se podaš z 
vsemi kuščarji in ko en omaga, zajahaš naslednjega. 
Čeprav imajo zmaji sebi lastne udarce, je trening za 
vse enak, posledično pa tudi izvajanje napadov. Ra- 
zlikujejo se samo animacije. Vseeno pa je boj razno- 
lik, ker so statistike samosvoje. Hiter zmaj se bo za- 
našal na kombinacije, kak drug na surovo moč ali 
ognjene napade. 

Zgodbovni del je moč končati v dobrih desetih urah, 
kar storiš tudi zato, da odkleneš vse zmaje v arkad- 
nem načinu, kjer se samo tepeš. Umetna pamet je tu 
boljša, a prava zabava je način za dva, kot se za te- 
pežkarico spodobi. Punch-Out in Tatsunoko vs. Cap- 
com sta kajpak boljši igri tega kova, toda zmaji imajo 
svoj čar, grafika je luštna in barvita, globine nekaj je 
in mladež bo navdušena. Zlasti če je ravnokar prilete- 
la iz kina. 


V areni si prisvoji najtežjo 
zverino, ker ji edini ne zlomi hrbta. 


[PS3 / xbox 360 Activision 


€ Posebej carsko se počutiš, ko z enim svojim 
zmajem pretepeš vse štiri nasprotnikove. 


ova epizoda v seriji Seginih pretepaških pus- 
tolovščin s pridihom frpjk te, če nič drugega, 
o Japonski nauči sledeče. Če med špancira- 
njem po tradicionalno gnečastih tokijskih uli- 
cah zaslišiš neartikulirane krike v stilu "Oreee!", "Iku- 
seee!" ali "Ksooo!", raje beži. V nasprotnem primeru 
te bo naskočila tolpa poševnookih pankrtov, ki bodo 
od tebe zahtevali vračilo nikdar sposojenega denarja, 
odškodnino za domnevne telesne bolečine ali nekaj 
tretjega. Toda kot bivši gangster Kazuma Kirju ne po- 
trebuješ dosti izgovorov, da od besed, ki jih v tej kri- 
minalni drami slišiš obilo, preideš k ravnanju hrbtenic, 
brcam v mehko in rezanju mezincev. Goreči ljubitelji 
Dežele vzhajajočega sonca bodo znali ceniti, da se pri 
tem počutiš, kot bi se za dvajset, po želji pa tudi za 
dvakrat ali trikrat toliko uric preselil v mafijski film Ta- 
kešija Kitana. Ter da lahko v bližnji štacuni jene za- 
praviš za pet vrst tune in deset sort riževega vina. 
Yakuza 3 namreč ostaja namenjena prav dotičnim, 
saj med visokoproračunskimi umotvori težko najdeš 
bolj izrazito japonski naslov. Enako je veljalo že za 
oba predhodnika, ki sta izšla za playstation 2, in za 
srednjeveški odvrtek Ryu Ga Gotoku Kenzan, ki so 
ga žal izdali samo v pismenkah. Avtohton govor, ki 
ga spremljajo angleški podnapisi in je edina jezikov- 
na izbira, je za uživanje v špilu še najmanjša ovira. Za 
večino 'normalnih' ljudi, ki niso fetišisti vsega mejd in 
džapan, bo bolj odbijajoče še kar pristno simuliranje 


tamkajšnjega vsakdana. Stranske dejavnosti, ki so 
mestoma neločljivo povezane s pustolovskim luta- 
njem od osebe do osebe ter z enega konca mesta na 
drugega, spet zajemajo vrsto lokalnih hecnosti. Na 
primer nastop v samurajskem filmu, dretje v lokalih 
za karaoke, bežanje pred transvestiti, trening bejzbo- 
la, nabijanje Seginih klasik v igralnicah, zbirateljsko 
iskanje ključev za sefe, ki skrivajo dobrote, poulično 
snubljenje manekenk z veselim zaključkom v 'love 
hotelu', uživanje japonskih kulinaričnih specialitet v 
raznoraznih restavracijah, slikanje uličnih smešnosti z 
mobijem in objavljanje na blogu ... Takega nabora 
dejavnosti vsekakor nismo vajeni iz zahodnjaških 
čefurščin po kopitu Grand Theft Auta, s katerimi je 
naslov v daljnem sorodstvu. Da ne omenjam kultur- 
nega šoka in rahle zbeganosti, ki ju boš kot deviški 
igralec Yakuze občutil ob sprehajanju po delno izmiš- 
ljeni, a nadvse podrobno oblikovani tokijski četrti Ka- 
muročo. Tam se ti pogled ne glede na to, kam se 
obrneš, vselej izgubi v neonsko-kartonski džungli og- 
lasnih panojev, obogatenih s pismenkami. Ali matra- 
nja pri razbiranju čustev iz naglasa in grimas številnih 
likov, kjer kljub nepoznavanju japonščine zaslutiš, da 
izražajo več, kot veleva spodobno preveden tekst. 
Trk ob kulturno pregrado je neizbežen, preskočiš pa 
jo, če ti Japonska in vse z njo povezane čudnosti ne 
gredo na jetra. No, če Tokijcev ne prebavljaš, si naj- 
brž itak že zdavnaj obrnil stran. 

Iz zahodnih različic naslova je izpadlo nemalo stranskih misij, a Sega bi jih v bližnji prihodnosti lahko izdala v obliki dolpotegljivih dodatkov, če bo prodaja 

za katere se običajno do zadnjega ne ve, če bo do , 


njih sploh prišlo, seriji ne dela velikih uslug. Še 344 


slabše kot običajno so se odrezali tokrat, saj je pri 
prevajalskem procesu meni nič, tebi vakizaši med 
rebra izpadel kup postranske vsebine. V koš so 
romale globoka družabna mina igri šogija (japon- 
skega šaha), mahjong, zgodovinski kviz, masažni 
saloni in zloglasni klubi s hostesami. Pod škarje 
sta nadalje šla slaba dva ducata od skupno 123 
stranskih misij, kjer Kazuma v izvirniku večinoma 
išče izgubljene pse, prenaša predmete in po na- 
ročilu mikasti nepridiprave. 


Res je, da špil zaradi tega ni bistveno slabši, saj 
bonusnih opravil v igri kljub rezanju ostaja na 
pretek. Naj si ogorčeni fani na forumih še tako 
trgajo oblačila. Vseeno pa gre za dvomljivo odlo- 
čitev. Razlaga, da naštetih pritiklin v angleško ra- 
zličico niso vključili zato, ker bi zbegale zahodne 
odjemalce, je smešna. Gre za neobvezne, izpust- 
ljive priboljške, medtem ko se z Yakuzo itak pri- 
marno ukvarjajo ljudje, ki jim take japonske čud- 
nosti nadvse dogajajo. Sega — z eno roko damo, z 
drugo vzamemo. 

dobra, fani serije pa dovolj sitni. Štirje kosi brezplačnega DLCja so na voljo že od splovitve. Prvi se tiče načina, v katerem se Kazuma serijsko spopada s šefi 
igre, naslednja dva dodata arensko bojevanje v jekleni kletki, dočim v četrtem z opravljanjem različnih kvestov kratkočasimo Haruko. Sugoi. 

Sega z lokalizacijami posameznih delov Yakuze, 

Yakuza 3 je igra, ki ji lahko mirne duše daruješ trideset ur prostega časa. Nakar po zaključku na statističnem zaslonu ugotoviš, da si rokoval le s tretjino vse- 
ga, kar ti naslov nudi! Res pa je, da se bodo z mini igrami in ostalimi sekundarnimi vsebinami dlje časa mudili bolj kot ne obsesivni špilerji, ki ploščka niso 
sposobni odložiti, dokler ne dosežejo magičnih stotih odstotkov. Prvemu, ki podvig uspe, JCT časti senzualno japonsko masažo. 


Da se Yakuza v tretje ne trudi toliko z dobrikanjem no- 
vim igralcem, kolikor piha na dušo prekaljenim zma- 
jem, se zrcali tudi v zgodbi. Še dobro, da poznavanje 
dogodkov iz prvega in drugega dela ni povsem nujno. 
Špil ti gre vsaj toliko na roko, da ti preteklost, ki je je 
za dva romana, obelodani v dveh desetminutnih film- 
skih povzetkih. Tako izveš oziroma obnoviš, da si bil 
svojčas obetaven mlad jakuza, ki je deset let preživel 
v kehi, nakar si se ob povratku iz nje znašel v spletka- 
rijah vplivnih mafijskih družin. V enki si se zanimal, 
kaj se je med sedenjem za rešetkami pripetilo tvoji 
nekdanji zaročenki, in raziskoval, kam je izginil ukra- 
den denar. V dvojki, kjer si sprejel vlogo četrtega gla- 
varja klana Todžo, pa si mukoma vzpostavil krhek mir 
med kriminalnim vzhodom in zahodom. Po vsem hu- 
dem si se z malo Haruko odselil na Okinavo, sončen 
otok na jugu Japonske, koder sedaj zenovsko skrbiš 
za sirotišnico. Ampak idila traja le, dokler ne uletijo 
vplivni nepridipravi, ki bi si radi prilastili ozemlje, na 
katerem stoji otroško zatočišče. Ter dokler skrivnost- 
nemu neznancu skorajda ne uspe ašašinacija nade- 
budnega Daiga, svežepečenega šefa tvojega klana, ki 
si mu bil prepustil direktorski stolček. 

Kakšna intriga! In to je šele začetek, saj se stvari v 
klasični maniri niza kaj kmalu še bolj zapletejo. V igro 
vstopita malo morje oseb iz prejšnjih delov in krdelo 
novih. Še dobro, da ti pri razumevanju odnosov po- 
maga priročen grafičen organigram. Štorija, ki ostaja 
ravno prav B-filmska in epska, te najprej kaže, kako 
v poletni srajci pohajkuješ po okinavskem rajonu 
Rjukjugaj, se seznanjaš z osnovami in večinoma re- 
šuješ nedolžne tegobe mladoletnih varovancev (na- 
hrani kužka, poišči tatu, odpravi ljubezenske težave 
šmrkavega froca ... kavaiii!). A mehkobe je konec, 
ko se vrneš v Tokio. V prestolnici slikoviti vodje zlo- 
činskih tolp spletkarijo eden proti drugemu, posku- 
sov umora, krvi, grafičnega nasilja in kletvic je nič- 
koliko, ti pa sredi vsega tega pravomoško kljubuješ 

vsakemu, ki ti ga na pot iskanja resnice in ohranjanja 
jakuzovske časti postavi skoraj gledališko melodra- 
matičen scenarij. 

Za pretežno všečno se vnovič izkaže deljenje krošejev 
po ulicah. Tepež je mešanica onega iz resnejših pre- 
tepačin in starošolskih beat 'em up arkadic, kot sta 
Double Dragon in Final Fight. Je nerealističen in po 
svoje okoren, a to nadomesti s taktičnostjo in spekta- 
kularnimi potezami. Nasprotniki te sredi ceste napa- 
dejo naključno, zoperstavljaš pa se jim z dokaj dode- 
lanim sistemom udrihanja z rokami in nogami, bloki- 
ranjem, izmikanjem ter navadnimi in specialnimi teh- 
nikami. Te lahko uporabiš šele, ko z uspešnim mlate- 
njem napolniš energijski merilnik. Več kot se tepeš, 
več izkušenjskih točk prejmeš in hitreje razvijaš štiri 
poglavitne lastnosti, ki širijo pretepaške možnosti. 
Ter nasilnost. Spektakularno peštanje betic ob stene 
in smrtonosni zamahi s kovinsko cevjo po tilniku za 
Kazumo niso noben tabu, čeprav nasprotniki začuda 
vselej preživijo in se ti po fajtu samurajsko opraviču- 
jejo, heh. Kot orožja moreš znova uporabljati smet- 
njake, bicikle, zastavne droge, lesene klopi in druge 
predmete, ki jih špil vključi v prostorsko omejena bo- 
rilna okolja. Ta se zdaj ne včitajo na ločen zaslon, pač 
pa v lokacijo, kjer si trenutno. Kul. Špil pozna celo si- 
stem kupovanja in nadgrajevanja uničljivih orožij 
(katan, nunčakov, kijev ...), čeprav se da preživeti tu- 
di brez. Umetna pamet običajnih nasprotnikov na- 
mreč ostaja pretežno osnovna, dasi te, ako jih podce- 
njuješ, snidenja s čedalje bolje oboroženimi in trdoži- 
vimi tolpaši hitro stanejo pol življenjske črte. Spopadi 
s precej bolj sposobnimi šefovskimi liki, ki obvladajo 
več napadalnih vzorcev, pa so uživantski predvsem 
zato, ker sovpadajo z vrhunci v mafijski pripovedi. 
Skratka, boj je v glavnem spodoben. Moti le, da je 
slučajnih bitk malo preveč in da avtorji niso odpravili 
vseh tegob z napol obvladljivo kamero, ki so pestile 
že prejšnji Jakuzi. 


Kar naslovu prepreči preboj na vrh gore Fudži, je 
prav dejstvo, da ni bistveno naprednejši od predhod- 
nikov za staro konzolo. Ja, urbane lokacije so po- 
drobne, cestno vzdušje je odlično in grafična srčika je 
nadvse izboljšana. Blesti zlasti pri slikanju pristno 
filmskih sekvenc, kjer do izraza pridejo fenomenalno 
oblikovani, docela življenjski liki in tankočutna reži- 
serjeva roka. A zopet si, čeprav gre za PS3, omejen 
na mestno središče z ducati pravokotnih ulic, kakor- 
koli realističnimi že, ki se dostikrat zaključijo z nevid- 
nimi zidovi. Dobro, kraje in vozakanja s prevoznimi 
sredstvi, če odštejem omejeno uporabo taksijev, Ya- 
kuza ne pozna, niti tega ne potrebuje. Malo več gibal- 
ne svobode pa ne bi škodilo. Izboljšave pretepalnih 
mehanik so dalje komajda opazne. Najmanj pa pre- 
priča surova avanturistična plat. Na voljo imaš sicer 
nebroj mini iger (do pike natančno so simulirani bili- 
jard, pikado, golf ...), kopičenje bolj ali manj uporab- 
nih artefaktov (hrana, spominki, revije ...) in kakih 
sto preprostih stranskih misij, kjer skačeš na pomoč 
lokalni rulji. A vseeno se ne izviješ iz stare vloge po- 
veličevanega bojnega kurirja. Poišči osebo, pogovori 
se s tem ali onim, dostavi predmet, premlati zlobnika 
.. stokrat. In tako bo, dokler bodo Jakuze v deželi 
riža izdajali tako rekoč vsakoletno, saj na ta način 
stežka nadgradijo kaj več od nastopajočih, štorije ter 
drobnarij. 

Za lokalizacijo Yakuze 3 sicer domo arigato gozaima- 
su, Sega. Igra je tako pošastno japanska, da je njena 
izdaja na Zahodu kljub splošni kvaliteti tvegana, in 
kljub nenapredku ostaja nekaj posebnega. A v prihod- 
nje bi se spodobilo manj spanja na lovorikah. Oziro- 
ma, da ostanem v temi, med vejami brstečih češenj. 


Case istočasno igra modernega sa- 
muraja in japonskega perverzneža. — in japonskega perverzneža. 

azčistiva najprej bistveno: MotoGP 09/10 ni 
simulacija. Kdor išče realistično motocikli- 
stično izkušnjo, naj VNOVIČ razočaran sede 
na dvokolesnega konjiča in oddrvi mimo tega 
špila v Portorož na sladoled. Hkrati pa ni enostavna 
arkada. Je akcijada, obogatena z nekaj realizma, ki 
se vozi solidno in si lasti razumno količino vsebine. 
Med drugim uradno licenco za proge, voznike in mo- 
torje prvenstva MotoGP za leto 2009. Capcom oblju- 
blja, da bodo podatki za sezono 2010, ki se je začela 
11. aprila v Katarju, sproti na voljo v obliki brezplač- 
nih internetnih dolpotegov v skladu z napredovanjem 
pravega tekmovanja. Luštno. 
Kontrola dvokolesnika razreda 125 cc, 250 cc ali kra- 
ljevskega motoGP sicer ni težaška, saj je upravljanje 
brez simulacijskih fines. Pri pospeševanju lahko plin 
takoj stisneš do konca, pri divjem zaviranju dvokolo 
ne opleta. Takisto ne odletiš, takoj ko za- 
deneš kakega tekmeca ali greš na izlet v 
travo. A to ne pomeni, da ni treba biti pa- 
zljiv. Pecikel je gibčen, toda če se ne držiš 
idealne linije, boš imel težave. Natančen 
vstop v zavoj, nagnjenost in pospeševanje 
so nujni za lep čas, ki ga z drugimi primer- 
jaš na spletnih lestvicah. Zelo važna je pra- 
vilna raba pospeška, ki nastane, ko se ob 
tiščanju gumba zgrbiš na sedežu. Tedaj 
dobiš konkretno hitrost, vendar je motoci- 
kel dosti slabše vodljiv. Če zapelješ s steze, 
fašeš kazenske sekunde. Pomaga ti ideal- 
na linija na tleh, ki z barvo ocenjuje tvojo 
hitrost, medtem ko lahko čas zavrtiš nazaj, 
kar pomaga pri padcih. Hvalim občutek hi- 
trosti in zvok, ki prdenje auspuhov meša z 

O steze so odlične in raznolike, od odprtih do vijugastih, gladkost neo- 
porečna tako na xboxu 360 in PS3. Bi pa lahko bila okolica bolj razgibana. 


zanimivo glasbo. Le škotski napovedovalec, ki oce- 
njuje, ali si del steze odpeljal brez hujših napak in če si 
izpolnil občasne vmesne nalogice (prehiti tega, dosezi 
neko hitrost ...), bi se lahko manj drl. 

Izdelek se tako pelje kot arkada, cepljena z zahtev- 
nejšimi prijemi. Pri tem ni nastavljanja krovnega real- 
izma s težavnostmi ali premikanjem drsnika, kot so 
poznali prejšnji MotoGPji. Vozni model je tak, kakršen 
je, izbereš le prestavljanje, obrabo / neobrabo gum in 
stopnjo umetne pameti. Ta zna biti oster nasprotnik, 
ni pa posebej življenjska, saj malokrat vidiš prerivanje 
in frčanja z asfalta. Za nasprotnika si lahko izbereš tu- 
di žive ljudi, in sicer na razdeljenem zaslonu ene kon- 
zole oziroma na spletu, kjer so na voljo posamezne 
dirke in sezona. Na progi more biti iznenada dvajset 
dirkačev, čeprav je do te cifre težko priti, ker se obil- 
neje zasedene partije hitro zrušijo. 


CO Tako previjanje časa kot prikaz idealne linije sta ukradena 
iz Forze. Ima pa črta na tleh vmesne označbe, v načinu time 
trial pa je moč shraniti svojo in jo uporabiti drugod. 


"oo 

Enoigralstvo pak tvorijo štirje modusi. Time trial je 
klasična vožnja na čas, ki vključuje duhca (posnetek 
najboljšega kroga); arcade ti naloži, da naslednji od- 
sek dosežeš v omejenem času; championship je 
ločeno prvenstvo; in tu je kariera, kjer boš preživel 
največ časa. V njej izbereš voznika (svojega ne moreš 
ustvariti) in se podaš na zaporedje dirk, vmes pa 
skrbiš za proračun in razvoj motorja. To počneš z na- 
jemanjem in odpuščanjem tiskovnih predstavnikov 
ter inženirjev. Prvi iščejo izmišljene pokrovitelje, ki ti 
dajejo denar za uspehe na tekmah, inženirje pa vpre- 
žeš v razvoj delov skiroja, od pogonskega sklopa do 
zavor in ohišja. Boljši dirkač kot si, bolj napreduješ 
skozi izkušenjske stopnje, bogatejše sponzorje do- 
bivaš in sposobnejše osebje lahko najameš. Ven- 
dar to pomeni več odtoka cekina, kar lahko pri- 
pelje do odpuščanj. Kriza, pa to. 

A čeprav igra še zdaleč ni zanič, ne morem reči, 

da raztura. Razvoj motorja se komaj kaj pozna in 
neosebna kariera postane rutinska ter dolgočasna. To 
je problem, ker moraš za doseg klase motoGP do- 
končati prvenstvi v 125 in 250 cc razredu. Vmes se 
naučiš vožnje, toda nahudejši motorji se skrivajo za 
vložkom desetih, petnajstih ur, ki niso tako razgibane, 
kot bi se spodobilo. Največja težava pa je, da manjka 
konkretna količina stvari in da so nekateri elementi iz- 
vedeni res čudno. Ko voziš kvalifikacije, te umetna 
pamet redno prehiteva, na koncu pa najboljšega ne- 
seš za ohoho sekund. Obraba gum in boksi so sami 
sebi namen, saj v enoigralstvu zmeraj pelješ samo tri 
kroge. To si lahko nastaviš šele na netu, čeprav na- 
ključneži v čakalnici radi glasujejo proti daljšim dir- 
kam. Med kvalificiranjem nikdar ne veš, kateri si, in ni 
vmesnih časov. Na progah ni oznak oddaljenosti do 
zavoja, ni shranjevanja posnetkov, tuning je močno 
omejen, vreme se ne spreminja med dirko, dež komaj 
kaj vpliva na furanje, pogledi so le trije (kje je čelad- 
ni?!), v prvoosebnem na krmilu ni rok, ni več izmišlje- 
nih prog iz modusa extreme, ki je bil reden gost v Mo- 
toGPjih, in nadzora ni moč nastaviti. Pri tem je na vo- 
ljo jerbas vnaprej določenih konfiguracij, a nobena 
hkrati ne omogoča udobnega šofiranja, 'turbo' pospe- 
ševanja in ročnega prestavljanja. To ni kul, ker samo- 
dejni menjalnik nemalokrat dolgo vztraja v nizkih 
vrtljajih. Da manjkajo poškodbe motorja in voznika, je 
pa itak samoumevno. 
Četudi je jedro zdravo in sem se z igro zabaval, je Mo- 
toGP 09/10 premalo izpiljen, da bi ga lahko priporočil 
komurkoli, ki ne občuti manka tovrstnih iger. Škoda. 
Motocikli, te plemenite zverine, si zaslužijo več. 


vidi, da ima serija nove avtor- 
je. A se stanje ni ravno izboljšalo. 


/xbox 360 Monumental / Capcom 


> Slipsteča 


Mene 


€ Vožnja v dežju je prelahka, manjka pa še ena važnost: prepoznaven slog. 
Tak, kot krasi Forzo, GT in Shift. Preveč standardno in medlo je vse. 

Modni trendi pomladi in prava 
ličila za tvojo polt! 


Jezična Kesha, ki je čez noč 
osvojila glasbeni svet! 


| Ekskluzivno: 


Justin 
zl breja De! 

VANE ROVOKATO; — 
SVAWANSCENO: Oh 


Cukrova mega nagradna igra! 


Obišči tudi 4 Vstopnice za film 
www.smrklja.si pa Ne pozabi me! 


agična beseda: reboot. Vse je treba izdelati 
na novo. Temnejše. Resnejše. Bolj odraslo. 
Bolj zajebano. Badass. Problem je v tem, 
da recept očitno deluje, kar dokazuje tudi 
Red Steel 2. 

Za prvi špil tega imena so slišali celo tisti, ki wii zani- 
čujejo. Kako bi ne, ko je na papirju ob splavitvi Nin- 
tendove konzole obljubljal maltene drugi prihod odre- 
šenika. Streljanka, začinjena z mahanjem s katano, 
kar naj bi počeli z revolucionarnim migljanjem edinst- 
venega wiimota? Prodano! Dejansko smo mislili, da 
bomo dobili novo definicijo prvoosebnice. Nakar smo 
razočarano zrli v ne najbolj posrečen izdelek, v kate- 
rem je veselje dodatno zbijal neroden nadzor meča. 
Ocena 60 v Jokerju 161 je bila na mestu. 

Potem pa je prišel hardverski dodatek motionplus, ki 
wiimotu omogoči natančnejše zaznavanje gibanja. In 
Ubisoft smelo izjavi, da brez njega Red Steela 2 ne bo 
mogoče igrati. Dejansko ga ni. Pogumno. Skoraj ta- 
ko, kot napraviti špil, ki s predhodnikom nima nobe- 
ne zveze razen tega, da v rokah spet hkrati držimo po- 
kalico in katano. Hej, Ubi, naredite iz tega kar eno 
orožje in serijo poimenujte Final Fantasy! 

Okej, šalo na stran. Red Steel 2 je prvooseben akcij- 
ski špil. Namenoma sem se izognil izrazu streljanka, 
saj to ni docela, čeprav v njej krogle letijo kot za sta- 
vo. Kako bi ne, ko pa se godi na alternativnem sod- 
obnem Divjem zahodu, kjer se kavbojci tepejo s kara- 
tejci, dočim konje in kočije zamenjajo motorji ter to- 
vornjaki. Za dodatno porcijo sira poskrbi morricone- 


Za hitro čiščenje obstaja kopica skrivnih udarcev, ki opravijo tudi s po 
več nasprotniki naenkrat. Ne, nisem si ravnokar odrezal prstov. 


Mogočnejši nasprotniki niso dosti pametnejši, so pa ponavadi ner- 
anljivi, z izjemo ene točke. Tale jo ima recimo na hrbtu. 


jevska muzika, po zavesti 
pa se neprikrito plazijo pri- 
merjave s primerjave s ko- 
rejskim filmskim hitom The 
Good, The Bad, The Weird 
ter Tarantinovim Ubila bom 
Billa. Glavni junak, brezim- 
ni in molčeči kavbojski sa- 
muraj, na začetku prav ten- 
ko piska, saj ga hoče na- 
sprotna banda spektakular- 
no pokončati, a se jim na- 
mera kajpaj sfiži. Poba pri 
tem izgubi svojo legendar- 
no katano in storil bo vse, 
da jo dobi nazaj. Kar vklju- 
čuje pomor vsega živega in 
električnega, kar mu pride 
na pot, hkrati pa bildanje 
sabljaških sposobnosti pod 
budnim nadzorom tečnega 
zenovskega modreca, sred- 
nje čedne aziatke in ravno 
tako poševnookega šerifa. 
Na koncu bo, nabildan do 
skrajnosti, pofental še naj- 
bolj glavnega šefa. 

Ah, katanaste sposobnosti. 
Naj najprej povem, da kljub 

wii motionplusu Red Steel 2 ne pozna dobesedne pre- 
slikave mahanja, marveč se 
spet srečamo z vnaprej de- 
finiranimi udarci. Kar pa ni 
slaba odločitev. Zakaj? Me- 
čevanje je zdaj srčika igre in 
so mu posvetili veliko truda. 
Udarce lahko zato povezuje- 
mo v specialke in kombina- 
cije ki so svetlobna leta pred 
nebogljenim mahljanjem v 
predhodnici. Če bi se vrtenje 
daljinca natančno presliko- 
valo na zaslon, bi imeli s 
tem težave, sploh ob dveh 
vrstah blokiranja. Čemu je 
potem motionplus obvezen? 
Ker nadzira MOČ udarca. 
Ja, končno imamo špil, v 
katerem ni vseeno, če samo 
malo pomigamo ali pa izve- 
demo brutalen zamah. Hitro 
se pojavijo nasprotniki, po 
katerih je treba mlatiti s po- 
dvojeno vnemo, da z njih 
zbijemo oklep, se jim izmak- 
niti za hrbet, ker so od spre- 
daj neranljivi, ali jih pokositi 
z divjim vrtenjem. Dejansko 
je Red Steel 2 prvi naslov na 
wiiju, pri katerem je začetno 
opozorilo, da pazi, kako ma- 
haš, povsem na mestu. 
Ravno dejstvo, da se moraš 
fizično angažirati, te potegne 
v igro dosti bolj, kot če bi le 
sedel v fotelju. Zato naslovu 


NSZ ame ŠE 


Orenk zamah s katano bo nasprotnika poškodoval dosti bolj od navadne- 
ga, zlasti če ga povežete v kombinacijo. Vzdušje skozi gibanje, to je to. 


Ko vas začno parklji boleti od mahanja, boste raje posegli po pokalici. 
Nadgrajeno ognjeno krepelo dela hudo škodo. 


ne zameriš preveč, da je zgodbovno dokaj šibek ... da 
je mestece, v katerem moraš napraviti red, pusto in 
škatlasto ... da je napredovanje skrajno linearno ... in 
da so sovragi na moč skriptani, brez razgibane umet- 
ne pameti. Vse to se vsaj delno umakne izpod žaro- 
meta v trenutku, ko se poženeš v zrak in z brutalnim 
napadom ter peno na ustih sesekljaš novo porcijo ne- 
bodijihtreba, nakar se poženeš v tek do naslednje 
točke in postopek ponoviš. Naloge, ki si sledijo strogo 
po vrsti, čakajo na tablah v varnih hišah, po vsaki 
opravljeni pa dobiš cekin, ki ga porabiš z nakup novih 
orožij (štiri pokalice) ali njihovo nadgrajevanje ter za 
ubojite specialke s katano. Streljanje, mečevanje, 
vlamljanje v sefe in redke sekvence OTE - dobesedno 
vse postorimo z daljincem. Nunčak rabi le hoji in izmi- 
kanju. Tako premišljene in dobro delujoče nadzorne 
sheme še nisem videl. Sony move, namatral se boš. 
Aja, kri je po novem rumena. Samo da veste. 

Čeprav mestece ni prav vznemirljivo, je grafična po- 
doba s celičnim senčenjem čedna in se z lahkoto pre- 
bije med boljše na wiiju. Stripovske korenine so ena- 
ko izrazite kot v No More Heroes in MadWorldu, vme- 
sne sekvence in stalno godeča muzika pa še pridoda- 
jo špagetarski pridih. V navezi s spodobno dolžino, ki 
znaša kakih deset ur, če divjaš, in od oka petnajst, če 
pretakneš vsak kotiček, Krvavo jeklo združi prvovr- 
stno siravost s prvobitno surovostjo. Škoda, da tempo 
proti koncu prične upadati, tudi zato, ker z vsemi 
skrivnimi udarci in do kraja navitim orožjem lik posta- 
ne enostavno premočan. Ne, nisem igral na najlažji 
stopnji! In tudi vi ne smete, če hočete spodobno igral- 
sko izkušnjo. Tako, kakršno Red Steel 2 zna dostaviti. 


it o postane najhitrejša katana na 
divjem Vzhodu in se reži Clintu v fris. 


Ubisoft 

PUZZLE BOBBLE LIVE 


erijal iger Puzzle Bobble (v Ameriki ga poznajo 
S pod imenom Bust-A-Move) se je od svojega na- 

stanka leta 1994 na igralnih avtomatih sprehodil 
do domala vseh sistemov, od sobnih in ročnih konzol 
do računalnikov ter mobilnikov. Najnovejša inkarna- 
cija pa se je znašla na spletnih servisih Xbox Live Ar- 
cade in WiiWare. 
Način igranja ostaja tradicionalen. Dinozavrčku na 
dnu polja pomagamo čistiti zaslon, nafilan z razno- 
barvnimi mehurčki. To počnemo tako, da merek sredi 
vodnjaka premikamo levo in desno ter proti vrhu iz- 
streljujemo balončke. Ko se staknejo najmanj trije me- 
hurčki iste barve, skupek izgine. Zraven pazimo, da 
kateri od nakopičenih mehurčkov ne prestopi spodnje 
linije, kar otežuje strop, ki se začne spuščati. To pona- 
vljamo, dokler ne očistimo stopnje. Zveni preprosto. 
Ampak - seveda sledi ampak. Načeloma resda hitro 
ocenimo situacijo in zgruntamo rešitev. Toda v zelje 
nam hodi kar nekaj reči. Osnovnih osem barv balonč- 
kov (so še nekatere posebne) stežka pripravimo do 
masivne kombinacije pokanja. Že res, da vidimo, ka- 
teri mehurčki čakajo na akcijo, a le za eno potezo vna- 
prej, povrhu pa je njihova barva naključna. Srž reše- 
vanja je zato v spretnosti naših prstov in natančnosti 
merjenja. Dostikrat moramo za dobro plasiranje upo- 
rabiti odboj od stene, označeni lok projektila pa nam 
igra po prvi stopnji vzame. Privajanje na finese te 
'strelske' mehanike terja svoj čas, toda potem smo 
lahko toliko bolj zadovoljni s svojimi uber l33t skillzi. 
Ti pridejo do izraza pri lovljenju rekordov (prej kot 
končamo stopnjo, večji je bonus) in v večigralstvu. 

O Avatarji se v dvobojih in puščavniškem neskonč- 
ništvu z nami veselijo ali cepetajo v strahu, ko nam 
gre za nohte. Osnovni način jim pa nekako ne diši. 


Poleg 135 nivojev, ki se vejijo po sedemindvajsetih 
conah, in neskončnostnega naključnega trebljenja 
mehurčkov je na voljo še direkten spopad z računal- 
niško vodenim nasprotnikom (teh je osem) ali z mes- 
natimi sonavdušenci. Boj poteka po spletu ali doma 
pred televizorjem. Boljši kot smo, več smeti nasprot- 
niku mečemo, on pa nam. Smeti oziroma vrsto me- 
hurčkov, ki bodo nagajali nasprotniku, izberemo iz 
zaloge osmih pred dvobojem, s čimer določimo vzor- 
ce barv za nadlegovanje ter njihovo pojavljanje od 
spodaj, zgoraj ali z vseh strani. Škoda le, da na netu 
hudo primanjkuje igralcev. Tako za xbox kot wii pro- 
dajajo še dva dodatka z novimi 135 puzlami v vsa- 
kem, katerih cena (3 evre na X360, 2 evra na wiiju) ni 
pretirana. Žal ne prineseta novih ozadij ali glasbe. 
Inačici za wii manjkajo spletno večigralstvo, lestvice, 
dosežki, podpora avatarjem in visoka ločljivost. Zara- 
di tega je izdaja za xbox 360 bolj zaželena. Konec 
koncev je prva HD-verzija Puzzle Bobbla. Toda razlike 
ne vplivajo na igralnost, ki je po vseh teh letih še ved- 
no odlična. Misfit 

Taito e X360 / wii e 10 EUR / 8 EUR 

MATT HAZARD: 
BLOOD BATH AND BEYOND 


rača se Matt Hazard, največji mamojebec zad- 
V: dvajsetih let iger, proti kateremu celo Duke 

izpade amater. Če zanj še nisi slišal, je čas, da 
prodaš konzolo in greš v semenišče pridelovat sir ali 
varit pir. Ne, saj ne. Model je burkež, ki niti sebe ne 
jemlje resno. Poleg parodij na temo Kanadčanov, fil- 
mov in množice iger, od Maria prek Portala, Mirror's 
Edge in Bioshocka do Pokemonov, brije norca iz neu- 
speha lastnega prvenca, češ, da ga je zastonj moč 
najti v smeteh širom sveta. 


CO Pohvalen in zabaven je sodelovalen obkonzolni 
način za dva igralca. Drug drugemu lahko namreč 
hinavsko kradeta življenja. 


Srboritež gre s parodiranjem tako daleč, da poustvari 
zgodovino lastnih špilov. Ti seveda nikoli niso zares 
izšli, a le tako se lahko vrne v preteklost. V njej 
dežurni negativec ugrabi osembitnega mlečnozobega 
Matta, da mu v prihodnosti ne bo hodil v zelje in da bi 
obvaroval mladino pred bednimi igricami. Tako se 
Hazard, za razliko od prvenca za X360 in PS3, ki je bil 
3D- streljačina in smo mu v Jokerju 192 dali celih 59, 
znajde v pravomoško zajebani, od strani zrti arkadni 
nažigačini z grafično podobo Shadow Complexa, 
nadzorno shemo Contre ter čudnostmi Metal Sluga. 
Lik namreč nadzoruješ le z eno gobico in vedno meriš 
v smer gledanja. Metal Slug je navdihnil bizarne so- 
vrage v obliki piraj in steklih pingvinov, dočim bo ve- 
teranom Senčnega kompleksa znano streljanje v glo- 
bino zaslona. To je kul, saj nepridipravi uletavajo iz 
več ravni in vseh smeri hkrati. V pomoč sta še 'hazard 
time', ki junaku za kratek čas podari nepremagljivost 
in potroji moč arzenala, ter natančno merjenje z RI. 
Matt je opremljen z osnovno brzostrelko z neomejeno 
količino streliva in granatami, pobere pa lahko mno- 
žico posebnih orožij, ki se iztrošijo, od bljuvalnika og- 
nja do bazuke. Obstajajo tri težavnostne stopnje: 
'wussy', 'damn this is hard' in 'fuck this shit'. Zavoljo 
staromodne nadzorne sheme in ogromne količine so- 


€ Ko pomalicaš šefa, je konec poglavja. Preden te 
pahne v novo, odigraš seanso pačinka, kjer kot 


žetone spuščaš cunjasta trupla. 


KONZOLEC 


vragov je špil že na normalni stopnji resnično težak, 
dočim je fuck this shit rezervirana za mazohiste, saj te 
pokonča že en izstrelek, nakar moraš od začetka igre. 
Ja, igre. Contra? Pha! 

No, če si kolikor-toliko spreten in izbereš najlažjo te- 
žavnost, kjer je nadaljevalnih žetonov neskončno, kar 
gre. Pa čeprav moti nerodno oživljanje na skrajno ne- 
primernih mestih, kot so prepadi in voda, kar nepra- 
vično odžre par življenj. Tako se lahko v osmih nivo- 
jih v kampanji, ki so domišljeno 'kopirani' iz naštetih 
klasik, dejansko smejiš tekstovnim ter govornim refe- 
rencam na vsaj petnajst špilov, namesto da mečeš 
plošček skozi okno. Vsekakor pa zabava ne traja dol- 
go, saj je moč igro, kadar te ne usmrčuje nepreneho- 
ma, končati v borih dveh urah. Nato ostane trening 
na višjih zahtevnostih, a to je spričo nefer dizajna ki- 
sla tolažba. Cena je zato previsoka. Raveer 

D3 e PS3 / X360 e 12 EUR 


STAR OCEAN: THE LAST 
HOPE INTERNATIONAL 


ednarodna izdaja pri japonskih založnikih po- 
M meni verzijo igre, ki izide naknadno, včasih 

tudi za drugo platformo, in vsebuje bolj ali 
manj številne dodatke ter izboljšave. Poudarek na 
'bolj ali manj', saj je razlika včasih očitna, včasih pa 
ne. Slednje velja za The Last Hope IE, nepretresljivo 
izpopolnjeno ZF-frpjko Star Ocean: TLH. Ta je lani 
izšla samo na xboxu 360, International pa sedaj le na 
PS3, seveda za polno ceno. 


CO Bojevalni sistem nujno potrebuje izziv, ki pa se 
odklene šele po prvem končanju. Ducati ur vnemar! 


Bistvenih novosti ni: do neke mere izboljšano merje- 
nje na sovražnike (zdaj laže vzameš na muho oddalje- 
ne tolovaje), pohitreno včitavanje (špil se avtoma- 
tično namesti na trdi disk) z odsotnostjo morebitnega 
menjavanja DVDjev, zglajena podoba z malo boljšim 
osvetljevanjem in poštimano animacijo oseb, možnost 
izbire japonskega govora, ki je precej bolj občuten od 
nekam kmečkega ameriškega, in pač obvezno pred- 
metovje, med katerim ni pretresljivosti. Igra ni razšir- 
jena s pozornosti vrednimi novimi kvesti ali uganka- 
mi, kamera je še vedno enako sitna in točke za shra- 
njevanje položaja niso bolje razporejene. Docela ne- 
razumljivo pa je, da skupina Tri-Ace ni omogočila 
prekinjanja animacij ob prvem igranju, saj znajo biti 
te doooolge, in da spočetka še vedno ne moreš izbra- 
ti višjih dveh od četverice težavnostnih stopenj. Tako 
si spet obsojen na desetine ur zelo lahkega in rutin- 
skega mlatenja po sovražnikih, ki sicer dobri bojeval- 
ni sistem naredi pretežno nezanimiv za vsakogar ra- 
zen začetnikov ter izredno potrpežljivih, preden se od- 
klene spodoben izziv. Ocena 70 iz Jokerja 194 še ko- 
majda vzdrži. Sneti 

Sguare Enix e PS3 e 54 EUR 


KONZOLEC 


RESIDENT EVIL 5: 
GOLD EDITION 


red dobrim letom se je Prikrito zlo 5 marsikomu 
P zamerilo - novincem zaradi okornosti osnovne 

mehanike, starošolcem zaradi (pre)velike doze 
akcije in vsiljenega co-opa. Toda igra je bila kot celo- 
ta kul, strasti so se pomirile in Capcom se vrača na 
kraj zločina z Zlato edicijo. Ta poleg Resident Evila 5 
(Joker 188, 80), ki je enak kot ob izidu, vsebuje vse 
tri male dodatke, ki so jih vmes izdali na Xbox Livu in 
v Playstation Storu. To so ... 
Epizoda Lost in Nightmares je pisana na kožo nostal- 
gikom, saj v njej spremljamo stara znanca Jill Valen- 
tine in Chrisa Redfielda. Štorija odstre dogodke, ki vo- 
dijo do Jillinega izginotja, Chrisove depre in začetka 
petice. Prizorišče je predrugačena vila, ki smo jo razi- 
skovali v prvem poglavju. To pomeni, da je treba za 
napredovanje iskati ključe in reševati uganke, v boju 
pa obilno sodelovati s partnerjem. A tudi pri puzlah je 
treba večkrat mozgati v dvoje. Ko Jill v OTE-sekven- 
ci igra klavir (Moonlight Sonata, afkors), mora Chris 
poskrbeti za prehod, ki se odpira. Spet drugje morata 
ustaviti zašiljen strop, ki se spušča, razrešiti problem 
toplotno občutljivega papirja ... Sovražniki so omejeni 
na sive zombaklje, ki nas zgrabijo ob najbolj nepravih 
trenutkih, in silake, ki vihtijo sidrasta krepela. Mišun- 
ga samotne napetosti, ozkih hodnikov, puzlastega 
pristopa, skrbno doziranih sovragov, manka streliva 
in odlične glasbene podlage pričara dobro (staro) re- 
sidentevilovsko izkušnjo. Celo tako nostalgično, da 
lahko igramo s fiksno kamero in starošolskimi kont- 
rolami. 'Pogovoriš' se z vhodnimi vrati, dokler se ne 
pojavi vprašaj, in voila! 


002 coweo 


€ Recite mi star pohotnež, ampak Excella in nova 
Sheva sta že zaskrbljujoče privlačni. Vprašanje, kdo 
je večji fetišist: Capcom ali njegova ciljna publika? 


Druga razširitev, imenovana Desperate Escape, raz- 
kriva beg Jill in Josha Stona iz vojaškega kompleksa 
po dekristalizaciji gospodične Valentine. Tu gre za 
bolj 'standardno' resijevsko sceno, kakršne smo vaje- 
ni iz petice. Valovi okuženih vaščanov in vojakov nas 
radi nadlegujejo z vseh strani, mi pa se gremo nadzor 
množice. In pri tem premaknemo kako stikalo. Oboje 
počnemo v novem okolju omenjene strukture, pri če- 
mer nas nadleguje že znani kanonfuter, obogaten z 
nekaj svežine, na primer z rabljem, izginjajočimi in- 
sektoidi, kladivarjem iz stopnje Prison modusa mer- 
cenaries ... Da se reciklaža ne občuti preveč, skrbijo 
še omejen inventar brez skrinje, vedno znova nak- 
ljučna postavitev orožij in priboljškov po zgledu Left 4 
Dead (to je značilno tudi za Lost in Nightmares) ter 
menjavanje vaščanov in vojakov. Nikoli nismo čisto 
prepričani, kdo natanko bo uletel in kam se je najbo- 
lje umakniti. More in Pobeg trajata sicer le kako urico 
na seanso, a nam motivacijo za vnovične skozihode 
dajejo ocenjevalni sistem, skriti emblemi in naključ- 
nost. 


Dodatno vsebino v RE5 Gold zaključi Mercenaries 
Reunion, kjer so že videne stopnje Plačancev dodobra 
remiksane. Spet moramo v določenem času preživeti 
oziroma pobiti 150 zlobnežev, pri čemer stari nivoji 
dobijo druge sovražnike, nekatere lokacije priboljš- 
kov pa so spremenjene. No, prava novost so liki ozi- 
roma njihove obleke. Teh je osem in ne spremenijo le 
videza, temveč prinašajo sveža orožja, udarce ter 
usmrtitve. Na splošno so luštni: Chris v težkoorožno 
postapokaliptični izvedbi, pravljična in poslovna She- 
va, Excella, Josh ter povratnika iz enice, Barry Burton 
6 Rebbeca Chambers. Nove oblekice za Chrisa in 
Shevo lahko na netu kupimo tudi posebej ter jih upo- 
rabimo v osnovni kampanji, kar je precej kul. 


€ Josh se iz stranskega lika, ki se v temeljni petici 
pojavi le v par kadrih, prelevi v simpatičnega, z roko- 
borskimi prijemi obdarjenega razbijača mutantov. 


V Goldu dobimo še način versus, kjer se po spletu 
(razdeljenega zaslona ni), spoprimejo do štirje igralci 
na desetih osnovnih stopnjah iz Mercenaries, prilago- 
jenih klanju. Na izbiro so isti liki v dveh novih podna- 
činih, ki ju igramo sami ali v moštvu. Slayers so agre- 
sivnejši osnovni mercsi, survivors pa je tipski death- 
match. Poleg živih nasprotnikov se ubadamo z muti- 
ranimi nakazami, igralci, ki že vedo, kje so boljša 
orožja, pa naj vas ne odvrnejo od igranja. 

Pozlateni dodatki sicer ne dosegajo dolžine Adinih do- 
godivščin iz predhodnika, a so dovolj dobro izvedeni, 
da ne izpadejo ceneno. Če se Resident Evila 5 še ni- 
ste pritaknili, je Zlata edicija odlična vstopna točka in 
cena je ugodno polovična. Če ga že posedujete, pa si 
bonbončke omislite kot enoten dolpoteg Untold Sto- 
ries, ki košta dobrih 12 evrov. Sicer ne vsebuje modu- 
sa versus, a je vreden izdatka. Misfit 

Capcom e X360 / PS3 e 30 EUR 


GUITAR HERO: 
VAN HALEN 


ot hvalnica skupini Van Halen je tale Kitarski 
K heroj precej lenoben. Kakor je Activisionova na- 

vada z odvrtki glavne serije, je od skupno 44 
komadov le petindvajset od Van Halenov. Ostalo je 
zapolnjeno s sorodnim rokenrolom, od Billyja Idola 
(White Wedding) in Gueenov (I Want It All) prek Foo 
Fighters (Best of You) do Judas Priest (Painkiller) ter 
Killswiteh Engage (The End of Heartache). Nekateri 
bendi sem sodijo, drugi gotovo ne. Fountains of Way- 
ne, halo? 
Člani benda so današnji - se pravi Eddie, Wolfgang in 
Alex Van Halen ter David Lee Roth - in so tudi videti 
tako. Se pravi nič njihovih starih odbitih person z ruti- 
cami okrog vratov in plapolajočih iz riti, ko so bili v 
osemdesetih na višku slave. Rahlo dinozavrsko. Na- 
bor štiklov se dalje kratkomalo ne zmeni za obdobji, 
ko sta bila pevca Sammy Hagar in Gary Cherone, se 
pravi od 1985 do 1999 in 2003 od 2005. To pomeni, 


O Prevečkrat se pozablja na to, da je Eddie Van 
Halen odličen kitarist. Morebiti je igranje GHVH 
prav zato tako prijetno. 


da je veliko dobrih pesmi izviselo, česar ne more za- 
kriti niti prisotnost klasik, kot so Panama, Jump, 
Dance the Night Away in Hot for Teacher. Dosti je za- 
to manj znanih pesmi, praznino pa skušajo zafilati še 
tri divje Eddiejeve solaže, recimo kultni Eruption, a 
jim ne uspe povsem. Ni izvemo niti dosti o zgodovini 
benda, le nekaj tekstovnih zanimivosti, ki se prikazu- 
jejo, ko pesem gledamo kot videospot. Žal ne prave- 
ga, ampak v obliki odrskega nastopa poligonskih člo- 
večkov. Ne pojavi se niti fris in stas starega basista 
Michaela Anthonyja. Ampak dobro, tudi Jason se ni v 
GH: Metallica. Kregarije, pa to. 

Enako manjka pravih novosti, saj je GHVH standar- 
den Guitar Hero, narejen s standardnim grafičnim po- 
gonom. Imaš solo kariero, v kateri z igranjem nabiraš 
zvezdice za odklep prizorišč in komadov (odpiranje je 
sicer hitrejše, kot je za GHje običajno) ... imaš težav- 
nost expert z dvema pedaloma za bobne ... imaš tra- 
pasto robo, kot so novi inštrumenti in superge ... imaš 
vihtenje solo ali bas kitare, bobnov in glasilk .... imaš 
udejstvovanje v bendu ... imaš večigralstvo ... in imaš 
glasbeni studio (ki tu deluje izgubljeno). Žal ni novih 
vanhalenovskih inštrumentov, zgodbe, šefovskih bitk, 
kupovanja komadov in uvoza obstoječih v Guitar He- 
ro 5. Zgradba je ona izpred petice, dočim je odrski 
spektakel manj izrazit kot v GH: Metallica. 

Polom, torej? Nah. GHVH sicer ni odlična igra, sploh 
ne ob tej oderuški ceni 55 evrov. Ni pa obup. Zasluge 
gredo predvsem dejstvu, da se igra slastno. Ali je to 
zasluga halenovskega rokenrola ali izdelovalcev, ne 
vem, ampak šopati večino pesmi na hard ali extreme 
je uživantsko. 'Note' in prehodi so pri solo kitari raz- 
porejeni s posluhom in prsti ti po vratu plastikoidnega 
brenkala šibajo domala samodejno. Bas in bobni so 
slično kul, pri dretju pa za spremembo ne pustiš pljuč 
na mizici v dnevni sobi, ker ima David Lee Roth dokaj 
normalno grlo. Tudi štikli drugih skupin so včasih 
pravi biserčki, recimo Double Vision od Foreigner. 
Moj nasvet je, da počakaš, da cena pade na recimo 
dva desetaka, ali nabaviš rabljen špil. Če ti seveda 
dogaja Van Halen oziroma take sorte rokenrol in ne 
zahtevaš kompletne zgodovine benda. Sneti 
Activision e X360 / PS3 / wii / PS2 e 55 EUR 


€ Zbor gimnazijskih maturantov, letnik '62? Vide- 
ti je že tako, saj so Van Haleni na odru vse preveč 
geriatrični. 


april 2010 


čakal na prvi špil. Garažni zanesenjaki so se si- 

cer lotili razvoja večigralske masovke, a so jih 
odvetniki hitro spravili na vešala. Poguba gor ali dol, 
naivneži so vseeno pripomogli, da je vampirska ro- 
mantika vstopila v svet iger. Ker pa je iz ljubezenskih 
kopren težko stkati akcijo v ustaljenem pomenu, smo 
dobili filmski kviz. 


T:<: je kljub stratosfernemu uspehu dolgo 


A 


Its a little too 
ld 


I'm not 


Nastopaš kot želeno ime iz filma. Predstavitev 
je dokaj puščobna, saj kakih animacij ni. Dogajan- 
je povezuje glas Petra Facinellija, ki igra Carlisla. 


Scene lt? Twilight se nanaša izključno na prvi del 
filmske sage, dočim Mlada luna, knjige in kaj širšega 
ne pridejo v poštev. Poleg wiija je kvizalo izšlo še za 
PC in DS. Vprašanja so povsod enaka, vendar spod- 
obno večigralstvo nudi samo wii. Drugod je druženje 
omejeno na zaporedno odgovarjanje in primerjanje 
rezultatov. Wii edini zadene pravo občutje, saj za 
sočasno zabavo štirih zadostuje prav toliko daljincev. 
Pitalic je petsto in čeprav so razgibane, občutek po- 
navljanja vseeno ni daleč. Rade namreč iz različnih 
zornih kotov osvetljujejo iste reči. Pri nekaterih gledaš 
filmski odsek in se potem soočiš z vprašanjem, ki ima 
z videnim večjo ali manjšo povezavo. Potem je tu raz- 
poznavanje oseb iz zamegljenih slik ter silhuet, pa iz 
Alicinih skic, kar je vse dokaj zahtevno. Poleg tega 
dopolnjuješ povedi in ugibaš, katera pesem spada k 
posameznemu prizoru. 


Upon Reflection 


b. Rosalic 
3, lame. 
€» Carlisle 


4; Victoria 


Razočara, da fotografije in posnetki niso v višji 
ločljivosti. Na velikih zaslonih je vse precej zrnato, 
višek vzdušja pa je občasno pršenje dežja. 


Partijo sestavljajo štiri dejanja s po petimi vprašanji. 
Čeprav snov zajema iz res skrajnih podrobnosti, se 
možgani fena odzovejo bliskovito, tako da runda traja 
okrog deset minut. Za odgovor največkrat zadostuje 
stisk ene od smeri na križcu, občasno pa z daljicem 
potreseš, da se javiš ali da se slika hitreje zjasni. Nad 
vsebino svoje glave se kar zamisliš, ko iz podzavesti 
potegneš barvo puloverja, ki ga je Victoria ukradla 
umorjencu. Ali pa številke na boku šolskega avtobu- 
sa, leto Edwardovega rojstva in kaj je dotičnež rekel, 
ko sta si z Bello izmenjala prvi poljub. (O ... moj ... 
bog. -Sneti) Da zasliševanje ni preveč resnobno, te 
podtalno hecajo hudomušni napačni odgovori. 


marelj 2010 


Za splošno publiko kviz ni. Usekanci na Twilight pa se 
imajo lahko kak večer ali dva neznansko fletno, sploh 
ker bodo našli zabavo tudi v trapastem naboru na- 
gradnih fotk. Ko čakamo na tretji film, se nekaj vme- 
sne stimulacije čisto prileže. Navi 

Konami e wii 


so tako redki, da je moč takoj prepoznati 'nav- 

dih', iz katerega črpajo. V primeru spretnostne 
ugankarščine Lazy Raiders je že tako. Če ste v devet- 
desetih uživali v igrah On the Ball za SNES ali Bob's 
Bad Day za amigo oziroma ste pred kratkim namesti- 
li And Yet It Moves za PC (Joker 190), se boste 
počutili skorajda doma. Kajti če smo v igrah vajeni 
usmerjati glavnega junaka, je tam in v Raiderjih ravno 
obratno - nadzorujemo njegovo okolico. 
Vodimo znanstvenika Diggabona, ki ga bolj kot ar- 
heologija zanimajo skrita bogastva preminulih civili- 
zacij. Naš cilj je z njim na 75 stopnjah nabrati čim več 
zakladov in relikvij. Nivo končamo ob stiku pohlep- 
neža z zlatim cepinom, do koder ga spravimo tako, 
da z levo gobico vrtimo zaslon okrog središča. Tu pa 
nastopi teta gravitacija, ki zna reči hitro zaplesti. 
Spočetka je vse dokaj nedolžno, saj hitro pobiramo 
raznobarvne ključe za vrata, ki omogočajo dostop do 
nadaljnih kotičkov levela. Toda Lazy Raiders z vsako 
novo stopnjo počasi, a stalno uvajajo nove elemente. 
Pojavljati se začno pasti, ogenj bruhajoči kipci, nad- 
ležni netopirji, valeče se skale, zaboji eksploziva, pre- 
mikajoči se deli sten ... Vsako peto stopnjo, na kateri 
je ena od skupno šestnajstih relikvij, pa uletijo lopovi. 
Ti nam ob stiku z dragocenostmi le-te sunejo, vendar 
so na srečo tako leni kot naš vrli raziskovalec. Sami 
od sebe se ne premikajo, raje se prepustijo rotaciji za- 
slona. Enako velja za vse druge nepritrjene reči, kot 
so skale in zaboji. Pa še nekaj vpliva na situacijo: na- 
mesto skoka z gumbom A obrnemo stvari na glavo. 
Dobesedno - zgodi se namreč horizontalni 'obrat' ni- 
voja. Kar je bilo prej spodaj, je sedaj zgoraj in obrat- 
no. Obenem tak 'skok' prižiga in ugaša metalnike 
plamenov, ledeni bloki se pojavijo ali izginejo, neto- 
pirji pa se spremenijo v kroglice, ki se kotalijo okrog. 
Leni roparji so solidna zabava, ki vam bo za 800 Mi- 
crosoftovih točk na Xbox Live Arcade nakravžljala 
možgane z domišljenim dizajnom. Bolj kot se trudimo 
dobro opraviti stopnje, sploh poznejše, bolj ugotavlja- 
mo, da niso niti pod razno na hitro dane vkup. Vsaka 
ponuja elegantne rešitve, če smo se zanje pripravljeni 
vsaj malo potruditi. Spletne lestvice, ki ne upoštevajo 
siceršnjega neskočnega števila restartov, in igranje s 
svojim avatarjem namesto pogoltnega arheologa sta 
tako le dodatna bonbončka. Misfit 
Microsoft e xbox 360 e 10 evrov 


N ekateri prijemi se v igrah ponavljajo, spet drugi 


Ob nakupu nam igra šenka oblekico in na koncu 
pripadajoče pokrivalo za našega avatarja. Čakam 
dan, ko bo kaj podobnega storil Activision ali EA. 


ju 199 dobila epsko oceno 93, je pognala serijo 

dokupljivih epizod. Te bodo dostopne v spletni 
štacuni Playstation Store in bodo izkušnjo poglabljale 
v obliki kratkih, z glavno štorijo ohlapno povezanih 
podzgodb. Naročniki posebne izdaje so prvo od dodat- 
nih poglavij dobili prej in brezplačno, zdaj pa je za štiri 
evre na voljo tudi ostalim. 


E na najbolj pogumnih iger letošnjika, ki je v Joker- 


Pri kupovanju bodite pozorni. Dodatek iz britanske 
trgovine ne deluje z igro, namenjeno celinski Evropi. 


Iz hiše vodi več poti, najbolj bistvene pa so od- 
ločitve v zaključni izmed treh scen. Se boš zavlekel 
v skrivališče, poskusil bežati ali se vrgel v boj? 


The Taxidermist ne prinaša zares nove vsebine, saj je 
za časa Dežjevega razvoja rabil kot demonstracija na 
sejmih. Časovno je umeščen dve leti pred Ethanov 
križev pot in te odene v obline žurnalistke Madison. 
Motoristka obišče domovanje sumljivca, kar se izkaže 
za tvegano potezo. Za igranje ni treba dokončati os- 
rednje zgodbe Težkega dežja, saj imajo Kronike las- 
ten vmesnik in shranjevalna mesta. Taka neodvisnost 
je sicer v redu, vendar se tiče več plati, kot se zdi spr- 
va, čeprav je igranje povsem filmsko in deževno. Ta- 
ko poslušaš Madisonine misli, z gibi gobic stikaš po 
predalih in si refleksno rešuješ kožo v sekvencah 
GTE. Spet je tu teža odločitev in mrežje različnih poti. 
A zaključek dosežeš hitro, v četrt ure. Tedaj ti špil raz- 
krije naslove ostalih štirih koncev in če jih želiš uzreti, 
se v hišo groze podaš znova. Prva epiloga odkriješ 
dokaj instantno, za ostale nianse pa se je treba malce 
bolj potruditi, kar izkušnjo raztegne na nekaj ur. 

A čeprav je vse narejeno po modelu matične igre, je 
izkušnja preveč odrezana in sterilna. Ker nagačeval- 
čeva eskapada ni vpeta v širši okvir, žrtvuje pristnost 
in globino. Odločitve nimajo toliko čustvenih in dalj- 
nosežnih posledic, zato delujejo kot prazno preizkuša- 
nje možnosti. Vsebine ob globljem vpogledu niti ni 
malo, a iskanje novih rešitev se zdi samo sebi namen. 
Igro tudi drugače kazijo šibkosti. Ni kul, da je Madison 
ozvočila druga igralka kot v Heavy Rainu, dočim ne- 
gativec ne prepriča, saj je domala brez podlage in res 
le v vlogi zla iz filma B-kategorije. Ker je napetost 
umetna in ker lika nista pozorno zgrajena, se te iz- 
kušnja ne dotakne tako, kot bi se te lahko. Navi 
Sony e PS3 e 4 EUR 


ru. A kriv si je sam - pač ne bi šel 

besno kopirat God of War. Tako 
se na prenosni drkalici zaleti v GoW: 
Chains of Olympus, s katerim se ne mo- 
re zares primerjati. No, vsaj manj kon- 
kurence ima na splošno tu, saj ni GoW3, 
Bajonete, Darksiderjev, Ninja Gaidena 
in podobnih težkokategornic. 


U bogi Dante, niti na PSPju nima mi- 


Načeloma je postopek za upehanje in nato zavzetje tega 
polšefa na peespeju enak kot na velikem sistemu. Toda 
ker je vzdušje slabše, je vse manj vznemirljivo. 


Dolžina približno osmih ur je zadovoljiva za zvrst akcij- 
skih sekljačin, ki pa jih je bolje igrati na poštenem televi- 
zorju. Raje kot predelavo Danteja bi imel kako izvirnico. 


Zgodbovno je špil enak inačici za PS3 
in xbox 360, kar pomeni ne prav nežno 
zgodbovno ravnanje s prvim delom Ali- 
ghierijeve Božanske komedije, na kate- 
rem ohlapno temelji. Križarski vitez 
Dante se vrne iz Svete dežele, kjer je 
težke pizdarije počel, in se napoti v pe- 
kel reševat Beatrice, ki mu jo je zaplenil 
Hudič. Fabulo izvemo skozi predpriprav- 
ljene vmesne sekvence, ki so prestav- 
ljene z večjih konzol in so odlične kako- 
vosti, žal pa vse skupaj izpade nepri- 
merno bolj otročje in holivudsko trapa- 
sto kot literarna predloga. 

Po igralni plati je Dante za PSP takisto 
enak tavečji verziji, se pravi, da gre za 
mešanico reševanja ugank, skakanja in 
bojevanja. Puzle so v glavnem mimo- 
bežne s potiskanjem blokov, izjema je 
le tista escherjevska z zamešanimi per- 
spektivami, ki je slična Portalu in Ec- 
hochrome. Skakanje ni prav zahtevno 
in ti prste malo bolj zaposli le včasih, 
saj je mišljeno predvsem kot začimba. 
Levji delež početja tako predstavlja kla- 
nje iz tretje perspektive. Borilni sistem 
je konverzijo prestal spodobno, saj je 
bila kamera že v izvirniku avtomatična, 


medtem ko izmikanje namesto z manj- 
kajočo desno gobico izvajaš z gumbo- 
ma L 4 R in drsnikom. Je nerodnejše, 
sploh na višjih težavnostih, ko so sov- 
ražniki bolj pasji, a se da preživeti. Pre- 
nesli so takisto odboje, rabo križa za 
obstreljevanje capinov, sekvence OTE 
in odklepanje potez s kaznovanjem ali 
odreševanjem poražencev. Raznolikosti 
je tako dosti, vendar je sekljanje manj 
udarno kot v Chains of Olympus. 

Na splošno je vsebina skorajda enaka 
kot na PS3 in xboxu 
360, a ne čisto. Zad- 
nji šefovski boj ima 
manj delov, manjka 
zbiranje relikvij ter 
Beatricinih kamnov, 
ni nadgrajevanja ok- 
lepa in ni ločene bo- 
jevalne arene Gates 
of Hell. Najbolj pa 
verziji za prenosnico 
škodi predstavitev, 
ki je dosti slabša od 
one v inačici za sob- 
ni konzoli, ki je v Jo- 
kerju 199 prejela 70. 
Ta je pomembna za- 
radi vizije pekla sku- 
pine Visceral Games, 
ki v HD res zasije. 
Predelovalci Artificial 
Mind 6 Movement so 
delo načeloma opra- 
vili spodobno, saj je 
videz Dante's Inferna 
za PSPjeve razmere 
na nivoju. Toda ka- 
kovost grafike je ob- 
jektivno gledano švoh, 
od splošne kvadrat- 
nosti do zrnatih teks- 
tur in manj gladkega 
framerata. Zaradi te- 
ga trpi peklensko vzdušje, to pa je bi- 
stveno za naslov, ki ima opazno večje 
težave s tempom, raznolikostjo sovraž- 
nikov in globino tepeža kot God of War, 
po katerem se nesramno zgleduje. 

Za PSP, na katerem manjka tovrstnih 
iger, in njihove zagrete ljubitelje je Dan- 
tejeva predelava sicer v redu. Kaj več 
kot to pa žal ne. 68 Sneti 

nimeji niso moja strast, toda od- 
A vetništvo Phoenixa Wrighta je izje- 

ma. Glavni privlačnež je tožilec 
Edgeworth, ker je zadržan maneken z 
ostrim umom in krvosledno nepopu- 
stljiv, ko gre za pregon kriminala. Mo- 
jega izbruha sreče, ko sem sredi Tokia 
iz avtomata potegnila jajce z njegovo fi- 
gurico, se sopotniki še dobro spomnijo. 


Časovni okvir je postavljen za Pho- 
enixovo tretjo igro, vmes pa imamo 
tudi skok v Edgeyjevo debitantsko 
preteklost. Tukaj se je prisiljen bosti 
s strogo stevardeso. 


Podobno ekstatično se je svet odzval, 
ko je Edgey dobil lastno igro. 

Špil ostaja prepoznavna feniksščina, 
podnaslov Investigations pa nakazuje, 
da je mehanika osvežena. Zdaj z Mile- 
som tretjeosebno koračiš po prizoriščih 
zločinov, namesto da bi po njih brskal iz 
prve osebe. (porabljaš lahko gumbe ali 
peresce in občutek je kar klasično pu- 
stolovski. Hkrati ni več obravnav v sod- 
ni dvorani, saj sumljivce privijaš na licu 
mesta, kar je bolj razgibano. Primerov 
je pet in segajo od Edgeworthove pisar- 
ne do potniškega letala, zabavišča in 
ambasad eksotičnih držav. Čeprav so 
zgodbe raznolike, vedno uleti mrlič ali 
dva, medtem ko se v ozadju vije skupna 
štrena o tihotapstvu in jemanju zakona 
v svoje roke. Ugankarski del ima opa- 
zno izboljšavo: logično sklepanje. Med 
raziskovanjem se lepotcu porajajo misli 
in ugotovitve, ki jih mora med seboj pa- 
roma povezovati. Dodatno sklepanje je 
potrebno pri naboru važnih prizorov. Tu 
s kvadratkom označiš zanimivo mesto 
in nato v inventarju izbereš predmet, ki 
je z najdbo smiselno povezan. Nekatere 
stvari je mogoče pri tem vrteti in iskati 
skrite podrobnosti, recimo gumb, s ka- 
terim se ključ zaskoči v nož. 

Ker je Miles poštirkan poba, so mu kot 
antitezo dodali bučmanske pribočnike. 
Nekateri obrazi so znani in se menjava- 
jo, tako da je tožilčeva senca enkrat de- 
tektiv Gumshoe, drugič bičarka Franzi- 
ska, spet tretjič nagajiva tatička Kay. 
Škoda le, da pomagači niso bolje izko- 
riščeni, saj so komaj kaj več od neob- 
veznih sogovornikov. Kar se tega tiče, 
je niz znan po blaznih količinah prego- 
varjanja, in tej tradiciji se Edgeworth ne 
izneveri. Glasilk ne troši le s teženjem 
očividcem, ampak se kar naprej zago- 
varja pred ploho krivih obtožb. Pri tem 
išče luknje v pričevanjih in jih argumen- 
tira z dokazi. Tokrat se zdi, da je potreb- 
nega več pritiskanja za dopolnitve, saj v 


prvotni izpovedi redno manjkajo izjave, 
ki se jih da ovreči. Ob napakah kopni 
merilnik zdrave pameti in če si privoščiš 
preveč neumnosti, je igre konec. Vmes 
se linija sicer obnavlja, a menim, da je 
takšno kaznovanje nepotrebno. 

Nadalje shranjevanje ostaja nerodno in 
te vsakič znova zabriše iz igre, nakar se 
moraš zamudno vračati. Bi bilo res tako 
težko vključiti hitro hrambo brez preki- 
njanja? Vmesnik je tudi drugače osno- 
ven in res ne vem, čemu nam nočejo 
prizanesti z gorami ponavljajočega tek- 
sta. Hitro previjanje že videnega je 
blažev žegen in ker je epopeja dolga 
krepko čez dvajset ur, se zna kljub iskri- 
vosti vleči. Sploh utrujajoč je tretji pri- 
mer. Ob tem jezi, da je vedno predviden 
le en pravilen odgovor, čeprav bi lahko 
logika občasno sprejela kaj več. Ne 
zgodi se redko, da vidiš dlje kot igra, 
ona pa te uklešči v svoj tok in ne mara 
za bližnjice. Podobno nestrpnost občutiš 
ob mlinčenju očitno krivih tečnob, ki se 
roki pravice izvijajo kot jegulje. 
Edgeworth tako ne popravi vseh napak 
predhodnikov, vendar zasnovo dobro 
razširi na važnih mestih. Sveže deluje že 
sama menjava glavnega lika, ker za ra- 
zliko od Apolla Justica tukaj Phoenixa, 
Pearl in drugih ožjih članov branilskega 
tabora ni na spregled. Miles se sam si- 
jajno znajde in špil ga osvetli z novo 
lučjo, saj ga iz zagrizenega špecarja raz- 
vije v iskalca resnice. Imidž zapetega 
veleuma je ob tem posut z okusnimi po- 
drobnostmi in duhovitostmi, ki dajo zna- 
čaju globinski okus. Da je vse skupaj za- 
vito v ovoj prešerne odbitosti, je doda- 
ten plus. Večina igranja je strašno fina in 
speljana tako, da imaš preiskovalnega 
tožilca vse rajši. Kako ne bi, ko pa tip- 
ček stalno izušča legendarnosti v slogu 
"By my hand, | will reveal the precious 
gem of truth!" Ko se potem še galantno 
prikloni, se seveda spodobi aplavz. Ma- 
gari akcijski figurici na polici. 84 Navi 
Capcom e DS 


pa In the hidecut, there is a j 
TAM trash bin for old and useless 
NM costumes. e 


Snov za logično sklepanje črpaš iz 
raznolikih virov. Kay ima recimo po- 
seben pripomoček, s katerim simulira 
dogajanje ob zločinu. 

STREET FIGHTER 4 


rvi odziv resnega igralca na idejo 
o milisekundno ter milimetrsko 


natančni pretepačini Street Figh- 
ter 4 na dotikovnem zaslonu, kakršne- 
ga posedujeta ipod touch in iphone, je 
bil mešanica zgražanja in posmeha. A 
čeprav sem bil skeptičen tudi sam, mo- 
ram priznati, da izvedenka sploh ni sla- 
ba. V okviru omejitev sistema, seveda. 


6 izgleda luštno, kajne? Saj je, ampak le, dokler SF4 
primerjaš s pretepačinami za ročne drkalice. Težko si 
predstavljam, da bi bil tole stranski dogodek na turnirju. 


Impresivna je predvsem zunanjost. V 
špil te sprejme hud uvodni filmček v 
enakem slogu kot v (S)SF4, glasba je 
nedotaknjena in 3D-liki na dvorazsežni 
planjavi ter sijajni svetlobno-ognjeni 
učinki prav tako. V splošnem tole kar 
konkretno spomni na Street Fighter 4 
na HDTVju ali monitorju, za kar gre 
Capcomu vsa pohvala. So pa kompro- 
misi seveda številni, od gladkosti in 
sličic animacije do ne- 
animiranih ozadij. Te- 
mu primerno je okleš- 
čena vsebina, tako da 
je bojevnikov namesto 
19 le še osem: Ryu, 
Ken, Chun-Li, Blanka, 
Guile, Dhalsim, M. Bi- 
son in Abel. Od eno- 
igralskih modusov so 
tu kar obsežen trening 
v Danovem dodžu za 
vsak lik (tu se naučiš 
tako osnov kot poseb- 
nih udarcev, kombina- 
cij in strategije glede 
na določene fajterje), 
prost boj z nasprotni- 
kom po želji ter turnir. Pot skozi zapo- 
redne boje v njem je linearna, vendar 
manjka zgodba, saj ni animiranih začet- 
kov, na koncih pa dobiš filmčke iz Su- 
per SF4, huh. Za umetno pamet, ki lah- 
ko sega od lahke do zelo težke, ne mo- 
rem reči, da je bistveno slabša kot na 
peceju, xboxu in playstationu, saj te zna 
kaznovati za zgrešenosti, blokirati, dr- 
žati razdaljo in izkoriščati žešče kombi- 
nacije. Ni pa tudi kak pretiran in zani- 
miv izziv. Škoda torej, da je večigralstvo 
za dva omogočeno le po bluetoothu z 
bližnjimi lastniki špila, dočim spletnega 
multija ni. To je kar konkreten udarec 

dolgoživosti, saj lastnikov iphona in do- 
tikovnega ipoda pri nas ne mrgoli. 

Ne glede na to, ali se lotiš silicija ali člo- 
veka, boš veliko časa preživel med pri- 
vajanjem nadzorni shemi. Ta je urejena 
tako, da pod levi palec dobiš zajetno 
navidezno palico za vnos smeri, pod 
desnega pa štiri gumbe: udarec z roko, 
udarec z nogo, fokus in močnejša verzi- 
ja specialk. S tem izvajaš pretežno enak 
nabor potez kot v večji sestri, od ognje- 
nih krogel (dol -> naprej 4 roka) do 
charge movov (držiš 
nazaj ali dol, nato na- 
prej ali gor 4 gumb). 
Fokusi imajo enako več 
stopenj in vdelane so 
super kombinacije ter 
ultre. Ko prste natreni- 
raš, da natančno drsijo 
po ekrančku, lahko 
delaš presenetljivo na- 
predno štalo, kar zaje- 
ma prehode iz navad- 
nih v posebne udarce 
ter FADCje (preklice 
potez s focusom in na- 
to z dashem). 

Je pa to laže reči kot 
storiti, kajti še po dosti 
vloženih urah se dogaja, da sfališ gib 
kot nilski konj ter storiš čisto nekaj dru- 
gega. Ali ne storiš ničesar in kasiraš. 
Specialke in ultre lahko izvajaš tudi s 
pritiski smeri in gumba SP oziroma z 
dotikom ustreznega območja na zaslo- 
nu (merilnik za ultro/super combo), kar 
je razumljiva potuha. A v tem primeru 
nimaš enake stopnje nadzora nad svo- 
jim likom. Kar drži za vso igro, če jo pri- 


(O Osebno se mi zdi izbor likov nekam slaboten, saj 
manjka faturjev in novincev. Zangiefa nemara ni zaradi 
sukanja virtualnega sticka, močno pa pogrešam Viperco. 


merjam z inačico za PC in večji konzoli, 
saj le en gumb za roko in nogo dodobra 
skrajša nabor možnosti. Takisto je prob- 
lem gladkost, saj se framerate veliko- 
krat zniža pod mejo dopustnega, vmes 
manjkajo sličice animacije, medtem ko 
je tvoj prst, ki prekriva petino vidnega 
polja, v take vrste špilu krepko moteč. 

Drži, da je tole simpatična, lahkotna 
verzija Street Fighterja 4, s katero si 
lahko fan serije krajša čas, ko je odtr- 
gan od televizorja, in ki zadosti osnov- 
nim potrebam ljubitelja pretepačin. Hk- 
rati rabi kot predstavitev, česa je App- 
lova škatlica sposobna v predstavitve- 


nem smislu. Toda neotipljivi dotikovni 
nadzor in poenostavljenost sta cokli za 
resnejše igranje, tako da si ne predstav- 
ljam lastnikov iphona in ipoda, kako na 
turnirjih žulijo svoj SF4, medtem ko na 
večjem sistemu teče superiorna verzija. 
Tudi vsebine je opazno manj, od manj- 
kajočega spletnega multija do zgolj os- 
mih bojevnikov. Navsezadnje pa smo 
tik pred izidom Super Street Fighterja 4. 
Zato je iSF4 le igračka. Luštna, a ven- 
darle. 73 Sneti 

EGHOSHIFT 


choshift je nadaljevanje intrigantne 
E:: Echochrome (J180, 88). 

Tu si pregibal prostor z geometrij- 
skimi telesi, da so se lutke lahko spre- 
hajale po dozdevno 
nemogočih poteh. V 
Echoshiftu slikarski 
človečnjaki ostajajo, 
koncept pa je neko- 
liko spremenjen. 
Stopnje tokrat niso 
prostorske, ampak 
sploščene in gledane 
s strani. Prav tako ne 
upravljaš s perspe- 
ktivo in spacialnim 
origamijem, temveč 
v bolj klasični maniri 
vodiš lutkeže do iz- 
hoda. A kot si lahko 
misliš, je igra daleč 
od preproste šetnje mimo ovir. Prav ta- 
ko ne korenini v gibčni skakavščini. Ka- 
velj je v tem, da se moraš skozi nivoje 
prebijati potezno. Na voljo imaš devet 
stricljev, vsak pa ima na voljo od tride- 
set sekund do slabe minute. Ker so ju- 
nački okorni ter ne 
znajo teči in skakati, 
časa za dosego izho- 
da ni dovolj. Ko ga 
paličnjaku zmanjka, 
se na nivo poda nas- 
lednji. In prav tu na- 
letimo na osrednjo 


DRKAMOŽ 


moraš premične ploščadi, bodičaste 
nevarnosti, trampoline in še kaj. S tre- 
nutnim likom se moraš recimo dovolj 
časa zadržati na talnem stikalu, nakar 
ob pravem trenutku kreniti naprej, da 
ustvariš primerno časovno okno za bo- 
doče tekače. Takšno večopravilje mož- 
gane hitro pregreje, ob čemer Echoshift 
zahteva še visoko osredotočenost in ne 
prenaša polovičarstva. Dobrega rezul- 
tata te oropa že majhna napaka. Če- 
prav je pred vsako potezo omogočen 
panoramski pregled, si velik del igranja 
odrežejo poskusi in napake. K temu pri- 
spevajo nepredvidljive ovire, recimo 
balvani, ki iznenada zgrmijo na nesreč- 
ne stričke. Rešiš se jih z besnim udarja- 
njem po knofu, kar se ne vkaplja v fili- 
gransko miselnico. Večigralstva ni, kar 
je škoda, saj bi dodaten um precej raz- 
širil manevrski prostor. Nove stopnje se 
odklepajo postopoma in zaradi neline- 


€ Pojavljanje določenih ovir sledi predpripravljenim časov- 
nim tokovom, ki jih merijo urice. Kateri od stričkov je na 
vrsti, je razvidno iz označene silhuete ob spodnjem robu. 


arnosti jih je za igranje vedno na voljo 
več. Vdelanih je 56, nekaj dodatnih lah- 
ko brezplačno potegneš iz trgovine na 
PSN. Vsak nivo ima poleg tega ločena 
načina z iskanjem ključa in kratkotraj- 
nim ustavljanjem časa. 


finto. Sočasno z no- 
vim kandidatom se 
po stopnji namreč 
potikajo še sence ozi- 
roma posnetki prejš- 
njih, ki ponavljajo 
storjena dejanja. Ta- 


(O Pritisk stikal aktivira bloke ustreznih barv. Včasih je 
možnosti nalašč več in moraš med njimi slepo poskušati. 


ko lahko pritiskajo V ozadju ves čas gode podjetna, enigmatična glasbica. 


stikala, odpirajo pre- 

hode, rušijo ovire in podobno. Aktivna 
marioneta sodeluje s predhodnimi, kar 
ji omogoča prihranek časa. Spreten ig- 
ralec pride do konca s tremi ali štirimi 
hodi, šeprtljav nemara sploh ne, saj je 
krivulja zahtevnosti zelo strma. Koliko 
potez si potreboval, odrazi tudi končna 
ocena, 

V tipični stopnji je treba vnaprej predvi- 
deti gibanje prihodnjih izmen in orke- 
strirati zapleteno sosledje dejanj. Ugnati 


Vse skupaj predstavlja zajeten izziv, ki 
pa mu bodo kos le najbolj potrpežljivi. 
Stopnje postajajo vse bolj peklenske, 
namigov domala ni, prav tako manjka 
dober sistem nagrajevanja. Zato se 
kmalu pričneš počutiti kot miš v labirin- 
tu. Motivacija tedaj pade in kdor ne po- 
seduje jeklenih živcev ter hipernitnih si- 
naps, bo Echoshift odložil veliko prek- 
malu. 69 Navi 

SLIKOSUK 


THE ADVENTURES OF 
GLUTGH POWERS 


ogodivščine Clutcha Powersa so sicer oglaše- 
D vane kot prvi Legov film na DVDju, a ni čisto ta- 

ko. Danski kockarji so v zadnjih letih izdali štiri 
celovečerce na temo serije Bionicle, medtem ko ani- 
macijski začetki segajo še mnogo dlje v preteklost. 
Otroci osemdesetih se spomnimo Fabulanda in lutko- 
vne animiranke Edward and Friends, pa tudi kasneje 
so kocke televizorje še obiskovale. 


O ciutch Powers je fant od fare in obvlada vse mogo- 
če. Ime cika na 'sklopno moč', torej ravno pravo ja- 
kost, s katero se sestavljene kocke držijo skupaj. 


Clutcha Powersa so izrisali v kalifornijskem studiu 
Tinseltown Toons, ki je z Legom sodeloval že pri Bio- 
niclih. Gre za pustolovca s pridihom Indiana Jonesa 
in ker je njegova akcija pisana na kožo mlajšim, je 
super, da so na DVDju poskrbeli za slovensko sinhro- 
nizacijo. Škoda le, da niso prevedli še imen likov, saj 
angleška grobo štrlijo iz sicer spodobne podalpščine. 
Clutehu se pridružijo mačoidni gasilec Brick, fejst bio- 
loginja Peg ter brihtni inženir Bernie. Posadka odide v 
boj proti čarovniku Mallocku, ki je pobegnil iz strogo 
varovane ječe in obnovil načrte za zavojevanje stvar- 
stva. Zgodbica je sicer neglobinska, vendar dokaj 
gledljiva. Njena posebnost je v tem, da je speljana po 
straneh Legovega kataloga. Ne zadovolji se namreč z 
eno tematiko, ampak zmeša kup različnih, od Power 
Minerjev do vesoljske policije in srednjega veka. Pod- 
zemne pošasti se tako družijo z okostnjaki, zombiji, 
zmaji, troli in mindstormi. 

Zlasti zanimiva je Clutcheva vožnja po mestu, med 
katero se bo poznavalsko oko ustavilo na številnih 
aktualnih Legovih modelih. Tipček v svojem bolidu 
drvi mimo policijske postaje in legendarnega kam- 
perja, pa tudi prestižnih ekskluziv v slogu vrtiljaka ter 
kavarne. Ker risanka med nitmi gibčno preskakuje in 
je sestavljena zelo zvito, pri otrocih spodbuja ideje za 
gradnjo in jim daje navdih za nadaljnje igranje. Pre- 
prostega humorja ne manjka, ob čemer prevladujejo 


ČO Fino je, da risanka vključuje obstoječe Legove se- 
te. Na tej sliki sta vsaj dva priljubljena modela, ki ju 
je mogoče dobiti tudi v slovenskih trgovinah. 


legastični heci z izmenjavo las in odpadanjem teles- 
nih delov. Za zdravo mero je dodane nekaj poredno- 
sti, zato je risulja na svoj nedolžni način zelo živahna. 
Privlačna glasbica pričara občutje nedeljskega jutra, 
vsaj en prizor pa daje čutiti, da so se snovalci poigra- 
vali tudi z mislijo na 3D. 

Pozitiven vtis zaokroži bonusna kratka risanka 'Ko ti 
gredo lasje pokonci'. Tu pride do izraza znanstvenik 
Artie, v katerem se bodo prepoznali številni odrasli 
zaljubljenci v kocke. Taki bodo Clutcha lepo sprejeli 
in se zalotili pri želji po novem odmerku. Ker je poten- 
cial za legijo nadaljevanj visok, se usahnitve verjetno 
ni bati. Navi 

Jaka Sp..., em, Sklopka vas za dvajsetaka čaka na 
DVDju. Tudi v slovenščini! 


HOW TO TRAIN 
YOUR DRAGON 


njižica z istim naslovom vsebuje zabavno zgod- 
K:« podkrepljeno s prav otroško zanikrnimi 

ilustracijami, ki pa so človeku kar nekako prira- 
sle k srcu. Enako se zgodi s filmom, četudi s knjigo 
nima dosti zveze. 
Studio Dreamworks je namreč vzel iz bukvice le juna- 
ke in jih postavil v samosvoj scenarij, kar pa ni nujno 
slabo, čeprav je zgodba predvidljivo otroško kli- 
šejska. Pač, vikingi in zmaji so sovražniki, nakar po- 
bič Hiccup (v našem prevodu Viki) ujame enega od 
njih. Celo takega, kakršnega ni videl še nihče. Ker ga 
ni zmožen ubiti, ga prične trenirati in ugotovi, da je 
zmotno vse, kar vedo o zmajih. Pridobljeno znanje s 
pridom izkoristi, da se iz največje nerode v razredu 
spremeni v najbolj frajerskega zmajskega bojevnika. 
Seveda pa njegova skrivnost v nepravem trenutku 
pride na dan ... 


O Brezzobi je tak cukr, da bi človek kojci pograbil 
whiskas in pričel govoriti: "Muc, muc, muc!" Pre- 
berite tudi knjige, ki jih že imamo v slovenščini! 


Risanka je v prvi vrsti namenjena otrokom, a navse- 
zadnje tudi Avatarjeva fabula ni bila ravno naphana s 
presenečenji. Primerjave s Cameronovim orjaškim hi- 
tom se drugače vsiljujejo same po sebi, saj je osno- 
vno sporočilo obeh dokaj slično. Na trenutke dobiš 
občutek, da so se Dreamworksovi animatorji prav 
trudili, da bi naredili še boljše sekvence letanja s krila- 
timi reptili, kot smo jih videli na Pandori. Vseeno film 
ne moralizira pretirano, saj vse skupaj raje dostavi v 
naivno otroški maniri, po vikinško robato, a zvečine 
igrivo. Tako so vsi zmaji prej simpatični kot strašni, 
posebej Hiccupov zmaj Toothless (po naše Brezzobi), 
čigar gibanje, obnašanje in obrazna mimika neustav- 
ljivo spomnijo na krilatega mačka. In čeprav strašni 
Vikingi stalno govorijo o klanju zmajev, je vse, z izje- 
mo poslednjega boja, bolj na ravni prijateljskega mi- 
kastenja. 


Kako izuriti svojega zmaja je še eden v vrsti letošnjih 
filmov, ki si ga moraš obvezno ogledati v 3D. Triraz- 
sežnost je spretno vtkana v dogajanje in ni nikdar sa- 
ma sebi namen, zato se ti med ogledom navadne raz- 
ličice zdi, kot da nekaj manjka. Četudi v naših kinih 
vrtijo le sinhronizirano inačico, so naši igralci (Primož 
Forte, Daniel Bavec, Gojmir Lešnjak, Katja Ajster, 
Neža Buh, Tadej Pišek in Jernej Čampelj) opravili do- 
bro delo. Na glasilke Gerarda Butlerja in Americe Fer- 
rere pa bo treba počakati do ploščka. Guattro 
Zmaji letajo po kinih od prvega aprila dalje. 


ASTRO BOY 


dogodivščinami androidka Astra je intimno se- 
di presenetljivo malo zahodnih uživalcev 
japonske animacije. Nasprotno je lik v deželi cve- 
tečih češenj ikona, saj 'Tetsuvan Atomu' slovi kot prvi 
anime. Leta 1963 ga je ob finančni podpori Ame- 
ričanov ustvaril legendarni risar mang Osamu Tezuka, 
sodelovanje zahodne in vzhodne kulture pa se zdaj na- 
daljuje s celovečerno računalniško animiranko. 
Če bi film sodil le po kvaliteti animacije, bi bila 
končna sodba precej bolj mila. Toda čeprav Astro 
Boy po estetski plati ne zaostaja dosti za Pixarjevimi 
umetnijami, se z dotičnimi celokupno ne more pri- 
merjati. Ustvarjalci se namreč niso brigali za visoko- 
letečo sporočilnost in prefrigane reference, zaradi ka- 
terih bi izdelek prijal tudi odraslim, marveč so v de- 
vetdesetih minutah povzeli le najbolj otroško esenco 
fabule o letečem pritlikavčku. Predočeno nam je elit- 
no lebdeče mesto Metro City, kjer ljudje bivajo v 
sožitju s podložniškimi roboti. Futuristično idilo preki- 
ne incident, v katerem umre Toby, sinček genialnega 
znanstvenika. Ta se od žalosti in obupa nameri ustva- 
riti robotsko repliko svojega potomca, ki si lasti nje- 
gove spomine, vendar kmalu spozna, da mu izdelek 
ne more nadomestiti preminulega dečka. Po spletu 
okoliščin, v katere je vpleten zli predsedniški kandi- 
dat, ki steguje šape po Tobyjevem oziroma Astro 
Boyevem čudežnem energijskem viru, mali pristane v 
revščini izven Metro Cityja. Tod se najprej spoprijate- 
lji z druščino nagajivih sirot, nakar se na poti nazaj k 
očetu spopade z vsakovrstnimi jeklenimi stvori ter za 
polno mero poskrbi za enakopravnost robotske rase. 


€ Mojster Tezuka se je z Astrom v delu zgledoval po 
Ostržku, njegov levček Kimba (Jungle Tatei) pa je 
kasneje navdihnil Disneyjevega Levjega kralja. 


Gledalci, ki imajo na grbi manj kot deset let, se bodo 
imeli fino, saj je Astro Boy po svoje simpatična, akci- 
je polna in tekoča moderna pravljica. Vsaj če jim bo 
kdo zraven razlagal vsebino, saj slovenske sinhroni- 
zacije ni. Ostali pa si željo po animiranki s hecnimi ro- 
botki, ki je ne pozabiš že naslednji dan, potešite z 
vnovičnim ogledom Wall-Eja. Case 

Astro Boy je lani zamudil slovenske kinodvorane, zdaj 
pa so ga ujeli na DVD in blu-ray. 

Stephenie Meyer: 
THE HOST 


tefka je The Host izdala še med pi- 
sanjem serije Twilight. Tu je z vam- 


pirske romance skočila v znanst- 
veno fantastiko za odrasle, ki naj bi sča- 
soma prerasla v trilogijo. V ospredju so 
duše, to je zajedalski prišleki iz vesolja, 
ki se prisesajo na možgansko deblo in 
upravljajo z gostiteljevim telesom. Raz- 
predene so širom vsemirja in se na vsa- 
kem planetu prilagodijo obstoječemu 
ekosistemu. Poleg nenavadnih bitij, kot 
so Rože, Delfini, Medvedi in Pajki, imajo 
za nosilce tudi ljudi. Ko telo ostari in 
umre, dušo zapakirajo v kriotank in jo 
pošljejo v novega gostitelja. 


Na Zemljo tako prispe novinka Wande- 
rer oziroma Wanda, ki je pred tem pora- 
bila že osem lupin. Pričakovano je, da 
se bo brez težav vklopila v utopično 
ureditev, saj so duše miroljubne in v hu- 
manoidni obliki furajo skoraj strašljivo 
slogo. Pri Pohajalki pa je drugače, saj ji 
namenijo telo mladenke Melanie, ki se 
svojega obstoja na vse kriplje oklepa. V 
glavi tako nastane shizofreno bojišče, 
kjer si človeška in tujska entiteta delita 
čustva, spomine ter želje in se borita za 
nadzor. Konflikt Wando spravlja ob pa- 
met in jo speha na rob družbe. Tam naj- 
de stik z gverilskimi ljudmi, ki jih duše 
še niso zavojevale. 

A kakor se zdi premisa zanimiva, je 
prav pretresljivo, kako nespretno je 
zgodba napletena. Njeno jedro se duši v 
Wandinem pretepenem jadikovanju in 
stopicljavem prilagajanju na novo oko- 
lje. Zgodba teče počasi, suho in puš- 
čobno, da je branje podobno zajemanju 
drobtin z žlico. Sili se sicer z razdelavo 
nekaterih perečih tem, recimo čudaš- 
kega ljubezenskega trikotnika. Da je 
ukrojen po sistemu Bella-Edward-Ja- 
cob, niti ni presenečenje. Prav tako ne, 
da imajo liki toliko globine kot zlikan 
robec. Žal jih ne rešuje seksi krvosesni 
naboj, zato ostanejo ploščati in dolgo- 
časni. S protagonisti tako ne začutiš po- 

vezanosti in za njihove dileme ti ne bi 
moglo biti bolj vseeno. 

Proti koncu se rjasto kolesje razgiba in 
zehalnost nekoliko unese. A ne dovolj, 
da bi knjigo rešilo. Težava je, da je pre- 
velik poudarek na Wandinem omeje- 
nem funkcioniranju v družbi, namesto 
da bi se povest osredotočila na bolj za- 
nimive, neznane vidike življenja duš. Saj 
ne, da taki vpogledi povsem manjkajo, 
vendar ne presežejo površnih začimb. 
Res ne razumem, kako je lahko Meyer- 
jeva o vampirjih pisala tako privlačno, 
tu pa do vratu globoko zarila v žagovi- 
no, ki je ne morem priporočiti niti naj- 
bolj obsedenim somračnikom. Ti naj se 
raje lotijo stripovske izvedbe Twilighta 
ali pa počakajo na nov roman The Short 
Second Life of Bree Tanner. Stephenie 
si ga je zamislila kot vampirski odvrtek 
po dogodkih iz knjige Eclipse, le da bo v 
glavni vlogi nova krvosesinja. To je ob 
prihajajočem filmu seveda kot nalašč. 
Delo izide v začetku junija in bo na sple- 
tišču Breetanner.com v elektronski obli- 
ki en mesec na voljo čisto zastonj. Navi 


The Beastly Boys: 
STRASNE ZVE- 
RINSKE ZADEVE 


isateljsko trojico The Beastly Boys 
sestavljajo Matthew Morgan, Da- 


vid Sinden in Guy Macdonald. Tipi 
domujejo v angleškem Kentu in skupaj 
ustvarjajo mladinsko serijo An Awfully 
Beastly Business. Julija bo izšla peta 
knjiga, v slovenščini pa imamo prvi 
dve: Volkodlaka in zmajevko ter Morske 
pošasti in druge poslastice. 

Kot je razbrati že iz naslovov, se niz vrti 
okrog nevarnih pravljičnih bitij. Preuču- 
je in ščiti jih KDPMZ, Kraljevo društvo 
proti mučenju zveri, ki ga je ustanovil 
pokojni profesor kriptozoologije Kraj- 
nik. Sedež je v dvorcu nekje na angleš- 
kem podeželju, okrog njega pa se raz- 
prostira zavetišče za rehabilitacijo ra- 


njenih beštij. Ustanovo vodi veterinarka 
Poljanškova, ki so ji v pomoč volk- 
odlaček Ulf, vila Tatjana, velikan Uroš 
in gargojlovski grgljač Bljaž. Ulf se ob 
polni luni spremeni v volka, kar ga red- 
no rešuje iz težav. Te se vedno znova 
vračajo v obliki barona Marakaja, ki je 
Krajnikov zoprni sin. Gre za izredno teč- 
nobo, ki podobno kot grof Olaf iz knjig 
Lemonyja Snicketa nenehno kuje načr- 
te za mučenje zveri. V prvi knjigi se loti 
zverskih bojev v areni, v drugi pa iz po- 
bitih pošasti priredi banket. 


TUE BFASTEV 50YS 


Čeprav knjige ciljajo na mlajše, niso pri 
žmohtnih opisih in krutem dogajanju 
nič kaj sramežljive. Že v začetku prve 
knjige čisto od blizu prisostvujemo ob- 
dukciji poginulega zmaja, v drugi pa 
možganski operaciji poškodovane ču- 
dobotnice. Zverinjak je tudi drugače 
številčen in knjige imajo veliko veselja s 
popisovanjem številnih nenavadnih vr- 
st. Med njimi so veležlehta, slonja jegu- 
lja, gromski škrjanci in peščeni kiti. Be- 
sedilu dajo dodaten zagon ilustracije 
Jonnyja Duddla, medtem ko si je igri- 
vega prevajalskega duška dal Boštjan 
Gorenc, drugače znan kot naš StricBe- 
danc in komik Pižama. 

Knjižice se osredotočajo na mlajše bral- 
stvo, zato so značaji odločno črno-beli, 
zapleti pa ponavljajoči in dokaj predvid- 
ljivi. A vseeno ima branje določeno ost- 
rino, ki zna pritegniti starejše. Te na tre- 
nutke strašljive, brezkompromisne do- 
godivščine čitavca ne ujčkajo in se be- 
rejo na dušek. Navi 


Greg Keyes: 
THE INFERNAL CITY 


ič ne kaže, da bomo kmalu ugle- 
N dali peto nadaljevanje frpjke iz se- 

rije The Elder Scrolls, toda navdu- 
šenci se lahko na nove avanture v Ta- 
mriel podamo vsaj črkožersko. Bethes- 
da je namreč koncem leta izdala prvo 
knjigo s to licenco. Projekt so si zastavi- 


ČRKOŽER 


li na veliko z najetjem že uveljavljenega 
pisca. Keyesa ljubitelji fantazije poznajo 
po uspešnici Kingdoms of Thorn and 
Bone, ni mu pa tuje tudi pisanje po li- 
cenci (Babylon-5, Star Wars). 

Zgodbe se začne štiri desetletja po kon- 
cu Obliviona. Punčara Annaig si želi he- 
rojskih avantur, na katerih se ji običajno 
pridruži kolega, Argonijec Glim. Po lo- 
kalnih dogodivščinah se Annaig ne mo- 
re upreti klicu pustolovščine, ko se nad 
pokrajino Black Marsh pojavi leteče 
mesto Umbriel. To se napaja z dušami 
prebivalcev, ki jih preleti. Nesojena pu- 
stolovca se kmalu znajdeta na Umbrie- 
lu, nevarnost pa ne uide niti veljakom v 
prestolnici, kjer se princ Attrebus pri- 
pravlja na boj proti temu zagonetnemu 
mestu. 


THE 
INFERNAL CITY 


An 8lder Šerolls Novel 


Knjiga je namenjena vnetim fanom seri- 
je. Preigranje Morrowinda in Obliviona 
je nujno, saj se pričakuje, da svet po- 
znate. To zna biti na začetku kar malce 
zoprno, saj Keyes s pojmi, ki so lastni 
deželi Tamriel, opleta do onemoglosti, a 
jih ne razloži. S tem sicer pokaže, da je 
temeljito preštudiral zadano snov, a ni- 
sem se mogel znebiti občutka, da je to 
plod obrtniškega pisanja brez prave 
duše. Protagonisti so pusti, stranski liki 
pa vzpostavljeni le toliko, da v ključnih 
trenutkih premaknejo zgodbo. Štorija, 
ki se bo zaključila v planiranem nada- 
ljevanju, je sicer samosvoja, saj se je 
večina godi na nenavadnem Umbrielu, 
medtem ko je ton sličen igranju razširit- 
ve Shivering Isles. Se pravi čudnost, tu- 
jost in eksotičnost, ki ti je lahko všeč ali 
ne. Srednje poti skorajda ni, kljub po- 
srečenemu opisu ekosistema in delni 
originalnosti. Toda z bralcem se nikoli 
ne vzpostavi kemija, kot to uspe Biowa- 
rovim knjižnim naslovom (Mass Effect, 
Dragon Age). Tam sta za pero prijela 
pisca besedil v igri in strast do svojega 
izdelka prenesla na papir, ki je tod očit- 
no pogrešana. Nekaj zanimanja vzbudi- 
jo občasni vpogledi v khajiitsko in argo- 
nijsko kulturo, a tehtnica se vseeno na- 
gne na stran, ki pravi, da bi bilo čas bo- 
lje nameniti kakemu nerešenemu kve- 
stu iz špila. Flegma 


Svetovalec tehnicnih informacij (Mm 


Najmočnejše vezi so tiste, 
WWW.MOBITEL.SI ki jih ne vidimo. 


Za vse, ki želite v vsakem trenutku 
komunicirati tehnološko dovršeno. 


V tujini po domačih cenah 

Izognite se visokim stroškom za telefoniranje 
v tujini s Komunikatorjem. Z mobitelom prek 
interneta kličite po enakih cenah kot doma 
- povsod, kjer je na voljo brezžično omrežje 
WLAN. Komunikator lahko uporabite tudi na 
računalniku, s katerega telefonirate s pomočjo 
mikrofona in slušalk. www.mobitel.si 


Vsa e-pošta vedno v dlani 

Mobilna e-pošta omogoča učinkovito 
e-komunikacijo tudi takrat, ko niste pri 
računalniku. Ne prezrite Mobitelove pestre 
ponudbe e-poštnih rešitev in naprednih 
mobitelov. Prek mobilnega interneta 
spremljajte tudi novice, poklepetajte s 
prijatelji, se izobražujte in drugo ... 


Izberite zanesljiv internet 

Izberite Instant Internet in izkoristite 
največjo pokritost Slovenije z megabitnim 
internetom. Za prenos podatkov in brskanje 
po internetu prek osebnega računalnika ali 
prenosnika so vam na voljo štirje Instant 
Internet podatkovni paketi, prilagojeni 
različnim uporabniškim navadam. Ne 
prezrite ugodne ponudbe prenosnikov in 
podatkovnih naprav s paketoma Instant 
Internet, ki imata oznako Premium. 


Internet v pisarni, doma ali počitniški 
hišici 

Novatel Wireless MiFi2352 združuje dve 
napravi v eni: deluje kot običajni USB-modem 
v omrežju GPRS/EDGE/UMTS in samostojno 
kot dostopna točka WLAN, v katero se lahko 
poveže do 5 uporabnikov hkrati. 
Usmerjevalnik Option Globesurfer Il za 
varen in kakovosten dostop do mobilnega 
interneta. Določite računalnike z dostopom 
do usmerjevalnika, vanj vstavite Mobitelovo 
kartico SIM s podatkovnim paketom in že ste 
pripravljeni za varno uporabo interneta. 


Za več informacij obiščite Mobitelovo 
prodajno mesto, www.mobitel.si ali 
pokličite brezplačno stevilko 041 700 700 


TT 
OKRASNI | VESLAČ 
KAMEN | MUJKIČ 


Lepe igrice dobijo človeki: 
Matej Zalar iz Ptuja, Ditka Rešitev je bila: 
Kolar iz Dola pri Hrastniku, VOJVODA ATOMSKI. 


Primož Obolnar iz Ljubljane. Na priloženo glasovnico napiši 
iz slike izhajajoč geselj. Rok je 
5. majevec. Nagrade so britve! 

Zadnje čase se človek sprašuje, ali so Rock- 
star edini, ki imajo jajca. Njihova paradna se- 


rija Grand Theft Auto namreč čistunom v brk . 


kot ena redkih vztraja pri politični nekorekt- 
nosti in odraslih temah. Ter, da je vse"skupaj 


še bolj zabeljeno, izjemnih prodajnih rezulta" 


tih, kar gre pripisati vobči vrhunskosti. Zato 
) bili lastniki zgolj 4fačunalnikov sprva ža- 
lostr ih ko se je četrti del sprva pojavil le na 
— PS3 in xboxu 360, a dobregavpol leta kasneje 
moglilakoto po krim ostno oseb- 
"m pa potešiti tu- 
Ta ne B di oni. Podobna zgod- 
ba je z obema dodat- 
koma, ki sta bila spr- 
va vezana le na xbo 
360. Sedaj pa so tu 
računalničarji injPS 
jaši končno delež 
balade o toplem T 
netu ter motoristični 
vragolijah prekleteg 
Johnnyja. Zaradi ne 
ugodnega datuma izi 
da recenzije nismo 
mogli priobčiti v tej 
številki, a Mi, poglejte v Jokerja 188 in 196 
z rivjujema inačic za xbox, saj velikih razlik 
ne bi smelo biti. 
Kakorkoli, tri srečnike bo slovenski dobavljač 
Take-Twojevih naslovov, mariborski Video- 
top, obdaroval s ploščkom Episodes from Li- 
berty City za PC, ki na enem mestu združuje 
The Lost and Damned in The Ballad ot Gay 
Tony ter za katerega ne potrebuješ GTA4. Po- 
vrhu so navrgli nekaj tišrtov, da boste geng- 
sta. Seveda pa morate v ta namen pravilno 
odgovoriti na zastavljena vprašanja in odgo- 
vor poslati na uredništvo pred 5. majem. Ver- 
jetnost, da boste izžrebani, povečuje, če bo 
dopisnici priložena odrezana konjska glava v 
svileni rjuhi. Ponudba, ki je ne morete odklo- 
niti, mar ne? 


1. Liberty City je ko- 
pija katerega resnič- 
nega mesta? 


2. Johnny, glavni lik 
v The Lost And The 
Damned, je: 


5. S kakšnim poslom 
se (slaho) ukvarja 
Gay Tony? 


BOožaANSKI 
KVIZNIK 


God of War 3 je po Heavy Rainu že druga le- 
tošnja vrhunska ekskluziva za playstation 3. 
In kar ve Hefajst, ve tudi Sony: železo se ku- 
je, ko je najbolj razbeljeno. Zato nam je ev- 
ropska podružnica poslala tri škatelne izvode 
tretjega Boga vojne, da jih podelimo v nag- 
radni igri. (Naše dobrikanje, da bi dobili še 
kak komad omejene izdaje, tiste s taveliko 
Pandorino šatuljo, žal ni uspelo.) Predpogoj 
za sodelovanje v kvizniku je, da na izust na- 
šteješ pet čanov grškega panteona. Če ti tak 
izziv predstavlja Tantalove muke, nisi bil de- 
ležen špartanske vzgoje in je razgledanost 
tvoja Ahilova peta. V nasprotnem primeru 
karseda jasno, nepitijsko odgovori na spod- 
nja vprašanja in najdi skrito besedo. Ne mi- 
sli, da je oddaja glasovnice Sizifovo delo,.saj 
se ti bo poteza z malo pomoči boginje Tihe 
midasovsko pozlatila. Ce ne, špil pač dobi 
kako drugače, kajti enostavno ga moraš igra- 
ti, dasiravno se-ti znajo antična božanstva v 
njem kar zasmiliti. Mimogrede, sodelovanje 


KVIZNIKI 


Arofski kviznik 


jeplovci, pa je beseda, ki jo sestavljaj 


je odprto do 5. prihodnjika. 


1..Kdaj seje pričela 
grška zgodovina? 

h) v ledeni dobi 

a) v bakreni dobi 

d) v predkambriju 


2. Kdo je zaslužen'za 
največji razmah he- 
lenizma? 

f) Aleksander Veliki 
u) kralj Leonidas 

ji) Homer 


3. Špartanci so se 
imeli za Naslednika 
katerega mito- 
loškega junaka? 

b) Pana. 

r) Herkula 

c) Tezeja 


4. Kratos po grško 
pomeni kaj? 

z) ovčetino na naho- 
dalu 

I) ponos 

o) moč 


č) prvi 
u) uni z obročem 
d) rdeči 


6. EVOpa je bila'te- 
ničanskababnica$ki 
jo je osvajal Zevs! 
kakšni podobi? 

i). goveji 

k) delfinasti 

s) volčji 


M 


7. Kam so grški.ho-— 


govi zaprli Titane?— 
s) na drugo stran 
Crnega morja (Krim) 
t) v Tartar 

o) v olimpske ječe 


8. Kateremu bogu je 
bil posvečen zname- 
niti kip, s katerim se 
Kratos bojuje na 
začetku dvojke? 

a) Heliosu 

j) Ateni 

d) Hermesu 


odgovori na spodnja vprašanja. Darežljiva 
štacuna lgabiba, una s ta hecno mišjo v logo- 
tipu, bo onim, ki nam boste izpolnjeno gla- 
sovnico dostavili najkasneje do 5. maja, 
častila pet komadov Just Cause 2, en Battle- 
field: Bad Company 2 in en Dante's Inferno, 


vse za xbox 360. Vesla v roke! 


1. Katerega prevoz- 

nega sredstva ni bilo 
moč zajahati v izvir- 
nem Just Cause? 

v) motorja 

d) letala 

k) kolesa 


2. Žival, ki jo junaki 
serije Izgubljeni več- 
krat videvajo na oto- 
ku, je ... 

n) enooka papiga 

0) severni medved 
u) škrlatni tjulenj 


3. Kateremu vladarju 
se klanjajo prebival- 
ci Bermudskih oto- 
kov? 

m) angleški kraljici 
f) španskemu kralju 


p) pri Kratosu iz Goda 
f) pri Danteju iz Devila 
i) pri Rjuju iz Ninje 


5. Kako daleč pod 
vodno gladino je 
najgloblja oceanska 
točka (x/- 100 m)? 
z) deset kilometrov 
b) osem kilometrov 
a) enajst kilometrov 


6. Na tako imenova- 
nem Poletu 19 je sk- 
rivnostno izginilo pet 
bombnikov sorte ... 
v) tornado 

S) avenger 

g) F-15 


4. Kaj smo v opisu 
štirice najbolj očitali 
I Niku Beliču? 


marelj 2010 


> 


6. Mod za San An- 
dreas, ki je znova « 
omogočil jersplicinog 
spolnost in sprožil 
burne razprave, so 
poimenovali: 


5. Kateri planet pri- 
pada bogu, ki;mujes 
Kratos zaprisegel v 
prvem delu? 


Dobitniki nadmočne dogodivščine Heavy Rain 
iz prejšnjega kviznika so naslednji srečniki: 


Jan Mihavec iz Kranja, Kristjan Pugelj iz Ilirske Bistricey" 


Mark Prezelj iz Ljubljane. 
Rešitev je bila FAJHT. 


w) karantanskemu 
knezu 


4. Pri katerem so- 
rodnem igrarskem li- 
ku si je protagonist 
akcijade Dante's In- 
ferno sposodil naj- 
več tepežkalnih pri- 
jemov? 


Igral bi te, Bioforge! 


Igričarske sejme, ki jih imam zelo rad (tudi zaradi obrobnih turistič- 


nih utrinkov), obiskujem okroglih petnajst let. Mladi 


je nam- 


reč prav aprila 1995 raportiral z njegovega prvega izleta v drob 
naše panoge, z londonskega ECTSa. Ta šov, namenjen samo lju- 
dem posla in novinarjem, se je ravno tedaj z manj uglednega placa 
preselil na večje razstavišče Olympia in bil temu primerno veli- 
časten. Britansko in evropsko igrarstvo je bilo v polnem zagonu in 
na krilih vetra so bili tudi dogodki. Zato sta bila tiste čase ECTSa 
kar dva na leto: spomladanski in jesenski. Je pa ta sapica tudi je- 
njala, saj so prvega kmalu zatem zaradi E3ja skenslali, naposled 
pa dogajanje ukinili in žezlo evropske prireditve predali lajpciške- 
mu Game Conventionu. A ne oziraje na vse doslej videne dogodke 
na treh kontinentih mi prvi ostaja v lepem spominu. Kaj ne bi, saj 
je bila dotedaj moja najbolj glamurozna razstava kmetijski velese- 
jem v Gradcu, kamor sem vsako leto hodil z dedkom gledat bike in 
traktorje. Spomnim se, da so moje velike oči ob vstopu v Olympio 
ugledale, majke mi, stometrsko gorilo iz pretepačine Primal Rage, 
kamor mi je segel pogled, so bile v kostume napravljene joškate 
angleške prasice, in zaradi svetlobnih učinkov ter muzike sem se 
počutil, kot da bi se znašel v nočnem klubu. 


o gledam (analogne) fotografije tisti- 
kratnega ECTSa, je šov seveda videti 
dosti bolj skromen od sodobnih ustrez- 
nic. Časi so bili ipak drugačni, saj je bil 
potencialni trg manjši, industrija dosti 
bolj razdrobljena in 50-inčnih LCDjev tedi še ni bilo. 
Novodošlek Sony je na primer za prvo evropsko pro- 
mocijo playstationa 1 recimo uporabil TV-steno iz 5 
x 5 katodnih trinitronov. Konzole leta 1995 še niso 
narekovale in obvladovale igričarstva, dasiravno se 
je na ECTSu merilo kar šest blagovnih znamk. Sony- 
ju sta najbolj zobe kazala Sega in Nintendo, dočim 
so bili prisotni, a dosti manj opazni še Philips, Atari 
ter 3DO. Danes lahko četverico od omenjenih vidi- 
mo le še v muzeju, Raveerjevi podstrehi ali našem 
analnem članku o hištoriji obtelevizorskih drkalic. 
Takrat sta bila Electronic Arts in Activision zgolj dva 
izmed mnogih založnikov. Kam so šli vsi ostali na sej- 
mu prisotni? Domark, U.S. Gold in Core Design so 


Originov Bioforge je bila najodličnejša arkadna, 
zvečine pretepaška pustolovščina, žal pa kot prene- 
kateri biser spregledana in neuspešna. Celo tako sla- 
bo se je prodajala, da so ukinili razvoj planiranega 
dodatka. Kot kiborg Lex smo trorazsežno raziskovali 
vesoljsko bazo in pretepali male zavaljene robotke. 
Tegale modrega celo z njegovo lastno okončino. 


postali del Eidosa, SSI je po nekaj prevzemih prišel 
pod Ubisoft, enako Blue Byte, EA je popapal Maxis, 
Bullfrog ter Origin, iz Infogrames in Oceana je nastal 
Atari, Microprose so si podajali in ga nato pokopali, 
Interplay, Gametek, Empire, Virgin in Gremlin so med 
stečaji in razprodajami takisto crknili, ljudje pa so se 
raztepli na vse konce in kraje. 

Da je bilo celotno naše udejstvovanje na bolj osebni 
ravni, priča to, da sem šel v London skupaj s šefoma 
obeh uvoznikov, Colbyja in CSCja, ter si s prvim celo 
delil sobo. Iz tega izhaja pripetljaj, kako je direktor 
slednje firme poscal najin sekret in ga bil nato primo- 
ran opucati, vendar je za hihitanje ob tej anekdoti tre- 
ba poznati njegov fizis, ki je botroval nezmožnosti ci- 
ljanja školjke. 

Dosti o ECTSU, še nekaj o Jokerju 21 s P.B.jevo nas- 
lovnico, ki se je že četrtič v pol leta razširil in je meril 
že 80 strani plus poster. (Finančne podlage za širitev 
ni bilo. Dozdevno neposlovni uredniški odločitvi je 


(Es OOEE 


GUHRZILM 
berete 


Potezne strategije so bile v starih časih tako mno- 
žične in priljubljene, kot so zdaj realnočasovke, in 
UFO oziroma X-Com je bilo zlato ime med njimi. V tej 
seriji smo preprečevali zavzetje Zemlje s strani ve- 
soljcev. Drugi del Terror From The Deep glede na iz- 
virnik ni prinašal nobene posebne novosti, le spolira- 
li so nekaj hroščev in dogajanje prestavili pod vodo. 


botrovala odsotnost direktorja založbe in pa nepresta- 
no merjenje tičev s konkurenčnim Megazinom.) Zara- 
di obiska sejma je bilo predogledov obilo. Med osta- 
lim smo napovedali Full Throttle, Phantasmagorio, 
Space Ouest 6, Mechwarrior 2, Stonekeep, 11th 
Hour, Command 8 Conguer in Mortal Kombat 3. Le- 
gendarna bera. Med opisi takega števila igric, ki bodo 
za vekomaj v naših srcih, ni bilo, saj so prevladovali 
pozabljeni naslovi tipa High Seas Trader, Legions in 
USS Ticonderoga. Bili pa so trije žlahtniki najvišjega 
ranga: Bioforge (94), Dark Forces (92) in X-Com: 
Terror from the Deep (90). Jih še pomnite, tovariši? 


V Jokerju 21 je bil tudi prispevek o filmih po igrah, 
kajti ravno tedaj je štartal Street Fighter z Van Dam- 
mom. Film je nedavno izšel tudi na blu-rayu. 


Dark Forces je bilo prvo poglavje streljaških in 
kasneje, ko je postal jedi, sabljalnih dogodivščin na- 
jemnika Kyla Katarna. Špil se je napajal z Doomovo 
slavo, ga v veliko pogledih kopiral, a bil obenem na- 
prednejši (gledanje gor in dol, počepanje ...). Ob- 
enem so bile Temne sile tudi prva svobodna strelska 
vojnozvezdna igra - nektar za vse ljubitelje serije. 


april 1995 


"Pospravimo šotore in se premaknimo ob reki navzgor." 
"Ne! Ne bomo zapustili vasi deda mojega deda." 
"Desetkrat več jih je!" 

"Kaj je to desetkrat?" 

"Je ta zaplata zemlje res vredna življenj? Daj jim tiste 
ušive medvedove kože in dve najstnici. Mogoče se lahko 
plemeni združita in ..." 

"Ne! Ti barbari žrtvujejo tiste ... volnene živali! Fej jih bodi!" 


Poglavar je razdraženo vstal in se vrnil k plemenu ob og- 
nju. Z mano je ostal le še najstarejši pripadnik plemena, 
šaman Fruktuk, ki je utrujeno zrl predse. 

"Mar ni pomembneje, da pleme preživi, čeprav na račun 
par kož in selitve nekaj kilometrov severneje?" 

"Kaj je to kilometer?" 


Starec mi je vljudno pokimal in se pridružil zbranemu ple- 
menu ob ognju. 


Naslednje jutro sem še zadnjič skušal prepričati poglavar- 
ja, da v znak sprave podari sovražnemu plemenu nekaj 
kož. Konec koncev je prav on posilil dekleti iz tistega ple- 
mena, nato pa zanikal očetovstvo dveh krepkih dečkov. 
Ni me poslušal. Na svojo stran sem dobil le mati samo- 
hranilko, ki je izgubila moža, ko je ta skušal lastnoročno 
pokončati tigra za čast in slavo plemena. Z Gurglo in nje- 
nim petletnim sinkom Fudlom smo tisto noč zapustili ple- 
mensko šotorišče in se odpravili proti severu. Že zgodaj 
popoldan smo opazili gost dim, ki se je vil iz smeri vasi, ki 
smo jo zapustili. 


Začasno smo se namestili v neki jami. Po dveh dneh sem 
se skrivaj odpravil nazaj v vas. Bila je požgana do tal, trup- 
la vsepovsod. 

Nekaj časa smo še živeli v tisti votlini. Bilo je neznosno. 
Večino časa sem oprezal za zajci in drugo obvladljivo fav- 
no. Premišljeval sem, kako bi lahko Gurglo in malega na- 
prtil komu drugemu. Le zakaj sem ju vzel s seboj ... 


Nekega dne smo se odpravili naprej proti severu. Kmalu 
smo naleteli na nenasilne lovce. Povabili so nas na ribo- 
lov. Mlajša moška sta se oholo spravila v reko in srepeče 
oprezala za ribami. Tretji, mož srednjih let, pa se je spora- 
zumeval z Gurglo. Vsake toliko sem ujel par besed, ki 
sem jih prepoznal, da sem lahko sklepal o kon- 

tekstu pogovora. Stari jo je spraševal, če bi se 

pridružili njihovemu plemenu. Zanimal ga je tu- 

di njen odnos do mene, saj je bilo očitno, da ne 

morem biti fotr njenega mulca. 

Medtem ko sta mladca lovila ribe, se je stari 

čedalje bolj zaskrbljeno kremžil. Gurgla mu je 
razlagala o svojem bivšem zaselku. Ko sta 

mladca nalovila dovolj rib, nas je stari povabil 

na večerjo. Odpeljali so nas ob reki navzgor, 

kjer je ležala njihova vas. Ta ni bila samo sku- 

pek šotorov, imela je tudi nekaj hiš iz blata. 


Oči plemena so bile uprte v nas, posebej vame, 
ko nas je stari povedel proti poglavarjevi kolibi. 
V njej je na dračevju, ki so ga pokrivale živalske 
kože, ležal ostareli poglavar. Stražila sta ga 
krepka mladeniča z ličnimi kopji. Pleme je bilo 
bolje razvito od prejšnjega, s katerim se je evo- 
lucija kruto poigrala. Stari je poglavarju vneto 
razlagal, drugi pa smo molčali. Gurgla je pokor- 
no zrla v tla, medtem ko je mali kot uročen zijal 
v razpete kože s poslikavami lova. Stari me je 
poglavarju predstavil kot zadnji moški ostanek 
požgane vasi, čeprav ne najbolj reprezentativen. 
Od posedanja sem bil precej tolst v primerjavi z 
večino kumrnih homo sapiensov, na katere sem 
naletaval. Je pa res, da sem bil bistveno višji od 
dveh stražarjev. Ampak onadva sta bila žilava, 
divja in oborožena. 


Poglavar je prezirljivo prhnil proti meni in se še 
malo pogovoril s starim. Postajal je čedalje 
bolj glasen in prerekljiv. Čez čas je nekaj za- 
grulil proti meni in me vprašujoče pogledal. 
Zanimalo ga je, od kod so ljudje, ki so požgali 
Gurglino vas, kako oddaljeni so in koliko jih je. 
Povedal sem mu, da je Gurglina vas štela ena- 
intrideset ljudi, od tega dvanajst bojevnikov. V 
bistvu so bili vsi pomehkuženi nabiralci, ki 
sem jih moral dva meseca prepričevati, da so 
fentali prvo srnico. Pa še za to jim je morala 
najprej starejša tretjina prebivalstva crkniti, da 
so se zavedeli akutnosti lakote, ki je pestila 
pleme. Ostale detajle, ki so vodili v surov po- 
kol Gurglinega plemena, sem zamolčal. 
Gurgla in mulc sta vse ljube dni nabirala jago- 
dičevje z ostalimi ženskami in otroci, mene pa 
sta lovca skušala naučiti s kopjem loviti ribe. 
Vas je premogla posebneža, ki je imel nekaj 
ovac. Povedal mi je, da so ga leta zasmehova- 
li. Nehali so, ko je ob hudem pomanjkanju div- 
jačine in jagodičevja rešil vas lakote z mlekom 
in mesom svojih ovac. 


Nekega dne sem pastirju na paši delal družbo, 
ko sem z griča opazil skupinico ljudi, ki je na- 
predovala ob reki in bila ob tem precej nedi- 
skretna. Pohitel sem proti vasi, da bi opozoril 
poglavarja, toda vmes sem se spotaknil ob 
korenino in si zvil gleženj. Ko sem le prišepal v 
vas, so v njej že burno proslavljali. Pred pogla- 
varjevo kolibo so bila štiri trupla, na kol pa je 
bil privezan na smrt prestrašen tip. Poglavar je 


zmagoslavno nakladal in poveličeval par ribičev, ki je 
opravil s številčnejšim sovražnikom. Mladeniča sta se po- 
nosno hahljala in stresala okrvavljeni kamniti sekiri. Ni- 
sem opazil, da bi bil kdo od sovražnikov oborožen. Nato 
je poglavar na plano privlekel lok in puščico. Zaničevalno 
je zabrbljal in vrgel orožje na ogenj. 


"NEEEEEEEEE!" sem nagonsko planil iz množice. Pod 
rameni sta me takoj prijela zagorela bojevnika. 

"Uničili ste orožje, ki lahko ubije na daljavo!" Množica je 
osuplo vdihnila, dočim je poglavar presenečeno za- 
mežikal. 

"Kaj? Tisto dračje? Gork in Urgl sta sama premagala so- 
vražnike s čudežnim orožjem in jim razbila glave! Slava ji- 
ma!" Vaščani so se nekoliko opogumili in spet navdušeno 
zahrumeli. Ob kol privezani sovražnik je zamolklo jokal. 
"Samo en je imel orožje in očitno ni imel časa, da bi ga 
uporabil!" sem zatrmoglavil. 

"Je to res?" je poglavar vprašal na kol privezanega ujetni- 
ka. Ker je ta samo jokal, je poglavar vzel Gorku kamnito 
sekirico, z njo ujetniku rutinsko razklal koleno in besno 
zakričal: 

"Je to res? Ali lahko ubijete človeka na daljavo?" Ujetnik 
je slabotno pokimal. Med vaščani so odjeknili zaprepade- 
ni ženski kriki, moški so začeli resno žuboreti. Poglavar je 
odsotno zijal v jokajočega ujetnka, nato pa popolnoma 
zblaznel in začel vsepovprek mlatiti po njem. Ko je prene- 
hal, je bil obraz ujetnika nerazpoznaven. Poglavar je izpu- 
stil krvavo kamnito sekiro in skrušeno odšel v blatno ko- 
libo. Ljudje so se diskretno porazgubili. 


Bal sem se tako prihajajočih sovražnikov kot gostiteljev, 
ki sem jim pokvaril zabavo ob veliki zmagi. Še pred pete- 
linjim kikirikom sem se odtihotapil in se zavlekel na bližnji 
hrib. Sovražniku ni bilo težko najti vasi, saj so idioti trupla 
pobitih vrgli v reko, ki je tekla proti jugu. Poglavar je v 
obrambo razporedil kakih dvajset mož s kamnitimi seki- 
rami in primitivnimi kopji. Nasproti jim je prišlo pol toliko 
lokostrelcev. Sovražniki so brez izgub pobili vso vas, 
vključno s poglavarjem, ki so mu pred njegovo lastno 
blatno kolibo odrobili črepinjo. 
Z vrha hriba sem opazoval plamene, ki so požirali zadnje 
ostanke vasi, kjer je živelo okrog sto ljudi. Še sreča, da se 
je moj čas tam bližal h koncu. Iz čevlja sem vzel uro. 
Ostalo mi je četrt dneva. Opolnoči me je tele- 
porter prenesel nazaj. 


"Tale izpit bo treba pa ponavljati." Profesor me 
niti pogledal ni, brezbrižno je kracal v redovalni- 
co. 

"Pol leta sem natepaval sumljivo jagodičevje, 
bežal pred volkovi, skušal prijateljevati s tistimi 
opicami v govejih kožuhih, dvakrat so me sko- 
raj ubili ... In zato ne dobim niti šestice?" 
Profesor me je potrpežljivo pogledal in lahkotno 
dejal: 

"Oba zaselka, v katerih ste živeli, so zravnali z 
zemljo in pobili vse prebivalce. Žal mi je! Saj po- 
znate pogoje. Za šestico mora preživeti vsaj 
šestdeset odstotkov vpletenih." 

"Vrsta se lahko nadaljuje samo z dvema primer- 
koma in jaz sem ju imel!" 

"Predmet se ne imenuje geneza, temveč antro- 
pologija. Sploh pa si z dečkom ne bi mogli kaj 
dosti pomagati, se vam ne zdi?" Profesor se je 
blago nasmehnil v upanju, da me bo z abotnim 
humorjem opogumil za nadaljne akademske 
podvige. Nato je odšel. 


Znesel sem se nad bronastim kipom ustanovite- 
lja antropološke katedre. Bolelo je samo mene. 


Mojster Čuk 

OH, NE! NENADOMA SE JE 
SPREMENIL V LEBDEČI 
LEŽNIK PRUGE STOPNJE! 


PREMAGAL ČA BoM A 
Z MoJo NoVo DALJINSKO 


LASERSKO STRUŽNICO! 

